
Pandora M facc parte din grupul editorial TREI 


1. Felicitarea de la Paris 


În sala de sport era o tăcere desăvârșită. Nimic nu scotea 
niciun sunet — nici cele 12 spaliere din lemn, nici calul vechi 
cu mânere, îmbrăcat în piele crăpată, nici cele opt frânghii roa- 
se care atârnau de tavan nemișcate și nici cei 16 băieți și fete 
din Fanfara Şcolii Dolgen, care se zgâiau cu toţii la domnul 
Madsen, dirijorul. 

— Pe locuri...! a strigat domnul Madsen. 

A ridicat bagheta şi a mijit ochii către ei prin ochelarii săi 
de aviator. Cu o privire îngrozită, s-a uitat peste tot după Nilly. 
Ştia că ceilalți copii din trupă râdeau de trompetistul roșcovan 
pentru că era atât de mic, așa cum, desigur, chiar era. Dar, spre 
deosebire de ceilalți membri ai trupei, prichindelul avea ceva 
talent muzical. Poate că azi ar fi putut să salveze situația. Pen- 
tru că domnul Madsen nu l-a văzut pe Nilly, s-a întors spre 
unica lui prietenă, Lisa, care cânta la clarinet. Era singura din 
trupă care exersa acasă. Poate că, totuși, era o speranţă. 

— Fiţi gata... 

Toţi au dus instrumentele la buze. "Tăcerea era atât de adân- 
că, încât de afară se auzeau sunetele după-amiezii calde de oc- 
tombrie: cântecul păsărilor, murmurul unei mașini de tuns 
iarba și râsetele mucoșilor care se jucau. Însă în sala de sport 
era întuneric. Și atmosfera avea să devină și mai sumbră. 

— Start! a strigat domnul Madsen, schițând un arc maies- 
tuos cu bagheta. 

În prima clipă, nu s-a întâmplat nimic și în continuare nu 
s-au auzit decât cântecul păsărilor, cositul ierbii și râsetele co- 
piilor. Apoi o trompetă a țipat tremurător, un clarinet a chițăit 
timid și toba mare a încasat o lovitură nesigură. O bătaie neaş- 
teptată de tobă a făcut un corn francez să scoată un râgâit și, 
din rândurile din spate, ceva mare a fornăit, un sunet care pe 
Lisa a dus-o cu gândul la o balenă albastră care se înalță la su- 


prafată după o săptămână petrecută sub apă. Dar tot suflatul 
ăsta încă nu produsese vreo notă adevărată și fața domnului 
Madsen începea deja să capete nuanța aceea de roșu care pre- 
vestea că urma să-și piardă cumpătul. 

— Doi, trei! a țipat el, agirând bagheta de parcă ar fi fost 
un bici, iar membrii trupei ar fi fost o echipă de sclavi care ma- 
nevrau vâslele unei galere romane. Cântaţi, pentru numele lui 
Dumnezeu! Asta trebuia să fie Marseilleza, imnul național al 
Franței! Cântaţi și voi cu mai multă demnitate! 

Dar, în situația de faţă, nu se punea problema de demnita- 
te. Copiii dinaintea domnului Madsen se holbau la partiturile 
de pe pupitrele din fața lor sau stăteau cu ochii strâns închiși, 
de parcă s-ar fi scremut pe toaletă. 

Domnul Madsen s-a lăsat păgubaș și a coborât braţele 
atunci când tuba a scos un sunet în sfârșit — un muget adânc 
Și trist, 

— Gata, opriţi-vă! a ţipat domnul Madsen și a așteptat ca 
tuba să rămână fără aer. Dacă v-ar fi auzit cineva din Franta, 
întâi v-ar fi decapitat și apoi v-ar fi ars pe rug. Haideţi să-i ară- 
tăm Marseillezei puţin respect! 

Pe când domnul Madsen țipa la ei de zor, Lisa s-a aplecat 
spre scaunul de lângă ea și a șoptit: 

— Ti-am adus felicitarea aia primită de la doctorul Proc- 
tor. E ceva ciudat la mijloc. 

Vocea care i-a răspuns s-a auzit din spatele unei trompete 
pline de îndoituri. 

— Dacă e precum cealaltă, să știi că mie-mi par felicitări 
normale. „Dragii mei Lisa și Nilly, salutări din Paris. Cu drag, 
doctorul Proctor“ Cam asta ai zis că a scris, nu? 

— Da, bine, dar... 

— Singurul aspect anormal e că o persoană atât de ciudată 
și de excentrică ca doctorul Proctor a scris o felicitare atât de 
normală. 

L-a întrerupt vocea cu fulgere și tunete a domnului 
Madsen. 





— Nilly? Tu ești? Eşti acolo, jos? 

Din spatele trompetei îndoite, vocea a răspuns: 

— Da, să trăiţi, dom’ sergent! 

— Ridică-te, să te vedem și noi, Nilly! 

— Da, să trăiţi, mărețe comandant al muzicii încântătoare 
şi al tuturor notelor muzicale din univers! 

Şi un băiețel mic, cu păr roșcat, pistrui mari şi un surâs larg 
a sărit din spatele pupitrului pe scaun. De fapt, nu era doar 
mic, era mic, mic. Și părul lui nu era doar roșcat, era de un 
roșu-aprins. Și surâsul lui nu era doar larg, ci aproape că-i îm- 
părțea căpșorul în două. Și pistruii lui nu erau doar mari, 
erau... ei, fie, erau doar mari. 

— Cântă-ne Marseilleza, Nilly! a mârâit domnul Madsen. 
Așa cum trebuie. 


— După porunca voastră, măreață mamă a tuturor dirijori- 
lor și regilor și a tuturor căpeteniilor de fanfare militare de la 
nord de Sahara și de la est de... 

— Nu mai pierde vremea și cântă odată! 

Aşa că Nilly a început să cânte. O melodie caldă și răsună- 
toare s-a înălțat sub tavanul sălii de sport și a ieșit pe fereastră 
în acea după-amiază caldă de toamnă. Auzind muzica asta, pă- 
sările au tăcut mâlc, rușinate de propriile cântece. Cel puţin 
așa și-a închipuit Lisa, ascultându-l pe vecinul ei micuț și cel 
mai bun prieten cântând la trompeta veche a bunicului său. 
Lisa ţinea la clarinet, dar trompeta avea ceva deosebit. Și nici 
nu era atât de greu să cânţi la ea. Nilly o învățase un cântec la 
trompetă, imnul național al Norvegiei. Bineînțeles că nu cânta 
la fel de bine ca Nilly, dar, în secret, Lisa visa ca într-o bună zi 
să cânte imnul Jør naţional înaintea unui public numeros. În- 
chipuiți-vă! Totuși, închipuirile sunt doar închipuiri și visurile 
sunt doar visuri. 

— Bine, Nilly! a strigat domnul Madsen. Și acum, haideţi 
să ne alăturăm lui Nilly! Unu, doi, trei! 

Şi Fanfara Școlii Dølgen i s-a alăturat lui Nilly. S-a împleti- 
cit, s-a împiedicat și s-a împotmolit pe lângă el. Tobe, saxofoa- 
ne, cornuri franceze, glockenspieluri și chimvale. Suna de par- 
că cineva ar fi întors o bucătărie cu capul în jos și acum toate se 
prăbușeau din rafturi și sertare. Apoi s-au urnit toba mare și 
tuba. Încăperea a început să tremure. Spalierele de lemn au în- 
ceput să clănțăne, frânghiile atârnau oblic, de parcă ar fi fost 
spulberate de vânturi vijelioase și vechiul cal cu mânere a înce- 
put să țopăie pe podea, apropiindu-se încet, încet de ieșire, ca 
şi când s-ar fi străduit să evadeze. 

După ce, în cele din urmă, au terminat Marseilleza, s-a lă- 
sat tăcerea, atât înăuntrul, cât și în afara sălii de sport. Nicio 
pasăre nu mai cânta, niciun copil nu mai râdea, se mai auzea 
doar ecoul ultimelor lovituri disperare date membranelor to- 
belor și timpanelor de către diabolicii gemeni Truls și Trym. 

— Mersi, a gemut domnul Madsen. Cred că ajunge pe azi. 
Ne vedem luni. 


— Vorbesc serios. Felicitarea asta nouă e ciudată! a spus 
Lisa în vreme ce ea și Nilly mergeau spre casă pe Bulevardul 
Tunurilor. 

Pe măsură ce se apropia iarna, începea să se înnopteze mai 
devreme, fapt ce le plăcea, mai ales lui Nilly. I se părea că nop- 
şile uşoare de vară pe care le aveau aici, în nordul îndepărtat, 
erau plicticoase, ca un fel de inventie mediocră. Însă nopţile 
calde și întunecate de toamnă, cu mult întuneric care să-i as- 
cundă cu prilejul unor mici furturi de mere prin vecini — as- 
tea erau o invenție genială. De fapt, erau aproape la fel de inge- 
nioase ca invențiile pe care le născocea doctorul Proctor. Căci, 
în ochii lui Nilly, profesorul era cel mai bun inventator din 
lume. Într-adevăr, restul lumii considera că doctorul Proctor 
nu inventase nimic deosebit, dar ce știau ei? De exemplu, cine 
inventase cel mai puternic praf de vânturi din lume? 

Firește, și mai important era că doctorul Proctor făcea cel 
mai bun jeleu Jell-O din lume, că era cel mai bun prieten și ve- 
cin din lume și că îi învățase pe Nilly și pe Lisa să nu se mai su- 
pere când restul lumii îi vedea ca pe o trupă de ratați. O trupă 
formată dintr-un băiețel cu perciuni roșcați, o fată timidă, cu 
codițe, și un profesor mult-mai-nebun-decâr-în-medie, cu 
ochelari de motociclist plini de cenușă. 

Noi știm un lucru pe care ei nu-l știu, obişnuia să spună 
Proctor. Știm că atunci când prietenii îşi promit să nu înceteze 
niciodată să se ajute unii pe alții, unu plus unu plus unu face 
mult mai mult decât trei. 

Nici că mai rostise cineva vreodată cuvinte atât de adevăra- 
te. Însă trebuia spus că, în postura de prieten, profesorul nu-și 
prea bătea capul cu scrisorile. În cele trei luni care trecuseră de 
când profesorul își încălecase motocicleta, îşi pusese casca din 
piele și își luase rămas-bun, părăsind orașul Oslo, cu destinația 
Paris, hotărât s-o găsească pe dragostea vieții sale, Juliette Mar- 
garine, copiii primiseră numai vreo două felicitări zgârcite. 

Doctorul Proctor o pierduse pe Juliette în circumstanţe 
misterioase, cu mulți, mulți ani în urmă, când era student în 
Franţa. Lisa și Nilly văzuseră doar o fotografie cu Juliette din 


vremea în care se întâlnea cu Proctor, prinsă de peretele labo- 
ratorului său. Dar în acea fotografie ei păreau atât de fericiţi, 
încât Lisei aproape că-i dăduseră lacrimile. De fapt, Lisa îl con- 
vinsese pe doctorul Proctor să se întoarcă acolo și s-o caute. 

— Asta-i prea ciudată! a insistat Lisa. [a vezi și tu. 

Nilly s-a uitat la felicitarea pe care i-a dat-o Lisa. 

— Hmm, a bălmăjir el. 

S-a oprit sub primul felinar și a privit-o atent, mormăind 
câteva bzum-uri, care toate păreau inteligente și pline de 
cugetări. 





— E de la Paris, a spus Lisa, arătând fotografia alb-negru 
care părea să fi fost făcută într-o dimineaţă cu nori. 

Arăta o piaţă întinsă, în aer liber, și, în afară de câţiva oa- 
meni care se plimbau cu umbrele și jobene pe cap, piața părea 
ciudat de pustie. Că era vorba de capitala Franței, renumită în 
toată lumea, se vedea numai datorită cuvântului PARIS, tipă- 
rit în partea de jos a fotografiei. 


— Vezi ce văd și eu? a mormăit Nilly, căzut pe gânduri. 

— Ce anume? 

— Că parcă ceva lipsește din piaţa asta. Bine, adică din toa- 
tă poza. 

— Poate, a spus Lisa. 

Şi, analizând puțin lucrurile, și-a dar seama că Nilly avea 
dreptate, dar că nu reușea să-și dea seama în legătură cu ce. 

— În plus, felicitarea pare puţin boțită..., a spus Nilly, atin- 
gând-o cu grijă. Ca și când s-ar fi udat și apoi s-ar fi uscat la loc. 
Așadar, spune-mi, erai la duș când ai citit asta? 

— Bineînţeles că nu, a spus Lisa. Așa a venit. 

— Aha! a exclamat Nilly, ridicând un deget arătător micuț, 
cu o unghie roasă. Eu, Nilly cel Genial, am descoperit încă o 
dată și cu mare dibăcie ceea ce nu se poate să nu fie soluția 
acestui mister: probabil că felicitarea asta s-a udat în laborato- 
rul lui din Paris! 

Lisa și-a dat ochii peste cap. 

— De unde știi? 

— Elementar, draga mea Lisa. Scrie chiar aici, pe felicitare. 
Citește și tu. 

Nilly i-a dat înapoi felicitarea. 

Dar Lisa n-avea nevoie s-o citească. Citise deja mesajul de 
12 ori și-l ştia pe de rost. Totuși, din moment ce voi n-aţi citit 
felicitarea, v-o arăt aici: 





— Zice că lucrează la un fel de invenţie nouă legară de 
ADN, nu? Sunt convins că, într-un laborator, o felicitare se 
poate uda din multe cauze. Ei, și ce dacă? a întrebat Nilly. 

Mulţumit, i-a dat felicitarea înapoi și şi-a studiat unghiile 
roase până la carne, căutând ceva în care să-și înfigă dinții. 

— Ciudar nu e cum s-a udat, a spus Lisa. Ci ceea ce a scris! 
De exemplu, cine sunt Asil și Yllin? 

— Poate că a uitat numele noastre, a zis Nilly. 

— Nu se poate. La adresă a știut să scrie Lisa Pedersen. 

— Hmm, a mormăit Nilly, și acesta nu a părut la fel de in- 
teligent ca bmm-urile de mai devreme. 

— Asil e Lisa scris invers, și-a dat seama Lisa. 

— Elementar, draga mea, a spus Nilly și imediat a încercat 
să citească numele invers. 

Într-adevăr, Asil era Lisa. 

— Atunci ce-i cu Yllin? a întrebat el. 

— Ghiceşte! a mormăit Lisa, dându-și din nou ochii peste 
cap. 

— Hmm... poate că e Lisa scris cu capul în jos? 

— E Nilly scris invers! 


— He-he, a făcur Nilly, dezvelind un șir de dinţi cu tăișul 
în zigzag. Glumeam și eu. Elementar! 

Dar i se cam înroșiseră urechile. 

— Ei, atunci am rezolvat problema. Ce o tot ţii cu 
felicitarea? 

— Nu asta-i ciudat! a ţipat Lisa exasperată. 

— Atunci ce e ciudat? 

— Restul textului! 

Nilly și-a agitat micuțele sale brațe. 

— Zice că lucrează la nu știu ce proiect nou legat de ADN. 
Doar e un om de ştiinţă și un inventator nebun, nu? Aigevron 
merv e denumirea științifică a unui fel de ornitorinc francez. 
Sunt niște animale foarte deosebire. Singurele mamifere care 
depun ouă. În plus, se numără printre puţinele mamifere veni- 
noase. Sunt sigur că Proctor va face multe descoperiri studiin- 
du-le ADN-ul. Ornitorincii sunt peste tot în Australia, însă 
cei francezi se află în prag de dispariţie. Înainte înotau în Sena 
cu nemiluita, dar sunt cam năuci și, de când cu toate cursele 
pentru turiști, pe râu au început să circule atâtea vase, încât 
sărmanii Aigevron merv s-au tot lovit cu capul de ele. În orice 
caz, nu e chiar atât de ciudat că un inventator aflat la Paris și-a 
dat seama câte ar putea învăţa studiind ADN-ul ornitorincilor, 
nu? 

— Ornitorinci francezi? a spus Lisa pe un ton sceptic. 

— Chiar așa, a spus Nilly. Apar la pagina 620 în Animale 
care mai bine n-ar fi existat. 

Lisa a oftat. Nilly vorbea adesea despre cartea aceea enormă 
pe care se pare că bunicul lui o ţinuse în bibliotecă — Animale 
care mai bine n-ar fi existat. 

— Fi, și cu „rotuj3 e2 eiover“ cum rămâne? a întrebat Lisa. 
Asta ce vrea să însemne? 

— E simplu, a spus Nilly. „rotujz e2 eiover“ e porțiunea din 
codul ADN pe care a descoperit-o doctorul Proctor. Poate că 
din cauza ei ornitorincii sunt veninoși, 

Lisa l-a privit pe Nilly cu neîncredere. 


— Şi cine-i MEV A., ăsta? Profesorul nu s-a dus în Franța 
s-o găsească pe Juliette Margarine? 

Nilly a ridicat din umeri. 

— Poate că Mev e un prieten de-ai lui sau cineva care-l aju- 
tă cu cercetările, știu eu? 

— Prostii! Baliverne! s-a răstit Lisa. În primul rând, de ce 
s-ar fi dus profesorul tocmai până la Paris, în căutarea Juliettei 
lui, cea de mult pierdută, ca apoi să-și petreacă timpul cu cine- 
va pe nume Mev? În al doilea rând, nu cred că „aigevroN 
merv“ e scris corect. Dacă-i nume științific, n-ar trebui ca ma- 
juscula să fie la începutul primului cuvânt? Şi, dacă profesorul 
l-ar studia, n-ar trebui să știe cum se scrie? 

— Hmm, a făcut Nilly, scărpinându-și perciunele stâng cu 
un aer mai puţin îngândurat și mai puțin inteligent decât la 
bmm-urile de mai devreme. 

Lisa a oftat descumpănită. 

— Şi ultima parte ce-ar trebui să însemne, unde scrie ICLA 
IŢITIC? 

Nilly a chicotit cu îngâmfare. 

— Vai, draga mea creier-de-alună, dar partea asta e cel mai 
ușor de descifrat. Evident, vrea să însemne „ițiţi-vă ciia“. E clar 
că Proctor a antrenat unul dintre aigevron... aigevroni?... aige- 
vrons? Nu prea mă pricep la pluralele din franceză, dar, ori- 
cum, înţelegi ce zic. Probabil că l-a antrenat pe unul dintre ei 
să stea la comandă și, şiroind de apă după un înot odihnitor în 
Sena, e limpede că ornitorincul s-a așezat pe felicitare și a 
udat-o toată. Bine, să zicem că e cam scârbos că un ornitorinc 
ud a star pe felicitare, dar, îţi dai seama, asta nu înseamnă că e 
periculoasă sau mai ştiu eu ce. 





— Ajunge, Nilly! l-a avertizat Lisa. 

Nilly s-a uitat la ea de parcă în ruptul capului n-ar fi înțeles 
la ce se referea, dar a tăcut ascultător. 

— Mai e ceva la mijloc, a spus ea. 

— Serios? a întrebat Nilly. Ce anume? 

— Nu știu, dar e ceva. Uică-te la timbru, de exemplu. Nu çi 
se pare că are ceva ciudar? 

— Nu, trebuie să recunosc că un timbru pătrat cu margini- 
le dințate și cu imaginea unui tip cu față serioasă nu prea mă 
face să sar din scaun de uimire. 


— Dar ai văzut ce scrie pe timbru? 

— Nu, a trebuit să recunoască Nilly. 

Lisa i-a dat felicitarea înapoi. 

— Felix Faure, a citit Nilly. Păi, e clar că e numele tipului. 
Iar 1888 probabil că e anul în care a fost tipărit timbrul. Câh! 

— Câh? a făcut Lisa. 

— Da, închipuie-ţi cum ar fi să lingi un timbru vechi de 
100 de ani... 

— Mă rog, fie, dar ție îţi pare vechi de 100 de ani? 

Nilly a privit timbrul cu atenţie și a fost nevoit să admită că 
Lisa într-adevăr sesizase ceva ciudat. Pe lângă faptul că era pu- 
ţin încreţit, de când se udase, părea nou-nouţ. Culorile nu erau 
şterse și marginile păreau întregi și noi. 

— Poate că-i un fals sau o imitație, a spus el, dar acum nu 
mai părea atât de convins. 

— Așa crezi? a întrebat Lisa. 

Nilly a clărinar din cap, ca și când ar fi vrut să zică poate că 
nu. 

— Mda, așa e, e altceva la mijloc. 

— Toate astea sunt cam cu capul în jos, a spus Lisa. 

— Parcă adineaori ai zis că toate sunt invers, i-a atras aten- 
ţia Nilly. 

— Ce-ai zis? a întrebat Lisa. 

— Ce-ai zis tu. 

— Şi ce-am zis eu? 

— Că toate sunt invers, a spus Nilly. Înţelegi tu, cuvintele. 

— Asta e! a exclamat Lisa, înșfăcând felicitarea din mâinile 
lui. Asta era! 

A privit-o. Apoi a rămas cu gura căscată. 

— Ce-i? a întrebat Nilly îngrijorat. 

— Cred... cred că doctorul Proctor e în pericol, s-a bâlbâir 
ea, albindu-se deodată. Citeşte toată felicitarea de la sfârșit la 
început. 

Nilly a citit-o. Și voi puteți s-o citiţi, firește. De fapt, aţi pu- 
tea s-o citiţi chiar acum... 


Aţi terminat? Aţi înţeles-o? 

Bine, de fapt, nici Nilly n-a înțeles-o. 

— CITIŢI AICI, a citit el. A VEM NDA revoie 2e 3jutor, 
nillY & lisA. 

— Așadar, asta scrie de fapt, a spus Lisa exasperată. Ceva 
nu e deloc în regulă. 

— Mda, a spus Nilly. MEV A nu e un nume, înseamnă 
„AVEM“. Şi ar trebui să scrie „nevoie de ajutor“, în loc de puz- 
zle-ul ăsta cu numere. 

— Nu la asta mă refer! a strigat Lisa. Nu pricepi deloc? 

— A3ă, nu, a mărturisit Nilly, scărpinându-și perciunii. De 
exemplu, nu pricep ce vrea să spună cu „CITIŢI AICI“. Să ci- 
tim felicitarea? Am făcut asta deja. 

Lisa s-a holbat la felicitare, concentrându-se din răsputeri. 

— Priveşte săgeata asta, a spus ea. Duce la timbru. 

Nilly a vârâr degetul arătător drept în urechea dreaptă și l-a 
învârtit de colo colo, închizând ochiul drept. Asta îl ajuta me- 
reu să gândească — era ca și când ar fi întors cheia de contact a 
unei mașini; cam așa își făcea creierul să pornească. Când și-a 
scos degetul, s-a auzit un plop. 

— M-am prins, a spus Nilly, privindu-și degetul fascinat. 
Felicitarea e un mesaj secret adresat nouă, despre care nu tre- 
buie să știe nimeni altcineva. Proctor știa că un băiat isteț ca 
mine va observa că a fost scrisă într-un mod ciudat. 

Lisa și-a dat ochii peste cap, dar Nilly s-a prefăcut că nu 
vede. 

— CITIŢI ASTA și o săgeată arătând spre timbru, a spus 
el în continuare. Asta înseamnă că restul mesajului e sub tim- 
bru! Trebuie doar să-l dezlipim. 

— Exact la asta mă gândesc de ceva timp, a spus Lisa. 

Nilly i-a dat Lisei felicitarea înapoi, fornăind mulțumit. 

— Noroc că sunt aici ca să sparg codurile astea secrete, nu-i 


așa? 


2. Pivniţa doctorului Proctor 


Tatăl Lisei, Comandantul, s-a trezit pe canapea, cu un gust de 
cerneală de ziar în gură. Aceasta deoarece, ca de obicei, ador- 
mise cu ziarul pe față și sforăia atât de viguros, încât draperiile 
de la fereastră se legănau, iar ultima pagină a ziarului — cea cu 
prognozele meteo — îi intra în gură de fiecare dată când inspi- 
ra. A privit spre ceas și a oftat mulțumit, văzând că se apropia 
ora de culcare. Dar mai întâi, un sendviș cu pui. Sau două. A 
azvârlit ziarul pe măsuța de cafea și și-a împins burta volumi- 
noasă peste marginea canapelei, ridicându-se astfel automat în 
picioare. 

— Bună, a spus el, intrând în bucătărie. 

Lisa stătea la tejghea și Nilly în picioare, pe un scaun, lângă 
ea. Comandantul îl știa drept băieţelul mic din vecini, al fami- 
liei ciudate care se mutase pe Bulevardul Tunurilor primăvara 
trecută. Ceainicul din fața Lisei și a lui Nilly tremura și bolbo- 
rosea, scoțând aburi. 

— Spuneți-mi, copii, nu sunteți cam mici pentru cafea? i-a 
întrebat Comandantul căscând. Și la ora asta târzie? 

— Să trăiţi, el commandante, a spus Nilly. Nu facem cafea. 

Abia atunci Comandantul a observat că Lisa ținea ceva în 
norul de aburi care se înălța din ceainic, ceva ce părea a fi o 
felicitare. 

— Ce faceți? 

— Întoarce-te în camera de zi, tată, a spus Lisa. 

— Hei, eu sunt Comandantul aici! a spus Comandantul. 
Vreau să știu ce faceţi! 

— Regret, el commandante, a spus Nilly. Treaba asta e atât 
de secretă, încât, dacă v-am spune, aţi ști prea multe. Şi ştiţi ce 
pățesc cei care știu prea multe, nu? 

— Ce anume? a întrebat Comandantul, cu mâinile în șold. 


— Li se scoate limba ca să nu poată vorbi. Şi le sunt tăiate 
toare degetele de la mâna dreaptă, ca să nu poată scrie. 

— Şi dacă s-ar adeveri că sunt stângaci? a întrebat 
Comandantul. 

— Atunci aţi fi foarte ghinionist, pentru că am fi nevoiți să 
tăiem și degetele de la mâna cealaltă. 

— Şi dacă aş reuși să scriu ținând pixul între degetele de la 
picioare? 

— Aţi rămâne fără picioare, el commandante. Ne pare rău, 
dar munca de spion e o treabă foarte serioasă. 

— Da, așa s-ar părea, a oftat Comandantul. 

— Dar toate lucrurile au și o latură bună, a spus Nilly. Fără 
picioare, aţi putea să zăceși pe canapea până-n Paște, fără să 
trebuiască să ceruiţi schiuri, să spălați şosete sau să legaţi 
şireturi. 

— Să ştii că poate ideea ta nu-i așa de rea, a spus Coman- 
dantul. Dar dacă aș descoperi că pot să ţin pixul în gură? Și că 
pot să transmit semnale Morse clipind din ochi? 





— Îmi pare rău că ați făcut descoperirea asta, el comman- 
dante. Acum va trebui să vă decapităm din start. 

Comandantul a râs atât de tare, încât i s-a cutremurat burta 
uriașă. 

— Lăsaţi prostiile, a spus Lisa. Tată, pleacă de aici! E un 
ordin. 

După ce Comandantul a plecat, clătinând din cap, Lisa a 
scos felicitarea din aburi. S-au așezat la masă și Lisa a desprins 
timbrul cu mare grijă, folosind o pensetă. 

— A funcţionat! a exclamat ea. De unde ai ştiut că aburii 
vor desprinde timbrul? 


— Ei, câteva noţiuni simple de criminalistică, a spus Nilly, 
dar, de fapt, și el părea puţin surprins. 

— E un text sub timbru, dar scrisul de mână e prea mic și 
nu pot să-l citesc, a spus Lisa, întinzând felicitarea la lumină. 
Poate că ţie ţi-ar fi mai ușor, din moment ce ești... ăăă, mai 
mic? 

— Ce legătură are? a întrebat Nilly, ridicând din 
sprâncene. 

Lisa a dat din umeri. 

— Oamenii mai mici poartă haine mai mici și se mulțu- 
mesc cu mașini mai mici. De ce nu le-ar fi mai ușor și cu un 
scris mai mic? 

— Dă-mi să văd, a mormăit Nilly, înșfăcând felicitarea și 
mijind ochii la ea cu multă concentrare. 

— Nada, a spus el și a întins mâna fără să se uite la Lisa. 
Lupă, te rog. 

Lisa a fugit la un sertar, a dibuit lupa mamei sale și a aşezat- 
o în mâna întinsă a lui Nilly. 

Descifrând scrisul, Nilly a făcut: 

— Aha. 


Pentru că a văzut următoarele: 





— Mda, am înţeles, a mormăit Nilly, mișcând lupa mai jos. 


La Paris, mergeţi direct la hotelul Frainche-Fraille. Odată 
ajunși acolo... 
„+ Cu drag, doctorul Proctor 


— Ei! a sărit Nilly. Ce-i asta? Lipseşte restul. 

— Trebuie să se fi şters din cauza apei, a șoptit Lisa peste 
umărul lui, cu inima strânsă. Mai zice ceva? 

Nilly a coborât lupa mai departe. 


PS Am ascuns cheia laboratorului într-un loc genial: sub 
pres. 


— Ce mai aşteptăm? a strigat Nilly. 


— Pe locuri, fiţi gata... a strigat Lisa. 

— Start! au strigat amândoi odată. 

Şi au sărit din scaune. Lisa a scotocit în sertarul de jos din 
bucătărie, până când a găsit lanterna tatălui său și apoi au fugit 
afară pe Bulevardul Tunurilor, unde peste curțile și casele de 
lemn se lăsaseră întunericul și liniștea. Din curiozitate, luna i-a 
urmărit pe furiș în timp ce se cățărau pe gardul care împrejmu- 
ia casa cea mai mică și curtea unde iarba era cea mai înaltă. 
(Doctorul Proctor lipsea de-o bună vreme.) Au fugit pe lângă 
păr, spre ușa de la pivniţă, și au ridicat preșul. 

Așa cum se așteptau, au descoperit cheia lucind în lumina 
lunii. 

Au băgat cheia în broasca ușii vechi, nevopsite, și, când au 
învârtit-o, metalul a scos un scârţâit ușor sinistru. 

Amândoi s-au oprit, privind ușa. 

— Tu primul, a şoptit Lisa. 

— Nicio problemă, a spus Nilly înghițind în sec. 

A tras aer adânc în piept. Și apoi a izbit cu piciorul în ușă, 
cât de tare a putut. 

Balamalele au scârțâit înfiorător şi ușa s-a dat de perete. Di- 
năuntru a plutit afară un aer rece, ca de pivniță, și ceva a fâlfâit 
peste capetele lor, dispărând în noapte, ceva ce ar fi putut fi o 
molie neobișnuit de mare sau doar un liliac de dimensiuni 
obișnuite. 

— Vai! a făcut Lisa. 

— Şi câb! a spus Nilly. 

Apoi a aprins lanterna și a intrat. 

Afară, Lisa a privit în jur. Până și părul, care de obicei părea 
atât de primitor, acum parcă își întindea ghearele spre lună, 
precum degetele unei vrăjitoare. Lisa și-a strâns haina pe trup 
și a intrat în grabă după Nilly. 

Dar el deja dispăruse și Lisa nu vedea decât o beznă 
absolută. 

— Nilly? a șoprit Lisa, pentru că știa că atunci când vor- 
bești tare în întuneric, zgomotul te face să te simţi și mai 
singură. 


— Aici, a şoptit Nilly. 
Lisa s-a luat după sunet şi a zărit conul de lumină al lanter- 
nei dezvăluind ceva pe perete. 





— Ai găsit săpunul timpului? a întrebat ea. 

— Nu, a spus Nilly. Dar am găsit cel mai mare păianjen din 
emisfera nordică. Are șapte picioare și în ultima vreme nu și le- 
a mai epilat. Are o gură atât de mare, că-i vezi buzele. Uite și tu 
ce bestie! 

Pe peretele pivniţei, Lisa a zărit un păianjen cât se poate de 
banal și nu foarte mare. 

— Un păianjen peruvian sugător cu șapte picioare. Sunt 
extrem de rari! a șoptit Nilly entuziasmat. Trăiesc prinzând 
alte insecte și sugându-le creierii. 

— Creierii? a spus Lisa, uitându-se la Nilly. Credeam că 
insectele nu au creier. 

— Păi tocmai de aia e atât de rar păianjenul peruvian sugă- 
tor cu șapte picioare, a șoptit Nilly. Foarte greu găsește vreo 


insectă cu creieri, pe care să-i poată suge. 

— Şi de unde ştii tu astea, mai exact? a întrebat Lisa. 

— E scris în... 

— Nu mai spune, l-a întrerupt Lisa. În Animale care mai 
bine n-ar fi existat? 

— Exact, a spus Nilly. Așadar, dacă tu ai binevoi să cauţi 
săpunul timpului și cleștii de nas, eu aș încerca să capturez spe- 
cimenul ăsta rar de păianjen. Bine? 

— Dar avem numai o lanternă. 

— Ei, atunci ce-ar fi să aprindem lumina din tavan? 

— Lumina din tava... a început Lisa să spună, ducând mâna 
la frunte, ca și cum ar fi spus evident. De ce nu ne-am gândit? 

— Pentru că atunci n-am mai fi avut atmosfera asta încân- 
tător de înfiorătoare, a spus Niilly, îndreprând lanterna spre în- 
trerupărorul de lângă ușă. 

Lisa l-a apăsat și, într-o clipă, laboratorul doctorului Proc- 
tor a fost cuprins de o lumină albă. 

Au găsit ibrice, vase de gătit sub presiune, găleți și rafturi 
pline cu borcane cu diferite amestecuri de prafuri și substanțe 
chimice. Conducte de fier, tubulatură de sticlă, eprubete și di- 
ferite feluri de țevi — până şi o pușcă veche, cu un puc de ho- 
chei înfipt în capătul ţevii. Iar lângă pușcă, pe perete, era agăța- 
tă fotografia care-i era atât de dragă Lisei. Îl arăta pe doctorul 
Proctor în tinerețe, la Paris, călare pe motocicleta sa. În ataș 
şedea ea — frumoasa Juliette Margarine, cu părul lung și casta- 
niu. Iubita și dragostea vieții lui. Zâmbeau și păreau atât de 
fericiţi, încât Lisei i s-a încălzit inima. În penultima felicitare, 
doctorul le scrisese că-i luase urma. În singura felicitare pe care 
le-o mai trimisese pe lângă cele două, din iunie, le scrisese și că- 
i luase urma. Poate că între timp o găsise? 

Lisa a cercetat încăperea în continuare și s-a oprit când a 
zărit un borcan aproape gol, pe fundul căruia era ceva roșiatic, 
de culoarea căpșunilor. Nu culoarea i-a atras atenția, ci 
eticheta. 

Lisa a dat jos borcanul de pe raft și s-a dus la un fișier mare 
și ruginit. A deschis raftul etichetat „Invenţii nebrevetate“, a 


luat la rând fişele până când a ajuns la litera F și — așa cum era 
de așteptat — a găsit un dosar cu coperţi groase, etichetat 
„Cleşti pentru nas francezi”. 

A deschis dosarul, l-a întors cu capul în jos și din el au că- 
zut doi clești albaștri și, aparent, perfect obișnuiți. Dar nici 
urmă de instrucțiuni. Păreau meniți să fie purtaţi la înot. l-a 
vârât în buzunarul de la haină şi a anunţat: 






SĂPUNUL TIMPULUI 
Instrucţiuni: 
A SE TURNA ÎNTR-O CADĂ PLINĂ 
PE TREI SFERTURI. ⁄a LINGURIŢĂ 
PER ADULT PER CĂLĂTORIE. A SE 
AȘTEPTA EFECTUL COMPLET AL 
CLĂBUCILOR. APOI A SE 
SCUFUNDA CU TOT CORPUL ȘI A 
SE CONCENTRA ASUPRA 

b] TIMPULUI ȘI LOCULUI DESTINA- 

J ŢIEI DORITE. 

PS NU UITAŢI SĂ VĂ ŢINEŢI RES- 
PIRAȚIA! 

M pps CÂND SE RISIPESC CLĂBUCII, 
ŞI SĂPUNUL NU VA MAI FUNCŢIONA! 

— l-am găsit! Hai să ieşim de aici. 

S-a întors și a descoperit că Nilly se urcase cu picioarele pe 
masa de lucru și că avea brațul până la cot într-un alt borcan. 

— Ce-ţi închipui că faci? 

— Ce ţi se pare că fac? lau puţin praf de vântonaut. 

— Nilly! E periculos și de-a dreptul ilegal! 

— Atunci dă-mă în judecată, a spus Nilly. În orice caz, să 
dai vânturi în cantități normale e sănătos. 

— Cantități normale? Data trecută când ai luat o lingură 
din praful ăla, ai dat niște vânturi atât de puternice, încât ţi-ai 
luat zborul în spațiu! 

— Lasă exagerările în seama mea, te rog, a spus Nilly, tur- 
nând un pumn din praful de vântonaut albastru-deschis într-o 
pungă mică de plastic, pe care apoi a legar-o bine și a îndesat-o 
în buzunar. Nu m-am înălțat mai sus de vreo ṣo de metri, ceea 
ce nu-i atât de mult în comparaţie cu... ei, cu Turnul Eiffel, de 
exemplu, sau cu altceva asemănător. Eşti fată și de aia n-ai ta- 
lent la dat vânturi. Voi abia reușiți să dați vânturi mici, de 
şoricel. 

Nilly a dat un vânt de amploare medie, ca să-și demonstre- 
ze afirmaţia. 

— Ai auzit? a întrebat el. Acum e rândul tău. 

— Pff; a făcut Lisa. Și eu dau vânturi, dar numai când e ne- 
apărată nevoie. 

— Draga mea domnişoară Vânt Fâstâcit, a spus Nilly, 
strângând la loc capacul borcanului și sărind jos. Pariez oficial 
pe o tonă de caramele lipicioase că nu vei da piciodară un vânt 
destul de zgomotos cât să-l sesizeze urechea omului. Mai bine 
ai lăsa vânturile adevărate în seama noastră, a băieților. 

— O să vezi tu, a spus Lisa. 

— Vrei să zici că o să aud, nu? a spus Nilly, făcând mâna 
pâlnie la ureche. Şi ce anume aud?... Nimic! 

Au stins lumina, au încuiat ușa, au pus cheia la loc, sub 
preș, au pornit prin curte și s-au oprit sub păr, privind luna. 

— Așadar, se pare că mergem la Paris, a spus Lisa. Singuri. 


— Singuri impreună, a corectat-o Nilly. Și Parisul nu e atât 
de departe. 

— E mai departe decât Sarpsborg, a spus Lisa. 

Acolo se mutase prietena ei cea mai bună. 

— Doar cu puţin, a spus Nilly. 

— Mai întâi trebuie să le cer voie părinţilor, a spus Lisa. 

— S-o crezi tu, a spus Nilly. N-o să te lase în veci. O să-ţi 
spună doar să anunți poliţia din Paris că doctorul Proctor a 
dispărut. Apoi știm amândoi exact ce-o să se întâmple. 

— Chiar ştim? a întrebat Lisa ușor bănuitoare. Ce-o să se 
întâmple? 

— Nimic, a spus Nilly. Niciunui adult n-o să-i vină să crea- 
dă chestiile pe care le născocește doctorul Proctor. „A dispărut 
în timp folosind săpun? o să întrebe ei. Aţi mai auzit ceva atât 
de ridicol?“ De aceea profesorul ne-a trimis nouă felicitarea 
aia. Şi-a dat seama că nimeni altcineva nu l-ar crede, n-ai zice? 

— Poate, a spus Lisa circumspectă. Dar... dar atunci, ești 
sigur că noi îl credem? Adică e o persoană prietenoasă și așa 
mai departe, dar e puţin... ăăă... nebun. 

— Firește că sunt sigur că-l credem, a spus Nilly. Şi Proctor 
nu e puțin nebun. E de-a dreptul dus cu pluta. 

— Exact, a spus Lisa. Şi atunci, cum poți să fii atât de 
sigur? 

— Elementar, draga mea Lisa. Doctorul Proctor e priete- 
nul nostru, și prietenii se cred unii pe alții. 

Lisa a privit luna îndelung și apoi a încuviințat din cap. 

— Ăsta, a spus ea, e cel mai mare adevăr pe care-l spui de-o 
veșnicie. Așadar, ce facem? 

— Păi mâine e vineri, nu? Te duci acasă și le spui părinţilor 
că Anna, care s-a mutat la Sarpsborg, te-a invitat să petreci we- 
ekendul la ea, că după ore pornești cu trenul spre ea și că fami- 
lia ei o să vină să te ia de la gară. 

— Hmm, s-ar putea să funcționeze, a spus Lisa, mușcându- 
și buza. Tu ce-o să faci? 

— Eu o să-i spun mamei că weekendul ăsta mă duc într-o 
excursie cu fanfara la Arvika. 


— O excursie cu trupa? Așa, din senin? 

Nilly a ridicat din umeri. 

— Mama nici n-o să clipească. Nu ţine socoteala proble- 
melor de genul ăsta. De fapt, probabil că o să se bucure că sca- 
pă de mine câteva zile. Așa, deci, mâine ai face bine să-ţi iei în 
ghiozdan câteva lucruri în plus, nu multe, numai câteva lucruri 
mici care încep cu litera P. Paşaportul tău, o pijama, pungi cu 
alune și altele asemenea. Apoi o să mergem la școală și o să ne 
prefacem că nu se întâmplă nimic neobișnuit, bine? Dar apoi, 
după ore, o să mergem în oraș, la prăvălia aia cu ceasuri... 

— Prăvălia de Ceasornice cu Trenci, a spus Lisa. 

— Exact. Vindem timbrul, luăm autobuzul spre aeroport, 
cumpărăm bilete pentru următorul zbor spre Paris, facem che- 
ck-in şi, gata, am și ajuns. 

Lisa și-a mușcat buza de jos, gândindu-se la cele spuse de 
Nilly. Gata! Pe aici și pe dincolo, şi-a spus ea. Când vorbea, 
Nilly făcea nişte lucruri care, de fapt, erau foarte complexe să 
pară atât de simple... 

— Așadar? a întrebat Nilly. Ce zici? 

Lisa a privit borcanul din mâna sa. Praful de culoarea căp- 
șunelor sclipea frumos și misterios în lumina lunii. Să dispară 
în timp? Săpunul timpului? Cleşti de nas francezi? Toate erau 
mult prea ciudate. 

— Cred că totuși cel mai bine ar fi să-i arătăm tatei felicita- 
rea, a spus ea cu ezitare în glas. 

— Cel mai bine? a întrebat Nilly. Dacă așa ar fi fost cel mai 
bine, doctorul Proctor ne-ar fi spus asta în felicitare! 

— Ştiu, dar fii și tu mai realist, Nilly. Uită-te și tu la noi! 
Ce suntem? Doi copii. 

Nilly a oftat. Apoi și-a așezat o mână pe umărul Lisei și a 
privit-o grav. A inspirat adânc și a declarat pe un ton mieros: 

— Ascultă, Lisa. Suntem o echipă. Şi nu ne pasă dacă toți 
ceilalți ne consideră o echipă jalnică, de ligă mică. Pentru că 
noi știm ceva ce ei nu știu. 

Acum Nilly era atât de cuprins de emoție, încât vocea îi tre- 
mura puţin. 


— Ştim, draga mea Lisa... știm că... ăăă, ce anume ştiam? 

— Ştim, a preluat Lisa ideea, că atunci când prietenii își 
promit să nu înceteze niciodată să se ajute unii pe alţii, unu 
plus unu plus unu face mult mai mult decât trei. 

— Exact! a spus Nilly. Așadar, ce spui? Da ori ba? 

Lisa l-a privit pe Nilly multă vreme. Apoi a rostit un singur 
cuvânt: 

— Pelerina. 

— Pelerina? a repetat Nilly derutat. 

— Îmi iau pelerina. Ai spus că putem lua lucruri care încep 
cu P și, din câte am auzit, zilele astea Parisul colcăie de orniro- 
rinci uzi. Nu vreau să mă ud leoarcă cu stropi de ornirorinc de 
fiecare dată când vreunul dintre ei o să iasă din Sena și-o să se 
scuture. 

Nilly a clipit de câteva ori. Apoi, în sfârșit, a înțeles că Lisa 
era de acord să meargă. 

— Uraaa! a strigat el și a început să țopăie. Mergem la Pa- 
ris. Dansatoare de cancan! Croasanţi! Clătite! Crème brûlée! 
Bulevardul Champs-Élysées! 

Nilly a îndrugat mai departe lucruri pariziene care încep cu 
litera C, până când, în cele din urmă, Lisa i-a spus să înceteze 
odată, că era vremea de culcare. 


După ce le-a urat noapte bună părinţilor și tatăl ei i-a în- 
chis uşa de la dormitor, Lisa s-a ridicat în capul oaselor în pat, 
după cum făcea de obicei, și a privit spre casa galbenă de cealal- 
tă parte a Bulevardului Tunurilor, la draperiile cenușii de la 
etaj. Ştia că în curând înăuntru avea să se aprindă lumina unei 
veioze, care se va îndrepta spre draperii, și așa Nilly va începe 
spectacolul său din fiecare seară, cu umbre, având-o pe Lisa 
drept singură spectatoare. În seara asta, degetele lui micuțe au 
conturat umbre care pe stofa draperiilor s-au prefăcut într-un 
șir de dansatoare de cancan. Și, privind umbrele, Lisa s-a gân- 
dit la povestea pe care le-o spusese doctorul Proctor, despre 
dispariţia misterioasă a lui Juliette, cu mulți ani în urmă. Ciu- 
data poveste era cam așa: 


Juliette și doctorul Proctor s-au cunoscut la Paris și s-au 
îndrăgostit. Într-o seară, la câteva săptămâni după ce începuse- 
ră să se vadă, Juliette a venit și i-a bătut la ușă. Când ea l-a în- 
trebat răspicat dacă voia să se căsătorească, Proctor a fost în 
culmea fericirii. Dar a fost și surprins, pentru că ea voia ca îm- 
preună să se urce pe motocicletă chiar atunci, chiar în noaptea 
aia, să meargă tocmai până la Roma și să se căsătorească acolo 
cât mai curând posibil. Juliette nu i-a explicat de ce să grăbea 
atât de tare, așa că Proctor și-a împachetat singurul său costum 
și a pornit motocicleta fără niciun alt cuvânt. 

De fapt, intuia cam ce se petrecea. Tatăl lui Juliette era ba- 
ron. Și, cu toate că de multă vreme familia Baronului Margari- 
ne nu mai era bogată, baronul considera că un inventator nor- 
vegian relativ lipsit de succes nu era îndeajuns de bun pentru 
baroneasa sa, Juliette. Însă acum Juliette și Proctor conduceau 
în noapte și traversau Franța în drum spre nunta lor. La scurt 
timp după ce au alimentar motorul într-un sat de lângă granița 
cu Italia, au ajuns la un pod. Acolo s-a petrecut. Ce s-a petre- 
cut mai exact, Proctor n-a aflar, de fapt, niciodată. A văzut ne- 
gru înaintea ochilor și, când s-a trezit, zăcea pe asfalt și-l durea 
gâtul. Julietre era aplecară peste el, cu lacrimi în ochi, iar în 
spatele ei a văzut că se apropia o limuzină neagră. Juliette a 
spus că era mașina tatălui ei, baronul, și că trebuia să se ducă să 
vorbească cu el de una singură. I-a spus lui Proctor să traverse- 
ze podul, să treacă granița și s-o aştepte acolo. Proctor, zdrun- 
cinar și dezorientat cum era, a făcut întocmai, fără să proteste- 
ze. Dar, când s-a întors cu motocicleta, ajuns în celălalt capăt 
al podului, a văzut-o pe Julierre urcând în limuzină, care apoi a 
pornit cu spatele înapoi, pe pod, în direcția din care venise, și, 
părăsind podul, s-a întors și a plecat. Atunci doctorul Proctor 
a văzut-o pe Juliette ultima oară. 

Lisa a oftat. Restul poveștii profesorului, despre relaţia lor 
romantică de la început, fusese la fel de trist. 

După ce a aşteptat-o pe Julierte de cealaltă parte a graniței 
timp de trei zile, Proctor a încercat s-o sune acasă de la un tele- 
fon cu plată, dintr-o cafenea. I-a răspuns Baronul însuși și i-a 


explicat că Juliette îşi venise în fire şi că pricepuse că ar fi fost 
foarte nepotrivit să se mărire cu Proctor. Că lui Juliette îi părea 
rău, dar că situația era atât de stânjenitoare, încât nu voia să 
vorbească cu el — și că în mod categoric nu voia să-l mai vadă 
vreodată. Că așa era cel mai bine. 

Cu inima frântă și epuizat, doctorul Proctor și-a condus 
motocicleta înapoi la Paris, dar, când în sfârșit a pășit în holul 
hotelului său, a dar cu ochii de un polițist care-l aştepta. I-a 
înmânat lui Proctor o scrisoare și i-a cerut răspicat s-o citească. 
În scrisoare scria că doctorul Proctor fusese expulzat atât de la 
universitare, cât și din Franța, fiind bănuit de acte de terorism 
și de fabricarea unor arme de distrugere în masă. Bănuiala ve- 
nise în urma unui experiment făcut în laboratorul de chimie al 
universității, în care Proctor și încă un student norvegian 
aproape că aruncaseră în aer întreaga instituție. 





Proctor i-a explicat poliţistului că fusese o întâmplare din 
acelea care sunt de neevitat atunci când încerci să inventezi un 
praf de călărorie pentru o mașină a timpului, invenţie la care 
lucraseră în vremea aceea. Şi că, în definitiv, fusese vorba doar 
de o „foarte mică și inofensivă explozie gigantică“. Din cine 
ştie ce motiv, explicaţia lui n-a ajutat deloc și polițistul i-a or- 
donat lui Proctor să urce în camera sa şi să-și facă bagajele. 
Proctor era aproape sigur că Baronul Margarine se afla în spa- 
tele expulzării, dar nu prea avea ce să facă. 

Astfel, noaptea, târziu, cu mulți ani în urmă, un tânăr apă- 
sar de inima sa frântă a sosit la Oslo și, în cele din urmă, s-a 


mutat în casa strâmbă și izolată din capătul Bulevardului Tu- 
nurilor. În mare parte, pentru că era ieftină, nu era conectată la 
rețeaua telefonică și nu fusese vizitată de nimeni niciodată. Era 
perfecră pentru cineva care nu mai voia să vorbească cu ni- 
meni, în afară de sine, și în rest urmărea doar să-și petreacă 
timpul inventând chestii. 

Din casa sa roșie, Lisa a privit spre casa albastră a profeso- 
rului și s-a întrebat dacă nu cumva toate se petreceau, de fapt, 
din vina ei. În fond, ea insistase ca doctorul Proctor să se în- 
toarcă la Paris și să încerce s-o găsească pe Juliette Margarine, 
nu-i așa? Da, așa era. Îl trimisese cu capul înainte spre noi pro- 
bleme, oricare ar fi fost ele. 

Peste drum, umbrele degetelor lui Nilly şi-au încheiat dan- 
sul și au făcut o plecăciune. Apoi au dat semnalul lor obișnuit 
de noapre bună, conturând două urechi de iepure care se ridi- 
cau și coborau, și apoi lumina s-a stins. 

Lisa a oftat. 

În noaptea aceea nu prea a dormit. A stat și s-a gândit la 
pivnițe prea întunecate, păianjeni peruvieni mult prea păroși, 
orașe mult prea mari și la toate lucrurile care fără îndoială că 
aveau să meargă prost. 


Între timp, dincolo de drum, Nilly s-a bucurat de una din- 
tre cele mai odihnitoare nopţi din viața sa, a visat fericit că 
zbura de colo colo, propulsat de vânturi; că descifra coduri 
misterioase; că salva profesori geniali; și a visat la toate lucruri- 
le care, fără îndoială — cel puțin, aproape fără nicio îndoia- 
lä —, aveau să meargă strună. Dar cel mai mult a visat că dansa 
cancan pe scena de la Moulin Rouge din Paris, unde un public 
entuziasmat și toate dansatoarele băreau din palme pe ritm și 
strigau: „Nil-ly! Nil-ly!“ 


3. Prăvălia de Ceasornice cu Trenci 


Ochii doamnei Strobe priveau de-a lungul nasului său neobiș- 
nuit de lung, prin lentilele neobişnuit de groase ale ochelarilor 
fixați pe vârf, și era atentă la ființele micuţe care stăteau în fața 
ei în clasă, legându-se de cea mai mică dintre ele: 

— Domnule Nilly! 

Vocea ei a părut o lovitură de bici. 

— Doamnă Strobe! a izbucnit răspunsul micului elev. 
Cum vă pot fi de folos în această dimineaţă de vineri neobiș- 
nuit de frumoasă, o dimineaţă a cărei frumuseţe, doamna mea 
profesoară și furnizoare a hranei mele intelectuale, este între- 
cură numai de magnifica dumneavoastră față? 

Ca de obicei, răspunsul lui Nilly a iritar-o pe doamna Stro- 
be. Răspunsurile lui o iritau pentru că-i stârneau sentimente de 
vinovăţie. Şi o şi măguleau un pic. 

— În primul rând, poţi să nu mai fluieri cântecul ăla ridi- 
col... a începur ea să spună. 

— Nu aşa tare, doamnă Strobe! a șoprit Nilly, cu ochii bul- 
bucaţi de șoc. E Marseilleza. Luna asta nu învăţăm despre isto- 
ria Franței? Dacă ar auzi cineva de la ambasadă că aţi numit 
imnul naţional al Franţei un cântec ridicol, fără îndoială că 
imediat v-ar raporta președintelui, care pe loc ar declara război 
împotriva Norvegiei. Francezilor le place Za nebunie să meargă 
la război, cu toare că nu prea se pricep. De exemplu, doamnă 
Strobe, s-a întâmplat să auziți despre Războiul de o Sură de 
Ani pe care l-au purtat împotriva Angliei? 

Toată clasa a izbucnit în râs, iar doamna Strobe a bătut cu 
unghiile în birou și a privit băieţelul ciudat care apăruse astă- 
primăvară în clasa ei. 

— Dacă ai fi fost atent în loc să fluieri, ai fi observat că toc- 
mai despre Războiul de o Sură de Ani din Franța discutam, 
domnule Nilly. De exemplu, ce am spus adineaori despre Ioana 
dArc? 

— Ioana d'Arc, a reperat Nilly, scărpinându-și îngândurat 
perciunele de la urechea stângă. Hmm, sună cunoscut. O fe- 


meie, așa-i? 

— Da. 

— O dansatoare de cancan faimoasă? 

— Nilly! 

— Bine, bine. Puteţi să-mi daţi câteva indicii? 

Doamna Strobe a oftat. 

— Ioana d'Arc era o fară evlavioasă de la țară. În adolescen- 
ţă a primit de știre în circumstanţe misterioase că trebuia să-l 
găsească pe prințul moştenitor al Franţei, care se ascundea pe 
undeva, prin Franţa, și să-l ajute, 





— Sună foarte cunoscut, a spus Nilly. Se întâmplă cumva să 
fi primit acea știre printr-o felicitare trimisă de la Paris, cu un 
timbru rar din anul 1888? 

— Ce vorbeşti? Ioana d'Arc a primit știrea aceea de la înge- 
rii care-i vorbeau în cap! 


— lertaţi-mă, doamnă Strobe, dar am făcut un mic scurt- 
circuit în creierul meu micuţ, și totuși foarte complex. 

Nilly s-a întors spre Lisa, care iar își pusese mâinile în cap și 
capul pe măsuţă. 

— Nu se va mai repeta, doamnă Strobe, a spus Nilly. Așa- 
dar, ce s-a întâmplat cu această Ioana d'Arc? 

Doamna Strobe s-a aplecat peste biroul său. 

— Tocmai asta urma să vă spun. loana dArc l-a găsit pe 
prinţul moștenitor și împreună au luptat împotriva englezilor. 
Adolescenta aceea a îmbrăcat armura, a învățat să mânuiască 
spada ca un maestru și a condus trupele franceze în luptă. Până 
în zilele noastre, a rămas marea eroină națională a Franței. Hai, 
copii, scrieți ce am spus acum! 

— Minunat! a exclamat Nilly. Fata cea bună a învins. Îmi 
plac mult poveştile cu final fericit! 

Doamna Strobe și-a coborât nasul lung și proeminent până 
când aproape că a atins biroul și a privit clasa pe deasupra 
ochelarilor. 

— Ei bine, nu toate finalurile fericire sunt la fel. A fost lua- 
tă prizonieră și vândută englezilor, care au condamnat-o la 
moarte sub acuzații de vrăjitorie. Apoi i-au invitat pe toți locu- 
itorii din Rouen în Piaţa Veche, unde au legar-o de o prăjină, 
au pus lemne pentru un foc de tabără, le-au aprins... 

De undeva, din clasă, a izbucnit un țipăt ascuţit și aproape 
tânguir: 

—... dar atunci, chiar în ultima clipă, prințul moștenitor a 
salvat-o. 

Cu toţii s-au întors spre Lisa, care, îngrozită, își acoperise 
gura cu mâinile. Nimeni — nici măcar Lisa — nu era obișnuit 
să audă de la ea o asemenea răbufnire. 

— Priveşte cu atenţie imaginea din manualul vostru de is- 
torie, Lisa, a spus doamna Strobe. Se văd flăcările înălțându-se 
până la marginea rochiei sale albe. Ți se pare că a fost salvată? 

— Nu! a strigat clasa la unison. 

— Şi, într-adevăr, nu a fost, a spus doamna Strobe. A ars 
până la moarte și i-au aruncat trupul pârjolit în râu. Ioana 


d'Arc avea numai 19 ani. 

Lisa s-a uitat la ilustrația din cartea sa de istorie. Chipul 
fetei îi amintea de alt chip, din altă imagine. Tânăra Juliette 
Margarine, în atașul motocicletei doctorului Proctor. Cu gân- 
dul la acele întâmplări oribile Lisei i s-au adunat lacrimi în 
ochi. 

— Normal că fata a murit, a spus Nilly. 

Doamna Strobe și-a dat jos ochelarii. 

— De ce spui asta, Nilly? 

— Ca să fii erou adevărat, trebuie să fii foarte mort. 

Clasa a râs, dar doamna Strobe a încuviințat din cap. 

— Poate că așa e, a mormăit ea. Poate că așa e. 

Cu asta, a sunat clopoțelul și, înainte ca doamna Strobe că 
ajungă măcar la v-ul din „vă doresc un weekend plăcut“, pri- 
mul elev a ieșit pe ușă. Pentru că era ultima oră dintr-o vineri, 
şi acum toți erau liberi. 

Lisa își îmbrăca jacheta pe hol când a surprins niște fete 
vorbind entuziasmate despre o petrecere la care se pare că fuse- 
seră invitate toate. Mai puţin ea. Și Nilly, desigur. Le-a auzit 
șușotind și pe seama lui. Că era atât de mic și ciudat și spunea 
și făcea niște lucruri atât de trăsnite, pe care nu prea le 
înțelegeau. 

— Bună! 

Nilly a sărit pe banca de lângă ea ca să poată ajunge la haina 
sa, care atârna de un cârlig pe perete. 

Celelalte fere s-au adunat grămadă, șușotind și chicotind. 
Apoi cea mai curajoasă dintre ele s-a întors spre Lisa și Nilly, 
pe când celelalte s-au ascuns în spatele ei și au râs. 

— Şi? Voi, turrurelele, aveţi vreun plan deosebit în 
weekend? 

— În primul rând, fata mea dragă, nu ai idee ce sunt turtu- 
relele, a spus Nilly, încheindu-și nasturii de la haină, ceea ce a 
făcut repede, pentru că haina nu avea decât doi nasturi. Dar 
dacă aveţi totuși puţin spaţiu în creier, puteți, firește, să încer- 
cai să memoraţi informaţia că turturelele sunt porumbei ca 
niște bufniţe, cu carapace de țestoasă’, care zgârie cu ghearele 


ochii propriilor pui. În al doilea rând, am fost invitați la o pe- 
trecere cumplit de plictisitoare aici, în oraș, la care pur și sim- 
plu zu putem să ne sinchisim să mergem. Oslo e un oraș atât 
de mic și de anost, a spus Nilly căscând. 

— Anost ca tine, a spus fata, coborând mâinile, dar se pare 
că nu prea a știut ce altceva să zică. 

Așa că a spus: 

— Alo! 

— Da, ALO! au repetat celelalte fete, din spatele celei 
dintâi. 

Dar una dintre ele pur și simplu nu s-a putut abţine să 
întrebe: 

— Atunci... mai exact ce veţi face? 

— Noi, a spus Nilly, sărind de pe bancă și venind lângă 
Lisa, ne ducem la Moulin Rouge, la Paris, ca să dansăm can- 
can. Vă doresc un weekend plăcut aici în oraș, copii! 

Lisa nu s-a uitat la ele, dar era convinsă că fetele rămăseseră 
cu gura căscată, iar ea și Nilly le-au întors spatele și au ieșit în 
lumina strălucitoare a toamnei. 


Nilly și Lisa au mers până la stația de tramvai și au urcat în 
numărul 17, cu destinația Primăria Municipiului Oslo. Aici au 
coborât și și-au croit drum spre Strada Rosenkrantz, o străduță 
foarte circulată și cam îngustă, cu numeroase magazine și 
mulți pietoni pe trotuare. Într-una dintre cele mai înguste por- 
ţiuni ale străzii Rosenkrantz, deasupra unei uși vopsite cu un 
roșu aprins, era o mică vitrină plină cu ceasuri și, după cum se 
așteptau, o firmă cu textul PRĂVĂLIA DE CEASORNICE 
CU TRENCI. 

Au descoperit că arcurile sistemului de închidere al ușii de 
la intrare erau atât de încordare, încât a trebuit să împingă în 
ea cu toată greutatea. Şi chiar și atunci, abia au reușit să forțeze 
ușa să se deschidă. Arcurile au scârțâit indignare, ca și când 
chiar n-ar fi vrut să-i lase înăuntru pe Nilly și pe Lisa. Intrând 
și dând drumul ușii, aceasta s-a trântit în urma lor cu o bubui- 
cură mânioasă. Într-o clipă, tot zgomotul din strada din spate- 


le lor s-a stins și nu s-a mai auzit decât ticăitul ceasurilor. Tic- 
tac-tic et cetera. Au privit în jur. Deși afară soarele strălucea, 
înăuntrul magazinului părăsit era un întuneric ciudat. Parcă s- 
ar fi trezit deodată într-o altă lume. Aici păreau să fie sute de 
ceasuri! Erau peste tot — pe pereţi, pe rafturi și pe mese. 

— Bună ziua? a strigat Nilly. 

Nu a răspuns nimeni. 

— Ceasurile astea toate arată atât de vechi, a şoptit Lisa. Şi 
atât de ciudate. Uită-te la cel de acolo, cu două brațe. Merge... 
înapoi. 

Chiar atunci, pe fondul ticăitului s-a auzit un scârțâit aspru 
și cârâitotr, ca de la o rotiță unsă prost. 

Nilly și Lisa s-au holbat amândoi în direcția din care venea 
sunetul, din celălalt capăt al prăvăliei, unde se vedea o perdea 
portocalie cu un elefant pe ea. 

— Ce... a dar Lisa să spună în şoaptă, dar în clipa aceea, 
perdeaua a fost smucită la o parte. 

Lisa și Nilly au căscat gurile. O siluetă se îndrepta împleti- 
cindu-se spre ei. Era o femeie înaltă — mai înaltă decât toate 
pe care le văzuse vreunul dintre ei vreodată — și toate trăsătu- 
rile ei erau subțiri, alungite și ascuţite. Mai puţin coafura, care 
arăta ca unul dintre acele ghemuri de buruieni care se rostogo- 
lesc în deşert și prind rădăcini oriunde îi poartă vântul. Buru- 
iana de faţă prinsese rădăcină deasupra unui chip a cărui piele 
era atât de întinsă, încât era imposibil să-ți dai seama cât de 
bătrân era. Chipul mai era și decorat cu mult machiaj negru și 
ruj roșu-aprins, care-i acoperea buzele subțiri. Femeia purta un 
trenci lucios, din piele neagră, care-i cobora până la podea și 
era descheiat, dezvăluind astfel cauza atât a scârțâitului cârâi- 
tor, cât și a vitezei cu care se deplasa. Avea un picior de lemn, 
iar în capătul piciorului de lemn purta role, care în mod clar 
aveau nevoie de puțină vaselină. Cu celălalt picior, femeia s-a 
împins spre ei, oprindu-se brusc, privindu-i de sus cu o expre- 
sie mânioasă și spunând cu un glas atât de răgușit și de stins, 
încât parcă ar fi fost vântul suflând șuierător printr-o cocioabă 
veche: 





— N-aţi venit unde trebuie, copii. Haideţi, afară! 


Lisa s-a repezit îngrozită la ușă, atât din cauza înfățișării 
neplăcute a femeii, cât și din cauza respirației ei, care duhnea a 
carne stricată și șosete puturoase. În schimb, Nilly a rămas pe 
poziție, privind curios femeia îmbrăcată în trenci de piele. 

— De ce merge invers ceasul ăla? a întrebat el, arătând pes- 
te umăr. 

Femeia i-a răspuns fără să se întoarcă: 

— Numără invers până la sfârșitul veacurilor. Şi pentru voi, 
acesta vine chiar acum. Afară! 

— Şi ăla? a întrebat Nilly, arătând alt ceas. Nu merge deloc. 
Vindeţi ceasuri stricate? 

— Spume de mare! a răspuns ea. Ăla e doar un ceas care 
pretinde că timpul stă pe loc. Şi cine știe? Poate că are 
dreptate. 

— Timpul nu poate să stea pe loc, pur și simplu, a spus 
Lisa, care-și recăpătase curajul. 

Femeia a privit-o îndelung. 


— E clar că nu ştii nimic despre timp, fetiță prostuță, așa că 
mai bine ţi-ai ţine închisă gura aia urâtă. Toate din istorie se 
petrec simultan și încontinuu, iar și iar și iar. Dar unii oameni 
au creiere atât de mici, încât nu pot să perceapă totul deodată 
și, prin urmare, li se pare că lucrurile se petrec succesiv, unul 
după altul. Tic-tac, tic-tac, nu mai am timp să vorbesc despre 
ceasuri, așa că valea repejor! 

S-a răsucit pe role și a ridicat celălalt picior, pregătită să se 
împingă. 

— Vă contraziceți singură, a spus Nilly. Dacă timpul stă pe 
loc, atunci aveţi tot timpul din lume. 

Femeia s-a întors încet. 

— Hmm, poate că piticul n-are creier la fel de pitic. Dar, 
chiar și așa, acum trebuie să plecați. 

— Avem un timbru de vânzare, a spus Nilly. 

— Nu mă interesează. Afară! 

— E din 1888, a spus Lisa. Și arată ca nou. 

— Ca nou, spui? 

Femeia a ridicat dintr-o sprânceană, care parcă i-ar fi fost 
desenată deasupra ochiului cu un creion negru şi foarte 
ascuţit. 

— Dă-mi să văd. 

Lisa a întins mâna, în care ținea timbrul. 

Femeia a scos o lupă din buzunar și s-a aplecat asupra mânii 
Lisei. 

— Hm, a spus ea. Felix Faure. De unde l-ai luat? 

— E secret, a spus Lisa. 

Femeia a ridicat din cealaltă sprânceană, la fel de subțire. 

— E secret? 

— Firește, a spus Nilly. 

— Pare că s-a udat, a spus glasul șoptit și răgușit. Şi aici, la 
marginea timbrului, e o dungă alburie. Cumva ați băgat tim- 
brul ăsta în apă cu săpun? 

— Nu, a spus Nilly, care nu a observat avertismentul din 
privirea Lisei. 


Femeia a întins degetul arătător şi a râcâit timbrul cu o un- 
ghie lungă și lăcuită în roșu. Apoi și-a băgat unghia lăcuită în 
roșu în gură, care nu era decât o crăpătură subțire pe fața ei tra- 
să. A plescăit din buze. Şi atunci i s-au înălțat ambele 
sprâncene. 

— Ei, să mă mănânce peștii! a șoptit ea. 

— Ce? a spus Nilly. 

— Îl cumpăr. Cât vreți pentru el? 

— Nu mule, a spus Nilly. Numai cât să ne putem cumpăra 
biletele de avion spre... Au! 

l-a aruncat o privire agasată Lisei, care-l lovise în fluierul 
piciorului. 

— 700 de dolari, a spus Lisa. 

— Pisică cu nouă cozi ce eşti! a răcnit femeia indignată. 
700 pentru un timbru cu imaginea mohorâtă a unui președin- 
te francez mort? 

— Bine, cinci su... a dat să spună Nilly, dar a icnit, fiind lo- 
vit iarăși în fluierul piciorului. 

— 700, chiar acum. Altfel, plecăm, a spus Lisa. 

— 500 şi câte un ceas pentru fiecare, a spus femeia. De 
exemplu, ceasul ăsta care rămâne în urmă. Făcut special pentru 
cei care au prea multe de făcut. Sau ăsta, care o ia înainte, pen- 
tru cei plictisiți. 

— Da! a strigat Nilly. 

— Nu! a spus Lisa. 700. Și, dacă nu acceptaţi în următoare- 
le cinci secunde, prețul o să urce la 800. 

Femeia i-a aruncat Lisei o privire plină de ură. A deschis 
gura, vrând să spună ceva, dar s-a oprit când a văzut expresia 
de pe chipul Lisei. Apoi a oftat, a dat ochii peste cap și a îm- 
proșcat resemnată: 

— Fie, rârâtoare prin valuri și momitoare de scoici ce ești! 

Femeia a dispărut după perdea pe rolele sale și s-a întors cu 
un teanc de bancnote, pe care i l-a înmânat lui Nilly. El și-a lins 
degetul mare de la mâna dreaptă și a început să le numere. 

— Sper că ştii să aduni, a mormăit femeia. 


— Simple calcule matematice, a spus Nilly. 25 de bancnote 
de 20 plus două vechi de 100. Face 700. Mulţumim pentru co- 
laborare, doamnă... 

— Mă cheamă Raspa, a spus femeia cu un zâmbet subțire și 
precaut, de parcă i-ar fi fost teamă că i s-ar fi sfâșiat faţa dacă ar 
fi zâmbit mai larg de atât. 

— Şi pe voi cum vă cheamă, dragii mei copii? 

— Nilly şi Lisa, a spus Nilly şi i-a dat banii Lisei, care i-a 
vârât în buzunarul de la ghiozdanul său școlar. 

— Ei bine, Nilly și Lisa, pun la bătaie și ceasurile astea din 
aur. 

A legănat sub ochii lor două ceasuri sclipitoare. 

— Tare! a spus Nilly, întinzând mâna după unul dintre ele, 
numai că Raspa l-a tras înapoi. 

— Mai întâi trebuie să potrivesc ora pentru fusul orar la 
care vă duceţi, a spus ea. Așadar, unde vă duceţi? 

— La Paris! a izbucnit Nilly. Capitala Franței... Au! 

Ochii i s-au bulbucat de durere. 

— Vai, iartă-mă. Te-am lovit în picior? a întrebat Lisa. 
Lasă-mă să văd. Ţi-am făcut o vânătaie? 

S-a aplecat spre Nilly și i-a șuierat încet în ureche, ca să nu 
audă Raspa: 

— În felicitare scria să nu spunem nimănui unde mergem! 

— Ei, dă-mă-n judecată, a mormăit Nilly bosumAat. 

— A, la Paris, a spus femeia rânjind, arătând un șir de dinți 
albi şi ascuțiți. Am fost acolo cândva. Un oraș minunat. 





— Ei, nu-i chiar așa de grozav, a bombănit Nilly, masându- 
și piciorul. De fapt, ne-am răzgândit. Nu mai mergem acolo. 

— Chiar așa? De ce nu? a întrebat Raspa râzând răgușit. 

— E prea periculos. Am auzit că râurile din Paris sunt pline 
de ornitorinci uzi și veninoși, care împroaşcă cu apă pe toată 
lumea. 

Raspa s-a apropiat de Nilly și a răsuflat peste el respiraţia sa 
de carne stricată și șosete puturoase: 

— Ei, atunci, bine că ceasurile astea de aur sunt 
impermeabile. 

— Ki-impermeabile? a făcut Nilly, care nu se mai bâlbâise 
niciodată în viața sa. 

— Da, a şoptit Raspa, atât de încet, încât s-a auzit ticăitul 
tuturor ceasurilor din prăvălie. Adică poți să înoţi cu ele pe 


sub apă. Și să le porți la duș. Sau, de exemplu, într-o cadă, nu-i 
așa? 

— C-c-cadă? a făcut Nilly, întrebându-se de unde-i venise 
deodată bâlbâiala asta. 

— Sunt convinsă că pricepi la ce mă refer, nu-i aşa? a între- 
bat Raspa, făcându-i cu ochiul atotștiutoare. 

— N-n-u, a spus Nilly. 

Dar bâlbâielile astea n-aveau să mai treacă odată? 

Femeia s-a îndreptat brusc și a retras ceasurile iritată. 

— De fapt, ar trebui să vă dau ceva mai prețios de atât. Un 
sfat pentru călătorii. 

Șoaptele aspre ale Raspăi au cuprins toată prăvălia. 

— "Țineţi minte că moartea — și numai moartea — poate 
schimba istoria. 

— Numai m-m-moartea? 

— Exact. Istoria e cioplită în piatră și puteți schimba cele 
gravate numai dacă sunteți dispuși să vă dați viaţa. Atunci, la 
revedere, copii! 

Raspa s-a întors și, pe rolele acelea scârțâiroare și cârâitoare, 
a alunecat prin prăvălie ca o corabie bântuită și a dispărut în 
dosul perdelei portocalii. 

— L-l-L... s-a chinuit Nilly. 

— La revedere, a spus Lisa și l-a tras pe Nilly dincolo de 
ușă. 


: Turtledove: rurturele; luate separar, turtle înscamnă țestoasă și dove 
înscamnă porumbel. (N. tr.) 


4- Spre Paris 


De la Prăvălia de Ceasornice cu Trenci, Lisa și Nilly au pornit 
drept spre Piața Primăriei, de unde au luat autobuzul expres 
spre aeroport. După o oră, au coborât în faţa Aeroportului In- 
ternațional Oslo și au intrat în uriașa sală de așteptare, care 
colcăia de oameni. S-au așezat la coadă în dreptul ghișeului 
pentru bilete Air France. Aici, Lisei i s-a părut că aude un su- 
net familiar pe fondul rumorii de voci, al foșnetului pantofilor 
și al anunţurilor din difuzoare. Sunetul scârțâit al unor roți 
neunse. S-a răsucit pe loc, dar nu a văzut decât un ocean de 
chipuri necunoscute și oameni grăbiţi. A adulmecat în aer 
după mirosul de carne stricată și şosete puturoase, dar nu l-a 
simţit. Probabil că erau roțile unuia dintre acele geamantane, a 
gândit Lisa. Şi a tresărit când deodată a simţit un deget tare 
împungând-o în moalele spatelui. S-a răsucit pe loc. Era Nilly. 

— Haide! E rândul nostru, a spus el. 

S-au apropiat de o femeie incredibil de frumoasă, cu un ten 
incredibil de bronzat și un păr incredibil de alb. 

— Cu ce vă pot fi de folos, domnişoară? 

— Două bilete spre Paris, vă rog, a spus Lisa. 

— Pentru dumneavoastră și pentru mai cine? 

De sub marginea tejghelei a venit un răspuns iritat: 

— Pentru mine, evident! 

Femeia s-a ridicat în picioare și a privit peste tejghea. 

— În regulă. În total, 600 de dolari. 

Lisa a pus banii pe tejghea. Femeia a numărat mai întâi 
bancnotele de 20 de dolari, dar s-a oprit și a ridicat din sprân- 
cene când le-a văzut pe cele două de 100. 

— Asta, vasăzică, e o glumă? a întrebat ea. 

— O glumă? a spus Lisa. 

— Da. Sutele astea nu mai sunt în circulație. Sunt din... 

Le-a privit mai atent. 


— Din 1905. Ar fi trebuit scoase din circulație de multă 
vreme. Nu mai aveţi nicio bancnotă din secolul nostru? 

Lisa a clătinat din cap. 

— Regret, pot să văd dau numai un bilet spre Paris. 

— Dar... a început Lisa să spună cu disperare. Dar... 

— E în regulă, a spus vocea de sub tejghea. Dați-ne un 
bilet. 

Lisa a coborât privirea la Nilly, care încuviința din cap 
încurajator. 

Când a ridicat iar privirea, femeia deja pregătise biletul și i- 
l ţinea întins. 

— Bon voyage. Să aveţi o călătorie frumoasă la Paris. Bănu- 
iesc că acolo vă veţi întâlni cu niște adulți. 

— Şi eu. 

Lisa a oftat și a încuviinţat din cap, privind biletul și banc- 
notele vechi, de 100 de dolari, ai Raspăi. 

— Acum ce facem? a întrebat Lisa agitată, îndreptându-se 
împreună cu Nilly spre punctul de control. 

— Liniştește-te, a spus Nilly. Am o idee. 

— Chiar? Ce idee? 

— Să te duci singură, a spus Nilly. 

Lisa s-a holbar la el uluită. 

— S-s-singură? 

Gata. Acum și ea se bâlbâia. 


Când Lisa a urcat în avion, o stewardesă cu parfum plăcut 
și cu buzele frumos rujate i-a zâmbit, spunând: 

— Bine ai venit la bord. Două genţi de mână? 

— Multe teme, a bâiguit Lisa, care părea cam dezorientată 
şi singuratică. 

— Dă-mi voie să te ajut, a spus femeia, luând una dintre 
genţi, ridicând-o și așezând-o în compartimentul de sus, între 
două geamantane cu roți, şi trântind apoi ușa. 

Lisa și-a găsit locul, și-a pus centura și a căscat. Ziua fusese 
deja mult prea agitată și noaptea din urmă abia apucase să 


doarmă. A închis ochii și atunci cuvintele femeii de la Prăvălia 
de Ceasornice cu Trenci i-au răsunat în minte: 

Numai moartea poate schimba istoria. Puteţi schimba cele 
gravate numai dacă sunteți dispuși să vă dați viaţa. 

Cu acestea, Lisa a adormit și s-a trezit abia atunci când vo- 
cea căpitanului le-a cerut să-și pună centurile în vederea ateri- 
zării. Se făcuse întuneric și dedesubt sclipeau miile de lumini 
ale Parisului. Lisa ştia că acolo, jos, locuiau milioane de oa- 
meni. Iar ea era una singură, o fetiță de pe Bulevardul Tunuri- 
lor. Dintr-odară, Lisa s-a simţit groaznic de singură și a trebuit 
să-și muște buza de jos ca să-i oprească tremurul. 

După ce au aterizat pe un aeroport uriaș, numit după un 
președinte decedat, pe nume Charles nu-mai-știu-cum, însoți- 
toarea de bord a ajutat-o pe Lisa să-și dea jos genţile, a mângâi- 
at-o încurajator pe obraz și i-a ciripit că spera ca Lisa să aibă un 
weekend minunat la Paris. Lisa a traversat un coridor lung, a 
pășit pe o scară rulantă lungă, a așteptat la o coadă lungă pen- 
tru pașapoarte și a schimbat bancnotele norvegiene rămase în 
bani francezi. Era de-a dreptul epuizată când a ieșit din clădi- 
rea terminalelor, în fața aeroportului, și-a împins genţile pe 
bancheta din spate a unui taxi și a urcat. 

— Uuu alle vuu? a întrebat taximetristul. 

Ei, și cu toate că Lisa nu știa o iotă de franceză, a bănuit că 
prima întrebare a oricărui taximetrist ar fi fost unde dorește să 
ajungă. Din nefericire, și-a dat seama și că, în confuzia ei, nu-și 
amintea numele hotelului, își amintea doar că avea legătură cu 
cartofii. 

— Hotel Cartof, a încercat ea, ținând genţile strâns. 

— Chescă vu zave dii? a făcut şoferul. 

După tonul vocii, părea că pune o întrebare și se uita la ea 
în oglinda retrovizoare. 

— Aăă... a făcut Lisa. Hanul cartofului prăjic? 

Şoferul s-a întors cu fața la ea și a întrebat din nou „Uuu?“ 
dar ceva mai tare de data asta. Și pe un ton evident iritat. 

În mintea Lisei, unde de obicei toate se găseau exact la lo- 
cul lor, acum era o debandadă cât casa. 


— Yukon Gold? a încercat ea şi a simţit în străfundul gâtu- 
lui că era pe cale să izbucnească în lacrimi. 

Şoferul a clătinat din cap. 

— Hotelul cartofilor piure? 

Şoferul i-a aruncat câteva cuvinte franceze mânioase, care 
probabil că nu erau expresii de politețe. Apoi s-a întins spre 
ușa din spate, de lângă ea, a deschis-o și a strigat: „Afară!“, ară- 
tând hotărât spre stradă. 

— Frainche-Fraille! s-a auzit din spatele taximetrului. 

Şoferul a înlemnit și s-a holbar la ea. Probabil pentru că 
vocea care tocmai spusese „Frainche-Fraille“ nu semăna deloc 
cu vocea cu care vorbise fetița adineaori. Mai mult, parcă n-ar 
fi venit din gura ei, ci din una dintre gențile de care se ținea 
strâns. 

— Aba, a spus șoferul, luminându-se la față. L'Hôtel Frain- 
che-Fraille? 

Lisa a încuviinţat din cap cu nerăbdare. 

— Da, așa. 

Mormăind, șoferul a închis ușa iar, a pornit motorul și a 
luat-o din loc. 

Lisa s-a așezat la loc, pe canapea, şi a răsufdat ușurată. 

Atunci a auzit șoapte lângă ea: 

— Psst! Ce-ar fi să-mi dai drumul de-acum? 

Lisa a descuiat lacărul genii și a desfăcut partea de deasu- 
pra. Atunci, din geantă a sărit un băiețel mic cu pistrui uriași și 
coafură roşcovană în stil Elvis. 

— A, gustul dulce al liberrășii, de CO, și de particule de 
praf plutind în aer, a spus Nilly, aşezându-se încântat lângă 
Lisa, cu mâinile împreunate la ceafă. 

Lisa a remarcat că prietenul ei cel mai bun era puţin șifo- 
nat, dar că altfel părea într-o formă de zile mari. 

— Ei, draga mea Lisa, ia zi, ţi-ai făcut griji pentru mine în 
timpul zborului? 

— De fapt, nu, a spus Lisa. Am dormit. Tu ce-ai făcur? 

— Am citit din Animale care mai bine n-ar fi existat până 
când s-a terminat bateria de la lanterna mea de buzunar. De 


fapt, că tot ai adus vorba de somn, am găsit un fragment des- 
pre elefantul țețe congolez. 

— Elefantul țeţe? a întrebat Lisa, dar și-a regretat întreba- 
rea îndată ce i-a ieșit pe gură. 

— E mare cât casa și suferă de narcolepsie, a explicat Nilly. 
Adică deodată, fără niciun avertisment, adoarme și cade. De 
aceea, dacă nu iei o distanţă suficient de mare faţă de el, riști ca 
în orice clipă să se așeze pe capul tău un elefant țețe congolez 
de vreo 18 tone. Acum câțiva ani, cineva a înșelat patronii unui 
circ și i-a convins să cumpere un elefant uriaș de la un magazin 
mic de animale din Lillesand. Nu au știut că era vorba de un... 

— Elefant ţeţe congolez. 

Lisa a terminat enunţul lui Nilly, a oftat și a privit resemna- 
tă pe fereastră. 

— Exact, a spus Nilly. Elefantul a adormit chiar în timpul 
primului său spectacol și a trebuit să dezgroape din rumeguș 
trei generații de trapeziști ruși. 

— Vai, încetează odată. Nu există asemenea elefanți! 

— Ba există! Bunicul mi-a spus că a văzut vreo doi la grădi- 
na zoologică din Tokyo. Tocmai aduseseră elefanții în zbor, 
direct din jungla din Congo, și erau clar obosiţi din cauza dife- 
renței de fus orar. Odată au adormit... 

Nilly a continuat să dea din gură până când taxiul a oprit și 
șoferul a spus: 

— Madam și Messio, l'Hôtel Fraincbe-Fraille. 

Şi, într-adevăr, opriseră în fața unei clădiri înalte, înguste şi 
atât de strâmbe, încât ai zice că meşterii se delectaseră cu puțin 
cam mult vin când o construiseră. Totuși, hotelul avea balcoa- 
ne mici și fermecătoare și o firmă luminoasă pe care scria HO- 
TEL FRAINCHE-FRAILLE. Bine, de fapr, scria HOT L 
FRA NC E-F ILLE, pentru că se pare că o bună parte din lite- 
re se arseseră. 

Lisa a plătit șoferul și, cu chiu, cu vai, au coborât împreună 
pe trotuar. În depărtare se auzea muzică de acordeon și pocne- 
tele dopurilor lansate din sticle de șampanie. 


— Da... a spus Nilly, închizând ochii și inspirând adânc. 
Paris! 

Apoi au intrat pe ușa din față a hotelului. În spatele birou- 
lui de la recepție erau o doamnă îmbujorată şi zâmbăreață și un 
domn durduliu și amabil care i-au amintit Lisei de mama și de 
tatăl ei de acasă, de pe Bulevardul Tunurilor. 

— Bonsuaar, a spus femeia. 

Şi, cu toate că Lisa nu știa ce înseamnă, și-a dat seama că era 
de bine, așa că a răspuns cu un „Bună seara!“ şi cu o mică ple- 
căciune. Apoi i-a dat coate lui Nilly, care îndată s-a aplecat 
adânc. Lisa știa că o plecăciune mică pe ici, pe colo nu strică 
niciodată. Era limpede că adevărul ăsta era valabil și în Paris, 
pentru că acum cei doi din spatele biroului zâmbeau cu și mai 
multă căldură. 

— Doctorul Proctor? a întrebat Lisa șovăitor, aşteptându- 
se la încă o rundă de confuzie lingvistică. 

Dar, spre încântarea ei, femeia îmbujorată s-a luminat la 
față: 

— Ab, le professeur! 

— Da, au spus simultan Lisa și Nilly, încuviințând din ca- 
pete nerăbdători. Am venit să-l vizităm. 

— Vuu zet famee? a întrebat femeia, dar Lisa și Nilly n-au 
făcut decât să se uite la ea încremeniți. 

— Parlee-vu fransee? a întrebat ezitant bărbatul. 

— De ce clatini din cap? i-a şoptit Nilly Lisei. 

— Pentru că sunt aproape sigură că ne-a întrebat dacă ştim 
franceză, i-a șoptit Lisa la rândul ei. 

Cei doi de după birou au discutat între ei o vreme și Nilly 
și Lisa și-au dat seama că franceza trebuie să fi fost o limbă 
foarte dificilă chiar și pentru francezi. Pentru că, ca să se facă 
înțeleși, au fost nevoiţi să se folosească de expresiile feței, de 
ambele mâini, de toate degetele — de fapt, de întregi trupurile 
lor. 

În cele din urmă, femeia a luat o cheie care atârna pe o tă- 
blie în spatele lor, a ieșit de după birou și le-a făcut semn lui 


Nilly şi Lisei să o urmeze, apoi a pornit în grabă spre nişte scări 
de lemn. 





După 26 de trepte și jumătate de coridor, a descuiat o ușă și 
i-a poftit într-o cameră. 

Era foarte modestă, cu două paturi de câte o persoană, o 
canapea mică, un șifonier și un birou pe care erau împrăștiate 
hârtii. Plus o ușă care dădea într-o baie care în mod clar se afla 
în proces de renovare. Sau, în orice caz, pe polița de sub oglin- 
dă, lângă două pahare, se aflau un ciocan, o şurubelniţă și un 
tub cu lipici. Lângă un perete, au văzut o cadă și o conductă 
ruginită din care picura apa. În timp ce Nilly îşi despacheta 
obiectele de toaletă și le așeza pe polița de sub oglindă, Lisa și- 
a așezat geanta jos, lângă biroul din cameră. Și aici, printre zia- 
rele de pe birou, a zărit un desen. L-a ridicat. Ilustra o cadă, 
exact ca cea din baie. Sub desen erau trecute o groază de nume- 
re. Păreau a fi ecuaţii, niște ecuații chiar foarte complicate. Din 
câte observa, Lisa și-a spus că acestea implicau resturi, mutări, 
înmulţiri și împărțiri. 

— Ce-s alea? a întrebat Nilly, care tocmai revenise de la 
baie. 

— Nu știu, a spus Lisa. Dar seamănă leit cu scrisul docto- 
rului Proctor. 

— lar asta pare a fi casca lui de motociclist, a spus Nilly, 
care deschisese ușa şifonierului şi ridicase o cască din piele bru- 
nă. Și, atunci, ăștia trebuie să fie chiloţii lui lungi și albi. 

Doamna îmbujorată și foarte franțuzoaică a început să vor- 
bească în franceză. A gesticulat teatral cu braţele și a repetat de 
câteva ori cuvântul „evapore!“, sugerând cu mișcări din degete 
o pasăre care-și ia zborul. 





— A dispărut, a spus Lisa. 

— Asta am înţeles, a spus Nilly. 

Femeia îmbujorară a arătat întâi întrebător cu degetul la 
Nilly și la Lisa şi apoi cu toate cele cinci degete a arătat spre 
gura sa. 

— Şi acum ce crezi că ne întreabă? a întrebat Lisa. 

— Câte degete putem să ne băgăm în gură, a spus Nilly. 

— Tontule, ne întreabă dacă vrem ceva de mâncare. 

Lisa a făcut o reverență adâncă și a încuviințat din cap, apoi 
l-a înghiontit aspru pe Nilly, care îndată a făcut o plecăciune și 
la rândul său a dat din cap. 

Doamna prietenoasă i-a condus la bucătărie, la parter, și i-a 
poftit să se așeze la o masă. Apoi le-a servit pulpe de pui sau 
aripi sau ceva de genul ăsta, care lui Nilly i s-au părut foarte 
bune, orice ar fi fost, până când s-a îmbuibat într-atât, încât nu 
s-a putut abține să râgâie. Deodată, a sărit în picioare, s-a aple- 
cat politicos, gest cu care se pare că se obișnuise, și a început 
să-și ceară iertare printr-un discurs lung și ritmic, care bărbatu- 
lui şi femeii le-a stârnit râsete zgomotoase, deși nu pricepeau 
nicio iotă. Apoi Nilly a căscat atât de zgomotos, încât capul 
său parcă era cât pe ce să plesnească. 


Femeia a plecat și s-a întors cu două seturi de așternuturi 
curate, pe care le-a înmânat copiilor, împreună cu cheia de la 
camera doctorului Proctor. 

În timp ce Nilly și Lisa își făceau paturile, Nilly a remarcat 
că pulpele de pui fuseseră atât de mici, încât aproape că ar fi zis 
că erau picioare de broască. La acestea au râs amândoi cu des- 
tul de multă poftă — pentru că, nu-i așa, cui i-ar veni în minte 
să mănânce picioare de broască? 

— Hmm, a făcur Nilly după o vreme. De ce arată patul tău 
atât de ordonat spre deosebire de al meu? 

— Pentru că are mai mult sens să îmbraci pătura în înveli- 
toarea de pătură, și nu în fața de pernă, a spus Lisa ofrând și s-a 
dus la patul lui Nilly ca să-l ajure. 

Apoi s-au dus la baie ca să se spele pe dinți. 

— Cum îl vom găsi pe profesor? a întrebat Lisa. 

— Sunt prea obosit ca să mai pot gândi, a spus Nilly căs- 
când, cu ochii pe jumătate închiși, și a dat la o parte șurubelni- 
ţa de pe poliţă ca să poată lua pasta de dinți. Îi dăm de capăt 
mâine. 

— Dar cum putem să-l găsim dacă nimeni nu înțelege ce 
spunem? Şi noi nu înțelegem ce spun ei? 

— O să învăţăm franceză mâine, a spus Nilly. 

— Mâine? Imposibil! 

— Până și copiii mici de aici par capabili să învețe limba, 
deci cât de greu ar putea fi? a întrebat Nilly și a întins pe periu- 
ță o grămăjoară albă, a băgat-o în gură și a început să se perie. 

— E nevoie de săptămâni și luni, a spus Lisa. Şi am senzația 
că nu avem mult timp la dispoziție. 

— Asta-i sigur, a gâlgâir Nilly făcând gargară. Luni avem 
repetiții cu trupa. 

— Lasă glumele, Nilly! E o problemă serioasă. 

S-a întors spre prietenul său, care i-a zâmbit cu dinți albi, 
sclipitori. Uluitor de albi, de fapt. Da, erau mai albi decât îi 
văzuse vreodată — Nilly nu prea știa să se spele pe dinți cum 
trebuie. 

— Nilly, a spus ea. Nilly, ce-i cu dinții tăi? Ei? 





Dar Nilly a rămas așa, cu rânjetul pe față, un rânjet atât de 
încremenit, încât parcă dinții de jos i s-ar fi lipit de dinții de 
sus. Şi când Lisa a observat privirea lui disperată și gesturile 
agitate pe care le făcea cu periuța, și-a dat seama că exact asta 
se întâmplase. S-a uitat pe poliţă. După cum se aștepta, tubul 
cu pasta lui de dinți era neatins, dar capacul lipsea de pe tubul 
cu lipici de lângă el. 

A luat tubul și a citit eticheta cu voce tare: 

— „Super-Lipiciul cu Acţiune Rapidă al Doctorului Proc- 
tor“! Ai luat tubul greșit, Nilly! 

Nilly a ridicat din umeri cu un aer vinovat și a zâmbir în 
continuare cu rânjetul ăla sfios și nărâng. 

Lisa a oftat și a scotocit în gentuţa ei veche, de toaletă, până 
când a găsit pilă de unghii. 

— Nu te mișca! i-a poruncit ea. Şi ajută-mă! 

Nilly s-a folosit de ambele mâini ca să-și tragă buzele la o 
parte și Lisa a reușit să strecoare pila între dinții lui, în capătul 
stâng al gurii, începând apoi să răzuiască înspre dreapta. Câr 
timp i-a despărțit încet dinții de sus de cei de jos, Nilly a fredo- 
nat Marseilleza. 


— Uau, a făcut el după ce Lisa a terminat și s-a privit în 
oglindă. Ia uite ce perle! Şi, draga mea Lisa, acoperiți cu lipici, 
vor fi pe deplin protejaţi de carii! Gara cu vizitele la dentist! 

A luat tubul de lipici și i l-a întins Lisei. 

— Vrei să încerci și tu? 

— Nu, mersi. De ce crezi că era acolo Super-Lipiciul cu Ac- 
ţiune Rapidă al Doctorului Proctor? Lângă uneltele astea? 

— Elementar, a spus Nilly. E limpede că renova baia. 

— Poate, a spus Lisa căscând. Ei, ne-am bătut capul destul 
pe ziua de azi. 

Dar, după ce s-au băgar în paturi, Lisa a stat trează, ascul- 
tând cum apa picura în baie, cu un sunet amar, susurător și cli- 
pocit. De afară se auzeau murmurul îndepărtat al traficului și 
uruitul muzicii de acordeon. Şi încă un sunet pe care nu reușea 
să-l identifice, dar care se poate să fi fost scârțâitul unei lămpi 
stradale care se mișca în bătaia vântului. Sau, de exemplu, niște 
role ataşate unui picior de lemn. 

Se întâmplă să-ți treacă prin minte asemenea gânduri ciu- 
date când afară e întuneric și ești singură într-un oraș mare. A 
privit spre Nilly. Ei, aproape singură. 

Cu siguranță că atmosfera avea să fie mai veselă a doua zi. 

Şi, într-adevăr, în privința asta avea dreptate. 


: Soi de cartofi. (N. tr.) 


s. Cancan, melci şi margarină 


Nilly s-a trezit pentru că-l scutura Lisa. 

A mijit ochii în lumina soarelui, care se revărsa prin fereas- 
ră, și a observat că ea era gata îmbrăcată. 

— E ora nouă, a spus ea. Mă duc să caut o bibliotecă și să 
împrumut o carte cu expresii în limba franceză. 

— Oce? 

— Un dicționar francez mic, de buzunar, ca lumea să înțe- 
leagă câte ceva din ce spunem. 

Nilly s-a ridicat în capul oaselor. 

— Şi cum o să găsești o bibliotecă? 

— O să întreb oamenii pe stradă. Dacă pronunț cuvântul 
așa cum fac francezii, sunt convinsă că vor înțelege: Librairie. 

— Fără îndoială, a spus Nilly. Ce-avem la micul dejun? 

— Nimic, a spus Lisa. În ţara asta, la micul dejun se servesc 
numai aer și café au lait. Am să cumpăr o franzelă la 
întoarcere. 

— Păi, grăbeșre-re, a spus Nilly, mutându-și picioarele din- 
colo de marginea patului. 

Picioarele îi atârnau deasupra podelei cu linoleum și păreau 
că se întreabă dacă linoleumul avea să fie rece. 

Îndară ce Lisa a închis ușa, Nilly a sărit pe podea — care nu 
numai că era rece, ci parcă era înghețată — și a fugit la baie. 
Tremurând, a sărit pe scaunul din dreptul chiuvetei și s-a privit 
în oglindă. Și a fost întâmpinat — dacă îi îngăduim s-o spu- 
nă — de privirea unui tânăr deosebit de chipeș, cu părul roșu, 
de proporţii fizice modeste, dar de o inteligență şi un farmec 
uriașe. De fapt, Nilly a fost atât de încântat de băiatul din 
oglindă, încât a horărâr pe loc să-i ofere o baie fierbinte și rela- 
xantă în dimineaţa aceea răcoroasă de octombrie. 

Așa că Nilly a dar drumul la apă în cadă și a lăsat-o să curgă, 
căutând vreun gel de baie cu spumă sau ceva asemănător. Nu a 


găsit nimic, dar şi-a amintit că Lisa adusese niște praf de să- 
pun. l-a găsit geanta și, după cum se așteprase, înăuntru, lângă 
două clipsuri pentru nas, a găsit un borcan pe care scria SĂ- 
PUNUL TIMPULUI. Nilly a luat unul dintre clipsurile pen- 
tru nas și borcanul cu săpun, s-a întors iute în baie și a turnat 
în cadă puţin praf roșu precum căpșunile. Este timp pentru 
una și timp pentru alta, a gândit Nilly, văzând cum bulbucii au 
început îndată să se formeze, să se umfle și să răsară, ca niște 
nămeţi albi, care, în curând, au umplut roată cada. Nilly s-a 
dezbrăcat de haine, s-a urcat pe marginea căzii, și-a pus unul 
dintre clipsurile pentru nas și a strigat: „Pârtie!“ 

Apoi a sărit, a strâns picioarele la piept, le-a cuprins cu bra- 
ele și s-a cufundat în spumă. A atins perfect suprafața apei și a 
obținut efectul maxim. Clăbucii de săpun și apă au stropit pe- 
reţii băii de sus până jos și au ajuns chiar și pe tavan. Mulţumir, 
Nilly s-a scufundat încet pe fund, unde a stat, ținându-și respi- 
rația și privind în sus către suprafaţa apei. Era acoperită cu un 
strat de clăbuci atât de gros, încât numai o lumină difuză pă- 
crundea prin el. Și în lumina aceea a zărit un curcubeu minu- 
nat, ca un șir de dansatoare de cancan multicolore de la Mo- 
ulin Rouge, din Paris, din anul 1909. O, să fi fost și el acolo! 

Chiar atunci Nilly a simțit cada începând să se clatine sub 
el și a văzut că suprafaţa apei a început să se agite. De parcă 
toată podeaua s-ar fi cutremurat. Vai, poate că toată clădirea se 
dărâma? Și nu cumva auzea muzică? 

Podeaua s-a oprit brusc din zguduială. Nilly s-a răsucit și s- 
a ridicat în cadă. Și a rămas în picioare — compler dezbră- 
cat — în timp ce clăbucii se scurgeau de pe corpul său. Muzica 
încetase. Şi un șir de dansatoare de cancan, îmbrăcate toate în 
roșu, se holbau la Nilly. Erau cel puţin la fel de uluite ca și el. 





— De unde a apărut? a auzit-o el șușotind pe una dintre 
dansatoare. 

— De unde a apărut cada aia? a șoprit alta. 

— Ce-i chestia aia de pe nasul lui? a strigat a treia. 

— Vai, uite cât de drăguţ e, a chicotit a patra. 

Nilly a clipir în luminile strălucitoare, la publicul aflat de 
față, cu gurile căscare, fără să scoată niciun cuvânt, de parcă 
tocmai ar fi fost martori la o aterizare cam neașteptată pe 
Lună. Nilly nu înțelegea ce se întâmpla. Un singur lucru era 
clar: se afla pe scena de la Moulin Rouge. 


Lisa se plimba pe un bulevard lung, lar și mărginit de co- 
paci, cu magazine mici de haine și de parfumuri, dar nicio bi- 
bliorecă. Avusese de gând s-o întrebe pe doamna îmbujorară 
de la hotel înainte de plecare, dar nu găsise pe nimeni la recep- 
ție, doar un bărbat ca un hipopotam așezat pe un fotoliu și ci- 
tind un ziar, care o privise cu atenție și suspiciune. lar acum era 


din ce în ce mai descurajară, pentru că de fiecare dară când 
aborda pe cineva ca să ceară indicații, persoana respectivă ridi- 
ca din nas imediat ce-și dădea seama că Lisa nu știa să vorbeas- 
că în franceză. Începea să creadă că nu toți francezii erau la fel 
de primitori cu străinii cum erau bărbatul și femeia de la Frain- 
che-Fraille. A trecut cu privirea de la o vitrină la alta, vrând să 
vadă dacă vreun magazin ar fi putut vinde cărți. Dar în mare 
parte aveau doar rochii. Rochii frumoase, de fapt. Lisa s-a 
oprit să admire o rochie deosebit de frumoasă. Atunci a obser- 
vat deodată o reflexie în vitrina magazinului, a unei femei de 
peste drum, purtând un trenci lung și ochelari de soare mari. 
Femeia era prea departe ca Lisa s-o poată vedea clar, dar cumva 
îi părea ciudat de familiară. Și, cu toate că Lisa nu recunoștea 
persoana respectivă, era foarte evident că femeia o urmărea. 

Lisa și-a simţit atât inima, cât și picioarele luând viteză. 
Cine era femeia aia și ce dorea? Oare...? Chiar să fi fost...? 

Femeia traversa strada! 

Lisa a început să alerge. 

Erau mulți oameni pe trotuar și Lisa a încercat să se stre- 
coare iute printre ei, ţinând capul plecat, ca să n-o vadă femeia. 
Totuşi, când s-a întors, a zărit trenciul femeii între pietoni în 
spatele ei. Lisa a intrat pe o alee îngustă și a alergat. Dar a aler- 
gat numai câțiva metri, descoperind că drumul era înfundat, 
iar în capătul lui era un zid. S-a lipit cu spatele de zid, după un 
burlan, și a privit cu ochi mari spre bulevardul principal. Iară 
trenciul! A... a... trecut pe lângă intrarea către alee fără să se 
oprească și să privească în stânga sau în dreapta. Lisa a răsuflat 
ușurată. Acum trebuia să se întoarcă la hotel. Dicţionarul de 
expresii și franzela trebuiau să mai aștepte. Dar tocmai când 
voia să pornească iarăși spre bulevard, a văzut trenciul din nou. 
Se întorsese și acum se oprise drept în capătul aleii! Stărea pe 
loc, de parcă i-ar fi adulmecar urma. Lisa a descoperit o scară 
de fier care cobora dedesubr, până la ușa unei pivnițe, și a co- 
borâr treptele fără să mai stea pe gânduri. Acestea se terminau 
în dreptul unei uși și aici Lisa s-a oprit și a așteptat cu respira- 
ţia întretăiară. 

Secundele treceau. 

Apoi a auzit sunete deasupra, pe alee. Se apropia cineva. 

Lisa a apăsat clanța. Din fericire, ușa s-a deschis! A pășit în 
întuneric, a închis ușa şi s-a rezemat cu spatele de ea. Inima îi 
zvâcnea ca un iepure dansând step. Nu era atât de ciudat că ușa 
fusese lăsară descuiară — din câte vedea, începerea era de-a 
dreptul goală. Ciudate erau sunetele și mirosul. Parcă era o 
orchestră de fleșcăieli, sorbit și supt, ca și când aici ar fi fost 
adunaţi 100 de taţi invizibili care mâncau ciorbă de miel și var- 
ză. Și mirosul... ca de carne stricată și șosere puturoase. Și 
atunci a țipat. Ceva umed, alunecos şi rece tocmai o atinsese la 
ceafă! A sărit în mijlocul încăperii și a privit în jur. Ochii i se 
obișnuiseră cu întunericul îndeajuns să poată observa ceva pe 
pereţi... ceva care se mișca, care mişca din niște antene lungi, 
uriașe. Şi nu numai acolo, ci și acolo şi acolo și... erau peste tot, 
ei scoteau acele sunete, pereţii erau vii! 

Srând ea așa, încremenită de spaimă, ușa pivniţei s-a des- 
chis. Pe fundalul luminii de afară, a zărit silueta femeii pe care 
o văzuse de cealaltă parte a bulevardului. 

— Bună, Lisa, a spus femeia, închizând ușa în sparele ei și 
apăsând un întrerupător. 


Odată ce s-a făcut lumină, Lisa a privit în jur şi i-a venit să 
leşine. 

— De ce atât de palidă? a întrebat femeia, apropiindu-se de 
Lisa. Din cauza melcilor ăstora uriași de pe pereți? Nu sunt 
periculoși, doar îi înmulțesc aici. Când ajung suficient de mari, 
îi servesc la cină în restaurantul de deasupra. Melcii sunt o de- 
licatesă în ţara asta. 

— Chiar? abia a reușit să spună Lisa, pentru că acum feme- 
ia era atât de aproape, încât îi vedea chipul. 

Caregoric era un chip pe care îl cunoștea. 

— Ei bine, Lisa, a spus femeia. Poate că te întrebi din ce 
trăiesc melcii aici, jos? 

— Ăăă, ce? a întrebat Lisa, simțind că dinţii îi clănțănesc în 
gură. 

Femeia a izbucnit în râs. 

— Iarbă. Şi salată. Și altele de genul ăsta. De ce, ce-ţi 
închipuiai? 

Lisa a răsuflat ușurată. 

— Eu sunt... a dar femeia să spună. 

— Știu cine ești, a spus Lisa. 

— A, da? a spus femeia, evident surprinsă. 





— Da, am văzut poze cu tine. La casa doctorului Proctor. 
Eraţi pe o motocicletă cu ataş. Eşti vechea iubită a profesoru- 
lui. Eşti Juliette Margarine. 

Femeia dinaintea ei i-a zâmbit larg. 


— Impresionant. Și m-ai recunoscut așa de repede? 

Lisa a zâmbit. 

— Nu, iniţial mi s-a părut că erai Ioana d'Arc. 

— Ioana d'Arc? a spus femeia surprinsă. Sfânta? 

Lisa a râs. 

— La școală, în manualul nostru de istorie, e o imagine în 
care loana D'Arc e arsă pe rug și mi se pare că semeni cu ea. 

— Mulţumesc pentru atâta încredere, Lisa, a spus femeia în 
norvegiană, cu accentul ei ușor stâlcit, și s-a jucat cu un cârli- 
onț din părul ei lung și castaniu. Se poate să avem păr de ace- 
eași culoare, dar, din nefericire, eu nu sunt o aventurieră cura- 
joasă, sunt doar Julierre Margarine. Care în franceză se 
pronunță, de fapt, Jä-lii-ET Maar-gaar-IIN. 

— Jü-lii-ET Maar-gaar-IIN, a repetat Lisa. Dar cum de 
ştiai că mă cheamă Lisa? 

— Victor mi-a povestit despre tine și Nilly, a spus Juliette. 

— Victor? 

— Doctorul Proctor. 

— Doctorul Victor Proctor? 

Lisa nu se gândise niciodată că doctorul Proctor ar fi putut 
avea un prenume, așa, ca toată lumea. 

Juliette a zâmbit. 

— În plus, eu v-am trimis felicitarea de la el. De atunci, ur- 
măresc hotelul și aştept să vă faceţi apariția. N-ai idee cât m- 
am bucurat când în sfârșit te-am văzut ieșind azi-dimineaţă. 
Mi-am zis: „În sfârşit au ajuns!“ 

— Dar... dar de ce n-ai intrat în hotel, pur și simplu? De ce 
m-ai urmărit pe furiș? Și unde e doctorul Proctor? Şi de ce 
sunt toate atât de secrete? 

— Cliché, a spus Juliette. 

— Ce? 

Juliette a oftar. 

— Răspunsul la majoritatea întrebărilor tale este Cliché, 
Claude Cliché, un bărbat foarte nesuferit, din păcate. Dar po- 
vestea e lungă și tu pari înfometată. Ce-ar fi să mergem la o 
cafenea şi să mâncăm un croasant și să bem un café au lait? 


— Ar fi minunat, a spus Lisa, apoi s-a uitat din nou în jur și 
s-a cutremurat. 

Pentru că, deși nu erau periculoși, era destul de neplăcut să 
stai într-o cameră în care pereţii erau acoperiţi de melci uriași. 

— Doar că, a spus Juliette, deschizând ușa, scoțând capul 
afară și privind atent în stânga și-n dreapta, trebuie să mergem 
undeva unde să nu ne vadă nimeni... 


6. Povestea uimitoare a lui Juliette Margarine 


Juliette Margarine și Lisa au găsit o cafenea intimă pe o 
străduă liniștită și fiecare a comandat câte un croasant. Și încă 
unul pe care Lisa să-l ia înapoi la hotel, pentru Nilly. Însă Nilly 
trebuia să mai aştepte, pentru că mai întâi Lisa voia să afle po- 
vestea lui Juliette Margarine. 

— Nu știu sigur unde e Victor, a spus Juliette. Dar am fost 
de față când a plecat și știu ce avea de gând să facă. E o poveste 
lungă, cred că ar fi mai bine să încep cu începutul. 

— Foarte bine, a spus Lisa, luând o mușcătură mare din 
croasant. 

— Totul a început acum mulți ani, într-o zi de duminică, 
când mă plimbam în Montmartre, aici, în Paris. Mereu sunt 
multi pictori acolo, care se oferă să picteze portretele turiștilor 
la prețuri acceptabile. Dar, în mijlocul lor, am întâlnit un tânăr 
cu înfățișare excentrică, pe care l-am recunoscut de la universi- 
tate. Studia chimia, la fel ca și mine. Știam că-l cheamă Victor 
Proctor, că era un inventator promițător și că venise din Nor- 
vegia. Din când în când, avusesem impresia că ar fi vrut să-mi 
vorbească, dar că nu prea avusese curajul. Însă în ziua aceea, în 
Montmartre, a venit la mine și mi-a indicat un aparat ciu- 
dat — un dispozitiv pe care mi-a spus că-l invenrase chiar el, 
care făcea portrete într-o fracțiune din timpul necesar altor 
pictori și la jumătate de preț. Așa că i-am îngăduit — adică i- 
am îngăduit aparatului lui — să mă picteze. Dar când pictura a 
fost terminată, s-a uitat la ea câteva secunde și apoi a făcur-o 
bucăți, bâiguind deznădăjduir. L-am întrebat ce era în neregu- 
lă și mi-a explicat că era vorba de încă una dintre invențiile sale 
ratate. Pentru că portretul nu surprindea frumusețea chipului 
meu nici pe departe. Mi-a dat banii înapoi și a dat să plece, dar 
l-am întrebat dacă nu puteam măcar să-i fac cinste cu o cafea 
cu lapte pentru efortul lui. Am venit chiar la cafeneaua asta în 


care ne aflăm noi două acum și am vorbit despre chimie până 
când s-a lăsat întunericul. Apoi am comandat niște vin și am 
tot vorbit, despre vieţile noastre, despre ce ne plăcea și ce ne 
făcea fericiți, şi despre visurile noastre. lar când m-a condus la 
stația de metrou în seara aceea, eram deja îndrăgostită de el de- 
o veșnicie și ştiam că era bărbatul pe care mi-l doream. Închi- 
puie-ţi, ştiam, pur și simplu! a spus Juliette râzând. Din acea zi 
gândul nu mi-a mai stat decât la inventatorul acela chipeş ve- 
nit dintr-o țară din nordul îndepărtat. 





— Chipeș? a spus Lisa neîncrezătoare. Doctorul Proctor? 

— O, da, era foarte chipeș, să ştii. În săptămâna aceea l-am 
căutat la universitate în fiecare zi, dar nu era de găsit. Dumini- 
că m-am dus iar în Montmartre și l-am găsit fix în locul de 
data trecută, dar fără aparatul de făcut portrete. Tremura și 
clănțănea din dinţi, dar când m-a văzut s-a luminat și ne-am 
pupat pe ambii obraji, așa cum se face aici, în Franța. Când l- 
am întrebat cu ce se ocupase în timpul săptămânii, mi-a spus 
că așteptase. „Unde?“, am întrebat. „Chiar aici“, mi-a răspuns. 
„Ce-ai aşteptat?“, am întrebat. „Te-am așteptat pe tine“, a răs- 
puns. Şi din acea zi, eu şi Victor am devenit un cuplu. 

— Vaaai, a spus Lisa ofrând. Cât de romantic! 

— Da, chiar a fost. 

Juliette a încuviinţat din cap. A zâmbit puţin cam trist și a 
sorbit din cafeaua sa. 

— Dar, din nefericire, cineva avea alte planuri pentru mine. 

— Tatăl tău, baronul, a spus Lisa. Nu a vrut să te măriţi cu 
un inventator sărac. Nu-i așa? 

— Da, într-un anumit sens, e adevărat, dar nu el a născocit 
planul de care-ţi vorbesc. Vezi tu, familia Margarine e o familie 
veche și aristocrată. E nobilă. Tatăl meu e baron. Mama mea a 
fost baroană, motiv pentru care și eu sunt baroană. Într-o vre- 
me, am avut și avere. Până când stră-stră-stră-stră-străbunicul 
meu, contele de Monte Criscoi, a fost decapitat de către călăul 
Baie-de-Sânge, în timpul Revoluţiei Franceze, acum mai bine 
de 200 de ani. Din nefericire, averea familiei a trecut atunci la 
fratele lui, baronul Leaugras Margarine. Era un bețiv neispră- 
vit, împătimit de jocuri de noroc, și a risipit toată averea pe 
Uno. 

— Uno? 

— Leaugras a pierdut și a tot pierdut, până când, într-o 
bună zi, la o partidă de Uno, într-o tavernă din Toulouse, când 
a primit toate cele patru cărți Wild Draw, a fost convins că în 
sfârșit i se schimba norocul. A pariat tot ce mai rămăsese din 
averea familiei. Din nefericire, s-a adeverit că unul dintre tipii 


împotriva căruia juca, un escroc pe nume Cliché Ressuflat, 
avea și el patru cărți Wild Draw... 

— Dar... 

— Leaugras a pierdut, şi în mânia sa l-a acuzat pe Cliché 
Ressuflat că trişase și l-a provocat la un duel în zorii zilei. Nu- 
mai că în zorii zilei Leaugras era atât de beat, încât abia se ţinea 
pe picioare. Şi când Cliché l-a străpuns cu spada, se zice că din 
trupul lui a curs mai mult coniac decât sânge. 

— Bleah. 

— Chiar că bleah. Nu mai erau bani și familia noastră abia 
a reușit să păstreze Castelul Margarine, pe care l-a ipotecar de 
la temelie și până la coșurile de fum. De atunci se poate spune 
că ne-a rămas doar titlul de baron, și mai nimic din bunăstarea 
lumească. 

— Dar, dacă sunteți atât de săraci, de ce nu te-a lăsat tatăl 
tău să te măriți cu un inventator sărac? 

Juliette a clătinat din cap amar. 

— Într-o seară, tata a venit la mine și mi-a spus că-mi adu- 
cea vești minunate, că aveam un pețitor. Și nu orice peţitor, ci 
un afacerist bogat. Am fost oripilată şi i-am spus că deja aveam 
iubit. Doar ştia şi el! Da, da, a spus tata, dar peţitorul ăsta s-a 
oferit să plătească toate datoriile pentru Castelul Margarine și 
să redea familiei noastre gloria de altă dată. Proctor ăla al meu 
ar putea să facă toate astea? a întrebat el. Peţitorul acela venise 
să-mi ceară mâna și tatăl meu deja acceptase, așa că situația era 
hotărâtă. Apropo, îl cheamă Claude Cliché, a spus tata și s-a 
speriat când am urlat din străfundul plămânilor. Trebuie să 
înţelegi, tatăl meu nu era o persoană rea, ci doar cam naivă. 
Cred că era singurul din Paris care nu auzise de Claude Cliche 
şi de gaşca lui de hipopotami. 





— Gașca de hipopotami? 


— Cliché e un golan nenorocit care s-a îmbogățit amenin- 
țând oamenii cu gaşca sa și silindu-i să acționeze după placul 
său. Hipopotamii nu sunt, de fapt, hipopotami, au venit dintr- 
un sat din Provența numit Innapoiete. Aproape toți locuitorii 
sunt înrudiți între ei și toţi arată ca niște hipopotami. Hipopo- 
tamii nu prea se pricep să facă calcule matematice în gând, dar 
sunt foarte mari și puternici și circulă în limuzine negre enor- 
me. Ocupaţia lor e să îngroape în bani. 

— Să îngroape în bani? 

— Dacă refuzi vreo propunere de afaceri a lui Claude Cli- 
che, cum ar fi să-i vinzi restaurantul tău la un preţ de nimic, 
atunci vin hipopotamii după tine. Își spun că au venit să te în- 
groape în bani. Își umplu buzunarele cu destule monede cât să- 
ți faci de cap la sala de jocuri două luni în șir. Apoi te leagă de 
mâini și de picioare, îți mulțumesc pentru colaborare și te 
azvârlă în Sena, unde te scufunzi ca o greutate de plumb. Și 


apoi rămâi acolo, pe fund, două luni în șir, în afară de cazul în 
care te găsește cineva înainte. 

— Groaznic! Nu i-ai spus tatălui tău că Cliché ăsta e un 
ticălos? 

— Ba da, fireşte, dar tata doar a râs şi a spus că probabil 
sunt doar zvonuri, că Claude probabil că era ca orice alt aface- 
rist. Că nu se poate să fie un tip rău, că ne văzuse pe mine și pe 
Claude dansând la balul de Crăciun. 

— Aţi dansat? 

— Numai o dată. Şi am făcut-o numai pentru că stătea la 
masa noastră și n-am vrut să fiu nepoliticoasă când m-a invitat. 
Nu-l suportam. Avea ochi umflați, ca de peşte, o mustață sfriji- 
tă și buze groase și umede, care împroșcau cu salivă în timp ce 
mi se lăuda cu iniţierea lui în lumea afacerilor. Fusese vorba de 
doi frați, inventatori, care tocmai inventaseră clamele pentru 
bretele. 

—  Clame pentru bretele? Credeam că alea există 
dintotdeauna. 

— Nu, nu. În trecut, oamenii erau nevoiţi să-şi încheie bre- 
telele cu nasturi. Clamele au fost considerate un pas în faţă im- 
portant pentru umanitate, cam așa cum au fost, ei bine, lifturi- 
le și periuele de dinți electrice. Oricum, după ce hipopotamii 
i-au îngropat pe cei doi fraţi în monede, Cliché a pus mâna pe 
brevetul lor și cu el a strâns o avere exorbitantă. Și de aceea 
poartă mereu bretele. 

— Dar nu e cam ciudat? a întrebat Lisa. Tu nu-l suportai, 
şi totuși s-a îndrăgostit de tine atât de tare, încât s-a hotărât să 
se căsătorească cu tine după doar o întâlnire. 

— Îndrăgostit! a exclamat Juliette. Cliché habar nu are ce e 
dragostea. A hotărât să se căsătorească cu mine dintr-un singur 
motiv: Voia să intre în rândurile nobilimii. Căsărorindu-se cu 
o baroană, ar fi devenit barometru în mod automat. I-am spus 
asta tatei, dar mi-a explicat clar că, dacă refuz, vom fi falimen- 
taţi și dați afară din castel. Și că aș face bine să mă duc să mă 
schimb, pentru că Claude avea să vină să-mi ceară mâna chiar 
în noaptea aia. 


— Cumplit de groaznic! a spus Lisa. Și ce ai făcut? 

— M-am închis în camera mea și m-am gândit. Şi atunci 
mi-am dat seama ce trebuia să fac. 

— Ce anume? 

— Să mă mărit cu Victor înainte să ne poată opri cineva. 
Singura cale de a deveni barometru e să fii primul care se căsă- 
torește cu o baroană. Bărbatul care se căsătorește cu o baroană 
care a mai fost măritată nu e cu nimic mai nobil decât un mă- 
gar și nicidecum nu câștigă dreptul la un titlu care să înceapă 
cu „baronul“. Numai să mă fi măritat iute cu Victor, și ar fi fost 
prea târziu pentru Cliche, care, deci, ne-ar fi lăsat în pace. Așa 
aveam de gând să fac. M-am mai gândit că, din moment ce cri- 
minalii puternici precum Cliché au ochi și urechi peste tot, ar 
fi fost cel mai chibzuit să traversăm granița în Italia, unde eu și 
Victor ne-am fi putut căsători în secret. Așa că am coborât pe 
la fereastră, m-am dus direct la Hôtel Frainche-Fraille, unde 
locuia Victor, și l-am cerut în căsătorie. 

Lisa a izbucnit în râs. 

— Mi-a povestit Proctor. Cum i-ai făcut propunerea mai 
exact? 

Juliette a ridicat din umeri. 

— Am bătut la ușa lui. Mi-a deschis și a spus: „Bună!“ Eu 
am spus: „Vrei să te căsătorești cu mine?“ El a spus „Da“, și eu 
am spus: „La-ţi casca de motociclist, mergem la Roma să ne că- 
sătorim chiar acum: Nu i-am oferit nicio explicație. Chiar nu 
ţineam să-i explic că tatăl meu, viitorul lui tată-socru, nu-l do- 
rea ca ginere şi că promisese mâna mea altcuiva. 

— Şi profesorul ce a spus? 

— Victor doar a râs și a făcut așa cum i-am spus. A încăle- 
cat motocicleta și am pornit gonind. Am părăsit Parisul și ne- 
am îndreptat spre munții din Provența şi spre granița cu Italia. 
Am mers toată noaptea și era frig, dar fularul lui Victor, pe 
care-l împletise cu un aparat de împletit pe care-l inventase, era 
lung de 19 metri și l-am înfășurat în jurul amândurora. 


— Ce... dulce. 


— Dulce, da. Însă știam că Cliché trebuia să fi dat alarma şi 
să-și fi trimis deja hipopotamii. Lui Victor nu-i spusesem ni- 
mic. De ce să-i fi spus? Era fericit, deja eram departe de Paris și 
în scurt timp aveam să scăpăm de toate. La răsărit, am trecut în 
goană pe lângă un indicator pe care era trecut un nume și am 
intrat într-un sat, unde Victor a zărit o benzinărie și a înceti- 
nit. l-am strigat din ataş să meargă mai departe, că nu trebuia 
să oprească acolo, că vom face plinul în Italia, că mai erau doar 
vreo doi-trei kilometri până la graniță. Dar motorul și fularul 
lung, care flutura de colo colo, făceau atât de mult zgomot, în- 
cât nu m-a auzit. Și a oprit în dreptul unui tip mare, cu salope- 
tă, care stătea rezemat de singura pompă de acolo, cu o ţigară 
în colțul gurii. În spatele lui stătea încă un tip care semăna leit 
cu primul, într-un scaun aplecat pe spate, citind dintr-o revis- 
tă. Victor a spus „Faceţi-i plinul“ și nu a observat că mă elibe- 
rasem de fular și că mă ghemuisem în ataș. 

— De ce ai făcut asta? 

— Pentru că apucasem să citesc numele de pe indicator 
când intrasem în sat. Și mă uitasem la tipii ăia doi. Aveau dinți 
mari, ca niște pietre funerare, înșiruiți în fălcile alea enorme 
ale lor. Arătau ca... 

— Nu-mi spune, a făcut Lisa căscând gura uluită. Ca nişte 
hipopotami! Eraţi în Innapoiete. Oribil! 

— Tipul cu salopetă a început să umple rezervorul, fixân- 
du-l întruna pe Proctor cu o privire iscoditoare. Apoi i-a stri- 
gat peste umăr fratelui său geamăn: „Bă, cum zicea şefu' că ara- 
tă profesorul ăla?“ „Înalt, slab, o prăjină hidoasă cu ochelari de 
motociclist, i-a răspuns fratele fără să ridice ochii din revistă. Îl 
cheamă Proctor“ M-am speriat, pentru că asta însemna că Cli- 
ché ştia nu numai că fugisem, ci şi cu cine anume eram. Între 
timp, Victor, care habar n-avea ce se petrecea, s-a luminat la 
fară: „Uau! Cumva ați auzit de mine? Adică, da, știu că am 
apărut atunci în ziar cu cada mea pentru călătorii în timp, şi e 
adevărat că mi-au făcut și o poză pentru articol, dar să fiu recu- 
noscut atât de departe de Paris, ei bine..“ Atunci l-am întrerupt 
pe Victor şi i-am şoptit tare, atât cât am îndrăznit: „Porneşte! 


Porneşte în clipa asta!“ „Dar, Juliette, dragă, domnii ăștia ama- 
bili voiau doar să..“ „Mergi! Altfel întârziem la întâlnirea cu 
preotul!“ „Bine, dar trebuie să plătesc benzina... Victor nu a 
observat că hipopotamii se apropiau, așa că m-am ridicat în 
ataş, am călcat pedala de pornire şi am învârtit de accelerație 
cât de tare am putut. Motocicleta a sărit, țâșnind înainte. Iar 
eu am zburat din ataş, dându-mă peste cap. Am aterizat în cap 
pe asfalt, timp în care furtunul de la pompa cu benzină s-a în- 
covoiat și a dansat, împroșcând cu benzină peste cei doi hipo- 
potami şi pe mine. 

— O, nu, o, nu! a exclamat Lisa, aplecându-se în faţă atât 
de mult, încât aproape că și-a vărsat ceașca cu cafea. 

— O, da, o da, a spus Juliette, salvând ceașca în ultima cli- 
pă. Am văzut stele verzi, dar m-am ridicat și am început să 
alerg — de fapt, să sar împleticindu-mă — după motocicletă. 
Urmărită de cei doi hipopotami. Scuipam benzină și strigam 
după Victor, dar el nu mă vedea, și nici nu mă auzea, am văzut 
că râdea și că vorbea cu atașul. Credea că eu încă eram acolo și 
probabil se distra pe seama faptului că plecase fără să plătească 
benzina. 

— O, nu! 

— Credeam că s-a terminat cu mine. Cei doi hipopotami 
se apropiau. Cel cu salopeta și ţigara m-a apucat de păr. Dar 
apoi am auzit un vuuum și a dispărut. 

— Ce s-a întâmplat? 

— "Țigările şi benzina, o combinaţie nefastă. Însă celălalt 
mă ajungea din urmă. Auzeam cum monedele îi zornăiau în 
buzunar. Respirația lui greoaie și șuierătoare, de hipopotam. Și 
Victor nu părea să încetinească. Se depărta încet din ce în ce 
mai mult. 

— De două ori o, nu! 

— Eram gara să mă las păgubașă, dar atunci am observat 
fularul lui Victor. Era târât în urma motocicletei. Am simțit că 
degetele de hipopotam mă apucă din spate. Cu ultimele pu- 
teri, am sărit în față, am apucat colțul fularului lui Victor și m- 
am ţinut de el cu disperare, în timp ce eram trasă. 


— Şi ai fost rârâră pe asfalt? 

— Chiar așa. Asfaltul mi-a făcut imediat găuri în genun- 
chii pantalonilor și nu-ți închipui cât de tare mă ustura. Așa că 
m-am chinuit să mă ridic în picioare mi-am înfipt tălpile în 
pământ, ca să fiu trasă în urma motocicletei de parcă m-aș fi 
dat cu schiurile pe apă. 





— E cea mai cumplită întâmplare de care am auzit vreo- 
dată! 

— Nu, aia abia urmează, a spus Juliette. Victor nici acum 
nu observase ce se întâmpla. Când am ajuns la o cotitură, vi- 
rând drept spre pod, aproape că am scăpat fularul din mâini. 
Lângă pod era un indicator pe care scria „Podul Gustave Ei- 
ffel“. Mi-am dat seama că era ultima șansă să-l salvez pe Victor. 
Fără să dau drumul fularului, m-am apropiat de marginea dru- 


mului, spre indicator. În clipa următoare, eu și fularul am înce- 


put să ne răsucim în jurul lui. A fost cel mai rapid carusel în 
care m-am dat vreodată. Am ameţit atât de tare, încât m-am 
ridicat împleticindu-mă și l-am văzut pe Victor întins la jumă- 
tatea podului. Motocicleta lui se oprise puţin mai în față. Am 
fugit la scumpul meu Victor. Era albastru tot la față, sărmanul, 
ochii stăteau să-i sară din orbite și încerca să vorbească, dar nu 
reușea să scoată niciun cuvânt... 

— Era rănit? 

— Nu, doar că fularul îl strângea de gât. După ce l-am slå- 
bit și a reușit să respire din nou, a vorbit. Bine, a vorbit cu o 
voce foarte ciudată, cam așa... 

Juliette l-a imitat, spunând pe un ton foarte înalt și ascuţit: 

— Juliette, ce s-a întâmplat? 

Lisa a chicotit un pic. A chicotit și Juliette. 

— l-am spus că nu era nimic, că acum aveam să mergem la 
Roma și să ne căsătorim. Apoi l-am luat de mână și am fugit 
spre motocicletă. A pornit-o, dar se stricase o valvă și a spus că 
nu vom putea să mergem cu viteză mare, că spera că preotul ne 
va aştepta puţin. Atunci am zărit limuzina lată și neagră ivin- 
du-se pe culmea dealului, venind spre pod. 

— O limuzină neagră? a spus Lisa. Hipopotamii! 

— Limuzina era atât de lată, încât, preț de o clipă, am spe- 
rat că podul va fi prea îngust pentru ea. Dar a reuşit să se înca- 
dreze pe el la limită și a venit drept spre noi. 

— Sigur era sfârșitul! 

— Da, Lisa. De data asta, s-a terminat. Cu o valvă stricată, 
n-aveam nicio şansă să scăpăm de ei până-n Italia. Jos de tot, 
sub pod, curgea un râu adânc și negru. Și știam ce ar fi făcut 
hipopotamii dacă ne-ar fi prins împreună. 

— Da, a spus Lisa fără răsuflare. V-ar fi umplut buzunarele 
cu monede și v-ar fi azvârlit peste marginea podului. 

— Pe Victor, da, a spus Juliette. Dar nu și pe mine. Pe mine 
m-ar fi dus la Paris, m-ar fi îmbrăcat în rochie de mireasă și m- 
ar fi dus la o biserică, unde m-ar fi așteptat Clich în smoching 
cu bretele și cu mustața aia sfrijită a lui, așteptând să spun că-l 
iau de soț ca în sfârșit să se poată numi... BAROMETRU! 


Juliette a lovit masa cu palma şi cafeaua ei cu lapte s-a văr- 
sat peste buza ceștii, apoi a continuat povestea pe un ton de 
parcă ar fi stat să-i dea lacrimile. 

— Dar știam și că, dacă hipopotamii m-ar fi prins, nu și-ar 
mai fi bătut capul să-l fugărească pe Victor. El n-ar mai fi fost 
atât de important pentru ei după ce ar fi pus mâna pe mine. 
Așa că... am făcut ce trebuia să fac. 

Juliette a băgat mâna în poșeta sa și a scos o batistă cât se 
poate de albă și cu broderii cât se poate de fine, după cum era 
de așteptat să fie batista unei baroane. Și-a șters o lacrimă mare 
și lucioasă. 

— L-am minţit pe Victor. I-am spus că era limuzina tatălui 
meu, că trebuia să ne fi urmărit și că trebuia să mă duc și să 
vorbesc cu el. Şi că Victor trebuia să se grăbească, să traverseze 
granița în Italia și să mă aștepte acolo. S-a împotrivit, dar am 
insistat. L-am împins pe motocicletă, mi-am luat 44 revoir — 
la revedere — și el a luat-o din loc. 


t Crisco: marcă americană de margarină. (N. tr.) 


7. Juliette își continuă povestea 


Juliette privea drept înainte. Apoi a dus batista la nas și a su- 
flat — zgomotos, ca răbufnirea unei trompete, și nu chiar așa 
cum ai crede că și-ar sufla nasul o baroană. 

— După trei zile, m-am măritat cu Claude Cliché la Notre- 
Dame, o catedrală din Paris. În noaptea aia, lumea a jucat Uno 
până noaptea târziu, și Claude a pierdut niște bani în fața unu- 
ia dintre invitaţii tatei. Invitatul acela a fost găsit după o săp- 
tămână pe fundul Senei, cu buzunarele pline de mărunțiș. 
Cred că atunci a deschis și tata ochii şi a înțeles ce fel de per- 
soană era Claude. Tata m-a luat deoparte, m-a întrebat dacă 
eram fericită și mi-a spus că n-ar fi avut nimic împotrivă dacă 
aș fi divorțat, că nu aveam nevoie de castel, că puteam să trăim 
într-un apartament mic și că ar fi putut să se angajeze. Bietul 
tata! Pur și simplu nu pricepea că Claude n-ar fi permis în veci 
să fie umilit în halul ăsta, că numai și dacă am fi pomenit cu- 
vântul „divorţ“ am fi ajuns amândoi în Sena, și eu, și tata. Așa 
că am refuzat, am spus că mi-era bine. Evident, adevărul era că 
abia suportam să trăiesc chiar și o zi cu monstrul ăla. 

— De trei ori groaznic! 

— Poţi s-o mai spui o dată. Și așa au trecut anii. Tata a îm- 
bătrânit înainte de vreme și apoi s-a îmbolnăvit și a murit de 
pneumonie, acum doi ani. Când am presărat pământ pe sicriul 
lui, Claude mi-a șoptit că, din moment ce tata nu mai era în 
peisaj, poate aveam de gând să fug și să-l caut iar pe iubitul 
meu profesor. Că dacă aș fi încercat așa ceva, aș fi aflat cum e să 
zaci pe fundul Senei cu buzunarele pline cu monede, ținându- 
ţi respirația și așteptând să te îneci, pur și simplu. Apoi m-a 
mângâiat pe obraz și a spus că hipopotamii aveau să mă 
supravegheze. 

— Ce... ce... bătăuș ticălos! a șoptit Lisa, simțind că-i vin 
lacrimi în ochi. 


— Renunţasem cu totul la visul unei vieţi fericite, a spus 
Juliette în continuare. Până la începutul verii de anul ăsta. 
Atunci, din senin, am primit o felicitare ciudată prin poștă. 
Ştampila poștală era din Paris și, în afară de numele meu, toate 
cuvintele erau ilizibile. Dar am recunoscut scrisul de mână 
într-o clipă. Aparţinea iubitului meu Victor. Închipuie-ţi, nu 
uitase de mine nici după atâţia ani! Inima mea s-a bucurat. M- 
am așezat și am încercat să descifrez ce scrisese. Și știi ce am 
descoperit? 

Lisa a încuviințat din cap. 

— Cred că știu. Felicitarea era scrisă invers, nu-i așa? 

— Da! a exclamat Juliette. De unde... A, da, am uitat că și 
voi aţi primit o felicitare scrisă pe dos. 

— Tu de unde știai că... a dat să întrebe Lisa, dar Juliette a 
așezat mâna pe braţul Lisei și a spus: 

— Ajung imediat și acolo, draga mea. Citind felicitarea in- 
vers, am priceput că Victor voia să plec pe furiș și să mă întâl- 
nesc cu el la Hôtel Frainche-Fraille a doua zi, noaptea. Se caza- 
se în aceeași cameră pe care o închiriase cu atâția ani în urmă. 
A scris că madame Trottoir, proprietara hotelului, îi împărtăși- 
se zvonurile cum că fusesem silită să mă mărit cu cel mai tică- 
los golan din Paris, Claude Cliché. Când am ajuns la ușa lui și 
am bătut, tremuram de neliniște. Dar când a deschis ușa și am 
căzut în braţele lui, m-am simțit de parcă n-am fi fost despăr- 
ţiți nicio clipă! 

Juliette a închis ochii și a șoptit fermecată: 

— Oooooo... 

— Oooo, a șoptit Lisa, cu nimic mai puţin fermecată. 

— Victor voia să fugim împreună, însă i-am explicat că 
Cliché era mai puternic, mai bogat și avea mai mult mărunțiș 
ca niciodată, că ne va urmări până la capătul Pământului și că, 
în cele din urmă, ne va găsi. Atunci lui Victor i-a venit ideea 
asta trăsnită rău de tot... 

— Ce idee? 

— De a folosi cada călătoare în timp a doctorului Proctor. 

— Ce anume a doctorului Proctor? 


Juliette a vrut să răspundă, dar atunci Lisa și-a dat seama că 
zărise ceva peste drum. 

— Trebuie să plecăm, Lisa. 

— Cee? 

— Alertă de hipopotami. 

Juliette și-a pus ochelarii de soare și a lăsat câteva monede 
pe masă. 

— Haide. Trebuie să găsim un loc unde să ne ascundem. 

Lisa s-a uitat în direcţia în care tocmai privise Juliette și, 
într-adevăr, peste drum erau două persoane cu o înfățișare de 
hipopotam evidentă. 

— Nilly! a spus Lisa, alergând după Juliette, care înainta pe 
trotuar cu pași mari. Trebuie să mergem să-l luăm pe Nilly! 

— Vino după mine, a spus Juliette, înmânându-i Lisei o 
bucată de hârtie mică și dură, ca un fel de bilet, după care s-a 
întors și a coborât o scară care parcă intra drept în pământ. 

Chiar era un bilet și scara chiar cobora drept în pământ. 

— Ăsta e metroul, a spus Juliette, ajungând într-o încăpere 
subterană și introducând biletele lor într-un aparat galben 
pentru ca bara de metal din față să le îngăduie să treacă. 

Au alergat prin tunelurile umede și reci și au coborât niște 
trepte care duceau și mai jos, în adâncuri. Au sosit la o plarfor- 
mă, într-o cavernă de forma unei catacombe, tocmai când a 
sosit un tren și ușile lui s-au deschis. Au intrat în grabă. Aştep- 
tând să se închidă ușile, au auzit nişte bufnete îndepărtate, ca 
și când ceva greu ar fi alergat spre ele. Nu era nevoie ca Juliette 
să-i spună Lisei despre ce era vorba, dar i-a spus oricum: 

— Pași de hipopotam. 

Lisa a făcut ochii mari la trepte. Întâi a văzut picioare de 
hipopotam, apoi trupuri de hipopotam și apoi feţe de hipopo- 
tam. S-au oprit din alergat și acum priveau în jur. Unul dintre 
ei a strigat ceva și a arătat spre tren. Spre Lisa. Lisa s-a ghemuit 
sub geam și s-a holbat la ușile glisante, care încă erau deschise. 
Închideți-vă, închideți-vă, s-a rugat ea în șoaptă. 

Atunci a auzit iar pași greoi de hipopotami alergând. 


O voce metalică a spus ceva prin sistemul de difuzoare și 
apoi — în sfârșit — a auzit cârâitul aspru al ușilor, care începu- 
seră să se închidă. Lisa a auzit strigăte furioase și pe cineva iz- 
bind în tren dintr-o parte, apoi o lovitură puternică fix deasu- 
pra ei, care a spart sticla. 





Trenul a pornit încet. Lisa a ridicat privirea. Acum pe geam 
se vedea o rețea albă. Şi un chip furios se holba la ea de dincolo 
de geam, dar nu chipul unui hipopotam. Chipul acela avea 
ochi umflați și buze groase și umede, ca de melc, imediat dea- 
supra unei mustăți subțiri ca un creion. Pe stomacul și umerii 
acelei persoane erau întinse două bretele largi. Nu era nevoie 


ca Juliette să-i spună Lisei despre cine era vorba, dar i-a spus 
oricum. În șoaptă, tremurând de frică: 


— Claude. 


8. Nilly se cunoaște cu Juliette și viceversa 


Juliette s-a holbat uluită la băieţelul micuț cu păr roșcat care 
tocmai deschisese ușa pentru ea și Lisa. Nu numai pentru că 
băiatul, care fără îndoială că era Nilly, despre care-i povestise 
Victor, era acum și mai mic, când îl vedea de aproape. Ci pen- 
tru că era și dezbrăcat — cu excepția prosopului legat la 
brâu —, era ud leoarcă și avea pe nas un clește albastru. Însă cel 
mai surprinzător a fost faptul că tocmai spusese „bonjour, Ma- 
dame“, o expresie franceză care înseamnă „bună-ziua, doam- 
nă“, cu o pronunție perfectă. 

— Je suis Juliette Margarine, a spus Juliette. Et tu es Nil- 
ly? — care, de asemenea, este un enunț în limba franceză și în- 
seamnă: „Eu sunt Juliette Margarine. Tu eşti Nilly?“ 

— Oui, Madame Juliette, a spus Nilly pe un ton nazal, fă- 
când o plecăciune adâncă și deschizând ușa pentru ele până la 
capăt. 

Juliette și Lisa au intrat îndată. Lisa a încuiat ușa în grabă, 
iar Juliette s-a dus la fereastră și a privit în stradă. 

— Ne urmăresc hipopotamii lui Cliché, a spus Lisa. Am 
reușit să scăpăm de ei pe furiș, dar sunt sigură că se vor întoar- 
ce în curând. Tipul din hol, care citea ziarul, îmi dă de bănuit, 
arată prea mult a hipopotam. 








— Excuse-moi? a spus Nilly. 

— Îşi explic mai târziu. Repede, îmbracă-te. Trebuie s-o 
tăiem de aici. 

Nilly arăta ca un semn de întrebare uman miniatural și 
umed, cu câţiva bulbuci pe cap. 

— Qu-est-ce que tu dis la? a întrebat el pe un ton nazal și 
ciudat. 

— Vorbește ca lumea. N-avem timp de prostiile astea, a 
spus Lisa mânioasă și a smuls cleștele de pe nasul lui Nilly. 

— Ce să zic, doamnă Scorpie, dă-mă-n judecată, că nu în- 
ţeleg nimic din ce zici, a spus Nilly. 

— Ce nu înţelegi? a întrebat Lisa. 

— Uau, acum te înțeleg! 

— Păi era și vremea, a bombănit Lisa, care deja începuse să- 
și îndese lucrurile în ghiozdan. Juliette ne va duce la alt hotel. 
Claude Cliché și hipopotamii lui o spionează de câteva săp- 


tămâni. Urmăresc Hôtel Frainche-Fraille de când Juliette a ve- 
nit aici de câteva ori. 

— De aceea n-am îndrăznit să intru în hotel și să vă întâl- 
nesc aici, a spus Juliette. Ştiam că unul dintre hipopotami stă- 
tea jos, în hol, în caz că mi-aș fi făcut apariţia. Așa că am stat în 
pragul unei clădiri de vizavi și am așteptat să ieşiţi, ca să vă pot 
aborda. Mă tem că am cam speriat-o pe Lisa. 

— Da, un pic, a spus Lisa. Haide odată, Nilly. Hipopota- 
mul din hol ne-a văzut. Vor sosi în curând. 

— Da, da. Lasă-mă puţin, să mă concentrez, a spus Nilly 
privind hainele întinse pe pat. Să vedem. Întâi pantalonii, apoi 
pantofii. ÎNTÂI pantalonii, APOI pantofii. Da, așa. 

Apoi a tras pe el pantalonii. Și apoi pantofii. 

— Mmm, și șosetele? a spus Lisa. 

— Fir-ar, a spus Nilly, aruncând iar pantofii din picioare și 
punându-și șosetele. 

— De fapt, ce ai tot făcut până acum? a întrebat Lisa. 

— Am făcut o baie, a spus Nilly. Și am dansat cancan la 
Moulin Rouge. Una dintre dansatoare a zis că sunt drăguţ. 

— Vezi să nu, a spus Lisa. 

— E adevărat, a spus Nilly. M-am lăsat la fund în cada pli- 
nă și, când am ieşit iar la suprafață, eram la Moulin Rouge. Și 
parcă cu mult timp în urmă, pentru că toată lumea era îmbră- 
cată cu haine de modă veche. 

— Frate, nu te mai saturi să tot născocești atâtea trăsnăi? a 
întrebat Lisa, încheind fermoarul de sus al ghiozdanului său. 

Era gata de plecare. 

— Şi uite așa am ajuns, a spus Nilly. Dezbrăcat ca-n ziua în 
care m-am născut, înaintea unui public uriaș și a opt dansatoa- 
re de cancan super-atrăgătoare. Asta da situație penibilă. 

Lisa a observat că Juliette râdea atât de tare, încât tremura 
lângă fereastră, de unde privea strada de dedesubt. 

— Așa că am sărit înapoi în cadă și m-am scufundat. Mi- 
am ţinut respirația și mi-am dorit să mă întorc în camera de 
hotel, aici și acum. Și ghici ce s-a întâmplat! Când am ieșit la 


suprafață, am descoperit că chiar eram înapoi aici, ca şi când 
nu s-ar fi întâmplat nimic! 

— Pentru că chiar nu s-a întâmplat nimic, a spus Lisa. Ni- 
mic în afara creierului ăluia ciudat al tău. Și, între timp, s-au 
întâmplat o groază de lucruri în lumea reală, așa că mișcă-te și 
tu puţin, ce zici? 

Înainte să pună înapoi în ghiozdan purinele lucruri pe care 
le scosese, Nilly a luat un borcan mic în capacul căruia erau 
câteva găuri de aerisire. A așezat cu grijă borcanul în buzunarul 
lateral. 

— Aia ce-i? a întrebat Lisa aspru. 

— Un păianjen peruvian sugător cu şapte picioare. 

— Un ce? Doar n-ai adus...? 

Nilly a ridicat din umeri. 

— Părea atât de singuratic acolo jos, în pivniţa doctorului 
Proctor. Fără profesor și atât de departe de prietenii lui din 
Peru, nu crezi? M-am decis să-i spun Perry. Ce să zic, dă-mă-n 
judecată. Doar am stabilit că avem voie să aducem lucruri mici 
care încep cu P, nu? 

— Mda, să zicem, a mormăit Lisa. Dar grăbește-te. Şi nu 
mai născoci povești. 

— N-am născocit nicio... 

— A, n-ai născocit, da? De unde știi că dansatoarea aia ţi-a 
spus că ești drăguţ? Se întâmplă cumva să vorbeşti franceză? 

I-a întrerupt vocea calmă a lui Juliette, de lângă fereastră. 

— Gaşcă. Am vești bune și vești proaste. 

Nilly și Lisa s-au întors spre ea. 

— Vestea bună e că, până la urmă, nu mai e nevoie să se 
grăbească Nilly. Vestea proastă e că hipopotamii au împrejmu- 
it hotelul, așa că nu mai plecăm nicăieri. 

— Vai, a spus Lisa încet. 

— Vai, a spus Nilly încet. 

— Acum ce ne facem? a întrebat Lisa. Hipopotamii o să ne 
umple buzunarele cu mărunţiș și o să ne arunce în Sena. 

— Ce?! a exclamat Nilly. Mărunțiș? Ce zgârciţi! Vreau 
bani mari. Vreau bancnote! 


— Copii, şşt, a făcut Juliette. S-ar putea să avem o scăpare. 
Dar ar trebui să mă ascultați cu foarte mare atenţie. Bine? 

Aparent, ei nu aveau nimic împotrivă. În orice caz, atât 
Nilly, cât și Lisa au închis gurile și s-au uitat la Juliette cu ure- 
chile parcă întinzându-li-se puţin din cap, încât să poată ascul- 
ta din cale afară de atent. O situaţie fericită, pentru că Juliette 
se pregătea să le spună ceva ce ar fi explicat experiența ciudată 
din cadă a lui Nilly, faptul că deodată știuse atât să înțeleagă, 
cât și să vorbească franceza, dispariția doctorului Proctor și 
modul în care Lisa și Nilly ar fi putut — cu o oarecare șansă — 
să scape de hipopotami și de adâncurile umede ale Senei. 

Dar voi veţi afla toate astea abia în capitolul următor. 


9. Cada călătoare în timp a doctorului Proctor 


Juliette a deschis larg ușa băii și a arătat cu aer dramatic spre 
cadă. Era plină ochi cu apă și spumă de săpun, cu toate că stra- 
tul de spumă se subțiase destul de mult după ce Nilly plonjase 
în ea. 

— Aceasta, a spus Juliette, cu glas tremurător, este o cadă 
călătoare în timp. Cu cada asta puteți călători oriunde în spa- 
ţiu și timp. Nu trebuie decât s-o umpleți cu apă, să faceți spu- 
mă din săpun și apoi să vă scufundaţi în ea. Vă concentrați asu- 
pra locului și timpului — a zilei şi orei — la care vreţi să 
ajungeţi. După şapte secunde, puteţi să ieşiţi la suprafaţă și 
voilă, aţi ajuns! Puteţi merge oriunde, dar nu în același loc de 
două ori. Cu alte cuvinte, aveţi o singură ocazie să schimbaţi 
trecutul într-un anumit loc. 

— Tare! a exclamat Nilly. Când a inventat Proctor chestia 
asta? 

— Când locuia aici, în Paris, înainte să ne fi cunoscut. Cu 
alte cuvinte: Victor... 

— Victor? 

— Doctorul Proctor, a spus Lisa. Adică doctorul Victor 
Proctor. 

— Victor Proctor? a bolborosit Nilly neîncrezător. 

— Păi trebuie să aibă și el un prenume, nu? Ca toată lumea, 
a spus Lisa. 

— Sigur, a spus Nilly. De exemplu, Doctorul. E un prenu- 
me grozav. 

— În orice caz, a spus Juliette răbdătoare. Victor a inventat 
cada călătoare în timp și asistentul lui, săpunul timpului. 

— Incredibil, a şoptit Lisa. 

— Ha! a spus Nilly, încrucișându-și braţele la piept. Acum 
mă crezi? Doar zăceam pe fundul căzii și mă gândeam la Mo- 
ulin Rouge pe la 1909, nu? Şi voilâ... 


— Te-ai trezit acolo, a spus Lisa. Uau, îmi pare rău că n-am 
avut încredere în tine, Nilly. Până la urmă, mereu spui 
adevărul. 

Nilly a închis ochii pe jumătate şi s-a uitat la Lisa cu o pri- 
vire indulgentă. 

— Nu-mi stă în fire să port ranchiună, draga mea Lisa. 
Leagă-mi șireturile o săptămână și suntem chit. 

Lisa i-a aruncat o privire amenințătoare. 

— Ei, haideţi, copii, intrați în cadă, a spus Juliette. Cliché e 
pe drum. 

— Eşti sigură că va mai funcţiona, din moment ce acum 
vom fi două persoane în cadă? a întrebat Lisa bănuitoare, in- 
trând cu grijă în apă, în urma lui Nilly. 

— Da, a spus Juliette. Victor și asistentul lui au testat-o 
îndelung. 

— Câr de ciudat, a spus Lisa. Dacă are invenţia asta uimi- 
toare de atâția ani, cum de n-a aflat și restul lumii? 

— Exact! a spus Nilly. Ar fi putut să devină bogat și faimos. 

— Pentru că această cadă călătoare în timp funcţionează 
numai cu săpunul timpului, a spus Juliette. Și numai asistentul 
lui ştia cum se face. S-au certat, și fără săpunul timpului inven- 
ţia lui Victor nu poate fi brevetată. Lui Victor nu i-a mai rä- 
mas din săpunul timpului decât borcanul ăla mic pe care l-a 
luat cu el înapoi în Norvegia când a fost exmatriculat. 

— Borcanul din pivniţa lui, de pe Bulevardul Tunurilor, a 
spus Lisa. 

Juliette a încuviinat din cap și a ridicat borcanul cu praful 
de culoarea roșie a căpșunilor. 

— A luat puţin săpun al timpului din borcanul ăsta când s- 
a întors la Paris acum două luni şi pe acela l-a folosit acum fix 
trei săptămâni, când s-a aflat exact unde sunteți voi acum, și-a 
luat la revedere de la mine şi a călătorit înapoi în ziua de 3 iulie 
1969, în satul Innapoiete, din munţii din Provența, ca să 
schimbe istoria. 

— Ca să schimbe istoria? au întrebat uluiți Nilly și Lisa în 
același timp. 


— Chiar așa, a spus Juliette. Planul era să călărorească în 
Innapoiere și să aştepte la benzinăria la care am oprit cu moto- 
cicleta. Să ridice un semn mare cu text în norvegiană, ca numai 
noi să-l putem înţelege, prin care ne avertiza să nu oprim, să 
conducem mai departe, tocmai până-n Italia, și să alimentăm 
acolo. Chiar dacă în Italia litrul de benzină e cu doi cenți mai 
scump. 

— Desigur! a spus Lisa. Pentru că așa toate lucrurile care s- 
au întâmplat nu s-ar mai întâmpla.. 

— Exact, a spus Juliette. Hipopotamii nu ne-ar mai fi ob- 
servat, eu și Victor ne-am fi căsătorit la Roma, Cliche ar fi re- 
nunțat să mai devină barometru și Victor și asistentul lui s-ar fi 
împăcat, ar fi brevetat împreună cada călătoare în timp și săpu- 
nul timpului, ar fi devenit faimoși în toată lumea și atât de bo- 
gați, încât Victor ar fi putut să plătească ipoteca pe castelul 
alor mei. 

— Dar dacă toate ar fi mers cum trebuia cu călătoria asta în 
timp, Proctor s-ar fi întors până acum, nu? a întrebat Lisa. 
Atunci, ce s-o fi întâmplat? 

— Elementar, a spus Nilly. Doctorul Proctor a rămas fără 
săpun al timpului și nu s-a mai putut întoarce. De aceea ne-a 
trimis mesajul acela prin felicitare. Dar cum anume a reușit să 
facă așa ceva?... 

— Eu am trimis-o, a spus Juliette, turnând puţin săpun al 
timpului în cadă. 

— Tu? a spus Nilly. 

— Bine, de fapt, am redirecţionat-o. Am intrat în hotel pe 
furiș în fiecare zi, ca să văd dacă se întorsese Victor. Am stat în 
cadă și am așteptat, dar nu s-a întâmplat nimic. Până când, 
într-o zi, din senin, o felicitare s-a înălțat la suprafaţa apei. Era 
adresată Lisei, despre care auzisem atâtea. 

— Şi lui Nilly, a spus Nilly. 

— Şi lui Nilly, a încuviinţat Juliette. 

— Deci așa s-a udat felicitarea! O parte din text era șters și 
erau urme de săpun pe timbru, a spus Lisa. 


— Hmm, dacă vreţi să știți ce cred eu, cred că așa s-a udat 
felicitarea. O parte din scris era șters și erau urme de săpun pe 
timbru. 

Juliette a mai turnat puţin săpun în apă. 

— Amestecaţi și faceţi niște spumă. Repede, hipopotamii 
vor ajunge numaidecât. 

Nilly a învârtit din braţe în apă ca un mixer. 

— De ce n-a putut Proctor să ia legătura cu asistentul ăla și, 
pur și simplu, să mai ia niște săpun? a întrebat el. 

Juliette a oftat. 

— Asistentul lui Victor era ciudat. Imediat după ce am în- 
ceput să mă văd cu Victor, s-au certat. Nu știu sigur de ce, dar, 
după ce a dispărut Victor, asistentul lui a încercat să fure toată 
invenţia cu cada călătoare în timp. Din fericire, Victor n-a lă- 
sat nicio schemă în urmă. A ținut toate datele în capul său și 
numai el știa cum să modifice cada ca să funcţioneze. Şi... 





Juliette a tăcut brusc, pentru că au auzit toți limpede nişte 
pârâituri dinspre holul exterior. 

— Ce-ce-i sunetul ăsta? a întrebat Nilly. 

Juliette i-a întins mâna. În ea ţinea cei doi clești pentru nas. 

— Repede, puneţi-vă astea și cufundaţi-vă. 

— Nu-i nevoie, a spus Lisa, demonstrând că putea să se 
țină de nas cu arătătorul și cu degetul mare. 

Juliette a deschis unul dintre cleștii albaștri și i-a dat dru- 
mul astfel încât să se prindă peste nările Lisei cu un mic pac! 

— Au! s-a plâns Lisa. 

Juliette i-a dat lui Nilly celălalt cleşte. 

— "Țineţi-le pe nas și multe lucruri se vor lămuri. 

Cineva a bătut în ușă cu putere. 

— Sub apă, acum! a șoptit Juliette, înșurubând la loc capa- 
cul borcanului cu săpun și întinzându-i-l Lisei. 

— Dar trebuie să vii și tu, a insistat Lisa. 

— Nu, trebuie să rămân aici. 

— Cum? a şoptit Lisa. Cliché o să te închidă iar! Și fără 
ajutorul tău n-o să-l găsim niciodată pe Proctor! 

S-a auzit încă o bătaie în ușă, de data asta și mai 
zgomotoasă. 

Juliette s-a aplecat și a sărutat-o pe frunte întâi pe Lisa, 
apoi pe Nilly. 

— Victor a spus că sunteți copii isteți. Şi deja se vede că are 
dreptate. Grăbiţi-vă. Găsiţi-l şi întoarceţi-vă. 

Au auzit un strigăt mânios pe hol și pași grăbiţi, iar în ur- 
mătoarea clipă ușa s-a bombat înspre cameră, ca și când cineva 
tocmai s-ar fi izbit de ea. Ușa a stat și au auzit iar pârâitul dușu- 
melei de afară, de parcă cineva s-ar fi dat în spate, ca să-și facă 
avânt încă o dată. 

Lisa și Nilly au inspirat adânc și s-au cufundar sub bulbuci. 

Atunci s-au trezit într-un crepuscul apos, unde liniștea era 
desăvârșită. 

Nilly a simţit mâna Lisei ținându-se de mâna sa și s-a con- 
centrat. Evident, mai mult ca orice, își dorea să se întoarcă la 
Moulin Rouge, la fata aceea care spusese că era atât de drăguţ, 


dar nu se putea să călătorească înapoi la același timp și în ace- 
lași loc de două ori. Aşa că, în loc de asta, a trebuit să se gân- 
dească la... la... unde anume trebuia să se ducă? A, da, în mun- 
ţii din Provența. 3... iulie 1969! Mai exact despre ce loc le 
vorbise Juliette? Fir-ar, începea cu Inn! Inn... Inn... 

În scurt timp, a simţit că nu mai putea să-ţi țină respiraţia. 

Inn... Inn... 

Aer! 

Inn... FIR-AR! 

Nilly s-a ridicat în cadă, trăgând aer în piept cu sete. 

Era într-o cadă în mijlocul unei pajiști pline cu flori colora- 
te. Soarele strălucea, albinele zumzăiau și toate păsările ciri- 
peau în jurul lui, și în toate direcţiile se ridicau munţi 
extrem de înalți. În capătul pajiștii a zărit niște oameni aşezaţi 
la marginea unui drum, pe scaune pliabile, fluturând steagul 
Franței, urându-și de bine, ciocnindu-și paharele cu vin și 
aclamând biciclişti pe măsură ce treceau pe lângă ei. Era o zi de 
vară minunată la ţară. De fapt, numai două probleme îl preo- 
cupau pe Nilly. Prima era că Lisa nu era de găsit. A doua era că 
un taur cu coarne de lungimea celor ale unui elefant ţeţe con- 
golez se repezea la el în goană. 


10. Tour de France 


Taurul era de dimensiunile unui tractor mic, dar avea o viteză 
maximă semnificativ mai mare. Nilly și-a dat seama că, chiar 
dacă ar fi alergat cât l-ar fi ținut picioarele sale micuţe, taurul 
tot ar fi ajuns la el. Pământul de sub el tremura și auzea fornăi- 
tul cumplit al animalului. Albinele și fluturii au zbughit-o în- 
grozite din calea taurului, iar Nilly a ţâșnit de-a lungul pajiștii 
acoperite cu flori, care cu numai câteva secunde în urmă păru- 
se atât de idilică și pașnică. 

— Ajutor! a strigat Nilly, dar numai foarte încet, pentru că 
ştia că nimeni n-avea să-l ajute și că ar face bine să-și drămuias- 
că aerul din plămâni. 

Avea nevoie de el ca să ajungă la gard înaintea fiarei ăleia 
pline de mușchi și coarne care se apropia vertiginos de el din 
spate. Așa că a mai strigat foarte încet „ajutor!“ o dată, după 
care a recunoscut că oricât aer i-ar mai fi rămas, n-avea să ajun- 
gă la gard primul, că foarte curând avea să atârne de una dintre 
coarnele alea ca niște fripturi uriașe. Așa că Nilly s-a pregătit, 
şi-a strâns picioarele la piept, şi-a strâns brațele în jurul lor, s-a 
făcut ghem şi a ţipat (fără să economisească aer deloc): 
„Pârtie!“ 

Cu asta, băiețelul a dispărut. Taurul s-a oprit și a privit coa- 
ma dealului acoperită cu iarba câinelui, begonii sălbarice, lă- 
crămioare și alte lucruri care cresc pe pajiștile franceze, despre 
care taurul nici măcar nu știa cum se numesc. A scormonit pu- 
ţin în salata asta cu una dintre coarne și a descoperit că acum 
era și mai furios. Unde buca-vacii dispăruse tipul mic şi incre- 
dibil de enervant? 

Nilly se târa în iarbă și nu s-a mai ridicat în picioare până 
nu a trecut pe sub gard și dincolo de el. S-a întors spre taur, 
care încă era acolo, pe pajiște, și adulmeca pământul. 

— Ei, tu! Alo, domnul Friptură Prăjiră Potrivit spre Bine! 


Taurul a ridicat capul și s-a holbat la Nilly, care a vârât câte 
un deget mare în fiecare ureche, a mișcat din degete și a făcut 
„na, na, na“, a scos limba și a bolborosit printre buze. Ca răs- 
puns, taurul a suflat aburi fierbinţi prin nările mărite, s-a înfipt 
bine cu picioarele în pământ şi a coborât capul. Ce tânăr nesu- 

ferit, neastâmpărat și nepoliticos, a gândit el în sinea sa. Apoi 
a ţâșnit. Dar nu a ajuns la băiatul roșcovan. După câteva se- 
cunde, coarnele lui enorme, de taur, s-au izbit de cada aia ne- 
norocită care, prin cine ştie ce întâmplare, apăruse pe pajişte. 
Cada a fost azvârlită în aer, s-a răsucit și apoi a aterizat pe 
pământ cu fundul în sus, astfel încât s-a vărsat toată apa cu 
săpun. 

Nilly ar fi râs, dar, în loc de asta, a încremenit. A scotocit cu 
disperare prin buzunarele sale ude, dar a găsit numai obiecte 
mici, care începeau cu P: un bilet de parcare, un sâmbure de 
prună şi o pungă de plastic sigilată, cu praf de vântonaut. Dar 
nu și ceea ce căuta. Evident că nu l-a găsit, pentru că Lisa luase 
borcanul cu săpun al timpului. Lui nu-i rămăsese decât o cadă 
călătoare în timp goală! Cum avea să se întoarcă? 

Nilly a vârâr degetul arătător în ureche, l-a tot învârtit și l-a 
scos din nou. Plop! Însă nici măcar gestul ăsta nu l-a ajutat. 
Creierul nu i-a dat niciun răspuns. Era terminat. Așa că Nilly 
nu râdea, câtuși de puţin. 

Totuși, râdeau alții. 

Nilly s-a întors să vadă de unde veneau râserele. Și a văzut 
un bărbat scund și slab întins pe spate în iarbă, cu un fir de iar- 
bă în colțul gurii. Purta un tricou sportiv pe care era înscris un 
număr. 

— Ai un spirit grozav. 

Bărbatul a râs. 

— Ar trebui să te apuci de ciclism, puștiule. 

— Mersi, a spus Nilly. 

Şi, din moment ce era un optimist înnăscut căruia îi plă- 
ceau compania și conversaţia oamenilor, perspectiva situaţiei 
deja începuse să se lumineze. 


— Ştii de ce se înfurie atât de tare taurii ăia? a întrebat Nil- 
ly. l-am făcut eu ceva grămezii ăleia de carne sau ce? 

Tipul a spus „păr roșu“ și a arătat spre capul lui Nilly. 

— Taurii văd roșu înaintea ochilor când văd roșu. 

Nilly a aplecat capul său roșcat într-o parte și s-a uitat la 
bărbat. 

— Ăăă, cum de vorbești în norvegiană? 

Bărbatul a râs din nou. 

— Vorbesc în franceză, prietene. Așa cum vorbeşti și tu. 

— Vorbesc în franceză? 

— Chiar că eşti un clovn nostim. Cum te cheamă? 

— Nilly. Şi nu sunt clovn. 

— Nu ești? a spus bărbatul. Atunci te rog să mă ierţi, Nilly. 
Ala mi s-a părut a fi un nas de clovn. 

Nilly a ridicat mâna ca să-și pipăie nasul. Uitase cu totul de 
cleștele pentru nas. În mintea lui se aprindea încet o lumină. 
Şi-a dat jos cleştele şi a făcut un test: 

— Şi pe tine cum te cheamă, domnule cu tricou albastru de 
biciclist? 

Bărbatul s-a uitat la el fără să înțeleagă. 

— Chescă tiu a dii? 

— Aha! a strigat Nilly triumfător. 

Nu numai că în capul lui se înfiripa o lumină, acum strălu- 
cea ca în amiaza mare. A priceput totul. Bine, aproape totul. În 
orice caz, a înţeles de ce înțelesese cuvintele dansatoarelor de 
cancan și la ce se referise Juliette când spusese că lucrurile se 
vor lămuri dacă va ţine cleștele pe nas. Atât timp cât îl purtai, 
pricepeai și puteai să vorbeşti în franceză. Ce să vezi, încă o 
invenţie ingenioasă de-ale lui Proctor! 

Nilly s-a entuziasmat atât de tare, încât, ca de obicei, a uitat 
cu totul de problemele sale. Și-a pus cleștele pentru nas și l-a 
întrebat pe bărbat cum îl cheamă și de ce zăcea acolo, în iarbă, 
în vreme ce toți ceilalți biciclişti pe care-i văzuse pedalau de 
parcă vieţile lor ar fi fost în joc. 

— Mă cheamă Eddy. Și bicicleta mea a făcut a treia pană pe 
azi. 





A arătat spre marginea drumului, unde o bicicletă de curse 
zăcea întinsă pe o parte. 

— Pur și simplu n-am mai suportat. Linia de sosire e în 
vârful muntelui de acolo. 

Eddy a arătat în spate și Nilly a trebuit să-și îndoaie gâtul 
înapoi ca să vadă vârful de munte acoperit cu zăpadă din fața 
lor. 

— Povestea ta care e, Nilly? 

— Am venit din viitor, a spus Nilly. Cred că am venit la 
momentul potrivit, dar într-un loc nepotrivit. În ce an suntem 
și cum se cheamă locul ăsta? 

Eddy a râs cu și mai multă poftă. 

— Îşi mulțumesc, Nilly, Măcar tu mă înveseleşti. 

— Nu glumesc. 

— Păi, a spus Eddy. E 1969 şi ne aflăm în Innfirar. Tu unde 
trebuia să ajungi? 

— Innfirar? a bolmojit Nilly, scărpinându-și perciunele 
stâng. Trebuia să ajung într-un loc care începe cu „Inn“, dar am 
uitat restul numelui. Lisa trebuie să fi ajuns deja acolo, știi? 

— Lisa? 

— Da, trebuie să-l găsim pe doctorul Proctor. Poate că ea l- 
a găsit deja și acum așteaptă doar să apar și eu. De fapt, e ex- 
trem de important să-i găsesc. Fără ei, o să rămân prins aici, în 
1969. 


— Nu sună bine, a spus Eddy. 

A luat o gură din sticla sa cu apă şi i-a întins-o lui Nilly. 

— 1969 chiar e un an infect. 

— Chiar? a întrebat Nilly. 

— Numai pene la roată în fiecare cursă, a spus Eddy. O si- 
tuație la fel de nefericită ca a lui Napolcon în 1815. 

— 1815? Napoléon? 

— Nu-ţi aminteşti? 

Nilly s-a gândit. 

— Nu cred că mă născusem atunci. 

— De la orele de istorie, zăpăcitule! 18 iunie 1815. Când 
Napolcon și-a condus trupele... 

— Peste Alpi? a propus Nilly. 

— Nu, a spus Eddy, făcând vânt unui bondar. Atunci a 
luat-o pe coajă în Bătălia de la Waterloo. Ştiu asta bine, pentru 
că Waterloo se află la numai câteva minute de mers cu bicicleta 
în stil Eddy de la atelierul de biciclete al tatălui meu, din Bel- 
gia. O ţară absolut plată. Ştii ce? Dacă tot renunţ la ciclism, 
mă gândesc să mă duc acasă și să încerc să-mi găsesc de lucru 
acolo. 

— Bună idee, a spus Nilly, luând o gură din sticla cu apă. 
Pentru că, zău, ce rost are să tot urci și să cobori munții cu bici- 
cleta? Sunt mult prea mari. 

— Ce rost are? 

Eddy se holba la Nilly de parcă Nilly i-ar fi amintit ceva ce 
uitase. 

— Da, a spus Nilly, înghițind apă în continuare. 

Călătoriile astea în timp îi făcuseră o sete ieșită din comun. 

— E Tour de France, a spus Eddy. Cel care va câștiga etapa 
asta din munți va câștiga bani, va fi sărutat pe obraz de fete fru- 
moase și va fi intervievat la TV, sub ochii tuturor oamenilor 
din Franţa. 

Nilly s-a gândit la toate astea și a început să simtă că poate 
totuși avea rost. Mai ales luând în considerare partea cu săru- 
turile fetelor frumoase. Și n-avea cum să strice nici să fii văzut 
la TV de toată lumea din Franţa... 


— Ia stai! a strigat Nilly. Cumva ai spus că te-ar vedea /oși 
oamenii din Franța? 

— Absolut toți, a spus Eddy. Toate televizoarele din Franţa 
sunt aprinse și urmăresc Tour de France. N-ai cum să nu-l vezi. 

— Chiar și dacă n-ai televizor acasă? 

— Au pus televizoare în toate cafenelele, restaurantele și 
prăvăliile provinciale. Merde! Nu mă mai pune să vorbesc des- 
pre toate astea, Nilly! Acum nu mai vreau decât să sar iar pe 
bicicletă și să câștig cursa asta blestemată! 

— Chiar asta o să faci! a strigat Nilly. 

Atunci a fugit la Eddy și l-a ridicat în picioare. 

— Ce-i? a întrebat Eddy. 

— Întâi o să te ajut să-ți peticești roata, și apoi o să ne lan- 
săm cu vânturi până-n vârful muntelui, unde o să ni se ia inter- 
viuri televizate. 

— Adică împreună? a întrebat Eddy, în timp ce Nilly îl îm- 
pingea spre bicicleta sa. 

— Chiar așa. Pentru că o să particip și eu la interviu. Și o să 
spun că Lisa și doctorul Proctor trebui să vină și să mă ia, ca să 
ne putem întoarce în timpurile noastre. 

— Să ştii că spui numai lucruri trăsnite, a mormăit Eddy și 
a scos trusa sa de peticit. Dar măcar mi-ai redat dorința de a 
câștiga. 


După două minute, două oi rumegătoare au ridicat capete- 
le în clipa în care pe drumul drept de lângă gardul lor a trecut 
o bicicletă. 

— Ai văzut? a spus una dintre oile rumegătoare celeilalte. 
Doi oameni pe o bicicletă. Asta nu înseamnă că trișează? 

Cealaltă oaie a clipit somnoroasă. 

— Beee, de ce? Așa bicicleta e și mai grea când urci la deal. 
Oricum, sunt ultimii. 

— Asta nu contează, a spus prima oaie. E permis? 

Cealaltă a rumegat o vreme, chibzuind asupra problemei. 

— N-am idee, a spus ea în cele din urmă. Sunt o oaie, știi? 
Noi nu știm așa ceva. 


Eddy se ridica pe pedale și apăsa din toate puterile. Nu nu- 
mai pentru că, stând pe pedale, mergea mai repede, ci și pentru 
că șaua sa era ocupată de un tip mic cu păr roșcat și un clește 
prins de nas, care-i urla în ureche: 

— Haide, Eddy! Mai repede, Eddy! Eşti cel mai tare, 
Eddy! 

Şi când Eddy a încercat să încetinească puţin: 

— Adună-te, Eddy! Vrei să ţi-o iei, Eddy? Vrei ca ăsta să fie 
Waterloo-ul tău, Eddy? Vrei să ajung să peticesc anvelope cu 
normă întreagă, Eddy? Poţi mai mult! E atât de plăcuuuuut să 
fii obosit! 

Şi adevărul e că într-adevăr îi era de ajutor. În curând, au 
început să depășească biciclişti, care se holbau cu gurile căscate 
la echipa de doi oameni, din care băieţelul urla: 

— Împinge, Eddy! Ceilalți cicliști sunt și mai obosiţi! Gân- 
dește-te la fetele care așteaptă în vârf, Eddy. Au buze catifelare. 
Buze catifelaaaate, Eddy. Mai repede, mai repede, altfel își dau 
o castană! Și nu vorbesc de-o castană mică și afectuoasă, vor- 
besc de-o castană uriașă, ca de yeti! 

Eddy, care nu știa exact ce înseamnă să primeşti castane, dar 
nici nu-și dorea să afle în mod special, a împins. Limba îi atâr- 
na din gură și respiraţia sa începea să facă un zgomot ciudat și 
răgușit. Dar continuau să depășească ciclist după ciclist și urca- 
seră o bucată bună de drum pe munte, până-n locuri în care 
încă se găseau petice de zăpadă la umbră. Cu toate că hainele 
lui Nilly se uscaseră în lumina soarelui, acum îi era atât de frig, 
încât clănțănea din dinți în timp ce scanda amestecul său de 
încurajări și amenințări. Până când Eddy l-a întrerupt și i-a 
spus hârâir: 

— Nu pot... 

— Ce? a strigat Nilly printre dinţii zornăitori. Vrei o c-c- 
castană, vafă belgiană ce ești?! 

— Linia de sosire e prea aproape... a hârâit Eddy. N-o să 
reuşim să-i întrecem pe toţi. 

— Prostii, a spus Nilly. Am spus că o să ne lansăm pe mun- 
tele ăsta cu vânturi, şi când Nilly spune că o să ne lansăm pe 


munte cu vânturi, să faci bine să-l... 

— Poţi să dai câte vânturi vrei... a gemut Eddy. 

Limba îi atârna până la ghidon și bicicleta începuse să se 
clatine amenințător. 

— Uite şi tu ce abrupt e. 

Nilly s-a uitat. Drumul era atât de abrupt, încât parcă ar fi 
fost un zid. Şi sus de tot, mult deasupra lor, a văzut tricoul gal- 
ben al tipului din faţă. 

— Hmm, a făcut Nilly. 

— Ce hmm? a șuierat Eddy. 

— O să dau un vânt. 

Nilly a vârât mâna în buzunar și a scos o pungă de plastic, 
pe care a desfăcut-o hotărât, după care și-a turnat conţinutul 
în gură. 

— Ce-a fost asta? a întrebat Eddy. 

— Ăsta a fost un lucru mic și ușor de purtat, care începe cu 
P, a spus Nilly și a râgâit. Ține-te bine. Șase... cinci... patru... 
trei... doi... 

— Să mă ţin..-? 

Eddy n-a avut ocazia să mai spună și altceva. A izbucnit o 
bubuirură atât de zgomotoasă, încât parcă ceara i-ar fi fost în- 
desată în urechi și ochii i-ar fi ieșit din orbite. Apoi s-a auzit 
un uruit puternic, ca de la un motor de rachetă aprins. Moti- 
vul pentru care i-a venit în gând fix un motor de rachetă era că 
goneau în sus, pe versantul muntelui, ca un fel de — de fapt, 
exact ca o — rachetă! 

— Uraaa! i-a strigat Nilly în ureche. 

— Uraaa! a strigat Eddy, trecând pe lângă cicliștii din față 
și ajungând să-l mai aibă de depășit doar pe cel cu tricou 
galben. 

Dar iată linia de sosire! Și tipul cu tricou galben mai avea 
numai câțiva metri de parcurs. 

— Dă tot ce poţi, Nilly! a strigat Eddy, manevrând bicicle- 
ta cum putea mai bine, ca să nu zboare peste marginea munte- 
lui. Cu toate vânturile înainte! Altfel, tu o să primești castane! 

— Încerc, a bâiguit Nilly, care era cumplit de roșu la faţă. 


— Mai repede, Nilly, n-o să reuşim! Gândește-te la buzele 
alea catifelaaaate! 

Şi Nilly s-a gândit. S-a gândit că, dacă nu izbuteau, proba- 
bil că n-avea să-i mai vadă niciodată nici pe Lisa, nici pe docto- 
rul Proctor. Gândul ăsta i-a ambiţionat intestinele să facă un 
ultim efort și a dat un jet de gaz puţin mai mare, repezindu-se 
înainte cu o viteză puțin mai mare. Spectatorii aveau să-și po- 
vestească întâmplarea asta ani de-a rândul — cum fuseseră 
martori la sprintul incredibil din munții Provența din cadrul 
Tour de France al anului 1969, când legendarul Eddy și pasage- 
rul său roșcovan și ciudat, pe al cărui nume nimeni nu și-l va 
mai fi amintit, au zburat spre linia de sosire de parcă ar fi avut 
un motor cu reacţie pe bicicletă. Unii chiar vor susține că bici- 
cleta s-a ridicat de la sol. Într-adevăr, câţiva vor fi susţinut chiar 
că din dosul pantalonilor băiețelului de pe șa ar fi ţâşnit un 
fum alb și ciudat. Chiar și așa, situația a părut lipsită de spe- 
ranță, tocmai până la ultimii câțiva metri, când au reușit să ac- 
celereze încă un pic și la linia de sosire au reușit să depășească 
tricoul galben cu a zșpez milioana parte dintr-un milimetru. A 
fost prima victorie a lui Eddy, care mai departe a ajuns să devi- 
nă Eddy cel faimos în toată lumea, care a câștigat curse cu bici- 
cleta în lumea întreagă, dar care în memoriile sale avea să scrie 
că victoria din Provența l-a ajutat să creadă în sine și să se țină 
de ciclism. 





Însă toate astea se aflau în viitor (sau în trecut, în funcție de 
cum aţi privit problema). În prezent (sau atunci), Eddy și Nilly 
se bucurau de victoria lor. Amândoi au fost luaţi de pe bicicle- 
tă și purtați de mulțimea înnebunită pe podiumul câștigători- 
lor, unde fiecare a primit câte o medalie, fiecare a primit câte 
un ursuleţ de pluș și fiecare a fost pupat pe obraji de buze cati- 
felaaaate. Apoi cineva le-a vârât sub nas un microfon și Nilly 
imediat și-a făcut loc în față. 

— Bună, a spus el. Sunteţi de la TV? 

— Da, a spus femeia din spatele microfonului. Aţi putea să 
le spuneţi cetățenilor francezi cine sunteţi de fapt? 

— Desigur, a spus Nilly. Unde-i camera? 

— Acolo, a spus femeia și a arătat spre o cameră uriașă in- 
stalată în fundul unui camion din spatele său. 

Nilly a privit direct acolo și s-a îndreptat de spate. 

— Salutări, cetățeni ai Franţei, a spus el. Eu sunt Nilly și 
cred că ați face bine să rețineţi numele ăsta. Vă vorbesc — adi- 
că eu, Nilly — în direct, de pe vârful unui munte numit... 

— Ştim numele muntelui, a spus femeia cu microfonul 
pierzându-și răbdarea. Ai pătruns în lumea ciclismului ca o 
cometă, Messieo Nilly, dar oare veți rămâne în ea? 

— Nu, a spus Nilly. De fapt, aș vrea să plec de aici cât mai 
repede, așa că, dacă Lisa și doctorul Proctor ar putea să vină și 


să mă ia, o să-i aştept în vârful... Amintiţi-mi, ce munte e ăsta? 

— Moo Blaa, i-a şoptit Eddy la ureche. 

— Moo Blaa! a strigat Nilly. Mai exact, o să-i aştept la... 

— Hótel Moo Blaa, a şoptit Eddy. 

— Hôtel Moo Blaa! a strigat Nilly. 

— Amicul meu și cu mine vom înnopta în apartamentul 
de lux din turn, a spus Eddy către cameră. Câștigătorului i se 
oferă mereu apartamentul din turn. Grăbiţi-vă, Lisa și doctore 
Proctor! 


După interviu, au fost duși la masaj și apoi la o baie fierbin- 
te, încântătoare, în apartamentul din turn. Un croitor a venit 
în camera lor, l-a măsurat pe Nilly și a clătinat din cap, râzând, 
după care a dispărut. Când s-a întors, după câteva ore, a adus 
un costum cu cămașă și pantofi și i-a spus lui Nilly să le poarte 
la cina organizată cu ocazia victoriei. 

— Tare! a strigat Nilly, privindu-se în oglindă. Vor fi şi 
cancanuri ? 

Eddy a izbucnit în râs și a clătinat din cap exact așa cum 
făcuse croitorul. 

— Etapa următoare începe mâine dimineață, la opt fix. O 
să mănânc patru cartofi prăjiți și apoi o să mă culc. 

— Plicticosule! a protestat Nilly, dansând step în noii săi 
pantofi din piele de lac, făcându-i să pocnească pe podeaua de 
marmură. Hai să dăm drumul petrecerii! 

Cina avea loc în restaurantul de la Hôtel Moo Blaa. Era 
multă lume îmbrăcată în haine simandicoase, de serată, care 
voia să dea mâna cu Nilly, însă, din câte vedea el, nu se pregă- 
tea niciun spectacol de cancan. Unii cicliști au venit la el și l-au 
întrebat în șoaptă despre praful pe care-l văzuseră înghițind, 
întrebându-se dacă nu cumva ar fi putut să cumpere și ei de la 
el. Când Nilly clătina din cap, ei șuierau: „Trișorule!“ De fapt, 
tot evenimentul a fost destul de plictisitor. Când au fost servi- 
te aperitivele, Nilly deja începuse să moțăie și îi tot cădea ca- 
pul. În cele din urmă, a alunecat pe nesimţite de pe scaun și a 
dispărut sub marginea mesei. Eddy l-a descoperit dormind. 


După ce a încercat de trei ori să-l trezească, l-a ridicat pe umă- 
rul său și a urcat scările cu el, spre apartamentul din turn. Aici 
l-a întins pe Nilly în cel mai mare dintre cele două paturi și s-a 
băgat la rândul său în patul mai mic. Apoi a căscat de două ori 
şi a stins luminile. 


Nilly s-a trezit și a deschis ochii. O rază de lumină pătrun- 
dea printr-un gol dintre perdelele apartamentului din turn și 
cădea drept pe fața lui pistruiată. S-a întins și a descoperit că 
cineva lăsase un tricou galben micuț pe noptiera lui. Pe el scria 
TOUR DE DE FRANCE 1969 şi lângă el era un bilet cu 
mesajul: 


Bună dimineața, Nilly! Îţi mulţumesc pentru ajutor. 
N-am vrut să te trezesc, aşa că atunci când vei citi mesajul 
ăsta, noi vom fi reluat cursa în etapa următoare. Sper că 
Lisa și doctorul Proctor vor veni în curând. 

Prietenul tău, veşnic: 


Eddy 


Nilly s-a întins, simțindu-se în formă, de parcă ar fi avut o 
condiţie fizică extraordinară, dar adevărul fie spus, simțind și 
că i-ar fi prins bine încă puţin somn. S-a gândit o clipă, a căscat 
şi a închis ochii din nou. Apoi s-a gândit la micul dejun. În cli- 
pa în care s-a gândit la asta, a auzit ușa deschizându-se încet și 
a simțit mirosul de mâncare bineștiut. A zâmbit și a visat la 
preparatele delicioase care trebuie să fi fost aduse în cameră pe 
roți. Da, nici n-a fost nevoie să deschidă ochii ca să-și dea sea- 
ma că era vorba de un cărucior pe roţi. Auzea scârțâitul roților. 

Roţile scârțâitoare... 

Nilly a făcut ochii mari și a privit în tavan. A inhalat încă o 
dată mirosul de mâncare. Nu era vorba de ouă cu bacon. Ci 
de... carne stricată și șosete puturoase. 

A sărit în pat în clipa în care ușa s-a trântit zgomotos și 
cheia s-a răsucit în broască. Acolo, chiar înaintea sa, se afla o 


persoană înaltă îmbrăcată cu un trenci lung și negru, de sub 
care ieșea un picior de lemn. 

Buzele roșii, rujate, ale acelei persoane se întindeau schi- 
ţând un rânjet neobişnuit de mare, care descoperea acei dinți 
ascuțiți, ca de cretă. În mână ţinea un pistol cu țeava lungă, 
care parcă ar fi fost furat dintr-un muzeu. Vocea persoanei era 
aspră ca un vânt în deșert: 

— Bună dimineaţa, Nilly. Unde e? Unde-i doctorul 
Proctor? 


— R-r-r... a făcut Nilly. Ra-ra-ra... 


Nu încăpea îndoială. Începuse iar să se bâlbâie. 





17. Podul din Provența 


Lisa stătea în cadă, clipind ca să-și scuture bulbucii de săpun 
din gene, și apa îi curgea din haine. A privit în jur. Prima des- 
coperire a fost că era înconjurată de munți înalți și sumbri, care 
ascundeau soarele. A doua a fost că se afla cu cada pe un soi de 
creastă cu iarbă. A treia a fost că drept în fața ei se întindea un 
pod, un pod cenușiu, din oţel, mânjit de funingine și de timp. 
A patra a fost că era absolut singură. Cu alte cuvinte, Nilly nu 
era de găsit. 

— Nilly! a strigat Lisa. 

— Nilly! a răspuns ecoul, întâi dinspre versantul unuia 
dintre munți, apoi dinspre altul, apoi dinspre încă unul. 

A sărit din cadă și s-a apropiat de marginea crestei. Sub ea 
şi sub pod se întindea o prăpastie adâncă. 

— Nilly! 

— Nilly! Nilly! Nilly... au repetat ecourile, care apoi s-au 
stins. 

— Bună! 

Acel „bună“ venise dinspre pod. Lisa și-a umbrit ochii și a 
avut o tresărire de speranță când a zărit cum cineva îi făcea cu 
mâna de pe șosea, de la capătul podului. Poate că era Nilly? 
Sau doctorul Proctor? 

— Bună! a strigat Lisa, făcând la rândul ei cu mâna, și a 
pornit greoi prin iarbă, coborând versantul, înspre șosea. 

Mergând, a auzit ceva, murmurul unui motor care se apro- 
pia. Şi a auzit strigătul celui din față. S-a oprit, ca să asculte 
mai atent. 

— Grăbește-te! Se apropie! 

Vocea nu părea a fi nici a lui Nilly, nici a doctorului Proc- 
tor. Era vocea unei fete. Lisa a auzit murmurul motorului din 
ce în ce mai clar și a înțeles din instinct că trebuia să facă ce-i 
spunea fata. Și asta a făcut. S-a grăbit. Lisa a alergat cât au ți- 


nut-o picioarele, timp în care motorul s-a auzit din ce în ce 
mai tare. Sosind în capătul podului, a descoperit că persoana 
respectivă era o fată puțin mai tânără decât ea, cu păr negru și 
ochi căprui, purtând o pelerină roșie. Fata a apucat-o pe Lisa 
de mână și a tras-o în jos, să se ascundă în rigola de pe margi- 
nea drumului, fix când o motocicletă a apărut de după colț. 

Şi era o motocicletă pe care Lisa a recunoscut-o într-o 
clipă. 

Avea ataș și șoferul era înalt și slab, și purta ochelari de mo- 
tociclist, o cască din piele și un fular de lână neobișnuit de 
lung, care se întindea în urma lui și dispărea după colț. Și 
atunci, ce să vezi, de după colț s-a ivit şi capătul fularului. De 
capăt atârna o femeie, care era trasă după motocicletă de parcă 
s-ar fi dat cu schiuri pe apă. Tălpile pantofilor ei scoteau un 
fum negru, ca de la cauciuc aprins. Lisa a căscat gura uimită. 
Ştia ce urma să se întâmple! 

Și chiar asza s-a întâmplat, doar că mult mai repede decât 
îşi închipuise când Juliette îi povestise întâmplarea. Femeia a 
alunecat pe marginea șoselei, fularul s-a înfășurat în jurul unui 
indicator amplasat înaintea podului și, la jumătatea podului, 
șoferul a fost smuls de pe motocicletă, cu fularul strâns în jurul 
gâtului. Între timp, femeia se învârtea în jurul indicatorului în 
cercuri din ce în ce mai mici. Dimprejurul motocicletei au țâș- 
nit scântei și motocicleta a alunecat pe pod până când, în cele 
din urmă, s-a oprit și între munți s-a așternut din nou tăcerea. 

— Juliette! i-a strigat Lisa femeii, care în sfârșit îşi eliberase 
fularul și în mod clar era foarte amețită în urma distracţiei, 
pentru că pornise împleticindu-se pe pod fără să dea atenție 
strigătului ei. Juliette! a strigat din nou Lisa și a dat să alerge 
spre ea. 


Dar fata cu pelerina a ţinut-o pe loc. 

— A spus că trebuie să stăm aici, a spus ea. 

— Cine a spus? a strigat Lisa, încercând să se elibereze. 

— Doctorul Proctor, a spus fata. 

Lisa a încremenit. 

— Doctorul Proctor a fost aici? 

— Da, a spus fata. A spus că trebuie să lăsăm să se întâmple 
ce s-a întâmplat. Că, dacă am încerca să oprim evenimentele, s- 
ar putea să-i stricăm celelalte planuri. Capul jos, vin 
hipopotamii! 

Abia când a auzit cuvântul „hipopotam“, Lisa a sesizat su- 
netul unui alt motor și și-a dat seama că veneau, exact așa cum 
povestise Juliette. Și, într-adevăr, limuzina neagră a apărut de 
după colț, după care a înaintat cu grijă pe podul care abia o 
cuprindea. 

Lisa a rămas ghemuită și a privit cum femeia de pe pod l-a 
ridicat pe bărbat în picioare. 

— În scurt timp o să se urce pe motocicletă şi-o să porneas- 
că spre Italia, a șoptit Lisa. Și ea se va preda hipopotamilor, 
care o vor duce înapoi la Claude Cliché, la Paris. Cu care va 
trebui să se căsătorească. 

— Ştiu, a spus fata și, în vreme ce Lisa se holba la ea, între- 
bându-se de unde ştia toate astea, fata a spus în continuare: 
Mi-a spus profesorul. Din ce epocă ai venit? 

— Din aceeași ca a doctorului Proctor. Cum ţi-ai dat sea- 
ma că am traversat timpul? 


— Am văzut cada. Cum te cheamă? 

— Lisa. Lisa Pedersen. Am venit să-l găsesc pe doctorul 
Proctor. Și tu ai ajuns aici călătorind în timp? 

Fata a râs și a clătinat din cap. 

— Sunt doar de aici și de acum. Mă cheamă Anna. Anna 
Showli. 

— Ca să vezi, a spus Lisa. Pe prietena mea cea mai bună o 
cheamă tot Anna. Locuiește în Sarpsborg. În Norvegia. Părin- 
ţii mei cred că am plecat să-i fac o vizită. 

Deodată, Lisa a simţit că-i venea să plângă, cu gândul la 
mama și la tatăl ei. 

Anna i-a zâmbit și a mângâiat-o liniștitor pe obraz, deși 
părea a fi măcar cu un an mai mică decât Lisa. Pe de altă parte, 
dacă Lisa s-ar fi întors vreodată și ar fi întâlnit-o în propriile ei 
vremuri, atunci Anna ar fi fost pe puțin de aceeași vârstă cu 
mama ei. 

— Eşti singură? a întrebat Anna. 

— Aşa s-ar părea, a spus Lisa. Bănuiesc că Nilly a uitat 
unde trebuia să mergem. Uneori, îi e greu să se concentreze. 

Pe pod, motocicleta a pornit și și-a continuat drumul. 

— Hei! a strigat Lisa, ridicându-se în picioare. Doctore 
Proctor! Nu pleca! 

— Şșș, a făcut Anna, trăgând-o pe Lisa în spate. Ăla e doc- 
torul Proctor la tinerețe. N-ar fi înțeles o iotă din ce voiai să-i 
spui. 

— Cum? a spus Lisa. Atunci ce s-a întâmplat cu doctorul 
Proctor în vârstă? 

Anna a oftat. 

— A plecat. 

— Dar a fost aici? L-ai întâlnit? 

Anna a încuviințat din cap. 

— A intrat în Innapoiete azi-dimineaţă, la pas, ud leoarcă, 
ca un slip de înot. A venit la mine, pentru că verii Trann mă 
aruncaseră iar în Iazul Innapoiete. 

— Verii Trann? 


— Doi băieți groaznici care locuiesc în capătul străzii pe 
care stau eu. Îmi doborâseră bicicleta, îmi aruncaseră totul din 
ghiozdan și-mi umpluseră buzunarele cu cuie. Vezi tu, se antre- 
nează să devină hipopotami, ca taţii lor. 

— Aha, a spus Lisa oftând. 

— Ei, bănuiesc că înfățișarea lui zănatică i-a speriat. Cel 
puţin așa cred. În plus, a strigat la ei într-o limbă străină și a 
agitat pumnii. Băieții Trann și-au luat tălpășița, dar mi-au stri- 
gat că o să-i cheme pe taţii lor. Apoi profesorul m-a ajutat să- 
mi adun cărţile și rechizitele. Și, când a văzut că aveam un mar- 
ker mare, m-a întrebat dacă l-ar putea împrumuta ca să scrie un 
mesaj pe zidul benzinăriei. 





— Un mesaj? 

— Da. A spus că voia să-și dea sieși un avertisment. Să scrie 
un mesaj prin care să-și spună sieşi să nu oprească acolo şi să 
meargă mai departe, până-n Italia. Mi-a spus toată povestea. 


— Și cu l-ai crezut? a întrebat Lisa surprinsă. 

— Nu, nu, a spus Anna râzând. Mi-am zis că era un profe- 
sor prietenos, dar foarte ţicnit. Cu toate că mi-a arătat cada cu 
care spunea că poate călători în timp. Era printre mașinile 
dezmembrate din curtea cu fier vechi a hipopotamilor. Atunci 
am auzit clopoțelul de la școală, departe, și i-am explicat cum 
să ajungă la benzinărie fără să dea nas în nas cu taţii Trann. 
Apoi am luat-o la fugă, ca să nu întârzii la ore. 

— Înţeleg, a spus Lisa. Dar atunci, de ce nu ești la școală 
acum? 

— N-am apucat să ajung până acolo. Când am dat colțul, i- 
am descoperit pe taţii Trann, care mă așteptau. M-au scuturat 
și m-au întrebat cine era străinul ăla nebun care-i amenințase 
pe băieții lor scumpi și dragi. Mi-a fost atât de frică, că le-am 
spus totul. Au făcut niște fețe atât de ciudate când le-am spus 
despre profesorul tânăr care fugise pe motocicletă cu Juliette 
Margarine. Au spus ceva de genul că trebuie să fi fost tipul pe 
care-l căuta domnul Cliche, șeful lor. M-au întrebat dacă știam 
unde era străinul, dar eu m-am făcut că nu știu. Atunci m-au 
lăsat să plec şi au început să discute între ei. S-au înţeles să-i 
anunțe pe ceilalți hipopotami din sat să fie atenți după străini 
dubioși. Şi au hotărât că probabil ar fi fost isteț să trimită un 
avertisment la benzinărie, din moment ce acolo se duceau de 
obicei toți străinii care veneau în Innapoiete. Apoi au urcat în 
limuzina lor și au plecat. 

— Şi tu ceai făcut? 

— Mi-am dat seama pe loc că poate era totuși o urmă de 
adevăr în povestea profesorului. Așa că am alergat cât mai re- 
pede în direcţia în care-i spusesem profesorului să se ducă. 
Mon dio, cum am alergat! Din fericire, l-am ajuns din urmă și 
l-am găsit ascunzându-se vizavi de benzinărie. l-am povestit ce 
se întâmplase. Am privit din ascunzișul lui și am văzut că limu- 
zina era deja acolo și că taţii Trann vorbeau cu cei doi hipopo- 
tami care lucrează la benzinărie. 





— Așa se explică de ce au fost atât de bănuitori când Proc- 
tor și Juliette au oprit ca să alimenteze, a spus Lisa. 

Ochii Annei s-au umplut de lacrimi. 

— E numai vina mea, așa-i? 

— Nici vorbă, a spus Lisa și acum ea mângâia obrazul An- 
nei. Nu aveai de unde ști că profesorul Proctor nu e de-a drep- 
tul nebun. Sinceră să fiu, și eu mă întreb uneori... 


Anna și-a șters lacrimile. 

— Profesorul a spus că planul lui dăduse greș, că trebuia să 
găsească altă cale. 

— Ţi-a spus la ce se gândea mai exact? a întrebat Lisa. 

— A spus că ai o singură șansă să schimbi ceva în istorie, și 
că trebuia să plece în alt timp și să schimbe ceva acolo. 

— Unde? a întrebat Lisa. Unde? 

— A spus că-i venise o idee strălucită. 

— Ce idee? a strigat Lisa. 

— Capul jos! a spus Anna. 

Limuzina lată dăduse înapoi de pe pod și acum se întorcea 
drept în fața lor. Lisa a privit cu grijă peste marginea șanțului și 
a surprins un chip palid înăuntru, dincolo de geamurile întu- 
necate. Era Juliette. Atunci limuzina a accelerat și a dispărut 
într-un nor de praf. 

— Ce fel de idee? a repetat Lisa înecându-se. 

— Profesorul voia să călătorească înapoi în timp și să se în- 
tâlnească cu inginerul care a proiectat podul din faţa noastră. 
Înainte să-l fi construit. Ca să-l înduplece să modifice 
planurile. 

— Să modifice podul? De ce? 





— Pentru că limuzina folosită de hipopotami e la fel de lată 
ca tancurile americane care au traversat podul pe aici ca să eli- 
bereze Franța de sub Hitler în al Doilea Război Mondial. Ai 
zis că limuzina abia a încăput pe pod, nu? 

— Da, a spus Lisa. 

— Ei, profesorul a spus că, dacă ar reuși să convingă ingine- 
rul să proiecteze podul numai 42 pic mai îngust în 1888, atunci 
limuzina n-ar mai încăpea și hipopotamii ar fi nevoiți să re- 
nunțe să-i mai urmărească pe el și pe Juliette. Şi ei ar fi putut 
pur și simplu să-și vadă de drum. Și să trăiască fericiți până la 
adânci bătrâneți... 

— Genial! a exclamat Lisa. Ce idee bună! Dar... dar de 
unde știa cine fusese inginerul şi anul în care desenase 
planurile? 

— Simplu! Scrie pe indicatorul ăla de acolo. 


Anna l-a arătat cu degetul și cele două fete s-au ridicat din 
șanț și s-au dus la indicatorul în jurul căruia se înfășurase 
fularul. 

— Proiectat de inginerul Gustave Eiffel în 1888, a citit Lisa. 
Terminat în 1894. Stai! Eiffel? El nu e tipul care a proiectat... 

— Exact, a spus Anna. El a proiectat turnul Eiffel. Poftim, 
asta-i. Profesorul s-a decis să-l viziteze pe Gustave Eiffel în 
1888. Așa că și-a luat rămas-bun, s-a scufundat în cadă și — 
voilă — a dispărut! L-am și căutat cu mâinile prin cadă. 
Atunci mi-am dat seama că poate, totuși, nu era țicnit. Așa că, 
în loc să mă duc acasă cu bicicleta, am venit aici ca să văd dacă 
va avea loc ce a zis profesorul, dacă lucrurile acelea chiar se vor 
întâmpla. Și așa a fost. 

Brusc, Anna părea iarăși tristă. 

— "Totuși iubita profesorului, săraca de ea... Închipuie-ți, să 
fii silită să te măriți cu ticălosul ăla, Claude Cliché. 

Deodată, și-a lovit palma cu pumnul. 

— Nu por să cred că niciunul dintre judecătorii ăia ași din 
Paris n-a avut curajul să-l condamne pe ticălos! Sunt atât de 
furioasă că toată lumea pur și simplu joacă după cum cântă el. 

— Din păcate, nu putem face nimic în privința celor de 
teapa lui Cliché, a spus Lisa. Dar acum trebuie să-l găsesc pe 
Proctor. Am săpunul timpului de care are nevoie. 

Lisa și-a lovit ușor buzunarul de la haină. 

Anna a urmat-o pe Lisa, care pornise în pas alergător. Sări- 
se șanțul și acum alerga prin iarbă, înapoi spre locul unde se 
afla cada călătoare în timp. Aici, Lisa s-a liniștit descoperind că 
rămăseseră bulbuci în apă. 

— Îşi mulţumesc pentru tot ajutorul, Anna, a spus Lisa, 
sărind în cadă. Vei vedea. În cele din urmă, faptele tale îl vor 
salva pe profesor. 

— Aşa sper, a spus Anna. Însă sper că te înșeli în cealaltă 
privinţă. 

— În care privință? 

— În privinţa ideii că nu putem face nimic ca să-i oprim pe 


cei de teapa lui Claude Cliché. 


— Te încurajez să încerci, a spus Lisa. Mult succes, Anna 
Showli! 

— Succes și ție, Lisa Pedersen. Salută-l pe profesor din par- 
tea mea când îl întâlneşti. 

— Așa voi face, promit. 

Lisa a dat să se prindă de nas cu degetele, dar a descoperit 
că încă purta cleștele albastru. 

— Stai, profesorul mi-a mai spus un lucru, a spus Anna. Să 
am grijă în caz că-și face apariţia vechiul lui asistent. Se pare că 
asistentul lui știe să urmărească oamenii citind în urmele lăsate 
de săpunul timpului și se poate ține după ei indiferent spre ce 
vremuri ar călători. 

— Da, așa am înţeles şi eu, că asistentul lui era un tip cam 
dubios, a spus Lisa. Bine, la revedere! 

— Dar... a dat să spună Anna. 

Însă era prea târziu, pentru că Lisa deja dispăruse printre 
bulbuci. 

—... asistentul lui nu era bărbat, a spus Anna în continuare. 
Profesorul mi-a spus că era femeie. O femeie foarte 
neobișnuită... 

În vremea asta, sub apă, Lisa își concentra gândurile asupra 
biroului lui Gustave Eiffel și a unei zile din 1888. Dar la ce dară 
să se gândească? A ales-o pe prima care i-a venit în minte: 17 
mai, Ziua Independenţei Norvegiei. La fel de bună ca oricare 
altă dată, nu? 


Din patul său, din apartamentul care se afla în turnul hote- 
lului Moo Blaa, Nilly privea drept pe ţeava unui pistol de 
modă veche. Şi se gândea că ar fi preferat să privească la o far- 
furie cu ouă prăjite și bacon. Nu numai pentru că-i era din cale 
afară de foame, ci pentru că nu e plăcut să priveşti în ţevile pis- 
toalelor. Din ele ar putea ieși oricând un glonț. 

— 'Tălpile pe podea, pune hainele pe tine și ia drepți, a or- 
donat femeia din spatele pistolului. 

— D-d-de ce? s-a bâlbâir Nilly, trăgându-și cuvertura la 
bărbie. 


— Pentru că o să mă ajuţi să-l găsesc pe bărbatul care mi-a 
distrus viaţa. 

— P-p-pe cine? 

Cu ochii lucind de ură, Raspa a șoptit răgușit: 

— Pe doctorul Proctor, firește. 


12. Povestea Raspăi 


Haideţi să dăm înapoi cinci secunde și să reluăm firul de unde 
am rămas. 

— O să mă ajuţi să-l găsesc pe bărbatul care mi-a distrus 
viața, a șuierat Raspa cu un pistol îndreptat asupra patului în 
care zăcea cu pătura trasă până la bărbie eroul nostru, Nilly. 

— P-p-pe cine? a şoprit Nilly, care poate că nu arăta atât de 
eroic pe cât ne-am fi dorit. 

Cu privirea clocotind de ură, Raspa a șoptit răguşit: 

— Pe doctorul Proctor, firește. 

Nilly a înghiţit în sec și a întrebat: 

— N-n-aş putea doar să-i transmit salutări din partea ta 
când îl văd? 

— ÎN PICIOARE! a răcnit Raspa, cu pistolul tremurân- 
du-i în mână. 

— Bine, bine! a spus Nilly, a azvârlit cuvertura la o parte și 
a sărit din pat pe podea. Nu e nevoie să urli așa. Ce-oi fi vrând 
cu profesorul ăsta bătrân și prăfuir? 

— Nu mare lucru, a spus Raspa așezându-se într-un fotoliu 
și urmărindu-l pe Nilly în timp ce se îmbrăca. Vreau doar ce- 
mi aparține. 

— Şi anume...? 

— Elementar, dragul meu matelot. Schemele pentru cada 
călătoare în timp. 

— Este invenţia ta? Oare nu profesorul Proctor a 
descoperit...? 

— Dar eu am inventat săpunul timpului! a mârâit Raspa, 
împroșcând stropi de salivă. Şi apoi idiotul ăla m-a trădat! S-a 
îndrăgostit de tipa aia, Juliette, şi a stricat totul. Numai ce-i 
pronunț numele și simt un gust de unt rânced pe limbă. A stri- 
cat totul! 

— Adică tu erai... erai... 


— Da, eram asistenta lui. Dar eram cel puţin la fel de istea- 
ță ca el! 

— Şi acum vrei să dai de el ca să furi contribuţia lui la 
invenţie. 

— Grăbește-te! 

Nilly a descoperit că-și încălțase pantofii înainte să-și tragă 
pantalonii și a fost nevoit s-o ia de la capăt. 

— De ce să te ajut să-l găsești pe profesor dacă nu vrei de- 
cât să furi de la el? 

Raspa a agitat pistolul. 

— A, da, a bombănit Nilly, îmbrăcându-și pantalonii. Cu 
noi ce-o să se întâmple după ce o să pui ghearele pe scheme? 

— În locul tău, a spus Raspa, scărpinându-și nasul cu pisto- 
lul, m-aș strădui să nu mă gândesc la asta. Mai bine gândeşte-te 
bine unde ar putea fi profesorul. 

— N-am idee, a spus Nilly. Na, dă-mă în judecată, dar n- 
am nicio idee. 

— Nimeni nu se sinchiseşte să dea în judecată pitici morți, 
a spus Raspa, agitând pistolul încoace și-ncolo. 

— Bine, că veni vorba, îmi amintesc totuși că locul începe 
cu „In“, a spus Nilly imediat. Şi sunt atâtea locuri de genul ăsta. 
India, de exemplu. Sau Indonezia. Imperiul Incaș. Insula 
Inishark, din Irlanda... 

— Încetează! s-a stropșit Raspa, înălrând pistolul. E clar că 
nu-mi ești de ajutor, pramatie mucoasă ce ești! Așadar, adio... 

Nilly a văzut degetul ei arătător lung și strâmb încolăcindu- 
se în jurul trăgaciului și începând să-l apese. 

— Stai! a strigat el. Tocmai mi-am amintit! 

Raspa a mijit ochii la el bănuitoare, fără să lase pistolul. 

— A, chiar așa? 

— Da, da, da! a spus Nilly, dând din cap cu atâta energie, 
încât bretonul lui a schițat dâre roșiatice în aer. 

— Ei? Unde e? 

— Avem nevoie de o cadă călătoare în timp ca să ajungem 
acolo, a spus Nilly. 

A fugit la baie şi a deschis ușa. 


— Poţi să pregătești cada asta? 

— Nu, idiotule! a răcnit Raspa. Nu pot fără schemele lui 
Proctor. Trebuie să ne întoarcem la cada de pe pajiștea aia bles- 
temată. Am aterizat drept în cap când am ajuns... s-a plâns 
Raspa, masându-și fruntea, și Nilly abia acum a observat cu- 
cuiul albăstrui chiar de la marginea părului. 

— Ai ajuns aici în aceeași cadă cu care am venit eu? 

— Evident, a mormăit Raspa. 

— Cum? 

— Gata cu vorbăria. E timpul s-o luăm din loc, a spus Ras- 
pa şi apoi a deschis ușa, făcându-i semn lui Nilly cu pistolul să 
iasă pe hol. 

Nilly a căscat gura uluit. 

— Înainte de micul dejun? Își dai seama că micul dejun e 
inclus în preţ la hotelul ăsta? Că e din partea casei? 

— ACUM! 

Nilly a ridicat din umeri. 

— Fie, a spus el cu un aer inocent. 

Inocent exact ca aerul cuiva căruia tocmai i-a venit o idee 
mai puţin inocentă. Pentru că Nilly tocmai realizase că trebuia 
să iasă în stradă, ca să poată fugi pe furiș și, datorită staturii lui 
mici, să se piardă în mulțime. 

— Haide, a spus el, ieșind cu pași hotărâți. 

Raspa l-a urmat, coborând scările și vârând pistolul în bu- 
zunarul trenciului. leșind în stradă, Nilly a privit în jur deru- 
tat. Norii năvăliseră peste noapte și acum parcă stătea să plouă. 
Însă nu asta îl deruta. 

— Dar unde a dispărut lumea? Aici a fost o mulțime uriașă 
ieri. 

— Au plecat odată cu circul de cicliști, spre următorul po- 
pas, a spus Raspa, privind de-a lungul străzii pustii. A, îmi pare 
rău. Cumva ţi-am stricat planul să fugi pe furiș şi, datorită sta- 
turii tale mici, să te pierzi în mulțime? 

Nilly nu a răspuns. Ce, acum poate și să-mi citească 
gândurile? 


Raspa a izbucnit în râs. 


— Haide, piciule, sari la mine în spinare. 

— La tine în spinare? 

— Cumva vezi vreun taxi în jur? 

— Nu... a spus Nilly fără tragere de inimă. 

Raspa s-a aplecat. 

— Sus! Să coborâm de pe muntele ăsta blestemat înainte să 
înceapă să toarne. 

Nilly a ezitat, dar apoi s-a supus. Îndată ce Raspa s-a con- 
vins că-l ținea suficient de strâns, a luat-o din loc. Roțile din 
capătul piciorului ei de lemn, care de multă vreme nu mai fu- 
seseră unse, au început să scârțâie. Au traversat huruitor asfal- 
tul și au trecut printre prăjinile liniei de sosire, care încă nu 
fuseseră strânse. Au început să prindă viteză. 

— Ține-te bine, a spus Raspa peste umăr. Toate pânzele 
sus, înainte! 

S-a aplecat în față. În depărtare se auzeau tunete și vântul i- 
a suflat în față lui Nilly când au ţâșnit în josul aceluiaşi drum 
de munte dezolant și extrem de abrupt pe care Nilly și Eddy se 
chinuiseră să-l urce cu o zi în urmă. La curbe, Raspa se înclina 
într-o parte și roțile ei de cauciuc, ca pentru skateboard, 
şuierau. 

lar Nilly, din moment ce era Nilly, a uitat cu totul de situa- 
ţia neplăcută în care se afla şi a chiuit fericit: 

— Uraaaa! Mai repede! Mai repede! 

I s-a făcut pe plac. În cele din urmă, au ajuns să înainteze cu 
atâta viteză, încât presiunea aerului le făcea obrajii să fâlfâie, 
pleoapele să se dea pe spate și nasurile să se turtească. Nilly a 
întrerupt brusc chiuiturile atunci când limba i-a dispărut în 
gât și a trebuit să închidă gura ca, tușind, s-o poată scuipa la 
loc. 





Două oi stăteau împreună și priveau femeia ieșită din co- 
mun — ca să punem problema delicat — și băieșelul din spi- 
narea ei, același băiețel care țâșnise pe lângă ele în ziua din 
urmă, mergând în sens opus. 

— Nu l-am mai văzut cândva pe tipul ăla roșcovan? a spus 
una dintre oile rumegătoare către cealaltă. 

— N-am idee, a răspuns a doua oaie rumegătoare. Ştii, noi 
suntem oi. Nu ținem minte lucruri de genul ăsta. 


Când au ajuns la ultima curbă, Raspa și Nilly aproape că 
înaintau pe orizontală, apoi drumul s-a nivelat și Nilly a zărit 
pajiștea acoperită cu flori. Și picioarele căzii răsturnare. 

Fix atunci s-au rupt norii. Şi chiar a plouat, nu glumă! Par- 
că cei mai mari stropi de ploaie din lume se adunaseră anume 
deasupra acelei pajiști ca să organizeze campionatul mondial 


de Ultimul Strop la Pämânt E un Ou Clocit. 


— Perfect, a strigat Raspa, sărind gardul și pornind șchio- 
pătat spre cadă. 

— Per-fect? a întrebat Nilly, sărind în spatele ei și simțind 
cum ploaia i se prelingea pe ceafă și-i intra sub tricou. 

Raspa mergea drept spre cadă. S-a scuturat ca Nilly să cadă 
şi să se rostogolească în iarbă. Apoi a apucat unul dintre pi- 
cioarele căzii. 

— Ajută-mă s-o îndreptăm ca s-o putem lansa. 

Nilly s-a ridicat şi a făcut întocmai. Au întors cada, așe- 
zând-o în poziţia obișnuită și au privit cum ploaia lovea fun- 
dul ei emailat. Raspa a scos un borcan, pe care l-a deschis și din 
care a turnat. A presărat în cadă un praf cunoscut, de culoarea 
căpșunilor, iar ploaia a făcut spumă din săpun, care îndată a 
început să formeze bulbuci. 

— Acum trebuie doar să așteptăm până se umple, a spus ea, 
intrând în cadă și așezându-se într-un capăt al ei. 

Nilly a intrat și el și s-a așezat în capătul celălalt. 

— Așa deci, cum ne-ai găsit mai exact? a întrebat Nilly. 

— Foarte ușor, a spus Raspa. Când v-am văzut intrând în 
prăvălie cu un timbru din 1888 care părea nou-nouț și avea 
urme de săpun alb pe margini, am avut o bănuială. Văzând că 
mai are și gust de căpșuni, mi-am dat seama că explicația nu 
purea fi decât una singură: anume că Proctor reușise să facă să 
funcţioneze cada lui călătoare în timp. lar tu nu prea ştii să 
păstrezi secretele, matelot. Când ați spus că mergeaţi la Paris, 
mi-am dat seama că mă veți conduce drept la el. 

— Te-ai luat după noi. 

— Da. Am vegheat lângă Hôtel Frainche-Fraille și, când 
am văzut-o pe fată întorcându-se cu femeia aia groaznică... 

— Juliette Margarine e groaznică? 

— Nu rosti numele ăla! s-a răstit Raspa. Au urcat către ca- 
meră și mi-am dat seama că trebuia să fiți acolo, toți patru. Așa 
că am bătut... 

— A, credeam că ăia erau hipopotamii, a spus Nilly, sim- 
țind că nivelul apei crescuse puţin, numai că până și în ploile 


torențiale dura o vreme să se umple o întreagă cadă călătoare 
în timp. 

— Am încercat să dobor ușa, dar am fost nevoită să mă las 
păgubașă. Așa că am fugit la parter, la pămpălăul ăla mic de la 
biroul de recepție și i-am cerut cheia politicos. 

— Şi el ţi-a dat-o, pur și simplu? a întrebat Nilly 
neîncrezător. 

— l-am cerut-o foarte politicos, a spus Raspa. În plus, i-am 
arătat pistolul. 

— A, a spus Nilly. Bine gândit. 

— Dar când am ajuns în cameră, am descoperit că era goa- 
lä, a spus Raspa cu un oftat. Proctor nu era acolo, și nici altci- 
neva. Am întors camera cu fundul în sus. Nici ţipenie. Doar 
un păianjen nenorocit, cu șapte picioare. Şapte picioare! Dacă 
așa ceva ar fi existat, ai fi zis că era un păianjen peruvian sugă- 
tor cu șapte picioare. 

Nilly nu a spus nimic. 

— Și am priceput că fugiserăți cu cada călătoare în timp, 
așa că am început să descifrez urmele lăsate de săpun... 

— Chiar poți să iei urma oamenilor folosindu-te de săpun? 

— Bineînţeles, a pufnit Raspa iritată. 

Machiajul îi curgea în firişoare negre din cauza ploii. 

— Eu am inventat săpunul, știu zor ce e de știut despre el. 
Aveam o singură problemă: prea multe urme. Fiecare dintre 
voi plecase în alt loc, așa că a trebuit să aleg. Şi așa am ajuns 
aici. M-am dus la cafeneaua de acolo și te-am văzut la TV. Fru- 
mos din partea ta că ai spus exact unde erai. Și la fel de frumos 
o să mă conduci acum oriunde s-ar fi dus Proctor. Să mergem, 
şi să nu încerci vreo năzbâtie. Pur și simplu o să mă iau după 
urmele tale, oriunde te-ai duce. Să nu uiţi asta. 

— Dar eu... a dat să spună Nilly, înfigându-și degetul arătă- 
tor în ureche și sucindu-l încolo și-ncoace. 

— E timpul să mergem! a spus Raspa, ridicând pistolul. 

Din capătul țevii picura apă. 

— Scoate degetul din ureche! 


A izbucnit încă un tunet, de dara asta, destul de aproape 
cât să facă pământul să se cutremure. 
când degetul lui arătător a ieșit brusc din ureche. 

Dar Nilly nu se înfiorase din cauza pistolului. Nici din cau- 
za apei reci. Şi nici din cauza planului trăsnit care tocmai se 
conturase în mintea lui. Nilly se înfiorase pentru că tocmai 
descoperise că tunetul care cutremurase pământul nu venise 
din cer. Ci de la ceva greoi care se repezea la ei din spatele Ras- 
păi. Un enorm taur negru și deosebit de furios. 

— E timpul să mergem, a spus Nilly, scufundându-se în 
cadă. 

Și-a ţinut respirația și s-a concentrat. S-a concentrat asupra 
celor spuse de Eddy, pentru că asta era cheia noului său plan. 
Nu era convins că ar fi fost un plan din cale afară de bun, dar, 
chiar și așa, s-a concentrat asupra unui loc aflat chiar lângă un 
atelier de reparat biciclete din Belgia. Locul se numea Water- 
loo. Data era 18 iunie 1815. Dormitorul lui Napoleon Bonapar- 
te, a gândit Nilly. 

Când s-a ridicat din nou la suprafaţă, iniţial a crezut că dă- 
duse greș, pentru că încă auzea tunetele. Dar apoi a descoperit 
că se afla într-o beznă aproape totală, într-un cort. Şi a desco- 
perit că tunetele n-aveau nicio legătură cu fulgerele sau cu vre- 
un taur. Era vorba de un sforăit adânc și cutremurător. Era 
noapte şi Nilly se afla în mijlocul Bătăliei de la Waterloo, cea 
mai faimoasă bătălie din istorie. Şi Nilly cunoștea istoria sufi- 
cient de bine ca să-și dea seama că era în tabăra celor care aveau 
să fie învinși, care aveau să fie făcuți praf, sfărâmaţi bucățele şi 
siliți s-o ia la sănătoasa. 

Pe scurt: Nilly nu mai avea niciun dubiu. Acum era aproa- 
pe sigur că planul său nu fusese bun. 


13. Waterloo 


Nilly a clipit în întuneric. Era ud leoarcă, speriat, și nici până 
acum nu luase micul dejun. Simplu spus, ziua asta nu începuse 
așa cum și-ar fi dorit. Şi acum, pe lângă toate astea, avea să de- 
vină cea mai cruntă zi din istoria militară a Franței, ziua în care 
francezii aveau să fie zdrobiți de nenorociţii de englezi și de cel 
puţin la fel de nenorociţii de germani. 

Ochii lui Nilly s-au adaptat la întuneric și au descoperit că 
sforăiturile tunătoare se auzeau dinspre un pat aflat în mijlocul 
cortului. Lângă pat era un scaun, pe spătarul căruia era aranja- 
tă meticulos o uniformă. Nilly s-a cutremurat. Evident, unifor- 
ma avea să-i fie mult prea mare, dar măcar era uscată. A ieșit 
tiptil din cadă și s-a furișat până la scaun, dezbrăcându-și din 
mers hainele umede. Și-a pus uniforma și — ce naiba? — chiar 
îi venea! Nilly a coborât privirea la pat, la bărbatul întins pe 
spate, care sforăia cu gura deschisă larg. Oare chiar era marele 
general și dictator Napolton Bonaparte? Dar era la fel de mi- 
cuț ca Nilly! Însă nu era vremea să se gândească la asta acum. 
Nilly a încheiat în grabă toți nasturii lucioși de la uniformă, şi- 
a legat centura cu sabia lucioasă care atingea pământul numai 
un pic şi a înșfăcat pălăria ciudată, cu trei colțuri, așezată pe 
scaun. De unde s-o apuci să-ți dai seama care-i fața și care-i 
spatele unei asemenea pălării? Nu era vreme să se gândească 
nici la asta, pentru că în curând Raspa avea să descifreze săpu- 
nul timpului și să sosească aici. Nilly și-a pus pălăria pe cap și a 
scos borcanul cu praf de vântonaut din buzunarul pantalonilor 
săi uzi. Şi atunci s-a întors brusc, auzind pe cineva strănutând 
în spatele său. Dar nu era Raspa, care se afla încă în cadă. Stră- 
nutul venise din afara cortului. 

— Sănătate, a auzit un răspuns din afara cortului. 

Nilly a răsuflat ușurat, a deschis punga de praf de vânto- 
naut, a întins-o cu grijă deasupra gurii căscate a generalului 


sforăitor și a turnat. Dar fix atunci bărbatul mic a expirat, 
scoțând un sunet lung și șuierător și suflând praful înapoi, 
drept în fața lui Nilly. Lui Nilly au început să-i lăcrimeze ochii, 
i-a intrat praf în nas și, înainte să se poată stăpâni, a strănutat. 
Când a deschis ochii din nou, a văzut că toată faţa generalului 
era acoperită cu pete de praf de vântonaur umed. Nilly şi-a ți- 
nut respirația. 

— Sănătate și ţie, a auzit încă o voce din afara cortului. 

Apoi toate sunetele au fost acoperite iar de sforăitul hurui- 
tor cu care Napoléon a inspirat, iar Nilly s-a grăbit să profite 
de ocazie și să-i mai toarne praf în gură. Sforăitul inspirat s-a 
oprit subit, și la fel a făcut și inima lui Nilly. Câteva secunde, 
nu s-a mai auzit decât cântecul unui greier de afară. Apoi in- 
spirațiile fornăitoare ale generalului au început iar, și la fel a 
făcut și inima lui Nilly. Acum mai rămânea doar să aștepte și să 
numere invers. Nilly s-a dus într-un colț al cortului, a închis 
ochii, şi-a acoperit urechile cu mâinile și în sinea lui a numărat 
invers. 

Şase, cinci, patru, trei, doi, unu... 


VOOOOOM!!! 





Două dintre gărzile personale ale lui Napolton Bonaparte 
se aflau chiar lângă cort. Amândoi dormeau pe jumătate și 
amândoi erau pe jumătate surzi, de la toate focurile de tun pe 
care urechile lor fuseseră nevoite să le îndure de-a lungul carie- 
relor lor lungi de soldați. Dar amândoi s-au trezit când au au- 
zit vooom-ul uriaș. 

— Ce-o mai fi şi asta? a întrebat una dintre gărzi, luându-și 
pușca de pe umăr și răsuflând agitat prin mustața sa în formă 
de ghidon de motocicletă. 

— Credeam că ai strănutat tu din nou, a spus celălalt, luân- 
du-și pușca de pe umăr și răsuflând agitat prin mustața sa în 
stil Fu Manchu. 

— Priveşte, a spus Ghidon, arătând spre cer. 

Şi acolo — conturat pe fondul lunii mari și galbene — au 
zărit ceva fluturând, îndepărtându-se în zbor și în cele din 
urmă dispărând în întunericul ce se întindea de cealaltă parte a 
drumului către Bruxelles, de partea în care englezii își ridicase- 
ră tabăra de noapte. 


— Ce-a fost asta? a întrebat Ghidon. 

— Dacă n-aş fi avut mai multă minte, aș fi zis că a fost un 
tip îmbrăcat în cămașă de noapte agitându-și braţele, a spus Fu 
Manchu. Dar suntem numai în 1815, așa că oamenii încă nu 
ştiu să zboare. 

— Adevărat, adevărat. Dar poate c-ar fi bine să vedem dacă 
toate sunt în ordine cu împăratul. 

Au ridicat clapa cortului și au păşit înăuntru. Întâi au văzut 
că luna strălucea printr-o gaură din tavanul cortului și că bucă- 
ţele mici şi aparent scumpe de puf de pilotă pluteau în lumina 
ei. 

— Ce... a început să spună Ghidon, înălțând arma sa lungă 
cu baionetă aproape la fel de lungă și alergând la pat, unde a 
ţipat: Generatorul nu-i aici! 

— Și lipseşte și pilota lui! a strigat Fu Manchu ajungând și 
el aici. 

— Bună, a spus Nilly, păşind în lumina lunii. 

Cele două gărzi au luat îndată poziţia de drepți, cu armele 
în lateral. 

— Lertare, Sire! Nu v-am văzut, Generatore, Sire! a strigat 
Ghidon. 

— Pe loc repaus, soldat, a spus Nilly. Bubuitura pe care toc- 
mai ați auzit-o, ştiţi ce a fost? 

— N-am idee, Generatore, Sire! a strigat Fu Manchu. 

— Au fost englezii, care au încercat să mă asasineze. O 
bombă în patul meu. Din fericire pentru Franța, personalita- 
tea mea e de tip A... 

— E de... ce? 

— Mă trezesc devreme. Tocmai stăteam aici și mă spălam 
pe dinți. 

— Cum? a spus Fu Manchu. Dar toată lumea știe că fran- 
cezii niciodată nu se spală pe... 

— Gura, Jacques, a spus Ghidon, holbându-se la umbre cu 
arma pregătită. Unde s-au dus englezii și cum au intrat? 

— A fost unul singur, a spus Nilly. Și, de fapt, era o englez- 
oaică. Se ascunde în cada aia. 


Ambii soldați s-au răsucit și au îndreptat armele spre cadă, 
care părea să fie goală. 

— Credeam că francezii nici nu fac baie, a mormăit Fu 
Manchu din spatele mustății. 

— Taci, Jacques, a șoptit Ghidon. L-ai auzit. E englezoaică. 

— Şşş! a poruncit Nilly. Pregătiți-vă s-o arestaţi! 

"Toţi trei au privit cada îndelung, foarte pregătiți. 

— Ce așteptăm? a întrebat Ghidon în cele din urmă. 

— Ca ea să rămână fără aer și să fie nevoită să se ridice la 
suprafață, a spus Nilly. 

— N-am putea s-o ridicăm noi, pur și simplu? a întrebat Fu 
Manchu. 

— Ei, am putea încerca, a spus Nilly. Dar aici e vorba de 
marea spioană engleză Zero Zero Virgulă Zero Raspa Hari, 
care a străpuns 26 de floretiști în dueluri foarte cinstite, a 
strangular un șarpe constrictor boa și a putut să ridice în brațe 
patru ruși. Dar nu am nimic împotrivă, dați-i bătaie. 

— Ei, nu, a spus Ghidon. Nu ne grăbim, nu-i așa, Jacques? 

— Nu-i nicio grabă, a spus Fu Manchu. 

Așa că toți trei au privit cada în continuare, foarte pregătiți. 

— Doamna are plămâni pe cinste, a şoptit Fu Manchu. 

— Ca două baloane meteorologice, a spus Nilly, care ob- 
servase că luna începea să se stingă și că întunericul începea să 
capete o nuanță cenușie, ca la răsărit. 





Drept atunci, suprafaţa apei a fost străpunsă și așa și-a făcut 
apariția: înaltă și slabă, cu un trenci negru, cu cei doi ochi ai ei 
holbați, deasupra gurii ăleia căscate, descoperind acei dinți 
mici şi ascuțiți, de peşte răpitor. 


— Uaa, a făcut Fu Manchu, sărind în spate de spaimă. 

— Nu mișca, vrăjitoare hidoasă a apelor ce ești! a strigat 
Ghidon. Să mişti măcar un fir de păr din nas, şi-o să trag! 

Raspa a deschis gura. Apoi a închis-o. A deschis-o, a închis- 
o, și aşa mai departe. Dar nu s-a mișcat. 

— Puneţi-i cătușele! a strigat Nilly. 

— Ce anume? a întrebat Ghidon, holbându-se în continu- 
are, cu o privire destul de neliniștită. 

— A, așa“i, probabil că încă n-au fost inventate, a spus Nil- 
ly, scărpinându-se în creștetul capului, pe sub pălăria aia ciuda- 
tă. Atunci frânghie. Legaţi-o pe spioana engleză Zero Zero 
Virgulă Zero Raspa Hari. Acum! E... ăăă... un ordin! 

Cu aceasta, cei doi soldați au ridicat-o din cadă pe Raspa, 
care a început să tipe și să lovească din picioare, și au legat-o 
fedeleș, până când a ajuns să arate ca un știulete de porumb. 

— Ce ţipete de strigoi! a spus Ghidon. 

Apoi și-a descălțat bocancul stâng jerpelit, și-a scos șoseta 
stângă, plină de găuri, și i-a îndesat-o în gură. Brusc, s-a lăsat 
tăcerea. 

— Acum ce facem, Generatore? 

— Percheziţionaţi-o! 

Ghidon a făcut cum i-a spus Nilly. 

— Un borcan de praf, a spus el. Hmm, miroase a căpșuni. 

— Dă-l încoace, a spus Nilly și a prins borcanul care i-a ve- 
nit în zbor. Şi duceţi prizoniera în vreo carceră. S-au inventat 
carcerele, nu? 

— A3ă, păi, da, a spus Fu Manchu, punând-o pe Raspa pe 
picioare — bine, de fapt, pe rolele ei — și împingând-o afară 
din cort. 

— Vino, frumoasă domniţă-spion. 

— Mai bine te-ai duce și tu s-o supraveghezi, i-a spus Nilly 
lui Ghidon, care nu se clintise. 

— Dar, Generatore, am primit ordin de la mareșalul Grou- 
chy să te păzim neîntrerupt. 

— Chiar așa? a spus Nilly. Ei, atunci, contramandez ordi- 
nul ăla chiar acum. În fond, eu sunt... ăăă... Generatorul, nu? 


— Desigur, Generatore, Sire! 

Ghidon a luat poziţia de drepți, a salutat, a făcut stânga- 
mprejur și a ieșit din cort în pas de marș. 

Înainte ca clapa cortului să se fi așezat la loc în urma lui, 
Nilly deja fugise la cadă și turnase în ea niște praf din borcanul 
cu săpun. Şi-a scos sabia din teacă, a înfipt-o în apă și a început 
să amestece. În scurt timp, a început iar să se formeze un strat 
de spumă. Nilly a înșfăcat borcanul cu săpun al timpului și s-a 
urcat pe marginea căzii. Voia să sară iar în ca ca o ghiulea, să se 
întindă pe fund și să-și dorească să se întoarcă la Hôtel Frain- 
che-Fraille, unde fără îndoială că-l aşteptau toți ceilalți: Lisa, 
doctorul Proctor şi Juliette Margarine. Claude Cliché ar ajun- 
ge să ţină de istorie și n-ar mai fi întâlnit pe niciunul dintre ei. 
Nilly și-a aplecat genunchii, pregătit să sară în cadă. 

— Puis-je entrer” a strigat o voce aspră. 

Nilly a ridicat privirea. Un bărbat într-o uniformă aproape 
la fel de frumoasă ca a lui aștepta în pragul cortului. Era subți- 
re, înalt şi avea o cicatrice în formă de V pe unul dintre obraji. 

— Bună dimineaţa, Generatore Napoléon. 

— Nu cred că a venit încă dimineața, a spus Nilly, vârând 
îndată borcanul cu săpunul timpului în buzunarul interior al 
hainei. 

Dar bărbatul a intrat imediat în cort. 

— Se pare că puţinul somn v-a priit, Generatore. Păreţi mai 
tânăr decât ieri. 

— A, mulțumesc frumos, a spus Nilly, încercând să născo- 
cească cea mai rapidă cale de a-l convinge pe tipul ăsta să plece. 
Bănuiesc că e doar efectul hainelor. Sunt noi, firește. 

— Adică sunt hainele noi ale Împăratului? a întrebat băr- 
batul zâmbind și s-a așezat pe un scaun. 

— Sunt Împăratul? a spus Nilly, căscând gura de uluire. 

Bărbatul a izbucnit în râs. 

— Depinde de dumneavoastră. Însă ultimul dumneavoas- 
tră ordin a fost să vi se spună Generator. 

— Asta am dedus şi eu. Ăăă, amintește-mi, de ce am vrut 
asta? 


— Aţi uitat? E o combinaţie între general şi dictator. Re- 
zultă Generator, nu? Ei, bine, strict vorbind, a fost ideea mea. 
Aşa cum sunt multe dintre ideile din ultima vreme. 

A oftat, privindu-și mănușile albe. 

— Atunci, să trecem la treabă? 

— La treabă? a întrebat Nilly. După cum vezi, încă mă pre- 
gătesc. Nici n-am apucat să iau micul dejun. Ai putea, deci, să- 
mi acorzi câteva minute, domnule... domnule...? 

Bărbacul a ridicat din sprâncene. 

— Eu sunt, mareșalul Grouchy. 

— Da, desigur, a spus Nilly, râzând nervos. E doar... doar... 
din cauza acestui... ăăă... cleşte pentru nas. 

Grouchy s-a ridicat. 

— Dacă v-aţi terminat de spălat sabia, Sire, avem o bătălie 
de câștigat, Generatore. 

— O bătălie? a întrebat Nilly confuz. Care bătălie? 

— Armata britanică așteaptă de cealaltă parte a drumului, 
Generatore. Nu sunteți nerăbdător să pornim? 

— Foarte nerăbdător, a spus Nilly înghițind în sec. 

— Ei, atunci să mergem. Suntem pregătiţi. 

— La cine te referi mai exact când spui „suntem“? a între- 
bat Nilly, gândindu-se dacă n-ar fi mai bine să sară în cadă, pur 
și simplu. 

Tipul ăsta nu se dădea dus. 

— La dumneavoastră, la mine, la calul dumneavoastră și... 

A tras clapa cortului într-o parte. 

—... la aproximativ 70 ooo de oameni. 

Nilly a holbat ochii și a rămas cu gura căscată. Într-adevăr, 
în lumina zorilor, în fața cortului a văzut un cal alb magnific, 
gata de drum. Însă nu de asta a căscat gura Nilly. În spatele ca- 
lului, cât cuprindea privirea lui, erau aliniaţi soldați în unifor- 
mă albastră, cu puști și baionete, așteprând ordine. 

Mareșalul Grouchy a ieșit din cort. 

— Soldaţi, salutaţi-l pe Generatorul vostru! a strigat el. 

În răspuns, pe câmpie a răsunat strigătul sincronizat a 70 
ooo de oameni: „Vive Napoléon! Vive la France!” 


Nilly a coborât privirea la bulbucii de săpun de dedesubr. 
Încă ar fi putut să plece. 

— Soldați, sunteți gata să muriţi pentru Generatorul vos- 
tru? a strigat Grouchy. 

— Oui! au strigat soldații. 

Nilly tocmai își apleca genunchii, pregătindu-se să sară, 
când un gând i s-a ivit într-o jumătate a creierului. Despre ceva 
ce-i spusese Juliette, că ar avea o singură șansă să schimbe isto- 
ria. Și ce dacă? a spus cealaltă jumătate de creier. Scapă de-aici 
cât mai poți! Nilly s-a pregătit să plonjeze în cadă. Adică era 
convins că se ghemuise, pregătindu-se să sară ca o ghiulea, dar 
când a privit în jos, a descoperit că încă stătea în picioare pe 
margine. Nu putea s-o facă. Pur și simplu nu putea. Așa că a 
oftat, a sărit de pe marginea căzii, și-a vârât sabia înapoi în tea- 
că și a ieșit din cort. 

Un soldat, care îl aștepta, l-a ridicat în șaua calului său alb. 
Din nefericire, în timpul acestei manevre, sabia a ajuns între 
picioarele lui Nilly înainte să se așeze, și l-a durut atât de tare, 
încât a trebuit să inspire adânc și încet de câteva ori, ca să nu 
izbucnească în ţipete. După ce, clipind, a reușit să-și alunge 
lacrimile de durere din ochi, a observat armata de 70 ooo de 
soldați, care-l priveau fix. Adică 140 ooo de ochi. Minus cei 
care pierduseră unul sau ambii ochi în bătăliile din Rusia sau 
Prusia, desigur. Însă toți soldații cu câte doi, unul sau zero ochi 
aveau ceva în comun. Toţi arătau foarte ţepeni și rigizi, cu bur- 
ţile supte și cu umerii aduși cumva în spate. 





— Pe loc repaus, a strigat Nilly. 

70 ooo de soldați au răsuflat, și-au relaxat umerii și s-au 
rezemat de puști în același timp. 

Hmm, a gândit Nilly. Fascinant. Mă întreb ce s-ar întâm- 
pla dacă aș... 

— Zâmbijţi! a strigat Nilly. 

Înaintea lui au apărut 70 ooo de zâmbete ușor derutate. 

— Săriţi! a strigat Nilly. 

70 ooo de soldaţi au sărit și pământul s-a cutremurat când 
au aterizat. 

Din poziţia sa, ţinând încă mâna în interiorul hainei pe 
borcanul cu săpunul timpului, Nilly a trebuit să admită că toa- 
te astea erau cam drăguţe. Chiar așa, simţea că s-ar putea obiș- 
nui foarte ușor să conducă 70 ooo de oameni în felul ăsta. Mai 
ales dacă ar fi luat micul dejun înainte. 

Lângă el s-a ivit încă un cal, pe care stătea mareșalul 
Grouchy. 

— Pălăria voastră, Sire... a șoptit mareșalul din colțul gurii. 

— Da? a spus Nilly. 

— E pusă pe dos. 

— Pe dos? 

— Vârful trebuie să stea în față, Generatore. Aşa arată pu- 
ţin... ei bine, caraghios. 

— Eeee, a spus Nilly. Dacă pot hotărî să mi se spună împă- 
rat și să fac 70 ooo de oameni să sară, cred că ar trebui să pot 


hotări și cum să-mi port pălăria. Nu crezi, Grouchy? 

Pielea de pe faţa mareșalului Emmanuel de Grouchy s-a 
albit și parcă s-a și întins. 

— Nu crezi? a repetat Nilly mai tare. 

— Ăăă, da, Generatore, Sire, a spus Grouchy cu o plecăciu- 
ne, dar Nilly a observat cum strângea din fălci de furie. Poate 
că ar fi bine să însuflețiți puţin trupele înainte de bătălie. 

— Așa voi face, a spus Nilly și s-a întors spre armata sa. 

A tras aer adânc în piept și vocea lui a răsunat în dimineața 
tăcută: 

— Dragii și bravii mei soldați! 

— Oui! au aclamat soldaţii. 

— Luptăm de multă vreme! a strigat Nilly. 

— Oui! au aclamat soldaţii, dar unii și-au aruncat între ei 
priviri derutare. 

— Mulţi dintre noi nici măcar n-au luat micul dejun! a 
strigat Nilly. 

Soldaţii au strigat „Oui“, dar, de data asta, cu mai puţin en- 
tuziasm și în mulțimea de soldați au început să se audă mur- 
mure. Cu colțul ochiului, Nilly l-a observat pe mareșalul Gro- 
uchy apropiindu-se. 

— Şi, de fapt, pentru ce am luptat și am murit? a strigat 
Nilly. Ei bine, pentru mine, un Generator cam micuţ, ca eu să 
pot stăpâni mai mult teritoriu! 

Câţiva soldați au strigat „Oui/“, pe când alții l-au privit în 
tăcere. 

— De ce-ar fi atât de onorabil să mori pentru împărat și 
patrie, când împăratul și patria nu vor decât ca voi să-i ajutați, 
și niciodată invers? 

Vocea lui Grouchy a șuierat încet de lângă Nilly. 

— Ce-ţi închipui că faci, netotule? Strici totul! 

Dar Nilly nu s-a oprit: 

— lată-ne aici, într-o ţară micuță, care în câţiva ani se va 
numi Belgia. Nu va aparţine nici francezilor, nici englezilor, ci 
unor ţărani pașnici care se vor guverna singuri, vor alege din 
când în când un prim-ministru, vor face cartofi prăjiți și se vor 


întrece în curse cu bicicleta. Și atunci ce rost au toate împușcă- 
turile astea, împușcarea unor soldați care luptă în numele altor 
regi stupizi care-și spun că ar fi distractiv să adune cât mai mult 
teritoriu cu putință, dar cărora, de fapt, nu le pasă dacă supușii 
lor sunt fericiţi sau dacă au ce mânca la micul dejun? 

În afară de vocea lui Nilly și de un greiere care se scărpina la 
picior, pe câmpurile din Waterloo nu se mai auzea absolut 
nimic. 

— Am o propunere! a strigat Nilly. Anume să ne ducem cu 
toţii acasă și să luăm micul dejun! 

— Oui! a strigat un singur soldat undeva în mijlocul 
câmpiei. 

— Eşti nebun! a șuierat Grouchy, trăgând scurt de hamuri 
și făcându-și calul să se ridice pe picioarele dinapoi. Te eliberez 
de comandă, Generatore! 

— Propun, le-a strigat Nilly soldaților confuzi. Adică nu vă 
dau un ordin, dar propun următoarele. Lăsaţi puștile, mărșălu- 
iţi spre casă, îmbrăţișaţi-vă soțiile și copiii şi nu fumaţi în pat! 

— Oui! au strigat câțiva. 

— Faceţi mișcare! a strigat Nilly. Votaţi în alegeri libere și 
puncţi-vă centurile de siguranţă! 

— Oui! au strigat și mai mulți soldați. 

— Şi nu vă temeți că cei de acasă ar putea să ne numească 
lași, a strigat Nilly. Mareșalul Grouchy, de aici, mi-a promis că 
va spune curţii regale din Paris că am luptat ca niște idioţi ce 
suntem, dar că a trebuit să cedăm înaintea unor forțe 
superioare! 

Calul lui Grouchy sălta cu atâta sălbăticie, încât mareșalul 
înspăimântat a alunecat de pe el și a aterizat în fund. 

— Așadar, ce spuneţi? a strigat Nilly. Mergem ACASĂ? 

De data asta, răspunsul a fost atât de gălăgios și sincronizat, 
încât, practic, cerul de peste Waterloo s-a surpat și englezii de 
peste drum au crezut că francezii lansaseră prima salvă de tun. 
Sau a doua, din moment ce cu puţin timp în urmă îl lansaseră 
în tabăra lor pe tipul ăla mic și ciudat, îmbrăcat doar în cămașă 


de noapte, un om atât de nebun, încât pretindea c-ar fi fost 
Napoléon! 

— Oui! au strigat soldații francezi. OUI? 

— Bine! a strigat Nilly. Dar nimeni să nu povestească nică- 
ieri ce s-a întâmplat, de fapt, aici, la Waterloo. De acord? 

— OUI! i-au strigat în replică cei aproximativ 70 ooo de 
soldați. 

— În marș, spre casă! a ţipat Nilly și, întorcând calul, a au- 
zit puștile izbindu-se de pământ în spatele său. 

Dar în fața sa l-a văzut pe mareșalul Emmanuel de 
Grouchy. 

— Ce-ai impresia că faci? a răcnit mareșalul, masându-și 
spatele. Anulezi Bătălia de la Waterloo? 

— Şi ce dacă? a spus Nilly căscând. N-ai decât să mă dai în 
judecată! 

— Să te dau în judecată? Te trimit la curtea marțială! 

Grouchy era atât de furios, încât îi tremurau ochii. 

— Fie, a spus Nilly, coborând din șa. După baia mea de 
dimineaţă. 

S-a grăbit să intre în cort, dar abia a apucat să pună un pi- 
cior pe marginea căzii, că a simţit ceva foarte ascuțit împun- 
gându-l în spate. S-a întors și s-a trezit față în faţă cu Grouchy, 
care avea o sabie în mână. Nilly a înjurat, pentru că a descope- 
rit că vârful spadei mortale îl fixa drept între ochi, de la numai 
câțiva milimetri de frunte. 

— Spune-mi, a spus Grouchy. Chiar eşti Napoléon? Dă-ţi 
jos chestia aia de pe nas, să văd. 

— Drepţi! a ordonat Nilly. Sari! 

Însă ordinele lui scurte parcă n-aveau niciun efect asupra 
mareșalului. 

— Gărzi! a urlat Grouchy fără să-și ia ochii de la Nilly. 
Gărzi, veniţi în clipa asta! 

— Ne-a strigat cineva? 

Ghidon și Fu Manchu au intrat în cort și s-au oprit drept 
în spatele lui Grouchy. 


— Arestaţi-l pe impostorul ăsta! a zbierat mareșalul. Le- 
gaţi-l şi perpeliți-l la foc mic până când va recunoaște că e spi- 
on englez. Apoi îl vom spânzura de primul copac! 

— Bine, a spus Ghidon ofrând. Frate, numai muncă, mun- 
că și iar muncă. 

— Şi ce rost mai are să-l frigem? a întrebat Fu Manchu 
oftând. De ce să nu-l spânzurăm imediat? Încă n-am luat mi- 
cul dejun. 

— Mişcaţi-vă! a răcnit Grouchy. 

— Da, să trăiţi, mareșale. 

Au oftat și au pornit spre Nilly. 

— Stași! a spus Nilly. Mareșalul trebuie legat! 

— Interesant, a spus Ghidon, oprindu-se brusc. Altceva? 

— Gâdilaţi-i tălpile cu niște pene până când promite să se 
poarte ceva mai frumos. Și apoi trimiteți-l acasă, la mama lui, 
cu un bilet. 

— Legaţi-l imediat! a răcnit Grouchy. Altfel, o să vă spân- 
zur și pe voi! 

— Așa ai să faci, da? a întrebat Ghidon, mișcând pușca pu- 
țin, încât s-a întâmplat să ajungă îndreptată chiar spre mareșal. 

Grouchy a devenit alb la față. 

— Ascultaţi, bunii mei domni, a spus el. Vă voi promova la 
rangul de locotenenți dacă faceţi cum vă spun. Gândiţi-vă: ofi- 
țeri în armata franceză. Mai mult, voi accepta să nu vă spânzur. 
Ce spuneţi? 

Ghidon şi Fu Manchu s-au uitat unul la altul. Apoi la ma- 
reșal. Și, la urmă, la Nilly. 

— Ce spuneţi, Generatore? Aveţi o ofertă mai bună? 

— Da, a spus Nilly scărpinându-se în ureche cu degetul 
arătător stâng. Micul dejun. Pâine proaspătă cu gem de 
căpşuni. 

— Pâine proaspătă, a repetat Ghidon, întorcându-se spre 
Fu Manchu. 

— Gem de căpşuni? a repetat Fu Manchu, privindu-l pe 
Ghidon. 


— Ascultaţi, bunii mei domni... a spus Grouchy. 


Dar atât a apucat să spună, pentru că în clipa următoare i-a 
fost îndesată în gură o șosetă găurită pentru piciorul drept și, 
după ce a fost legat cu destul de multă frânghie, și el s-a trans- 
format în știulete. 

— Luaţi-l și gâdilați-l, a spus Nilly și a început să-și desche- 
ie nasturii de la haină. Și ar fi minunat dacă aţi putea să agățați 
un semn cu NU DERANJAȚI la intrare, pentru că am de 
gând să fac baia de dimineaţă. 


Englezilor și Ducelui de Wellington nu li s-a împotrivit 
nimeni în ziua aceea, la Waterloo. Au mărșăluit direct în tabă- 
ra abandonată a francezilor. Aici au găsit nenumărate puști și 
tunuri părăsite, precum și o carceră în care era ținută o femeie 
pe jumătate scoasă din minţi, cu un picior de lemn și un trenci 
lung şi negru, plus un cort la intrarea căruia era atârnat un 
semn pe care scria NU DERANJAȚI în franceză. În mod nor- 
mal, englezii, un popor foarte politicos, n-ar fi ignorat un ase- 
menea semn, dar, din moment ce nu știau să citească în france- 
ză, au intrat drept în cort. Însă n-au găsit decât o cadă din care 
tocmai dispăreau și ultimii bulbuci de săpun. 

— Cât de stânjenitor! le-a spus Ducele de Wellington ofi- 
ţerilor săi, lovind supărat cada cu piciorul. Și eu, care eram ne- 
răbdător să devin erou, cu pierderi umane imense de ambele 
părți. Am câştigat fără să tragem măcar un singur foc! 

Unul dintre ofițerii lui Wellington i-a șoptit ceva în ureche. 

— Strălucit! a exclamat Wellington. Tocmai mi-a venit o 
idee! Ascultaţi, când ajungem acasă, le vom spune celor de la 
curtea regală că am luptat cu mult curaj şi i-am strivit pe fran- 
cezii ăștia. Vom spune că a fost cea mai mare bătălie a tuturor 
timpurilor! Cât despre francezul ăla mic și ciudat, în cămașa 
de noapte, care-și închipuie că-i Napolcon, vom spune că e 
chiar Napoléon! 

Ducele a râs zgomotos. 

— Și apoi îl vom trimite pe vreo insulă îndepărtată, ca să 
nu ne poată dezvălui înșelătoria, în caz că-i va veni mintea la 
loc! 


Ducele s-a apropiat de ofițerii săi într-o manieră conspirati- 
vă și a şoptit: 

— Și nimeni să nu spună ce s-a întâmplat, de fapt, aici, la 
Waterloo. De acord? 

Toţi ofițerii au răspuns odată: 

— De acord! 


Nilly stătea pe un scaun, lângă cada din Hôtel Frainche- 
Fraille. Purta pantaloni mult prea mari pentru el și o cămașă 
pe care-o împrumutase de la Madame Trottoir, de la biroul de 
recepţie. Dar măcar hainele astea erau uscate, spre deosebire de 
uniforma albastră udă leoarcă cu care sosise, atârnată acum de 
spătarul scaunului în timp ce apa se scurgea din ea. Nilly stătea 
cu capul sprijinit în mâini și privea amărât apa întunecată. 
Ceilalți nu erau aici! Era complet singur. Fără a lua în seamă 
păianjenul peruvian sugător cu șapte picioare, numit Perry, 
care se afla într-un pahar pentru periuţe de dinți lângă un tub 
cu Super-Lipiciul cu Acţiune Rapidă al Doctorului Proctor, pe 
polița de sub oglindă. Perry asculta în tăcere și, aparent, cu aer 
compătimitor, în timp ce Nilly îndruga disperat: 

— Acum ce mă fac? Nu mai suport. Ştii ce-aș vrea să fac? 
Să mă întorc la momentul în care ne-am mutat pe Bulevardul 
Tunurilor și să mă asigur că n-o să-i cunosc niciodată nici pe 
Lisa, nici pe doctorul Proctor! Pot să-mi găsesc alți prieteni, 
care să-mi dea mult mai puţină bătaie de cap. 


Nilly a chibzuit asupra celor spuse. 

— Bine, poate că nu mi-aş fi făcut alți prieteni. Dar mai 
degrabă aș fi rămas singur decât să fiu... ei bine, singur, cum 
sunt acum. Îmi pare rău s-o zic, Perry, dar nu prea știi să-mi ţii 
de urât. 

Nilly a lovit cu piciorul peretele căzii, încât aceasta a scos 
un sunet adânc și cutremurător, ca de submarin. 

Apoi a sărit de pe scaun, a ieșit din baie și s-a întins în pat 
istovit. 


Ultimul gând care i-a venit înainte să adoarmă a fost că mă- 
car a doua zi avea să poată lua micul dejun. 

Nilly visa un ou prăjit cu gălbenușul de mărimea unui ca- 
pac de canalizare și felii de bacon atât de proaspete, încât încă 
guiţau, moment în care, deodată, s-a trezit. 

Auzise ceva. 

În baie. 

Bulbuci... ca și când cineva s-ar fi înălțat din adâncuri... din 
adâncuri de apă, spaţiu și timp... ca și când sosise ceva... în cada 
călătoare în timp? Nilly s-a ridicat în capul oaselor și s-a holbat 
prin întuneric la ușa de la baie, ascultând cu inima zvâcnindu-i 
în piept. Dar nu s-a mai auzit nimic. 

A strigat precaut: 

— Lisa? 

Vocea lui părea atât de goală și de singuratică în întuneric. 
Mai ales pentru că din baie n-a venit niciun răspuns. 

— Doctore Proctor? 

În continuare, niciun răspuns. 

— Juliette? 

Tot nimic. 

Nilly s-a ascuns sub pături. Nu simţea nevoia să strige și al 
patrulea nume, nici nu voia să se gândească la el. Pentru că 
până și gândurile sale erau bâlbâite când venea vorba de R-R- 
Raspa. 

A rămas așa câteva minute, dar nu s-a întâmplat nimic. lar 
pentru tipi ca Nilly, o singură situație e mai dureroasă decât 
atunci când se petrec lucruri foarte înfricoșătoare, și anume 
când nu se întâmplă nimic. Așa că a sărit din pat şi, pe jumăta- 
te dezbrăcat, s-a dus tiptil la locul unde era atârnată uniforma 
umedă, a scos sabia din teacă, s-a apropiat pe vârfuri de ușa de 
la baie și a smucit-o strigând: 

— Banzai, Englischer ScbweinebundP 

Nilly a dat buzna agitând sabia și spintecând întunericul în 
trei, patru... da, poate chiar în cinci bucăți. Abia după ce s-a 
convins că întunericul și toate dinăuntrul lui fuseseră ciopârți- 
te ca lumea, a apăsat pe întrerupător. Din paharul pentru pe- 


riuțe de pe polița de sub oglindă, Perry se holba la el îngrozit, 
cu ochii săi negri. Dar, altfel, nu era nimic aici, în orice caz, 
nimic ce nu fusese aici înainte să se fi dus la culcare. 

Greșit. 

O sticlă de vin goală cu dop plutea în apa nemișcată din 
cadă. 

A privit-o mai atent. Iarăşi greșit: nu era deloc goală. 





Nilly a luat sticla, şi-a înfipt dinţii în dop și l-a scos cu un 
plop. Apoi a întors sticla cu capul în jos, a scuturat-o, și un pe- 
tec de hârtie a căzut pe pardoseala băii. 

L-a despăturit şi a citit. Ochii i-au fugit la final. Zâmberul 
de pe chipul lui se lungea din ce în ce. 

Era de la Lisa. 

— Ei bine, Perry, prietenul meu vechi, a spus el, împătu- 
rind biletul și privind în oglindă partea destinată lui. Din nou 


la luptă. Îmi pare rău că sunt nevoit să te lipsesc de compania 
mea, dar mă cheamă aventuri noi. Spune-mi, ce știi despre Re- 
voluţia Franceză și despre decapitări? 


+ Pot intra? (lb. franceză, în original). (N. red.) 
1 Englischer Schweinebund — Ticălos englez (1b. germană, în original). (N. 
red.) 


14. Gustave Eiffel 


Un bărbat cu o mustață enormă, în formă de ghidon de moto- 
cicleră, cu o burtă și mai enormă și având între buze o pipă se 
holba la fata care apăruse atât de subit în biroul său. Ca să nu 
mai vorbim de cadă. Și-a strâns ochiul în jurul monoclului, a 
scos un pff! surprins printre buze și un nor de fum de tutun s-a 
înălțat în aer printre rafturile de cărți. 

Lisa s-a uitat în jur. Pe pereți erau atârnate ilustraţii cu clă- 
diri, poduri, berării și alte lucruri enorme care încep cu con- 
soane, care n-ar fi încăput într-o geantă obişnuită. Pe birou, 
sub fereastră, erau două schiţe, două sticle de vin roșu goale și 
un săculeț cu tutun. Fereastra dădea spre o piaţă publică întin- 
să, liberă și cam pustie. De fapt, surprinzător de pustie. Cu ex- 
cepţia tuturor oamenilor cu umbrele de soare și jobene, care se 
plimbau prin ea. Piaţa asta părea ciudat de familiară, și-a spus 
Lisa. 

— Cine ești? a întrebat bărbatul. Și de unde ai venit? 

— Sunt Lisa, a spus Lisa, storcând mâneca puloverului său. 
Vin de pe Bulevardul Tunurilor din Norvegia. Dintr-un mo- 
ment din mileniul următor. Trebuie să fiți Gustave Eiffel, aşa- 
i? 

Bărbatul a încuviinţat din cap și apoi a izbucnit într-un ac- 
ces de tuse. 

— Înţeleg că vă e teamă, domnule Eiffel, a spus Lisa ieșind 
din cadă. 

Bărbatul a făcur un gest indiferent din mână, tuşind, și 
apoi, cu o voce care abia se putea numi șuierat, a șoptit: 

— Nici vorbă. 

Faţa lui se făcuse roșie ca un bujor și era clar că se chinuia să 
ia aer. Când în sfârșit a reușit să respire, a cârâit din gât și a 
bolborosir din plămâni. Apoi și-a pus pipa înapoi în gură, a 
inhalat și a spus cu un zâmbet mulțumit: 


— Nimic grav, doar un pic de astm. 

Lisa a observat că domnul Eiffel nu părea atât de speriat pe 
cât se așteptase, având în vedere că o cadă și o fată care spunea 
că venise din viitor tocmai apăruseră din senin în biroul lui. Și, 
după o clipă, a înţeles și motivul. 

— Profesorul a spus că vor veni două persoane, a spus dom- 
nul Eiffel. Se pare că un anumit domn Nilly lipsește. 

— Aţi vorbit cu doctorul Proctor? a exclamat Lisa. Unde 
e? 

Domnul Eiffel și-a vârâr un deget între doi nasturi de la 
vestă și s-a scărpinat pe burtă. 

— Din nefericire, nu ştiu exact, mon amie. A avut o întâl- 
nire foarte scurtă, chiar aici, în camera asta. Apoi a plecat. Dar 
a sosit într-o cadă, așa, ca tine. O cadă călătoare în timp, din 
câte mi-a explicat. 

— Şi l-aţi crezut? a întrebat Lisa. Că a inventat o metodă 
de a călători în timp? 





— Firește. Mi-ar fi fost mai greu să cred situația opusă, că 
nimeni n-ar fi inventat vreodată o metodă de a călători în 
timp. Doar sunt inginer, și am o mare și fermă încredere în ca- 
pacitatea oamenilor de a crea diverse lucruri. Nu e nevoie de- 
cât de un dram de imaginaţie și de puţină logică. 

Eiffel a zâmbic trist. 

— Din păcate, eu însumi am doar logica, dar nu și imagina- 
ţia. Dacă este ceva din care niciodată n-o să ai destul, aceea 
este imaginaţia. 

— Vai, dar știu un băiețel care la capitolul ăsta întrece orice 
limită, a spus Lisa, storcându-și părul ud deasupra căzii. 

— Chiar așa? De-aș putea să fiu în poziția lui... 

— De ce? 


Eiffel a tușit și a făcut un semn spre fereastră. 


— Anul viitor are loc Expoziţia Internaţională și consiliul 
orașului Paris mi-a cerut să proiectez un turn care să se potri- 
vească în piaţa aceea de afară. Mi-au impus numai trei cerinţe: 
să fie frumos, să fie ingenios și să taie respiraţia oricui l-ar ve- 
dea. Fie... 

Eiffel a lăsat monoclul să-i cadă în mână, a închis ochii și s- 
a scărpinat pe frunte cu pipa. 

— Problema e că pur și simplu nu am imaginaţia necesară 
să născocesc ceva atât de frumos și de ingenios. Și singurul lu- 
cru care-mi taie respiraţia e tutunul ăsta, care nu e nici pe de- 
parte suficient de tare. Construcţia trebuie să înceapă în câteva 
luni și acum toată lumea așteaptă să termin proiectul. Dar nu- 
mi reușește. O să mă concedieze și o să mă pună să proiectez 
suporţi pentru biciclete! 

L-a cuprins un nou acces de tuse și roșul i s-a ridicat în 
obraji de parcă ar fi fost un termometru. 

— Baliverne, a spus Lisa. Firește că puteţi să proiectati ceva 
frumos şi ingenios. 

— Mă tem că nu e așa, a spus Eiffel, înecându-se puţin. Nu 
reușesc decât să proiectez poduri late, solide și cam urâte. Cum 
e podul ăsta despre care a venit să mă întrebe profesorul... 

— Așa? 

— Am terminat proiectul pentru un pod din Provența. 
Aveam de gând să-l predau săptămâna viitoare. A vrut să mo- 
dific planurile, să fac podul un pic mai îngust. Mi-a spus ceva 
despre hipopotami și limuzine... 

— Da, da! a strigat Lisa. Mai îngust, ca doctorul Proctor și 
Juliette să poată scăpa, să meargă la Roma și să se căsătorească! 

— Da, asta a spus. O poveste înduioșătoare, mărturisesc că 
aproape mi-au dat lacrimile. Și chiar nu am avut nimic împo- 
trivă să fac monstruozitatea aia puțin mai îngustă. Așa că am 
acceptat. 

— Uraaa! a exclamat Lisa, sărind de bucurie. Atunci va 
funcţiona! Atunci toate se vor termina cu bine! Vă mulțumesc 
atât de mult, domnule Eiffel! Rămas-bun! 

A sărit înapoi în cadă. 


— Stai o clipă... a spus Eiffel. 

— Trebuie să mă întorc repede în vremurile mele, cât încă 
mai sunt clăbuci. Cred că roți mă așteaptă. 

— Profesorul tău nu s-a întors. Nu m-a lăsat să schimb pla- 
nurile pentru pod. 

— Poftim? a spus Lisa uluită, făcând ochii mari. De ce nu? 

— La o sticlă de vin, mi-a spus câte ceva despre ce se va în- 
tâmpla în viitor. Și atunci i-a venit deodată în minte ceva ce cu 
uitasem. Că, dacă podul ar fi mai îngust, tancurile americane 
care au eliberat Franța de sub Hitler în al Doilea Război 
Mondial nu vor reuși să-l traverseze. Și că asta ar fi o catastrofă 
mai mare decât dacă el și Juliette n-ar mai fi împreună. Da, 
acest Hitler se va naște foarte curând și înțeleg că va fi o per- 
soană groaznică. Așa că nu vrem să-l lăsăm să stăpânească 
Franţa. 

— Nu, firește că nu, a spus Lisa. Da... dar atunci, ei bine, 
atunci totul e pierdut. Atunci, până la urmă, Claude Cliché va 
învinge. 

— Da, asta a spus și doctorul Proctor al vostru, a spus Ei- 
ffel, încuviințând ușor din cap. Așa că am deschis încă o sticlă 
de vin, am băut mai departe și amândoi am ajuns să ne emoțio- 
năm cam tare. 

— Şi apoi? a întrebat Lisa. 

— Apoi am făcut singurul lucru la care mă pricep, a spus 
Eiffel. Am privit situaţia în mod logic. 

— Ce vreți să spuneți? 

— Profesorul vostru mi-a spus că, atunci când stră-stră- 
stră-stră-străbunicul lui Juliette, Contele de Monte Crisco, a 
fost decapitat în Revoluţia Franceză, averea familiei a fost 
moștenită de Leaugras Margarine, care era împătimit de jocu- 
rile de noroc. În scurt timp, a pierdut-o pe toată la jocuri de 
Uno. Dar, dacă n-ar fi fost decapitat, contele în mod sigur ar fi 
avut copii. Și atunci e; ar fi moștenit averea în locul loazei ăleia 
beţive de Leaugras. Atunci, familia Margarine nu şi-ar mai 
pierde averea. Și atunci, tatăl lui Juliette n-ar mai fi nevoit să 
accepte propunerea lui Claude Cliché de a se căsători cu fata 


sa, pentru a-i salva de la sărăcie. Aşa că l-am întrebat pe profe- 
sor de ce nu s-a dus pur și simplu în timpul Revoluţiei, ca să-l 
salveze pe conte de la ghilotină. Destul de logic, n-ai zice? 

— Chiar așa, a spus Lisa. Dar ce e... ăăă... ghilotina? 

— A, da, a spus Eiffel entuziasmat. O invenție foarte isteață 
pe care revoluționarii au folosit-o ca să taie capetele conților și 
baronilor. Bine, de fapt, și pe ale conteselor, și pe ale baronese- 
lor. Iute și eficient, hast, hast! Am schemele invenţiei pe aici, 
pe undeva... 

Eiffel a deschis unul dintre sertarele de la birou. 

— A, chiar nu e nevoie, a spus Lisa îndată. Deci acolo s-a 
dus doctorul Proctor? La Revoluţia Franceză? 

— Da, dar trebuia să-l găsească pe acest conte în mijlocul 
haosului care vuia la Paris în 1793. De aceea, nu știu exact unde 
e acum. Sau atunci. În trecut. Of, treaba asta cu călătoritul în 
timp e cam derutantă, n-ai zice? 

Eiffel a fost cuprins iar de tuse și ochii lui s-au bulbucar atât 
de tare, încât parcă ar fi stat să-i sară din cap. 

Lisa a privit spre clăbucii din cadă, care deja se risipeau. Ca 
să scape de aici, trebuia să se grăbească. 

— Și n-a lăsat niciun mesaj care m-ar putea ajuta să-l gă- 
sesc? a întrebat ea. 

— Mă tem că nu, a spus Eiffel, clătinând trist din cap. Ei 
bine, după ce profesorul vostru s-a gândit o clipă, m-a întrebat 
dacă am vreo felicitare și vreun timbru cu chipul lui Felix Fau- 
re, din 1888. Ceea ce, firește, chiar aveam, din moment ce e 
1888 și Felix Faure e actualul președinte, nu? 

Eiffel a izbucnit în râs. 

— Profesorul vostru a susținut că timbrul va fi foarte rar și 
valoros într-o bună zi, ceea ce, evident, e de-a dreptul ridicol. 
Pentru că timbrul ăsta e perfect banal — îl găsești în orice lo- 
cuință din Franţa! În orice caz, i-am dat timbrul și o felicitare 
cu o imagine a pieţei pe care o vezi, aici, pe fereastră. 

— Ştiam eu că piaţa asta mi-e cunoscută! a exclamat Lisa. 

S-a gândit la imaginea de pe felicitare și și-a amintit cum i 
se păruse că din piața pustie ar fi lipsit ceva... 


— A scris câteva rânduri încifrate pe felicitare, spunând că 
erau pentru doi prieteni din Oslo, a spus Eiffel. Un domn Nil- 
ly și o doamnă Lisa. Mi-a spus că voia să vă transmită să mer- 
geți în locul în care se pregătea să plece el. 

— Adică... la... ăăă... Revoluţia Franceză din 1793? 

— Da, nu știați asta? A spus că asta scrisese pe felicitare. 

— Probabil că e vorba de partea care s-a șters. Aveţi idee 
unde ar trebui să încep căutarea din timpul Revoluţiei 
Franceze? 

— Ei bine... a spus Eiffel, răsucindu-și mustața. Aș încerca 
la Place de la Revolution, aflată în faţa remutei temnițe Bastilia 
din Paris. Acolo a fost folosită ghilotina cel mai strașnic și fără 
îndoială că tot acolo a fost decapitat și Contele de Monte 
Crisco. 

— Mulţumesc, a spus Lisa. O să mă concentrez asupra anu- 
lui 1793, a Contelui de Monte Crisco și a Pastiliei din Paris. 
Dar mai am o nelămurire: Cum a reușit doctorul Proctor să 
crimită felicitarea de aici? 

La această amintire, Eiffel a început să chicotească: 

— A ţinut felicitarea sub apă, în cadă, și și-a scufundat în 
același timp și capul. A spus că n-a făcut decât să se gândească 
la locul în care voia să ajungă felicitarea și — voilà! — acolo s-a 
dus. Bănuiesc că numai obiectele scufundate cu totul în apă 
pot fi trimise, așa că el a rămas aici. 

— Interesant, a spus Lisa și a arătat sticlele de vin goale de 
pe birou. Por să împrumut una din astea, o coală de hârtie și 
un creion? 

Gustave Eiffel a făcut un gest larg cu mâna și a spus: 

— Te rog! 

Lisa s-a dus la birou, a luat un creion și a început să mâzgă- 
lească ceva pe o foaie. Apoi a făcut-o sul, a vârâr-o într-una 
dintre sticlele de vin, a găsit două dopuri în coșul de gunoi și a 
îndesat unul în gura sticlei. 

— Ce e aia? a întrebat Eiffel. 

— Un bilet în care am scris unde mă duc, a spus Lisa. Dacă 
doctorul Proctor a putut să trimită obiecte prin poșta-cadă, 


probabil că o să por și eu. 








— Pare logic. Cui îi e adresată? 

— Lui Nilly sau lui Juliette. Nu știu unde sunt, dar trimit 
biletul la cada din camera noastră, la Hôtel Frainche-Fraille. 

Eiffel n-a apucat să audă și acele ultime cuvinte, pentru că 


Lisa își coborâse deja capul sub apă odată cu sticla, și cuvintele 
ei pluteau la suprafața apei ca niște bulbuci mici cu text. 

— Gata! a spus ea, ridicând capul la loc. L-am trimis! 

— Acum trebuie să plec, a spus Lisa, urcându-se în cadă. 

— Şi eu trebuie să mă grăbesc, a spus Eiffel amărât. Dar a 
fost o plăcere să te cunosc, Lisa. Dacă-l găsești pe profesor, 
transmite-i salutări din partea mea. Și te rog să nu zăpăcești 
prea tare istoria, 

Lisa i-a făcut cu mâna și s-a scufundat. 


După ce a plecat, Eiffel s-a aplecat peste desenele sale și a 
bombănir: 

— Merde, de ce n-au putut și ei să-mi ceară să proiectez un 
pod standard urât, ca toate celelalte? 

Apoi a sesizat sunetul a ceva care picura pe podeaua de 
lemn, lângă cl, și a ridicat privirea. Acolo a dat cu ochii de Lisa, 
cu părul plin de clăbuci de săpun. 

— Până la urmă n-ai mai plecat, mon amie? a întrebat el. 

— Mi-am zis să vă fac mai întâi o propunere, ca să vă mul- 
țumesc pentru ajutor, a spus ea, apucând unul dintre creioane- 
le lui și începând să deseneze. 

Eiffel a privit cu ochi mari cum mâna ei zbura înainte și- 
napoi, ca și când ar fi ştiut exact cum arăta lucrul pe care-l de- 
sena. Arcurile, structurile în zăbrele, cele patru picioare cobo- 
rând încet în afară, aproape ca picioarele unei căzi. Era frumos, 
era ingenios, îi... îi lua respiraţia. 

— Vite-așa, a spus Lisa. Vă place? 





Eiffel se simţea depășit. 

— C-ce e asta? 

— Un turn. 

— Asta văd. Dar nu e doar un turn, e un turn minunat. E 
perfect! Dar cum să-i spun? Turnul Lisa? 

Lisa s-a gândit o clipă. 

— Cred că Turnul Eifel sună mai bine. 

— Turnul Eiffel? 

Inginerul a avut un acces de tuse din pur entuziasm. 

— Eşti sigură? Îți mulțumesc! 

— Nu-i nevoie să-mi mulțumiți. Succes! a spus Lisa, apoi s- 
a întors la cadă, s-a urcat în ea, a bolmojit „Pastilia din Paris“ 
în sinea sa, s-a scufundat și — voilă! — imediat a și dispărut. 

Când a ieșit din nou la suprafață, primul lucru care a izbit- 
o a fost duhoarea. În al doilea rând, a remarcat guiţatul și 
grohăitul isteric. Și, dacă Lisa ar fi fost Nilly, ar treilea lucru 
care i-ar fi venit în minte ar fi fost gândul la: Micul dejun! Ba- 
con proaspăt! 

Al patrulea lucru pe care l-a observat a fost scândura de 
lemn care a izbit-o în ceafă. Celălalt capăt se afla în mâna unui 
fermier furios, purtând o pălărie cu dungi roșii. 

— leşi din cocina mea, zdrenţuito! a urlat el. Şşş! Porcuşor, 
porcușor, ș$ș! 


15. Revoluția Franceză 


Lisa s-a aplecat când scândura a zburat spre ea a doua oară. 

S-a ridicat repede din apă și s-a urcat pe marginea căzii. 

Împrejur și sub ea se întindea un covor viu de spinări de 
porci rozalii, care toți se loveau de cada călătoare în timp și se 
izbeau între ei. 

— Şşş! Porcuşor, porcușor, şșș! îi îmbia fermierul furios, 
apropiindu-se de Lisa cu scândura sa. 

Lisa a sărit. A aterizat în spinarea unui porc și, pe deasupra 
freamătului neîncetat de mestecat și grohăit, s-a înălțat un çi- 
păt asurzitor. Din instinct, în clipa în care porcul a luat-o la 
goană, Lisa s-a prins de urechile lui. El și-a făcut loc prin gloa- 
ta de porci și s-a îndreptat spre gardul care împrejmuia cocina, 
azvârlind bălegar cu picioarele, din mers. Ajungând la gard, s-a 
oprit subit, s-a ridicat pe picioarele din faţă și a zvâcnit din 
fund, azvârlind-o deodată pe Lisa. Aceasta a zburat peste gard, 
peste o furcă, peste un purcel care ieșise din cocină, și a închis 
ochii, pregătindu-se pentru o aterizare dură. 

Descopetind cu uluire că aceasta nu mai venea, a deschis 
iar ochii și s-a trezit pe un balot mare și moale de fân. Lisa s-a 
ridicat, și-a scuturat hainele de fân și a privit spre fermier, care 
se apropia cu viteză maximă. 

Lisa era sărulă. Sătulă să tot fie fugărită, sărulă să-i fie frică 
și sătulă să tot călătorească fără să găsească ceea ce căuta, sătulă 
să nu fie acasă, cu mama și tatăl ei, și sătulă de faptul că nu avea 
alături ursuleţul ei de pluș. Se săturase. Așa că a sărit jos, a îm- 
pins purcelul la o parte din calea sa, a apucat furca și a îndrep- 
tat-o spre fermier urlând, cu vocea tremurând de furie: 

— O să te trag în ţeapă și-o să te dau să te mănânce porcii, 
ţărănoi nenorocit ce ești! 

Fermierul s-a oprit brusc și a lăsat scândura din mâini. 

— C-c-ce vrei? a întrebat el pe un ton blând. 


— Vreau ursuleul meu de pluș! a urlat Lisa, pornind spre 
fermier. Pe lângă asta, vreau să-mi spui pe unde s-o iau spre 
Pastilia! Chiar acum! Să auzim! 

— P-p-pastilia? s-a bâlbâir îngrozit fermierul, fugind de 
furcă împleticit. Păi... asta e. 

— Nu văd nicio temniţă aici! Unde-i Place de la 
Revolution? 

— A... cred că te referi la Bastilia, cu B. 

Furia din ochii Lisei s-a stins puţin. 

— Bastilia? 

— Da. E în centrul orașului, drept în faţa Place de la 
Revolution. 

— Cât de departe e? 

— E cam mult de mers, dar p-p-poate nu te grăbești? 

— Află că trebuie să ajung acolo înainte să-l decapiteze pe 
Contele de Monte Crisco. 

— Aoleu, a făcut fermierul. Atunci — atunci nu prea ai 
timp. 

Lisa a coborât furca. 

— De ce nu? 

— Pentru că au de gând să-l decapiteze pe Contele de 
Monte Crisco chiar azi, 

Lisa a aruncat furca în lături. 

— Repede! Ai vreun cal pe care să-l pot lua? 


— Un cal? a pufnit fermierul indignat. Eu sunt fermier de 
porci, nu vreun țărănoi împinge-ponei. 

Lisa a oftat. A privit în jur. Un porc negru și păros — 
monstruos, mare cât o motocicletă, cu colți ascuțiți — tocmai 
se rostogolise în bălegar, se ridicase și acum grohăia la ea ame- 
ninţător. Lisa a oftat încă o dată. Avea să fie treabă urâtă. Avea 
să fie treabă riscantă. Avea să călărească porci. 


În acea zi, un băieţel pe nume Marcel a venit la Place de la 
Revolution cu părinții săi, ca să admire mulțimile. 

— Şi ca să ne asigurăm că își vor face treaba călăii, spusese 
tatăl lui. 

Mama lui pregătise un coş mic, cu bucate pentru prânz, și 
Marcel se gândea cu poftă la brânza şi la pâinea franceză. Fireș- 
te că Marcel nu-i spunea pâine franceză, așa cum spaniolii nu-i 
spuneau pâinii pâine spaniolă, danezii nu vorbeau de pâine 
daneză, americanii... ei, ați prins ideea. 

Îi spunea pâine, pur și simplu. 

Şi brânză. 

Şi poate un pic de vin roșu amestecat cu apă. 

Şedeau pe o pătură pe care mama sa o întinsese peste pave- 
lele din piața ticsită. Marcel privea nerăbdător coșul cu bucate, 
în vreme ce părinții săi și toţi ceilalți stăteau cu ochii pe plat- 
forma de lemn din fața lor. Călăul — un tip fără cămașă, cu 
pieptul transpirat și cu o glugă neagră trasă peste cap, având 
doar două găuri pentru ochi — avea să dea citire condamnări- 
lor la moarte pe un ton grav și autoritar. Apoi avea să tragă de 
o frânghie și, cu un sunet șuierător, tăișul ascuțit avea să cadă 
din vârful scheletului înalt de trei metri jumătate și să scoată 
un bașt! când avea să taie capul sărmanului de dedesubt, care 
stătea cu gâtul fixat în ghilotină. Acel bașz? avea să fie urmat de 
uralele mulțimii. 

— Vezi aia? a întrebat tatăl, dând din cap admirativ. Asta 
numesc eu decapitare grozavă. Ai văzut, Marcel? 

Dar Marcel nu văzuse. Se plictisea. Decapitările astea avu- 
seseră loc toată vara. Tot tăiau și iar tăiau. Capetele dansau 


până la coșurile împletite din fața ghilotinei și sângele curgea 
de pe scenă pe pavelele de dedesubt. Și, din când în când, în 
cazul celor care făcuseră vreo ticăloșie deosebită sau fuseseră 
puţin prea bogați sau aristocratici, capul era cusut înapoi pe 
trup și era tăiat încă o dată. 

Nu, lui Marcel îi plăcuseră duminicile dinaintea începerii 
revoluției. În vremea aceea venea cu mama și cu tatăl său la Pla- 
ce de Revolution și ascultau muzicieni care cântau în faţa Bas- 
tiliei. Muzica îi plăcea foarte mult lui Marcel și își dorea să se 
facă muzician la maturitate. Lua cu el trompeta primită de la 
bunicul său oriunde se ducea. Ziua de azi nu făcea excepție. 
Așa că, în timp ce ceilalți urmăreau cu interes ce se petrecea 
sus, pe scenă, Marcel și-a dus trompeta la buze ca să cânte o 
piesă scurtă pe care o compusese de unul singur. Dar n-a mai 
apucat să cânte, pentru că atenţia i-a fost captată de ceva care 
gonea spre ei de pe una dintre străzile laterale. Nu era o treabă 
frumoasă, și nici lipsită de risc. De fapt, îi părea că era vorba de 
cineva călare pe un porc. Și în spinarea porcului, care era negru 
și monstruos, stătea o fată! 

Porcul s-a oprit, iar fata a sărit de pe el și a fugit în mulți- 
me, strigând: 

— Doctore Proctor! Doctore Proctor! Sunt eu, Lisa! Eşti 
aici? Doctore Proctor? 

Însă vocea fetei a fost înăbușită de șuierul tăișului, de spin- 
tecare și de chiuitul mulțimii. Fata s-a oprit și, nemişcată, a çi- 
pat iar și iar, dar nu i-a răspuns nimeni. Bineînţeles că nu, ni- 
meni n-avea cum să audă vocea ei delicată, de fată. S-a lăsat 
păgubașă, și Marcel a văzut că i se adunau lacrimi în ochi, 
stând așa și căutând disperată în mulțime. Din moment ce 
Marcel era un băiat sensibil, pe care îl interesau muzica și feri- 
cirea semenilor săi mai mult decât decapitările, și-a luat trom- 
peta și s-a dus la ea. 

— Bună, a spus el. 

Dar fata era prea preocupată să privească mulțimea încât 
să-l observe. 


Marcel și-a dres glasul. 


— Bună, Litha. 

Fata s-a întors şi s-a uitat la el surprinsă. 

— Ai spus Lisa? a întrebat ea. 

— Da, Litha. Athta am thpus. Ai nevoie dhe adhutor? a 
întrebat Marcel. 

— De unde știi cum mă cheamă? a întrebat fata. 

— Pentru că ai țipat de câteva ori „Ihunt eu, Litha“. 

— A, da, a spus Lisa, zâmbind, dar nu era un zâmbet feri- 
cit, ci un zâmbet de mai-am-puţin-și-plâng. 

— Vothea ta nu the aude athâr de bine dhin caudha zgo- 
mothului dhe la atârhia oameni, a spus Marcel. Dhacă vrei să 
che audhă docthor Procthor, ăsta, îthi trebuie theva cu mai 
mulchă puthere. De astha, de exemplu. 

Marcel i-a arătat trompeta. 

— Și poathe c-ar fi thi mai bine să-thi dai dhos clethele ăla 
ciudach de pe nath. 

Lisa s-a uitat la instrumentul lui. 

— Nu pot să-i strig numele cu aia. 

— Nu, a spus Marcel. Dar poathe că ath puthea să cânch 
theva care thă-l thacă să întheleagă că efthi aithi. 

— Mai exact? 

— Nu fthiu. Nu ai freun cânthec al docthorului Proctor? 
Sau al Lirhei? 

Lisa l-a privit descurajată și a clătinat din cap. 

Marcel a aplecat capul într-o parte. 

— Poathe freun cânchec din locul chău nathal? 

— Un cânthec al Bulevardului Tunurilor, adică, un cântec? 
a spus Lisa. Nu prea cred. 

— Ei, atunthi, a spus Marcel oftând și s-a gândit un mo- 
ment. Ai frea o thelie de pâine cu puthină brândhă și parheu? 

Lisa privea cu ochii mari trompeta lui Marcel. Închipuirile- 
s închipuiri, zicea în sinea ei. Şi visele sunt doar vise. Dar poate 
cănu. 

— Aş putea să împrumut trompeta ta? a întrebat ea. 

Marcel s-a uitat întâi la ea și apoi la instrumentul său. A 
ezitat. Dar apoi a încuviințat din cap și i-a întins trompeta. 


Lisa a dus-o la buze și s-a concentrat, încercând să ignore sune- 
tul unui nou voozz! — bat! — ura! Pentru că la asta visase. 
Nu că s-ar întâmpla chiar într-un loc unde oamenilor li se tă- 
iau capetele, dar oricum: să cânte piesa asta pentru o mulțime 
mare. 

Şi-a poziționat degetele pe clape, așa cum o învățase Nilly, 
și apoi a suflat. Prima notă a izbucnit tremurător, șovăielnic și 
timid. A doua a fost nepotrivită și a sunat oribil. A treia a fost 
greșită de-a dreptul. Dar a patra a fost corectă. Când a șasea 
notă s-a înălțat puternică și limpede spre cerul albastru al 
după-amiezii, peste Place de la Revolution din Paris, Marcel a 
încuviinţat din cap mulțumit. E ciudat dacă stai să te gândești, 
dar nimeni în afară de mine și de tine nu știe că asta a fost pri- 
ma dată în istorie când cineva din Franța — de fapt, cineva din 
lume — a auzit un cântec care n-avea să fie compus decât după 
vreo 60 de ani, un cântec pe care toți norvegienii aveau să-l 
recunoască într-o bună zi, un cântec care avea să devină Imnul 
Naţional al Norvegiei, „Ja, vi elsker“S. 

Notele au străpuns zgomotul mulțimii și i-au făcut pe toți 
să se întoarcă și să asculte. Până și călăul de pe scenă, care fuse- 
se poreclit Baie-de-Sânge datorită eficienţei sale, s-a oprit din 
lucru, a ciulit urechile sub gluga sa neagră, de călău, și s-a scăr- 
pinat pe pieptul său descoperit, în formă de butoi. I se părea 
un cântec chiar captivant. Nu-i lipsea decât... Ei, ce-i lipsea, de 
fapt?... Poate un acordeon? Baie-de-Sânge s-a dezmeticit din 
reveriile sale muzicale când tipul care stătea în clipa aceea cu 
capul în ghilotină, o prăjină de om subţire, cu niște ochelari 
ciudați care parcă erau lipiţi de fața sa, a început să strige și să 
țipe într-o limbă ciudată și străină: 

— Nilly! Lisa! Aici! Sunt aici, sus! 

Lisa s-a oprit din cântat și a privit în jur, cu inima zvâcnin- 
du-i în piept, pentru că nu încăpea îndoială cui îi aparținea vo- 
cea. Îngâna r-urile ca o mașină de tuns iarba veche și ruginită. 
Era doctorul Proctor! A sărit, încercând să-și dea seama de 
unde venea glasul. 


— The-ai dhithe thă te ridithi pe umerii mei ca thă vedhi 
mai bine? a propus Marcel. 

— Eşti sigur că ai atâta putere? a întrebat Lisa, privindu-l 
cu neîncredere pe băiatul acela slăbuț. 

— Firefthe, a spus Marcel, lăsându-se în genunchi. 

Lisa s-a cățărat pe umerii lui și Marcel s-a ridicat, clătinân- 
du-se și împleticindu-se. 

— Sunt aici! a strigat doctorul Proctor. Repede! Situaţia e 
cam... ăăă... urgentă! 

— Vai... a spus Lisa, pierzându-și speranţa. 





Sus, pe scenă, a văzut un bărbat slab, cu părul răvășit deasu- 
pra unei perechi de ochelari de motocicletă murdari de cenușă, 
care țipa într-o limbă pe care Lisa o bănuia a fi norvegiana, din 
moment ce Lisa încă purta cleștii de nas francezi. 

— Doctore Proctor! 

— Ce-i? a icnit Marcel de sub ea. 

— Doctorul Proctor e sub ghilotină! O să-l decapiteze! 
Trebuie să-l salvăm! 

Lisa a sărit de pe umerii lui Marcel, a alunecat pe spinarea 
lui și a țâșnit, făcându-și loc prin mulțime. 

— Nu! a strigat Marcel. Decapirheadhă pe orithine în- 
thearcă thă împiedirhe decapirhările! Lisa! 

Dar Lisa nu-l asculta, doar înainta împingându-se în 
oameni. 

Vocea gravă a lui Baie-de-Sânge a răsunat de pe scenă: 

— Curtea revoluţionară a Parisului îl condamnă pe docto- 
rul Victor Proctor la decapitare, pentru că a încercat să împie- 
dice decapitarea insului de aici... 

Baie-de-Sânge a băgat mâna în coșul împletit, a apucat de 
păr un cap și l-a prezentat publicului atent. 

— A recent decedatului Conte de Monte Crisco! 

Mulțimea a izbucnit în urale. 

Lisa aproape că ajunsese la scenă, dar s-a împotmolit în spa- 
tele unei persoane înalte care nu voia nicicum să se miște. 

— Vă rog, lăsați-mă să trec! a strigat tare Lisa, împungând 
persoana în umăr cu trompeta. 

Persoana s-a întors încet și s-a holbat la Lisa, a zâmbit larg 
şi a şoptit cu o voce aspră ca vântul deșertului: 

— Corabie la orizont, aici erai. Lasă-mă să te strâng în 
brațe! 

Lisa a simţit că toate se prefac în gheață. Sângele care-i cur- 
gea în vene, țipătul pe care-l ținea pe buze, da, până și timpul 
parcă a stat în clipa în care a fost cuprinsă de două brațe sub- 
tiri, dar vânjoase ca niște cabluri de oțel. Respirația a trăsnit-o 
aproape cu puterea unei vijelii și duhnea a șosete puturoase. 


Baie-de-Sânge a azvârlit capul Contelui de Monte Crisco 
înapoi în coș și şi-a pus o pereche de ochelari peste mască. A 
început să citească cu voce tare dintr-un document. 

— Juriul a avut de spus despre condamnat următoarele: 
„Doctorul Proctor e un tip foarte haios, care a vorbit în apăra- 
rea sa cu elocvenţă. Dar a ales o tactică nepotrivită și a făcut o 
greșeală cumplită când a spus astăzi înaintea curții că tocmai ar 
fi inventat o cadă călătoare în timp care... 

Mulțimea a izbucnit în râsete vesele și Baic-de-Sânge a tre- 
buit să aștepte câteva momente înainte să poată continua. 

Între timp, Lisa se zbătea fără succes în strânsoarea ca de 
fier a femeii înalte. 

— Dă-mi drumul! a urlat ea, dar braţele femeii nu s-au 
clintit. 

— Linişteşte-te, copilă, i-a șoptit femeia la ureche. Hai să 
savurăm sfârșitul împreună. După asta, invenția va fi numai a 
mea, nu înţelegi? 

Avea aceiași dinţi ascuțiți și același machiaj negru la ochi ca 
înainte, dar Raspa i-a părut Lisei și mai înfiorătoare decât în 
închipuirile ei din cauza felului în care-i străluceau ochii a 
nebunie. 

— Ei, Lisa, cumva vrei să-l salvezi pe neisprăvitul ăla de 
acolo, de sus? a întrebat Raspa, făcând semn spre ghilotină și 
doctorul Proctor, care se holba disperat în mulțime, în vreme 
ce Baie-de-Sânge citea ce mai rămăsese din sentință punctat 
din când în când de strigătele batjocoritoare ale publicului, 
care, era clar, începuse să se plictisească. 

— Mă rog, a icnit Lisa. Dacă-i taie capul, pot pur și simplu 
să mă întorc în timp cu câteva ore și să-l salvez atunci. 

Raspa a râs și a clătinat din cap. 

— Nu-i atât de ușor să schimbi istoria cum e limpede că vă 
închipuiți voi, idioților. N-aţi observat? Nici măcar Victor nu 
pare să priceapă că e imposibil să schimbi cele întâmplate fără 
să-ţi dai viața. Ori ai uitat ce ţi-am spus în prăvălie? Istoria e 
cioplită în piatră, și puteți schimba cuvintele gravate numai 
dacă sunteți dispuși să vă dați viaţa. 


Acum Lisa și-a amintit. De aceea nu reușiseră să împiedice 
nimic din cele întâmplate? 

— Cum de știi mai multe despre schimbatul istoriei decât 
doctorul Proctor? a întrebat ea ca să câștige timp, încercând în 
vremea asta să-și elibereze mâna în care ținea trompeta. 

— Pentru că nimeni nu a studiat și nimeni nu știe mai mul- 
te despre timp decât mine, fetiţo. Doar eu am inventat săpunul 
timpului. 





— Săpunul timpului? a icnit Lisa. 
Şi-a amintit de ceasurile din Prăvălia de Ceasornice cu 
Trenci și și-a dat seama instinctiv că Raspa spunea adevărul. 


Dar, în același timp, a mai înţeles ceva. 

— Dar... dar dacă istoria e înscrisă în piatră, atunci docto- 
rul Proctor nu poate să moară acum! Atunci, praful de vânto- 
naut n-ar mai fi inventat, fapt ce ar schimba istoria. Şi asta nu e 
posibil. Cel puțin nu după spusele tale. 

— Nu auzi ce spun, fată proastă ce eşti, a spus Raspa, cobo- 
rându-și pleoapele machiate în negru peste ochii săi enormi și 
coborând vocea. Moartea face excepție. Poţi schimba istoria 
numai dacă mori. Pentru că atunci tu însăţi ai dispărea în timp 
și nu te-ai mai întoarce niciodată. Și, vezi? Se petrece chiar 
acum. Victor e pe cale să moară, să dispară definitiv, fapt ce va 
schimba istoria. 

Avea ochii larg deschişi și în glasul ei se auzea un râset ca de 
gheaţă: 

— Toate vor fi ale mele, și numai ale mele! 

Lisa a reușit să-și desprindă brațul pe jumătate, dar n-a pu- 
cut mai mult. 

— Cum adică toate vor fi ale tale? 

— Dacă Victor Proctor moare în 1793, cine crezi că va pa- 
tenta cada călătoare în timp? Cine va deveni cea mai mare in- 
ventatoare din lume? 

Sus, pe scenă, Baie-de-Sânge s-a oprit din citit. S-a uitat 
repede peste rândurile din pagină rămase și apoi a strigat pe 
fondul corului de huiduieli din ce în ce mai zgomotoase: 

— Bine, oameni buni, mai sunt niște lucruri scrise aici, dar 
e vorba cam de aceeași poveste ca până acum. Așa că propun 
să-i dăm drumul. 

Aplauze entuziasmate. 

Raspa a lăsat capul pe spate și a izbucnit într-un râset abso- 
lut îngrozitor. 

Lisa s-a folosit de prilej ca să încerce o ultimă smucitură 
puternică. Și-a eliberat o mână din strânsoarea Raspăi. 

— Ei, om de uscat nenorocit... a început să spună Raspa, 
dar n-a putut mai mult. 

O trompetă a lovit-o în cap și ditamai femeia s-a aplecat 
într-o parte, după care s-a prăbușit. 


Lisa a pornit în grabă, s-a strecurat pe sub brațele paznici- 
lor aflați de o parte și de alta a scărilor și a urcat treptele în 
fugă, ajungând pe scenă. Aici a sărit în spatele lui Baie-de-Sân- 
ge, care deja apucase frânghia și se pregătea să elibereze lama 
ascuţită. 

— Stai! a ţipat ea. Doctorul Proctor e nevinovat! Faceţi o 
greșeală! 

Baie-de-Sânge a mișcat scurt din umeri, de parcă în spina- 
rea sa aterizase o biată muscă. 

— Gărzi! a strigat el. 

— Venim! a răspuns o voce. 

— ertaţi-ne, domnule Baie-de-Sânge, a spus altă voce. 

Și imediat după aceea, Lisa a simţit niște brațe puternice 
care au desprins-o din spinarea lui Baie-de-Sânge și au ţinut-o 
strâns. Înaintea ei a văzut trei chipuri: 

O față pătată, cu o mustață în stil Fu Manchu. 

O față la fel de pătrată cu o mustață ca un ghidon de 
motocicletă. 

Şi o față care, de fapt, nu era față deloc, ci o mască neagră, 
cu găuri pentru ochi. 

— Încerci să împiedici o decapitare, a mârâit Baie-de-Sân- 
ge, arătând-o cu un deget tremurător. Te acuz și cer să fii deca- 
pitată. Acuzata are ceva de spus? 

Lisa a căscat gura. 

— Am, ăăă... profesorul... ăăă... suntem nevinovaţi! 

— Şi juriul ce are de spus? a mârâit Baie-de-Sânge, holbân- 
du-se la Ghidon și Fu Manchu. 

— Eu... ăăă... păi, s-a bâlbâir Ghidon. E doar o fetiță. 

— Doar o fetiță, da, a spus Fu Manchu. Așa că, în ceea ce 
mă privește... ăăă... 

Baie-de-Sânge i-a privit fix. 

— Mai e cineva aici care vrea să împiedice o decapitare? a 
mârâit cu o voce gravă. 

— E vinovată! a strigat Ghidon. 

— Vinovată! a strigat Fu Manchu. 


Baie-de-Sânge s-a apropiat de ghilotină și a deschis butucul 
în care era imobilizat doctorul Proctor. 

— Mai e loc pentru încă o persoană. Vino încoace. Să fa- 
cem o decapitare dublă! 

Paznicii au aplecat capul Lisei lângă cel al doctorului Proc- 
tor. Apoi butucul s-a închis la loc, peste gârurile lor, și au fost 
prinși. 

— Bună, profesore, a spus Lisa. Mă bucur să te revăd. 

Şi-a întins gâtul, chinuindu-se să privească în lateral, dar 
era destul de greu, din moment ce capul ei era imobilizat. 

— Bună, Lisa, a spus doctorul Proctor. Îmi pare rău că te- 
am adus în situația asta dezastruoasă. Chiar foarte rău. 

— Nu-ţi face griji. Nu-i atât de important, a spus Lisa, ridi- 
când capul puţin ca să poată privi în sus și să vadă o părticică 
din cerul de deasupra mulțimii. Şi deasupra, la câțiva metri 
peste ei, soarele se oglindea într-o lamă foarte lucioasă și foarte 
ascuțită. 





— Aşadar, dați-mi un HAȘT! a strigat Baie-de-Sânge, 
ţinând frânghia în mână. Toată lumea e gata? 

— OUTI! a răsunat răspunsul în Place de la Revolution. 

— Daţi-mi un H! a strigat Baie-de-Sânge. 

— H! a strigat mulțimea. 

— Daţi-mi un A? 

—A! 

— "Trebuie să-ți transmit salutări de la o grămadă de oa- 
meni, a spus Lisa. De la Anna, din Innapoiete, de la Gustave 
Eiffel și, firește, de la Juliette. 

— Of, Juliette, a şoptit Proctor, închizând ochii înlăcri- 
mați. Am dezamăgit-o pe Juliette... 

Şi ochii Lisei s-au umplut de lacrimi. Şi poate că de aceea i 
s-a părut că vede ce a văzut, privind în mulțime și zărind chi- 
pul Raspăi acolo, în rândul al doilea. Pentru că chiar părea că 
lacrimi apăruseră și în ochii Raspăi. 


— Daţi-mi un $’ a strigat Baie-de-Sânge. 

— ȘI 

— Daţi-mi un T! 

—T! 

În spatele ei, Lisa l-a auzit pe Baie-de-Sânge șoptind în gra- 
bă paznicilor: 

— Mai trebuie un T sau ajunge? a strigat Baie-de-Sânge. 

— Eu zic că ajunge, a şoptit Ghidon. 

— Cred că în mod clar trebuie și un Z, a spus Fu Manchu. 

Lisa a clipit, scăpând o lacrimă. Așadar, ăsta va fi sfârșitul. 
Soarele strălucea, în aer plutea mirosul de iasomie și pâine 
proaspătă și în depărtare auzea cântecul păsărilor și guițatul 
porcilor. Ochii i s-au umplut iar de lacrimi. Chiar n-avea să-i 
mai vadă niciodată pe mama sa, pe tatăl său sau pe Nilly? A 
clipit încă de două ori. Ceva dansa peste capetele oamenilor, în 
mulțime, poate un fluture. 

— Daţi-mi încă un Z discret! a strigat Baie-de-Sânge. 

I 

Un fluture albastru. Cu pantaloni albi. Şi o pălărie în trei 
colțuri, așezată strâmb. Și se îndrepta spre ei. 

— Laolaltă, ce obținem? a strigat Baie-de-Sânge. 

— HAŞT()! 

— Nu prea vă aud. 

— HAȘT(I)! 

Fluturele se făcea din ce în ce mai mare. Se vedea mai clar. 
Lisa vedea acum că nu zbura, ci sărea între oameni, din creștet 
în creștet, croindu-și drum pe deasupra mulțimii. Și avea... 
pistrui? 

— Şi acum ce facem? a răcnit Baie-de-Sânge? 

— Facem HAŞT! 

Era... nu se putea... dar era... ERA NILLY! 

Ce minunat! Vai, și ce cumplit! Pentru că era prea târziu. 
Lisa l-a auzit pe Baie-de-Sânge trăgând de frânghie, și păsările 
s-au oprit din cântat și porcii s-au oprit din guițat. Acum nu se 
mai auzea decât șuierul tăișului în coborâre. 


£ Numele complet al imnului norvegian este Ja, vi elsker dette landet şi 
înseamnă Da, iubim această țară. (N. red.) 


16. Până peste cap 


În văzduh răsuna o notă şi acea notă era sunetul tăișului cuţi- 
tului proaspăt eliberat, care se repezea spre gâturile Lisei și al 
doctorului Proctor. În curând avea să separe capetele de trupu- 
rile lor și istoria avea să se schimbe. Nicio fară pe nume Lisa nu 
va locui vreodată în casa roșie de pe Bulevardul Tunurilor și 
niciun doctor Proctor nu va locui vreodată în cea albastră. Pra- 
ful de vânturi, praful de vântonaut și cleştii de nas francezi nu 
vor fi inventaţi niciodată. Iar cada călătoare în timp va fi inven- 
cată de altcineva, mai exact, de asistenta lui cam diabolică, Ras- 
pa. E adevărat că Nilly se îndrepta spre scenă, dar ajunsese prea 
târziu. Baie-de-Sânge deja eliberase lama ghilotinei. 

Perspectivele de viitor erau — cu alte cuvinte — cam 
sumbre. 

Lisa a închis ochii. 

Și atunci cuțitul a sosit, și șuierul s-a oprit cu un zăngănit 
zgomotos. 

Lisa era moartă. Fireşte că era moartă, doar tocmai fusese 
decapitată, și, mai mult, era înconjurată de o tăcere de moarte. 
Într-adevăr, a fost puțin ciudat că sunetul scos de cuţit când a 
lovit-o a fost zbang!, şi nu bașt!, dar ce importanţă are? Gân- 
dindu-se mai bine, i s-a părut cam ciudat că auzise un sunet, 
din moment ce acum nu mai avea cap. De fapt, era ciudat că 
gândea toate astea, de vreme ce era decapitată și așa mai depar- 
ce. Lisa a deschis ochii șovăind, parcă așteptându-se să vadă 
interiorul unui coș împletit și — deasupra ei — propriul trup 
lipsit de cap. În loc de asta, a privit în mulțime, care se holba 
mută la ea și la profesor, cu gurile căscate. 

Apoi a auzit o voce cunoscută: 

— Dragi cetățeni ai Parisului! Ziua libertăţii a sosit! Întoc- 
mai cum sabia mea i-a salvat pe acești doi prunci nevinovaţi ai 
revoluției, așa vă va elibera și pe voi, da, PE VOI, din ghearele 


tiraniei, a exploatării, a degradării și a altor suferinţe! Lisa și-a 
întors capul. Drept deasupra capului ei și al profesorului, a ză- 
rit o sabie cu vârful înfipt în ghilotină. Era clar că sabia oprise 
lama ghilotinei fix în ultima nanosecundă înainte ca amândoi 
să-și piardă capetele. Sau trupurile. Depinde din ce punct pri- 
veşti problema. Lângă ea, l-a auzit pe profesor gemând încet: 





— Încă suntem în viaţă? 
— Da, a șoptit Lisa, urmărind cu ochii tăișul sabiei spre 


mânerul ei, apoi spre mâna micuță care o ţinea, spre tipul mi- 
cuț, îmbrăcat în uniformă albastră, care se adresa mulțimii, 
gesticulând înnebunit cu mâna liberă: Promit să scad taxele de 
orice fel și prețurile la tutun, benzină, jucării și croaziere! 

— Nilly! a sâsâit Lisa încet. Ce faci? 

Nilly s-a oprit și a șoptit: 

— Şşş! Mă pricep la chestiile astea. Recent am convins 70 
ooo de tipi cu puști să plece acasă. Ascultă și tu... 

Nilly și-a dres glasul și a ridicat vocea iar. 


— Vă voi scăpa de durerile de măsele, de orele de educație 
fizică şi de zăpada aia fleşcăită și lipicioasă pe care nu se poate 
schia. Și voi elimina pedeapsa cu moartea. Mai ales pe cele la 
care sunt condamnaţi profesorii trăsniţi și fetiţele certărețe. 
Dacă îmi veți da acordul vostru în problema asta, de Crăciun 
toată lumea va primi câte un PlayStation! 

A coborât iar glasul și a șoptit: 

— Vedeţi? Încuviinţează din capete. Îi câștig de partea 
mea. 

— Mă tem că nu e chiar așa, a spus doctorul Proctor. 

Şi se pare că profesorul avea dreptate. În mulțime se răs- 
pândea un murmur de nemulțumire. Câţiva oameni își agitau 
pumnii către scenă. 

— Vrem o decapitare! a ţipat o voce de undeva, din 
mulțime. 

— Vrem să vedem cum zboară și capul ăluia mic! a strigat 
altcineva. 

În spatele lui, pe scenă, Baie-de-Sânge își revenise din șocul 
imaginii unui băiețel mic care apare de nicăieri, își înfige sabia 
în ghilotină pentru a opri cuțitul și — mai rău — poate toceş- 
ce tăișul lui, încât să trebuiască să fie ascuţit din nou. Dar era 
clar că băieţelul ăsta era un ţicnit, așa că Baie-de-Sânge și cei 
doi paznici s-au apropiat de el din spate cu cea mai mare grijă. 

— Dar, dragii mei conaționali, a spus Nilly râzând binevoi- 
tor. Nu m-aţi auzit? Vă voi scăpa de ploile din zilele de 
duminică! 

O felie de pâine cu brânză a țâșnit din mulțime și aproape 
că l-a lovit pe Nilly. Acesta s-a întors ca s-o evite și i-a zărit pe 
Baie-de-Sânge și pe cei doi paznici, care își scoseseră săbiile. 

— Şi salarii mai mare pentru toată lumea! a strigat Nilly, 
dar acum nu mai părea atât de sigur de sine. Mai ales... ăăă... 
pentru călăi și soldații cu mustăți. De asta ce spuneți? 

Dar nimeni nu a spus nimic de asta. Baie-de-Sânge și paz- 
nicii s-au apropiat încet de el, după cum a făcut și mulțimea, a 
cărei rumoare devenea din ce în ce mai zgomotoasă. 


— Fir-ar! Nu pricep, a bălmăji Nilly. Cu asta i-am dat gata 
la Waterloo! 

— Ai face bine să te gândești la altceva, a spus doctorul 
Proctor. Și asta cât de repede. O să ne sfâșie. 

— Păi ce altceva? a șoptit Nilly. Deja le-am promis totul! 
Ce le place, de fapt, oamenilor ăstora? 

— Cred, a spus Lisa, că le place... muzica. 

— Muzica? a întrebat Nilly îndoielnic. 

— Pe ăla mic decapitaţi-l de două ori! a urlat cineva și alții 
au spus: „Oui!“ 

Nilly a privit în jur disperat. Își dădea seama că jocul se 
apropia de final. În curând, dar totuși încă nu. Căci nu era el 
un tip descurcăreț care știa să facă una, alta? Poate. Putea să 
alerge repede, știa să mintă atât de bine, încât ajungea și el să-și 
creadă minciunile, și știa să cânte la trompetă atât de bine, în- 
cât până și păsările suspinau de bucurie, și... 

Trompeta! 

S-a uitat la instrumentul de alamă pe care Lisa încă îl ţinea 
în mână. Și în clipa următoare a lăsat sabia, a sărit jos de pe 
ghilotină, s-a strecurat pe sub brațele soldaţilor și a înșfăcat 
trompeta. A dus-o la buze direct și a suflat. 

Primele două note s-au înălțat spre cerul albastru și, uite 
așa, ciocârliile și celelalte păsări cântătoare s-au oprit din cân- 
cat, iar albinele și muștele s-au oprit din bâzâit. Când a treia și 
a patra notă au erupt din trompetă, rumoarea amenințătoare s- 
a liniștit şi ea. Pentru că, spre deosebire de imnul norvegian, 
toată lumea prezentă mai auzise cântecul ăsta. 

— Asta nu €...? a spus o femeie durdulie, cu câte un prunc 
în fiecare braţ. 

— Dar asta trebuie să fie... a spus un fermier, folosindu-se 
de furca sa ca să se scarpine sub pălăria călduroasă, cu dungi 
roșii. 

Însă Nilly n-a putut mai mult, pentru că cei doi paznici l- 
au prins de brațe, 

— Puneţi-l în ghilotină, a strigat Baie-de-Sânge. A încercat 
să întrerupă două decapitări, ceea ce înseamnă că trebuie să-l 


decapităm de trei ori! Ce spuneţi, oameni buni? Daţi-mi un 
H! 

— H! a răspuns mulțimea. 

Într-adevăr, nu cu atâta putere și entuziasm pe cât se aștep- 
ta Baie-de-Sânge, dar el ştia una bună, anume cum să le stâr- 
nească pofta de sânge: 

— Dati-mi un... 

— Nu! 

Vocea s-a auzit din mulțime și era atât de mică și de firavă, 
încât Baie-de-Sânge ar fi putut cu ușurință s-o înăbușe. Totuşi, 
l-a surprins atât de tare, încât pur și simplu a uitat cum să con- 
tinue. În cariera lui de călău, nimeni din Place de la Revolution 
nu-l contrazisese, nimeni nu protestase și nimeni nu se împo- 
trivise celor deja hotărâre. Pentru că toată lumea ştia că asta ar 
fi însemnat să ceară ca ei înșiși să-și piardă capul. 

— Lasă-l să cânthe la trompetă, a strigat vocea. Vrem thă 
audhim mudhică! Atha cum the audhea duminica! 

În Place de la Revolution nu s-a auzit niciun sunet. Baie- 
de-Sânge a căscat gura la mulțime și fața i s-a contorsionat 
într-o grimasă furioasă pe care nimeni n-o vedea din cauza 
glugii. 

— Cine a vorbit? a urlat el. 

— Eu, a spus o voce. Marthel. 

— Marthel? a repetat Baie-de-Sânge. Marthel, acum o să... 

— Sunt de acord cu Marcel, a spus încă o voce. 

Asta era aspră şi uscată ca vânturile deșertului. 

— Vrem să auzim cântecul până la capăt. Doar e 
Marseilleza. 

Baie-de-Sânge a rămas iar fără cuvinte. Se holba la o vrăji- 
toare bizară, cu păr negru, purtând un trenci negru. 

— Vreau să aud cântecul, a strigat o voce chiar din fundul 
mulțimii, urmată de două grohăituri de porci aprobatoare. 

— Şi eu! a strigat o femeie. 

— Şi eu! Cântă Marseilleza, puștiule. 

Baie-de-Sânge s-a întors spre cei doi paznici. 

— Himf! a făcu el. 


Apoi a încuviinţat nemulțumit din cap și ei l-au eliberat pe 
Nilly. Fără să aștepte să i se ceară a doua oară, Nilly a dus trom- 
peta la buze și a început să cânte. N-a terminat bine primul 
vers, că mulțimea a început să cânte odată cu el. Întâi șovăitor, 
apoi mai hotărât, 


Contre nous de la tyrannie 
L'ttendard sanglant est levé. 
Sau, pentru cei dintre voi care în momentul de față n-aveţi 
cleştii voştri francezi pe nas: 


Împotriva noastră se ridică 
Steagul însângerat al tiraniei. 


Nilly a sărit pe ghilotină, peste capetele doctorului Proctor 
şi al Lisei, care amândoi cântau din străfundul plămânilor: 


La arme, cetățeni, 
Formaţi batalioanele. 
La marş, la mars! 

Un sânge impur 

Să ne îngrașe brazdele. 


Nu încăpea îndoială. Erau versuri cu adevărat memorabile. 
Şi, chiar și după ce Nilly s-a oprit, lumea a cântat mai departe. 
În mulțimea de oameni care cântau, Nilly a reușit să distingă 
trei voci — una înaltă şi subțire, uşor peltică; una aspră, ca de 
nisip; şi, în spatele lui, tonul grav al lui Baie-de-Sânge. 

— Să-i eliberăm pe toți cei care au fost condamnați la 
moarte, a ipat Nilly când s-a terminat cântecul. Nu mai vrem 
moarte. Pentru că, ce vrem noi...? 

— Ce vrem noi?! a strigat lumea din Place de la 
Revolution. 

— Daţi-mi un V?a strigat Nilly. 





—v!? 

— Daţi-mi un J! 

I 

— Daţi-mi un 4! 

—A! 

— Daţi-mi un JÅ! 

— TÄ! 

— Ce-am obținut? 

— Viaţă! a răspuns mulțimea. Viaţă! Viață! 

Nilly deja era cuprins de un entuziasm, de o vervă, de un 
extaz și de o inspirație atât de mari, încât simţea că trebuia nea- 
părat să cânte. Aşa că a cântat: 

— Va fi viaţă — da, da! Și nu moarte — nu, nu! 

Baie-de-Sânge a alergat la ghilotină, a deschis butucul, i-a 
scos pe Lisa și pe doctorul Proctor și i-a pus pe picioare, șter- 


gându-le hainele de praf şi întrebându-i îngrijorat dacă erau 
teferi. Evident că erau, pentru că îndată au fugit la flăcăul în 
uniformă, l-a apucat fiecare de câte un braţ și l-au ridicat, în 
vreme ce el cânta în continuare: 

— Aici va fi viaţă — da, da! 

Jos, în faţa scenei, lumea începuse să danseze şi să ţopăie, 
cântând odată cu el. Oamenii erau mai înviorați decât fuseseră 
până și la cele mai sângeroase și mai reușite decapitări de du- 
minică. Baie-de-Sânge a simţit o căldură ciudată, da, o senzaţie 
de bucurie care l-a cuprins. Nu putea fi oprită, cântecul ăsta 
simplu și iritant avea ceva deosebit. Și așa, când bucuria i s-a 
înălțat până-n gât, Baie-de-Sânge a făcut ceva ce nu mai făcuse 
niciodată în întreaga sa carieră de călău îngrozitor al Parisului. 
Şi-a dat jos gluga şi i-a lăsat pe oameni să-i vadă faţa. Și atunci, 
într-o clipă, mulțimea s-a oprit din cântat. S-au holbat la el 
oripilaţi, pentru că Baie-de-Sânge nu era deloc un bărbat chi- 
peş. Dar apoi a zâmbit larg și a început să cânte și el cu vocea sa 
gravă: 

— Aici va fi viață — ra, ra! 

Şi cu asta, petrecerea s-a reluat cu avânt. Oamenii alergau 
aiurea peste tot. Erau frenetici, zănatici, lunatici, sclipitoratici 
şi altele cu zici. Nici măcar n-au observat cele trei persoane 
care au coborât pe furiș în spatele scenei, au trecut pe lângă 
colțul clădirii temutei temnițe Bastilia și s-au făcut nevăzuți. 
Au tot cântat, dansat și împroşcat unii pe alții cu vin roșu. 
Cântecul era deja demult uitat a doua zi, când majoritatea din- 
tre ei s-au trezit cu capul plesnindu-le de durere, cu buzele us- 
cate și cu gâtul răgușit, dar nu și de către Baie-de-Sânge. Baie- 
de-Sânge avea să cânte piesa aia până la moarte și mai târziu 
avea să le-o transmită și copiilor și nepoților săi, care în cele 
din urmă aveau să umble destul de mult de colo colo, prin An- 
glia, prin Germania — şi unii dintre ei aveau să ajungă până și 
într-un orășel din Minnesota, unde vor forma o trupă metal pe 
nume Chiftea cărnoasă, care va deveni faimoasă în urma apari- 
ţiei în mockumentarul Aici va fi viaţă. 


— Ai adus săpunul timpului? a întrebat Proctor pe 
nerăsuflare. 

Lisa, Nilly şi cu el lăsaseră Bastilia în urmă și acum alergau 
pe străzile întortocheate ale Parisului. Lisa și Nilly habar n- 
aveau unde se aflau, dar se pare că profesorul ştia să se oriente- 
ze printre aleile și bulevardele liniștite, ca într-o zi de 
duminică. 

— Am puţin, a spus Lisa. Dar nu cred că ajunge pentru toți 
trei. Să ştii că a trebuit să fac câteva ocoluri ca să ajung aici. 

— Am puţin, a spus Nilly. Dar nu cred că ajunge pentru 
toţi trei. Să ştii că a trebuit să fac câteva ocoluri ca să ajung aici. 





— Să sperăm că, punând laolaltă porţiile voastre, va fi sufi- 
cient, a spus doctorul Proctor, într-o curbă. V-aţi întâlnit cu 
Juliette? Așteaptă la hotel? 

Dar, înainte ca ei să poată răspunde, doctorul Proctor s-a 
oprit atât de brusc, încât Lisa şi Nilly s-au izbit de el. 

— O, nu! a spus profesorul. Cineva mi-a furat cada. 
Priviţi! 

Dar nu prea aveau ce să privească, din moment ce profeso- 
rul arăta spre o piaţă pustie, în care se aflau numai câteva 


tarabe. 

— Ei, aș zice că cineva s-a procopsit cu o cadă nouă, a mor- 
măit Nilly. Acum ce facem? 

— Cada ta unde-i, Nilly? a întrebat Lisa. 

— Acolo unde ai spus că te duci în mesajul ăla din sticlă, a 
spus Nilly. La Pastilia. Apropo, ciudată destinaţie. M-am trezit 
în mijlocul unui coteț mare. 

— Scuze, am confundat Pastilia cu Bastilia, a spus Lisa. 
Dacă nu ne ajunge săpunul timpului, va trebui să ajungem aco- 
lo înainte să dispară clăbucii. Dar cum am putea să ajungem 
acolo? N-avem niciun porc. 

— Un porc? au izbucnit deodată și Nilly, şi profesorul. 

— Lăsaţi-o baltă, a spus Lisa ofrând, pricepând că i-ar fi 
prea greu să le explice. Ce ne facem? 

— Da, ce ne facem? au izbucnit deodată şi Nilly, și 
profesorul. 

Cei trei prieteni s-au privit unul pe altul derutaţi. 

Şi, privindu-se așa unul pe altul, derutați, în razele soarelui 
care pătrundea printre clădirile pariziene înalte, au auzit 
clămpănitul vioi al unor potcoave și pârâitul unor roţi mari de 
lemn. S-au întors. De după colţ a apărut tropăind un cal brun 
cu ochelari mari și negri. Și, în spatele lui, o trăsură. În faţa tră- 
surii stătea un vizitiu, care se legăna înainte și-napoi și arăta de 
parcă ar fi fost pe cale să adoarmă. Avea cearcăne mari sub 
ochi, o haină zdrenţuită și un joben ros de molii, negru și înalt 
ca hornul unei sobe. 

— Vă duc undeva? a întrebat el căscând. 

— Tocmai asta ne trebuia! a exclamat profesorul. Haideţi! 

S-au urcat prin ușa trăsurii, care imediat s-a pus în mișcare. 

Pe băncile din spare era loc fix pentru patru persoane, și, 
iarăși, tocmai asta le trebuia, pentru că deja era o persoană înă- 
untru. Borul jobenului pasagerului îi alunecase peste ochi și 
era limpede că dormea dus, pentru că trupul lui se înclina îna- 
inte şi-napoi, odată cu mișcările trăsurii. 

— Ciudat, a spus Lisa. 

— Ce e? a întrebat profesorul. 


— Şoferul nu ne-a întrebat unde vrem să mergem. 

— Elementar. 

Nilly a zâmbit îngâmfat. 

— E limpede că întâi o să-l lase pe celălalt pasager. 

— Dar nu avem timp de așa ceva! a spus Lisa. Să-l trezim și 
să-l întrebăm dacă ar fi de acord să mergem întâi la Pastilia? 

Profesorul a clătinat din cap. 

— Mă tem că n-ar ajuta cu nimic, Lisa. Sunt sigur că clăbu- 
cii vor fi dispărut demult. 

Au stat așa o vreme, chibzuind asupra situaţiei, și singurul 
sunet care a întrerupt liniștea era cel al copitelor calului, care 
clămpăneau pe pavele ca într-un dans lent de step. 

— Raspa era acolo, a spus Lisa. În mulțime. Ai văzut-o? 

— Nu, a spus doctorul Proctor. Dar nu mă mir. 

— Chiar? au spus Lisa și Nilly, privindu-l pe profesor 
uluiți. 

— Asta era ideea — ca ea să vă urmeze la Paris, a spus el, 
oftând. 

— Ideea? au strigat Nilly și Lisa, ați ghicit, deodată. 

— Da. V-am trimis la prăvălia ei cu timbrul ăla ca să pricea- 
pă că am reușit să călătoresc în timp, că am reușit să fac inven- 
ţia noastră să funcţioneze. Mi-am dat seama că, înțelegând 
asta, ar încerca să afle unde sunt și să vină ca să-mi fure inven- 
ţia. Așa cum a încercat să facă și când era asistenta mea aici, la 
Paris. 

— Să-ţi fure invenţia! a exclamat Lisa agitată. De ce ai vrea 
să vină aici dacă fix asta și-ar propune? 

— Pentru că rămăsesem fără săpun al timpului, a spus pro- 
fesorul. Şi pentru că știam că mai era destul în borcanul ăla din 
pivniţă ca voi să puteţi veni aici, dar nu și ca să ne întoarcem 
toți trei. Raspa e singura din lume care ar putea să mai facă să- 
pun al timpului. Aveam nevoie să ajungă aici, nimic mai mult. 

— N-ai fi putut să-i trimiși o felicitare, pur şi simplu, s-o 
rogi să vină? a întrebat Nilly. 

Profesorul a oftat din nou. 


— Raspa n-ar fi venit în veci să mă salveze de bunăvoie. Mă 
urăște. 

— De ce? 

Doctorul Proctor s-a scărpinat în cap. 

— M-am întrebat mult timp, dar chiar nu știu. Niciodată 
n-am încercat să-i iau onoarea de a fi inventat săpunul 
timpului. 

— Dar... a spus Nilly. Cum ai ştiut că vom scăpa secretul, 
încât să afle că mergeam la Paris? 

Profesorul a zâmbit pişicher. 

— Întâi de toate, am trimis felicitarea și timbrul, care am 
știut că o vor ajuta să înțeleagă situația. În al doilea rând, te 
pricepi de minune la multe, Nilly, dar nu prea se poate spune 
că printre talentele tale se numără și păstratul secretelor, nu? 

Lisa şi-a dres glasul. 

— He he he, a chicotit Nilly, zâmbind în zig-zag. 

— "Totuși, ce ne facem? a întrebat Lisa. Cum o vom găsi pe 
Raspa ca s-o convingem să mai facă săpun al timpului? 

— Ei bine, a spus profesorul. Nu va fi greu s-o găsim. 

— Nu? 

— Aveţi impresia că trăsurile cu cai apar așa, ca din cer, 
drept când ai nevoie de ele? 


Doctorul Proctor a făcut semn spre pasagerul adormit și 
apoi a coborât privirea. Nilly și Lisa i-au urmat privirea și s-au 
uitat în podea. Şi acolo — ieșind de sub marginea trenciu- 
lui — se vedea un picior de lemn care se termina cu nişte role. 


17. Unde e Juliette? 


Căruţa cu cai se legăna înainte și-napoi pe străzile din Paris. 
Lisa, Nilly și doctorul Proctor stăteau înăuntrul ei și se holbau 
la tovarășul lor ciudat de drum. 

— Aşadar, asta era? a mârâit o voce răgușită de sub borul 
jobenului. Pentru asta ai vrut să mă întorc, Victor? Ca să fac 
nişte săpun al timpului pentru tine şi pentru pramatiile astea? 

Jobenul s-a suit pe creștetul pasagerei și s-au ivit ochii înflă- 
cărați ai Raspăi, holbându-se mânios la doctorul Proctor. 

— Da, fireşte, a spus doctorul Proctor. 

— Da, fireşte! a şuierat Raspa, dând cu jobenul de pământ. 
Pentru că atât am însemnat pentru tine, nu-i așa, Victor? Am 
fost un săpunar nenorocit! 

— Dimpotrivă, a spus profesorul surprins. Ai fost un săpu- 
nar genial. Cel mai bun, de fapt. 

— Dar totuşi un săpunar. Nimic... nimic... 

Vocea Raspăi a tremurat puțin. 

— Nimic mai mult. 

— Ce vrei să spui, Raspa? 

L-a privit fix pe doctorul Proctor și pieptul ei se înălța și 
cobora. 

— Nimic, a spus ea, deodată vorbind de parcă ar fi fost ră- 
cită. Şi acum, Victor, ai impresia că e acolo, la Hôtel Frainche- 
Fraille, și că te așteaptă, acea... acea... 

A făcut un gest sever cu mâna și a pronunțat numele de 
parcă l-ar fi scuipat: 

— Juliette Margarine! 

Nilly s-a uitat la Raspa şi apoi la doctorul Proctor. Nu pri- 
cepea ce se petrece şi se pare că nici profesorul — care de obi- 
cei înţelegea atât de multe lucruri — n-avea idee. 

Numai Lisa parcă ţinea pasul cu situația. În orice caz, s-a 
aplecat spre Raspa și a întrebat: 


— Unde-i Juliette? 

Femeia cu tot acel machiaj negru a râs ca o cioară 
croncănitoare: 

— Şi de ce v-aş spune așa ceva? 

— Ascultă aici, Raspa... a început să spună doctorul Proc- 
tor pe un ton ameninţător, dar a fost întrerupt. 

— Nu te teme, Victor. Să spunem doar că primește ce me- 
rita. Uit-o pe femeia aia. Oricum, niciodată n-a fost potrivită 
pentru tine, vrăjitoarea aia. 

— Vrăjitoarea...? Au! 

Profesorul se ridicase în picioare în trăsură și se lovise cu 
capul de tavan. 

— Nimeni n-o numește vrăjitoare pe femeia pe care o 
iubesc! 

— Victor, te rog, a spus Raspa râzând. Un bărbat de vârsta 
ta n-ar trebui să se agite atât. Gândește-te la inima ta. 

— Măcar eu am inimă, a izbucnit profesorul. Pe când tu... 
tu... 

În ochii lui s-au adunat lacrimi mari, de profesor. 

— Tu n-ai decât un creier mare şi rece! 

— Raspa, unde-i Juliette? a repetat Lisa. A călătorit unde- 
va în timp, nu-i așa? Ai urmărit-o după urmele de săpun, nu-i 
așa? 

Raspa a oftat adânc. 

— Nu ştiu cât săpun al timpului mai aveţi, dar, dacă mai 
aveți cât de cât, vă sfătuiesc să vă folosiți de el ca să mergeţi îna- 
poi în vremurile voastre. Acolo am de gând să mă duc și eu. 

S-a lăsar pe spate pe bancă, încrucișându-și piciorul peste 
cel de lemn. 

— Raspa... a șoptit doctorul Proctor cuprins de lacrimi, 
moment în care o lacrimă enormă, uriașă, de profesor s-a ros- 
togolit pe obrazul lui. Te rog! Spune-mi ce dorești ca să-mi 
spui unde e Juliette şi-ţi voi da totul. 

Raspa a ridicat dintr-o sprânceană. 

— Mi-ai da orice? 

— Orice! Nu înţelegi? Fără Juliette, mai bine aș fi mort! 


Raspa s-a cutremurat la cuvintele lui, ca și când ar fi plesnit- 
o o boabă de mazăre lansată de o praștie. 

— Chiar așa? a întrebat ea aspru, înălțând fruntea. Atunci 
desenează planurile pentru cada călătoare în timp şi dă-mi-le. 
Ha! 

— Nicio problemă! a strigat doctorul Proctor zâmbind. 
Poţi să iei toată invenţia numai pentru tine. De fapt, poţi să iei 
şi toate celelalte invenţii pe care le-am născocit. Toate sunt ale 
cale! 

Raspa a deschis gura, dar, inițial, nu a ieșit nimic din ea. A 
închis-o la loc, a deschis-o iar și a mai încercat o dată. 

— Vrei să spui... a şoptit ea. Vrei să spui că mi-ai da totul 
numai de dragul... femeii ăleia? 

— Da, asta spun, a spus repede doctorul Proctor. Îți pro- 
mit. Orice altceva ai crede despre mine, ştii că eu mereu mă ţin 
de cuvânt. 

Raspa l-a privit îndelung, cu gura căscată. 

— Ei? a spus profesorul. 

— Batem palma, a spus Raspa, aproape stins. Atunci... 

A inspirat adânc și în trăsură nu s-a mai auzit decât clămpă- 
nitul copitelor, mugetul vacilor din depărtare și un sunet care 
aproape că aducea a sforăit. 

— Când am reușit să deschid uşa spre camera în care stă- 
teați la Hôtel Frainche-Fraille, fetița și băiatul deja plecaseră cu 
cada. Dar Juliette încă era acolo. Am ameninţat-o cu pistolul 
meu vechi, dar perfect funcțional. l-am ordonat să intre în 
cadă, apoi am apucat-o de păr, m-am scufundat și eu cu capul, 
m-am concentrat și am trimis-o unde e acum. Așa cum ai tri- 
mis și tu felicitarea, Victor. 

— Hmm, a conchis doctorul. Şi unde ai trimis-o? 

— Într-un loc din care să nu poată fugi și în care să nu poa- 
tă fi găsită, desigur. În fond, ea era singura... cum să spun... sin- 
gura mea monedă de schimb. 

Doctor Proctor a înghiţit în sec, 

— Unde? Spune odată. 


— Într-o celulă de temniță. În orașul Rouen. Pe 13 martie. 
În anul 1431. 

Doctorul Proctor părea descumpănit. 

— De ce acolo? De ce atunci? 

— Ştiu eu, a spus Lisa. 

— Ce? a făcut doctorul Proctor, întorcându-se 
spre ea. 

— Doamna Strobe tocmai ne-a povestit la ora de istorie. 
Ioana D'Arc a fost arsă pe rug în Piaţa Veche din Rouen, în 
ziua aia. 

— Așa e? a întrebat profesorul, uitându-se la Raspa. 

Raspa a ridicat din umeri. 

— Asta s-a întâmplat să-mi vină în minte. 

— Am senzaţia că problemele noastre încă nu s-au termi- 
nat, a spus doctorul Proctor. 

Chiar atunci, trăsura s-a oprit și au auzit vocea vizitiului 
strigând de pe acoperiș: 

— Pastilia, Mademoiselle Raspa! 

— Aşadar, aici veneai și tu? a întrebat Proctor. 

— Fireşte, a spus Raspa. Cada mea e aici. Mai exact, în co- 
cina de porci. 

— Ai venit după mine, a spus Lisa. 

— Da. Mi-am dat seama că ăsta de aici nu m-ar fi dus în 
veci la Victor, a spus Raspa, făcând semn spre Nilly, care, pro- 
babil vă gândiţi că tăcea de o vreme, ceea ce nu-i stătea în fire. 
Nilly era întins pe bancă și sunetul care aproape că aducea a 
sforăit chiar asta era: sforăit. 

Lisa și-a dat ochii peste cap și l-a lovit pe Nilly în picior, ca 
să deschidă ochii. Nilly a clipit, a plescăit, a zâmbit și a bălmă- 
jit un foarte mahmur, dar plin de speranță „Micul dejun?“. 

Au coborât repede din trăsură. Din fericire, căzile încă mai 
erau acolo unde le lăsaseră. Sigur, au fost nevoiți să scoată din- 
tr-una trei porci, care se bălăceau în apă, iar în coteț, pe margi- 
nea căzii era cocoțat un cocoș, care i-a tot ciugulit agresiv. Era 
limpede că avea impresia că acum cada îi aparținea. 


Raspa a turnat săpun al timpului în ambele căzi și a spus că 
voia să meargă cu ei la Rouen. Altfel, cum ar fi avut siguranța 
că n-aveau s-o ia la sănătoasa și astfel s-o lase fără planurile 
căzii? 

Doctorul Proctor nu s-a împotrivit şi au convenit ca el și 
Nilly să intre în cada din coteţ, iar Raspa și Lisa s-o folosească 
pe cea din cocină. 

Când Lisa și Raspa au ajuns să fie singure în cocină, învâr- 
tind în cadă ca să facă clăbuci, Lisa a auzit-o pe Raspa fornă- 
ind. Lisa nu a spus nimic. Doar a așteptat. Apoi a auzit încă o 
fornăitură. Și încă una. 

— Te îndrăgostiseși de el, a spus Lisa în cele din urmă. Nu-i 
așa? 

Raspa a scos o  fornăitură lungă, umedă și 
supradimensionată. 

— Victor n-a observat niciodată, a spus ea. Niciodată nu l- 
au interesat decât invențiile lui. 

Lisa doar a încuviințat din cap. Bănuia toare astea de multă 
vreme. 

— Aș fi făcut orice pentru el, a spus Raspa, fornăind și în- 
vârtind mai departe în cadă. I-aș fi dat cu bucurie rețeta pentru 
săpunul ăsta stupid al timpului, doar de m-ar fi întrebat. Mi- 
am zis că era cam lent, că mai avea nevoie doar de puţin timp 
ca să se îndrăgostească de mine. Dar mi-am dat seama că nu 
era deloc lent când, într-o bună zi, a venit la laborator radiind 
de bucurie și mi-a spus că se îndrăgostise de o franțuzoaică pe 
care o întâlnise pe stradă. 

Fornăitură enormă. 

— Şi, ştii ceva? 

— Ce anume? a întrebat Lisa. 

— Atunci eram mult mai frumoasă decât... decât... Juliette 
Margarine aia. Ca să știi și tu! 

— Înţeleg, a spus Lisa. Dar s-a îndrăgostit de ea. Pur și sim- 
plu, uneori se întâmplă. 

Raspa s-a oprit din învârtit și a întors capul într-o parte, 
privind-o pe Lisa de sus. 


— Permite-mi să te-ntreb, cine a murit și ţi-a lăsat postul 
de Domnișoară Știe- Tor? Nu ești decât o piticanie de fată. Ce 
ştii tu? 

— Poate că nu știu multe, a spus Lisa. Dar am pierdut o 
prietenă odată și mi-am găsit unul nou. 

Raspa și-a scos batista și și-a suflat nasul. 

— Nu mai spune, a spus ea. Un prieten nou, da? 

— Da, a spus Lisa. Niciodată nu e prea târziu să-ţi faci pri- 
eteni noi, să știi. 

Raspa a pufnit disprețuitor. 

— Şi cine crede Domnișoara Știe-Iot că ar vrea să fie prie- 
ten cu o cotoroanţă cu un picior de lemn, dacă nu te superi că 
întreb? 

— Păi, a spus Lisa, coborând privirea la săpun, care începu- 
se să formeze un strat de clăbuci bunicel, eu, de exemplu. 

— Spume de mare! a izbucnit Raspa, dregându-și gâtul. 

Lisa n-a răspuns. Au amestecat mai departe în tăcere, deși 
deja făcuseră destui clăbuci cât să poată pleca. 

În cele din urmă, Raspa a întrebat: 

— Ştii ce-i stupid de-a dreptul? 

— Nu, a spus Lisa. 

Raspa a izbucnit într-un râs scurt și amar. 

— Să nu-i spui nimic lui Victor, dar ştiu de-o veșnicie cum 
să construiesc căzi cu care să poți călători în timp. 

Lisa s-a oprit din învârtit. 

— Ce vrei să spui? 

Raspa a ridicat din umeri. 

— Că, de fapt, n-am nevoie de planurile lui. Pot să-mi con- 
struiesc una singură oricând. 

— Dar... dar atunci de ce ai venit la Paris după mine și Nil- 
ly, dacă nu ca să pui ghearele pe planurile alea? 

— Asta nu e ceea ce prietenul tău, Nilly, ar numi 
elementar? 

Lisa a zâmbit. 

— Voiai să-l găseşti pe doctorul Proctor, nu planurile lui 
pentru cadă. 


Raspa a oftat adânc. 

— Am fost proastă, am sperat că... că poate ar mai fi o ṣan- 
să ca el să... 

— Să se îndrăgostească de tine? 

Raspa a râs amar. 

— Cam stupid, n-ai zice? Adică, îţi închipui? De mine? O 
cotoroanță cu un picior de lemn și cu respirația puturoasă? 

— Nu ştiu ce să zic, a spus Lisa. Dar nu înțeleg de ce-l ajuţi 
pe doctorul Proctor s-o găsească pe Juliette, dacă, de fapt, n-ai 
nevoie de planurile lui. 

— Uneori, a spus Raspa, intrând în cadă, nici vrăjitoarele 
nu știu bine de ce fac ce fac. Haide, Lisa. E timpul să pornim 
în întunericul Evului Mediu timpuriu. 


18. Noaptea farmecelor 


Și, într-adevăr, Evul Mediu timpuriu s-a dovedit a fi extrem de 
întunecat: negru precum cărbunele și jaisul, ca smoala sau cer- 
neala. De fapt, era de-a dreptul negru ca noaptea. Nilly a hotă- 
rât acestea stând în cada sa. Apoi a strigat: 

— E cineva aici? 

Vocea lui a stârnit ecouri. 

— Eu, a spus o voce de lângă el. 

— Ei, da, asta ştiu, a spus Nilly. Doar am venit în aceeași 
cadă, nu? Mă întrebam dacă mai e altcineva. Vezi ceva? 

— Nu, a spus doctorul Proctor. Juliette? Juliette? 

Niciun răspuns. 

— Juliette! a repetat profesorul. Juli... Au! 

— Asta ce-a fost? 

— Ceva m-a lovit iar în cap. 

— Ce-a fost? 

— Nu ştiu, dar parcă a fost o cadă. 

— E cineva? 

Era vocea Lisei. 

— Eu, a spus o voce aspră ca deșertul. 

— Ei, da, asta știu, a șoptit Lisa. Doar am venit în aceeași 
cadă, nu? Mă întrebam dacă... 

— "Toţi suntem aici, a spus Nilly. Dar unde suntem? E abso- 
lut imposibil să vezi ceva. 

— Suntem exact unde am vrut să ajungem, a spus doctorul 
Proctor. În celula Ioanei D'Arc. 

Ochii lui Nilly au început să se obișnuiască cu întunericul 
și au reușit să distingă vag o ferestruică cu gratii foarte sus, pe 
perete. Și contururile a trei căzi albe împrăștiate la nimereală. 

— Juliette a fost aici, a spus Nilly. Văd cada ei. 

S-a auzit un cârâit piţigăiat. 

— Ușa e închisă. 


Era vocea Raspăi. Nilly abia îi vedea silueta lângă ceva ce 
părea a fi o ușă de fier alarmant de solidă. 

— Ăăă... adică suntem închiși aici și Juliette nu e de găsit? a 
spus Lisa. Ce facem? $şș! Ați auzit? 

Nilly şi-a ţinut respiraţia și a ascultat. Nu auzea decât un 
pârâit slab de afară, ca niște artificii lansate în depărtare. Dar, 
stai! Acum a auzit și el. Un geamăt stins. Venea de sub... de sub 
cada lui Juliette. 

— Ajutați-mă să răstorn cada asta! a strigat Nilly. 

Raspa și doctorul Proctor i s-au alăturat într-o clipă. Au 
întors cada pe o parte și apa s-a vărsat pe pământul negru, bă- 
tătorit, lar aici, întinsă pe burtă, sub cadă, se afla o femeie! 
Chiar atunci, luna trebuie să se fi ivit de după nori, pentru că o 
lumină palidă și licăritoare a cuprins celula și a dezvăluit părul 
castaniu și rochia albă a unei femei. 

— Juliette, ești...! a început să spună Lisa, radiind de bucu- 
rie. Dar a tăcut subit când femeia întinsă pe jos a ridicat capul 
și i-a privit cu ochii ei speriaţi, dar de un albastru incandes- 
cent. Pentru că, deși, fără îndoială, arăta exact ca Juliette, cu o 
rochie de aceeași culoare și cu același păr castaniu, în mod cert 
nu era Juliette. Era o femeie tânără. Bine, de fapt, se prea poate 
să fi fost o simplă adolescentă. 

— Cine ești? a întrebat doctorul Proctor. 

— loana, a spus fata cu o voce tremurătoare. 

— loana d'Arc? a strigat Lisa uluită. 

Fata avea un păr lung și frumos, exact ca în ilustrația din 
cartea ei de istorie, doar că arăta mult mai tânără. 

Fata a încuviinţat din cap. 

Nilly a încremenit, ţinând în continuare marginea de sus a 
căzii. I se legase limba. Fata de sub cadă era cea mai frumoasă 
pe care o văzuse vreodată, mai frumoasă decâr femeile care-l 
pupaseră pe obraji după cursa cu biciclete, mai frumoasă decât 
Juliette în fotografia aia în care ea și doctorul Proctor erau ti- 
neri, da, mai frumoasă chiar și decât dansatoarele de cancan de 
la Moulin Rouge. 

— Unde-i Juliette? a întrebat doctorul Proctor. 


Fata a clipit, neînțelegând întrebarea. 

— Femeia care a apărut în prima cadă! a spus profesorul. 

— Nu ştiu, a spus Ioana, ghemuindu-se defensiv, ca și când 
s-ar fi temut că aveau s-o lovească. 

În cele din urmă, Nilly a dat drumul căzii, care s-a răsturnat 
într-o parte cu un bufnet prelung, și s-a aplecat lângă fată. 

— Ioana, știm că ai suferit multe, a spus el grav, cu un fel de 
voce adâncă simulată, și a lăsat mâna pe umărul ei. Dar nu te 
teme de noi. Am venit doar ca să o salvăm pe Juliette. E iubita 
profesorului. Înțelegi? 

Fata a încuviințat din cap către Nilly, care, la rândul lui, i-a 
zâmbit larg și a adăugat: 

— Cât despre mine, eu nu mă văd cu nimeni în prezent. 
Tu? 

Lisa și-a dres glasul și l-a împins pe Nilly la o parte, 
spunând: 

— Poţi să ne spui ce s-a întâmplat, Ioana? 

Fata s-a uitat când la Lisa, când la Nilly. 

— Dormeam, aşteptam să vină să mă ia, a spus ea. Astăzi 
mă vor arde pe rug pentru vrăjitorie, să știți. 

— Știu, a spus Nilly cu entuziasm. Pentru că i-ai ajutat să-i 
învingă pe englezi la Orleans. 

— Da, a spus loana. Și pentru că-l aud pe Dumnezeu vor- 
bindu-mi. Şi pentru că refuz să-i las să mă tundă castron. 

— Să te tundă castron? 

— Da, toată lumea trebuie să se tundă castron. Ca să dove- 
dească că se supune Domnului, nu? Voi nu aveţi tunsori de ge- 
nul ăsta. De aceea v-au vârâr aici. 

— Nu, a spus Lisa. Nilly spune adevărul. Am venit aici din 
viitor, călătorind în timp într-o cadă, ca s-o salvăm pe Juliette. 

Ioana i-a privit îndelung. 

— Sărmanii de voi. Vor să mă ardă pe rug pentru că susțin 
că am auzit câteva fraze de la Dumnezeu. Închipuiţi-vă ce vă 
vor face vouă dacă le veți spune minciuna asta ridicolă. 

— Hai să nu ne batem capul cu asta acum, loana, a spus 
doctorul Proctor. Spune-ne ce s-a întâmplat. 


— M-am trezit pentru că cineva a deschis ușa de fier. 
Atunci am descoperit că cineva așezase o cadă peste mine. 
După o clipă, am auzit pe cineva ridicându-se în cadă. Paznicii 
strigau şi au scos o femeie udă leoarcă din cadă, apoi au luat-o 
cu ei. Uşa s-a trântit la loc și am rămas singură. Cred... cred... 

Privirea i-a trecut de la Nilly, la Lisa, și la profesor. 

—... cred că poate, în întuneric, li s-a părut că eram eu. 

— Vai, a făcut Lisa. Adică... 

—... au venit s-o ia pe draga mea Juliette... a continuat doc- 
torul Proctor oripilat. 

—... ca s-o frigă peste un foc de tabără, ca pe un porc? a 
spus Nilly rămânând cu gura căscată. 

Fata a încuviințat. 

— Chiar în piața de afară. Îmi pare atât de rău... 

Atunci tuturor le-a venit un gând. Lumina licăritoare care 
intra prin fereastra de sus nu era de la lună. Și pârâirul nu ve- 
nea de la artificii. Era un foc de tabără. 

— Nu! a strigat doctorul Proctor, căzând în genunchi. Nu! 

Nişte unghii lungi s-au înfipt în braţele lui Nilly și băiatul a 
fost ridicat în aer. A simțit pe faţă respirația fatală a Raspăi. 

— Sus în cuibul corbului cu tine, Napoléon. 

Într-o secundă, Nilly a ajuns pe umerii Raspăi, drept în fața 
ferestrei cu gratii. 





— O, a spus Nilly. Vai! 

— Ce vezi? a strigat Lisa nerăbdătoare. Descrie ce vezi. 

— Bine, a spus Nilly. Suntem chiar la marginea pieţei din 
Rouen. Publicul e pregătit și jucătorii sunt pe teren. Și, într- 
adevăr, toată lumea are niște coafuri în formă de castron care 
arată incredibil de stupid. Echipa gazdă e îmbrăcată ca nişte 
preoți, ţin în mâini cruci și crucifixe și recită strigăte de luptă 
dintr-o carte groasă, probabil Biblia. Echipa oaspete, formată 
dintr-un singur jucător, Juliette Margarine, e legată de un stâlp 
înconjurat de maldăre de vreascuri aranjate frumos, care chiar 
acum sunt aprinse. O grămadă de torţe au fost aprinse în jurul 
ei. Din păcate, e clar că favorita e echipa locală. N-avem timp 
de pierdut... 

— Vai! a exclamat Ioana. Eu trebuia să fiu arsă. Eu sunt vră- 
jitoarea. Biata femeie! 

Nilly a sărit de pe umerii Raspăi, și-a netezit uniforma, a 
dus mâna la mânerul sabiei sale și a proclamat cu voce tare: 

— Nimeni nu va fi ars azi, draga mea loana. A venit sergen- 
tul Nilly, care ne va scoate pe toți de aici și o va salva pe Juliet- 


te. Întâi haideţi să verificăm toate cărămizile din peretele ăsta 
de aici... 

— De ce? au Întrebat ceilalți într-un cor de fix patru voci. 

— Elementar, a spus Nilly, care începuse să pipăie pereţii 
cu degetele. În pereţii unor astfel de temnițe sunt mereu as- 
cunse vreo cheie sau vreun cuţit, în spatele unei cărămizi libe- 
re. N-aţi văzut niciodată filme despre închisori? Trebuie doar 
să găsim cărămida. 

— Prostii, a spus Lisa, dar nici ea nu s-a putut abţine să cer- 
ceteze peretele cu privirea, în căutarea unei cărămizi libere. 

— Aici! a strigat Nilly. Cineva a scris ceva aici, în mortar! 
Asta trebuie să fie. 

Ceilalți s-au apropiat. Şi în lumina palidă a lunii venind de 
la ferestruica mică de sus, din perete, au văzut că, într-adevăr, 
deasupra pietrei era scrisă o dată. 

— Trebuie ca un prizonier să fi scrijelit astea, a spus Nilly, 
apăsând cărămizile din jurul inscripției, doar că niciuna nu s-a 
clintit. 

— Nu cred că era prizonier, a spus doctorul Proctor. Uite, 
așa arată când scrijeleşti ceva în mortar. 

A scos un cuțit și a scrijelit o fară cu doi ochi, o gură și o 
mustață Fu Manchu. 


— Vedeţi, liniile sunt ascuţite și suprafața e aspră. Dar la 
data asta literele sunt întipărite în ciment cursiv şi rotunjite. 
Trebuie să fi fost scrisă când cimentul era încă moale, deci pro- 
babil de către cineva care a ajutat la construirea închisorii în 
1i. 

— Ciudat, a spus Lisa. 

Ceilalți s-au întors spre ea. 

— Singura dintre persoanele pe care le-am întâlnit care de- 
senează ochi și nasuri mici pe toate numerele și literele e Nilly. 

Ceilalţi s-au întors spre el. 

— Ce vrei să spui? a întrebat Nilly. Adică, evident, nu eram 
În peisaj în 1111. 

— Evrica! a strigat doctorul Proctor. 

Ceilalţi s-au întors spre el. 

— Tu ai scris mesajul, a spus doctorul. Ai fost acolo în 1111! 
De fapt, aici. Doar că n-ai fost acolo încă! 

Şi chiar e nostim cum două, trei sau (din când în când) pa- 
tru creiere reușesc deodată să aibă același gând în același timp. 

— Evrica! au strigat ci, pentru că „evrica“ înseamnă că ai 
înțeles tot. 

Raspa a turnat praf de săpun în cadă și a început să-l ames- 
zece, în vreme ce Nilly a sărit pe margine, pregătindu-se. Își 
învârtea capul de jur-împrejur, pe când doctorul Proctor îi 
masa umerii, iar Lisa s-a aplecat la urechea lui și l-a îmboldir 
pe un ton care făcea să pară că recita o incantaţie: 

— Gândeşte-te la Piaţa Veche din Rouen. 13 ianuarie 1111. 
Atunci au construit temnița asta. Când soseşti acolo, pune 
mâna pe cheia de la ușa asta de fier, cere-i unui fierar să facă o 
copie, du-te la zidarii de la temniță și cere-le s-o ascundă sub o 
cărămidă. Apoi scrie data în mortar înainte să se usuce. Bine? 

— Bine, bine, a spus Nilly. 

— Grăbeşte-re, a șoptit Ioana. 

Privea spre ferestruică, prin care lumina licăritoare se înte- 
țea și pârâitul se auzea din ce în ce mai puternic. 

— Săpunul timpului e pregătit, a spus doctorul Proctor. 
Bon voyage! Şi nu uita să te întorci aici... 


S-a uitat la ceas. 

— Peste ro secunde. Noaptea, la 22:55. Grăbește-re! 

— Aşteaptă, a spus Raspa. 

A făcut un pas în faţă şi i-a dat lui Nilly o pungă mică, din 
piele neagră, cu monede. 

— Asta ar trebui să te ajute să-i convingi pe fierar și pe zi- 
dari să te ajute. 

— Mersi, a spus Nilly, îndesând punga cu bani în buzuna- 
rul de la uniformă. 

Apoi a strigat „Pârtie!“ și a sărit. 

Apa săpunită s-a împrăștiat chiar până la fereastra micuță 
cu gratii. 

— Ce aveai în pungă? a întrebat încet doctorul Proctor, 
privind minutarul de la ceas. 

— Doar o formulă pe care s-a întâmplat s-o descopăr în 
timpul meu liber, a spus Raspa. Cum să faci aurum din dioxid 
de sulf, silicon și ouă amestecate. 

— Aurum? a întrebat Lisa. 

— „Aur“, în latină, a spus doctorul Proctor. Patru... trei... 
doi... şi... ZERO! 

Cu toții s-au holbar la clăbucii din cadă. Nimeni n-a spus 
nimic. Nu s-a întâmplat nimic. Afară, uralele au început să de- 
vină din ce în ce mai zgomotoase. 

— "Trebuie să fi apărut probleme în 1111, a spus Raspa. 

Doctorul Proctor a şoptit aproape imperceptibil: 

— E prea târziu să ne ducem după el. 

— Nu vă pierdeţi speranța! a spus Lisa. O să se întoarcă în 
curând. 

Raspa a pufnit pe nas. 

— De unde știi? 

— Pentru că e prietenul meu și știu cum e, a spus Lisa. E 
puțin cam uituc și cam întârzie mereu. Dar o să vină. Aşa e el. 

— Vai, a făcut loana. 

S-au întors cu toții. l-au urmărit privirea spre fereastra în- 
gustă și au văzut-o și ei: o flacără înaltă și limpede conturată pe 
cerul nopţii de afară. 


Fix atunci, au auzit un zgomot dinspre apă și o voce: 

— Să nu mergeţi niciodată în 1111! 

— Nilly! a strigat Lisa. 

— Mâncarea e dezgustăroare, saltelele sunt umplute cu 
paie și purici, toată lumea are dinți stricaţi şi nimeni n-are 
televizor! 

Băieţelul roșcovan stătea pe marginea căzii și îi privea cu o 
expresie triumfătoare. 

— Scuze, a spus Nilly, sărind jos. Dar ciuma îi omorâse pe 
toți fierarii din oraș, aşa că a trebuit să merg călare până la satul 
vecin. Apoi calul a murit de ciumă pe drumul de întoarcere, și 
de acolo a trebuit să merg pe jos. Și, până să mă întorc, toți zi- 
darii dăduseră colțul, așa că a trebuit să așez cărămizile de unul 
singur. Ar trebui să fie chiar... 

A scos sabia din teacă și a început să curețe mortarul dintre 
două cărămizi. 

—... aici! 

A înclinat sabia, făcând bucăți mici și uscate de mortar să 
sară. Apoi a vârât degetul sub cărămidă, a tras de ea, până când 
a ieşit, și a scos cheia. A alergat la ușa de fier, a introdus cheia 
în lacăt și a învârtit-o. Sau, mai bine zis, a încercat s-o învârtă. 
Însă cheia nu s-a clintit. 

— Raha de bufniţă! a blestemat Nilly. 

Profesorul se agita în spatele lui. 

— Ce s-a întâmplat? 

— Hmm, a fäcut Raspa, studiind lacătul. Mă tem că au 
schimbat lacătele de la 1111 încoace. Ai așezat o grămadă de 
cărămizi degeaba. 

— Vai! a exclamat oana. 

A treia sau a patra oară, a gândit Lisa iritată. 

— N-are rost, a spus profesorul, căzând în genunchi. Vai! 

— Mda, vai, a spus Nilly. 

Dar, în timp ce toți ceilalți se văitau, Lisei i-a venit o idee. 
S-a dus la ușă, a apăsat pe clanţă și a împins. 

Văitatul s-a oprit îndată ce balamalele ruginite au scârțâit și 
ușa s-a deschis larg. 


— Cum...? a dat să spună doctorul Proctor. 

— Elementar, a spus Lisa. Dacă au crezut că au scos singu- 
rul prizonier din celulă, de ce s-ar mai fi sinchisit să încuie ușa? 
Haideţi! 

— Staţi! a strigat loana. 

S-au întors spre ea și au descoperit surprinși că scosese un 
piepten și că acum se pieprăna disperată. S-a oprit când a ob- 
servat expresiile uluite de pe chipurile lor. 

— Păi e multă lume afară, nu? a spus ea puțin agasată, stre- 
curând pieptenul înapoi în rochie. 

Apoi au țâșnit cu toţii pe ușă, au alergat pe coridoarele în- 
tunecate, au gonit pe niște trepte care se unduiau ca șerpii în 
jurul turnurilor și, în final, au ajuns la o ușă care dădea în curte, 
care, la rândul ei, dădea spre piaţă. 

Aici s-au oprit. Oglindirile flăcărilor dansau pe fețele lor. 

— Vai, a spus loana, acoperindu-și ochii cu mâinile. 

— Am ajuns prea târziu, a spus doctorul Proctor. 


79. Înapoi în prezent 


Lisa parcă se prefăcuse în stană de piatră. Mai văzuse scena 
asta, într-o ilustrație, într-o carte, o carte de istorie. 

Flăcările se înălțau în jurul unui stâlp din mijloc, de care era 
legată o persoană în rochie albă. 

Un bărbat cu sutană stătea în fața focului de tabără, cu o 
cruce întinsă spre ea. Lumea din piaţă era tăcută, nu se auzea 
decât vuietul flăcărilor şi strigătele în latină ale altui preot, ri- 
dicându-se spre cerul nopţii. Și acum Lisa a înțeles totul: de ce 
i se păruse că în pictura aceea din cartea ei de istorie loana 
d'Arc semăna atât de bine cu Juliette Margarine. Lisa s-a cutre- 
murat. Pentru că și-a dat seama și că asta putea să însemne un 
singur lucru: că ceea ce se petrecea se petrecuse deja, că în con- 
fuzia asta, Juliette avea să fie arsă pe rug astăzi, pe 30 mai 1431, 
în locul Ioanei d'Arc. Că orice ar fi făcut de aici încolo, n-ar fi 
avut nicio importanţă. Deja văzuse pictura cu Juliette în cartea 
ei de istorie. Era cioplită în piatră. Nu putea fi schimbată. 

— E prea târziu... a șoptit Lisa. Dintotdeauna a fost prea 
târziu. 

A șoptit acestea atât de încet, încât profesorul, Nilly și Ioa- 
na n-au auzit-o. Dar Raspa trebuie s-o fi auzit, pentru că s-a 
aplecat spre Lisa și vocea ei ca deșertul a plutit drept pe lângă 
urechea ei dreaptă: 

— Poate că așa e, Lisa. Se prea poate. Dar mai există o cale 
de a o salva. 

— Moartea, a șoptit Lisa. Ai spus că cineva dispus să moară 
ar putea schimba istoria. 

— Corect. 

— Doctorul Proctor, a spus Lisa încet. A spus că mai cu- 
rând ar muri decât s-o piardă. 

— Așa a spus, a răspuns Raspa. Dar ar trebui s-o facă înain- 
te ca Juliette însăși să moară. 


Lisa și-a mușcat buza de jos. Rochia lui Juliette a luat foc. 
Doctorul Proctor a căzut în genunchi, suspinând. 

— Elementar! a exclamat Lisa deodată. Nilly, mai ai praful 
de vântonaut? 

Dar Nilly n-a auzit-o. Se holba vrăjit la focul de tabără. 
Lisa a vârâr mâinile în ambele buzunare de la uniforma lui și a 
scos o pungă mică de plastic. 

— Ăla e săpun al timpului? a întrebat Raspa. 

— Nu, a spus Lisa. E o invenţie și mai grozavă. De-a docto- 
rului Proctor. 

Apoi a lăsat capul pe spate, a deschis gura larg și a luat o 
gură sănătoasă din praful de vântonaut albastru-deschis. 

— Ce faci? a întrebat Raspa. 

— Schimb istoria, a spus Lisa. Opt! Spune-i doctorului 
Proctor să se pregătească să ia locul lui Juliette. Şapte! 

— Ce? 

— Șase! Cinci! 

Nilly, Ioana și profesorul s-au întors spre Lisa și Raspa. 

— Nilly și loana, a strigat Lisa, aplecându-se și orientându- 
se cu dosul spre foc. Ţineţi-vă bine de mine! Patru! Trei! 

Nilly şi-a dat seama imediat ce spunea prietena sa. În vreme 
ce Raspa a șoptit ceva în urechea doctorului Proctor, Nilly a 
fugit la ea, a apucat-o pe Lisa de un braț și i-a făcut semn Ioa- 
nei s-o apuce de celălal. 

— Doi! Unu! Zer... 

Zgomotul a fost atât de puternic, încât urechile lui Nilly s- 
au chircit cuprinse de durere, doctorul Proctor a simţi că i se 
strivește capul și genele Raspăi i-au zburat de pe pleoape. Stål- 
pii cu stindarde din piață s-au aplecat, oamenii au fost azvârliți 
la pământ și preoţii au făcut tumbe cu sutanele și cu podoabele 
flururându-le în jurul gâtului. Când într-un final și-au venit în 
simţire, au tușit și au clipit din ochii arzători și lăcrimați, dar 
n-au putut să vadă nimic. Pentru că focul și toate torțele se 
stinseseră și fumul se întindea gros peste piaţă în bezna nopţii. 

— Nilly! a ţipar Lisa în întuneric, tușind. 

— Ioana! a țipat Nilly în întuneric, tușind. 


— Doctore Proctor! a ipat loana în întuneric, tușind. 

Dar de la doctorul Proctor n-a venit niciun răspuns. În 
schimb, au auzit strigăte în piață: 

— Aprindeți focul din nou! 

Mâna lui Nilly a întâlnit o altă mână. 

— Tu eşti, Lisa? a ţipat el. Spune ceva, Lisa! 

Foarte aproape de urechea lui, o voce a șoptit: 

— Şi zici că fetele nu ştiu să dea vânturi, da? Îmi ești dator 
cu o tonă de caramele lipicioase. 

— Lisa! 

— Haide, s-o găsim pe Ioana. 

Au bâjbâit în fum și întuneric, până când mâinile lui Nilly 
au întâlnit un cap care brusc s-a ferit de ele. 

— Îmi strici părul! s-a plâns o voce. 

— Ioana! a spus Lisa. Să ne ţinem de mâini, ca să nu ne 
rătăcim. 

Dar, până la urmă, n-a fost nevoie, pentru că fumul deja 
începuse să se risipească și au zărit primele torţe aprinse la loc 
în piață. Și au auzit voci care strigau: 

— Erau nişte oameni ciudați acolo și unul dintre ei a tras 
cu un tun din dos. l-am văzut! 

— Vrăjitoare și vrăjitori! Puneţi mâna pe ei! 

— Puneţi-i pe rug, alături de cealaltă vrăjitoare! 

— Cred că a venit moment să plecăm, a spus Nilly. 

— Dar... cu Juliette cum rămâne? a întrebat Ioana. 

— Şi cu Raspa, a spus Lisa. Raspa? 

— Priveşte! a spus Nilly, arătând cu degetul. Vine cineva. 

Şi, într-adevăr, două siluete învăluite în fum au venit spre ei 
cu pași mici și grăbiţi. Una o susţinea pe cealaltă și nu arătau 
nici a preoţi, nici a episcopi, nici a paznici de închisoare. 

— Fugiţi, copii, fugiţi! 

Era vocea lui Juliette. 

— Sunt chiar în urma noastră. Înapoi la celulă! 

Așa că au fugit. Şi, din fugă, au auzit în spatele lor un sunet 
neplăcut și deja foarte familiar. Pârâitul de vreascuri aprinse, 


vuietul flăcărilor înfulecând lemnul, șuieratul vântului suflând 
asupra rugului pentru vrăjitoare. 

— Nu priviţi în urmă, copii! a strigat Juliette. 

Au făcut întocmai. N-au privit în urmă, doar au alergat. Au 
alergat și s-au străduit să nu se întrebe ce se întâmpla cu docto- 
rul Proctor în focul din spate. Au alergat în curte, au intrat 
prin ușa deschisă, pe care apoi au închis-o și au încuiat-o în 
urma lor, au coborât treptele în spirală și, în sfârșit, au ajuns 
înapoi în temniţa întunecată. Lisa a ținut ușa deschisă până 
când au intrat și cei doi din urmă și apoi a împins-o, închi- 
zând-o la loc. 

Lumina de la foc licărea în fereastra îngustă de pe perete, de 
deasupra lor. 

— Groaznic... a şoptit loana. 

— Trebuie să văd! a spus Nilly, apucând trupul înalt, slab şi 
înnegrit de cenușă care intrase în încăpere odată cu Juliette. 

Acesta s-a rezemat de perete și Nilly s-a cățărar pe umerii 
lui. Nu era greu să găsească ce căuta. Flăcările luminau chipul 
ei... Stai! Pe al ei? Dar... dar era... 

Nilly s-a holbat derutat întâi la femeia de pe rug, apoi în 
jos, la persoana pe umerii căreia se ridicase. 

— Doctore Proctor? a spus Nilly, rămânând cu gura 
căscată. 

— Da, chiar așa. 

Profesorul a oftat. 

— Dar... dar... 

— Raspa tocmai mă ajutase s-o dezleg pe Juliette în tot fu- 
mul și confuzia aia, a spus profesorul. Mă pregăream să mă leg 
de stâlp, când am fost cuprinși de întuneric. După aceea, nu 
prea știu ce s-a întâmplat. 

— Dar știu eu, a spus Juliette. Raspa l-a scos din simţiri pe 
Victor cu piciorul ei de lemn. Habar n-am de ce. M-am aple- 
cat spre Victor și abia am reuşit să-l trezesc, iar, când am ridi- 
cat privirea iar, am descoperit că Raspa dispăruse în fum. L-am 
pus pe Victor pe picioare și mi-am dat seama că trebuia să-l 
târăsc după mine înapoi la celulă, unde era cada mea, ca să pu- 


tem pleca de aici. Și apoi v-am văzut pe voi, dragii mei copii... 
N-aveţi idee ce ușurare am simţit! 

— Și noi, a spus Lisa. Ce vezi afară, Nilly? 

Nilly privea îndelung printre gratii. Flăcările îi cuprindeau 
crenciul și piciorul de lemn și faţa îi lumina în nuanţe roșii şi 
aurii. Nilly nu putea ști sigur, dar i se părea că ea chiar zâmbea, 
stând așa, acolo, arărându-și dinţii ăia ascuțiți ai ei. Și striga 
ceva. Îi era greu să audă în vuietul flăcărilor, dar parcă striga... 
striga...: „Daţi-mi un V” 

Nilly a ţipat cât de tare a putut printre gratii: 

—vV!? 

Ca un ecou îndepărtat: 

— Dati-mi un I! 

-I 

Dar apoi flăcările au înecat restul și Raspa a fost cuprinsă 
de văpăi, care s-au înălțat şi au scuipat scântei ca nişte stele că- 
zătoare pe cerul negru, carifelat și ciudat de frumos al nopții. 





Nilly a aşteptat multă vreme. Apoi a coborât de pe umerii 
profesorului. 

— Nu e nevoie s-o așteptăm pe Raspa, a spus el pe un ton 
neobişnuit de abătut. 


— Poftim? au întrebat Ioana și Juliette. 

Însă doctorul Proctor și Lisa n-au spus nimic. Profesorul s- 
a uitat îndelung la Nilly. Apoi a făcut încet semn spre cadă. 

— Haideţi. Trebuie să plecăm înainte să dispară clăbucii. 

— Priviţi, a spus Lisa, arătând podeaua de pământ. 

Era borcanul cu săpunul timpului al Raspăi. 

— Hmm, a făcut doctorul Proctor, ridicând borcanul. Asta 
înseamnă că avem destul praf cât să luăm o scurtă vacanță. 
Cred că ne-ar prinde bine. Ce ziceți să petrecem vreo două zile 
pe o insulă însorită din Caraibe, cu mult timp înainte să fie 
descoperite de industria turistică? 


Când cei doi paznici au deschis cu putere ușa celulei, n-au 
găsit decât o celulă goală și trei căzi. 

— Ce înseamnă asta? a spus cel mai înalt. 

Sub coif avea o tunsoare în formă de castron incredibil de 
stupidă şi pe buza de sus purta o mustață mare, în formă de 
ghidon. 

— Da, ce înseamnă asta? a spus celălalt. 

Sub coif avea o tunsoare în formă de castron ireal de stupi- 
dă și pe buza de sus nu era niciun fir de păr și nicio mustață. 

— Hmm, a spus Ghidon. Când am intrat mai devreme, s-o 
luăm pe loana d'Arc, era numai o cadă, nu trei. 

— Ai dreptate, a spus Fără-Mustaţă. 

— Ei, a spus Ghidon. Se pare că n-o să aflăm niciodată cine 
a tras din tunul ăla. Haide. 

— Hmm... a făcut Fără-Mustaţă, care privea peretele, de 
unde era clar că ceva îi atrăsese atenţia. 

— Ce-i? a întrebat Ghidon, venind ca să vadă și el. 





— Desenul ăsta de aici, a spus Fără-Mustaţă. E o mustață 
foarte arătoasă. N-am mai văzut aşa mustață, care să atârne 
cumva în lături. Mă gândesc poate să... 

— Haide, a spus Ghidon, trăgând de Fără-Mustaţă şi ieşind 
din celulă. 


20. India 


Valuri azurii se spărgeau pe plaja albă pe care Lisa stătea întin- 
să, pe spate, cu ochii închiși. Din când în când, ridica privirea, 
și atunci vedea silueta unui palmier conturat pe fundalul unui 
cer fără nori. Palmierul creștea într-o parte, aplecându-se spre 
ocean, ca și când și-ar fi dorit să fie acolo, înotând împreună cu 
Juliette, doctorul Proctor și Ioana, care se bălăceau printre va- 
luri la oarecare depărtare și râdeau fericiți, de parcă nu s-ar fi 
întâmplat nimic. Lisa ar fi dorit să li se poată alătura. Dar când 
se gândea la Raspa, pur și simplu nu putea. 

Ceva a acoperit soarele și Lisa a deschis ochii. Un chip în- 
grijorat, cu pistrui imenși, o privea de sus. 

— Pari îngrijorat, a spus Lisa. 

— Pentru că pari atât de îngândurată, a spus Nilly. Asta 
trebuia să fie o vacanță. N-ai voie să gândeşti cu voce tare! 

Își ţinea echilibrul pe trunchiul aplecat al palmierului, în- 
tins pe burtă chiar deasupra ei. 

— Ştii de ce Raspa s-a legat de stâlp? a întrebat Lisa. 





— Pentru că numai moartea poate schimba istoria, a spus 
Nilly, mijind un ochi şi ducând o mână la spate, într-o încerca- 
re inutilă de a se scărpina între omoplați. 

— Da, dar ştii de ce nu l-a lăsat pe doctorul Proctor să se 
sacrifice? De ce i-a luat locul? 

— Elementar, a spus Nilly, încercând să se scarpine cu cea- 
laltă mână, în caz că poate ar fi fost puțin mai lungă. ÎI iubea. 

— Ştiai? a întrebat Lisa uluită. 

— Bineînţeles. Iubirea se vede mereu de la o poştă, a spus 
Nilly, foindu-se de colo colo de parcă s-ar fi străduit să se în- 
toarcă pe spate fără să cadă din copac. În final, Raspa a reușit să 
vadă că doctorul Proctor era îndrăgostit de Juliette până peste 


cap. Și, văzând-o pe Juliette pe rug, Raspa și-a dat seama că sin- 
gura cale de a-l face fericit pe bărbatul pe care-l iubea era să-l 
lase să se bucure de femeia pe care o iubea. Așa că a avut grijă 
ca ei să poată fi impreună. S-ar putea zice că s-a sacrificat de 
dragul iubirii. Doar că nu de dragul iubirii ei. 

Lisa era înduioșată. 

— Vai, Nilly! Şi eu care credeam că voi, băieţii, nu înțele- 
geţi lucruri din astea. 

— Fireşte că le înțelegem, a spus Nilly, reușind în sfârşit să 
se întindă pe spate. 

Apoi a început să se împingă în sus și-n jos, scărpinându-și 
spinarea de trunchiul copacului. 

— Of, Nilly... a şoptit Lisa, cu o lacrimă în colțul ochiului. 
Nu e minunat? 

— Da, chiar este, a spus Nilly și pe chip i s-a întins o expre- 
sie de plăcere în momentul în care a reușit în sfârșit să-și liniş- 
tească mâncărimea. Cu toate că ar fi și mai frumos dacă ar 
servi micul dejun. Ar fi numai bun un restaurant cu niște ouă 
și bacon. Şi nu credeam că fetele pot să dea vânturi! 

— Nilly! l-a certat Lisa. Am vrut să zic că e minunat ce a 
făcut Raspa! N-avea niciun prieten... Îmi... îmi... 

Ochii i s-au umplut de lacrimi. 

—... pare atât de rău pentru ea. 

— Sunt de acord, a spus Nilly, vârându-și degetul în ureche 
şi scărpinându-se niţel și acolo, dacă tot se apucase să se ocupe 
de mâncărimile sale. Dar ești și tu de acord că ar fi frumos dacă 
am avea de mâncare și altceva în afară de banane și nuci de co- 
cos pe care trebuie să le culegem cu mâinile noastre, nu? 

Lisa nu a răspuns. Doar s-a întors pe burtă și a privit înde- 
lung spre ocean. Erau aici de trei zile și fusese minunat, dar 
Nilly avea dreptate. Departe, la orizont, apăruse un strat de 
nori albastru-cenușii. Trupul slăbănog, și la fel de palid, al doc- 
torului Proctor s-a apropiat înaintând cu paşi mari prin apă şi 
scurgând apa din ochelarii săi de motocicletă. 

S-a încins jos, pe nisip, lângă ei. 

— Ei, prietenii mei cei mai buni, a spus el. Toate bune aici? 


Au încuviințat din cap tăcuți. 

— Vă e cam dor de casă, așa-i? 

Au încuviinţat din cap tăcuţi. 

— Și mie, a spus doctorul Proctor. Așadar, ai găsit vreun 
restaurant, Nilly? 

— Nu, a spus Nilly. M-am plimbat pe toată insula, dar n- 
am găsit decât niște tipi care tocmai trăseseră la mal o barcă cu 
vâsle și m-au întrebat unde se aflau. 

— Chiar? Cine erau? 

— Nu știu. Vorbeau într-o engleză şi mai stricată decât a 
mea, dar am reţinut că pe unul dintre ei îl chema Cristofor 
Co... Co... Co... Cum îl chema pe detectivul ăla de la TV? 

— Columb? a sugerat Lisa. 

— Așa! a spus Nilly. Sau ceva de genul ăsta. Oricum, m-am 
luat cu el la glume şi i-am spus că asta ar fi India. De fapt, dacă 
stau să mă gândesc, mi se pare că m-a şi crezut. În orice caz, 
imediat au sărit înapoi în barcă și au vâslit extrem de repede 
înapoi spre o corabie care era ancorată în preajma țărmului. 

— Hmm. 

Doctorul Proctor s-a ridicat și a privit spre cele trei căzi în- 
gropate pe jumătate în nisip sub niște palmieri. 

— Cred că a cam venit vremea să vă duc înapoi pe Bulevar- 
dul Tunurilor, înainte să se aglomereze pe aici. 

— Cum adică să vă duc? a spus Nilly. Nu vii cu noi? 

— Eu și Juliette trebuie să ne întoarcem la Paris şi să lămu- 
rim situația cu Claude Cliche. 

— Fără noi? au strigat Lisa și Nilly deodată. 

— Da, a spus hotărât doctorul Proctor. Deja v-am expus 
unor pericole foarte mari. Sunt un adult total iresponsabil. Nu 
v-aţi dat seama? 

— Ba ne dăm seama destul de bine, a spus Lisa. Dar ai uitat 
ceva. 

— Așa-i, a spus Nilly. 

— Suntem o echipă, a spus Lisa. 

— Asta-i, a spus Nilly. Suntem o echipă. Și nu ne pasă dacă 
toți ceilalți zic că suntem o echipă de rataţi jalnici. Pentru că 


ştim ceva ce ei nu știu. Știm... știm... ăăă... 

— Ştim, a preluat ideea Lisa, că, atunci când prietenii își 
promit să nu înceteze niciodată să se ajute unii pe alţii, unu 
plus unu plus unu face mult mai mult decât trei. 

Proctor s-a uitat la ei multă vreme. 

— Foarte frumos spus, aproape la fel cum aș fi spus-o și eu. 
Dar... 

— Niciun dar! A spus Nilly. Chiar zu ai spus-o și știi că 
știm că știi că nu poţi face nimic ca să ne convingi să nu te aju- 
tăm cu Claude Cliché. 

Profesorul a trebuit să repete cuvintele lui Nilly de câteva 
ori în sinea sa ca să priceapă ce spunea. Apoi a făcut ochii mari 
întâi la unul, apoi la celălalt, cu o privire resemnată. 

— Sunteţi niște prieteni foarte încăpățânați, să știți. 

— Ei, ce mai aşteptăm? a întrebat Nilly. Bagajele-s făcute şi 
eu sunt gata. Lisa? 

Lisa a încuviințat din cap. 

— Profesore? 

Doctorul Proctor a încuviințat din cap. 

Nilly s-a ridicat în capul oaselor pe trunchiul palmierului, 
echilibrându-se cu grijă și cuprinzându-l între picioare. Apoi s- 
a lovit în piept şi a strigat: 

— Claude Cliché, vine Nillinatorul! 


21. Nillinatorul 


Nilly s-a ridicat din cadă cu grijă și a privit în jur. Ce să vezi? 
Nu încăpea îndoială că se aflau iarăși în baia de la hotelul 
Frainche-Fraille. Iată cada, iată polia de sub oglindă și iată pa- 
harul pentru periuțe de dinți cu Perry, păianjenul sugător pe- 
ruvian cu şapte picioare. Dar zgomotul ăsta oribil... 

— Ce demonul demolării? a șopti Lisa, care tocmai se ridi- 
case din cealaltă cadă. 

— Sunt destule vibrații aici cât de la 20 de picamăre, a spus 
doctorul Proctor, ud leoarcă. 

— Se aude de afară, a spus Ioana, care deja ajunsese lângă 
ușă și se pregătea să o deschidă când Juliette a șuierat: 

— Stai! Știu ce-i asta. 

Ceilalți s-au întors spre ea. 

— E sforăitul hipopotamilor. 

— Hipopotamii!... 

— Da, a spus Juliette. Dar e și mai rău. E sforăitul unui tip 
pe care-l cunosc mult prea bine. 

— O, nu, a şoptit doctorul Proctor. 

— Claude, a şoptit Lisa și mai încet. 

— Cliché, a şoptrit Nilly atât de încet, încât nimeni alecine- 
va nu l-a auzit pe fondul sforăiturilor. 

A fugit la ușă, s-a ridicat pe vârfurile picioarelor și a privit 
prin gaura cheii. 

— Ce vezi? a întrebat Proctor. 

— Unu... doi... trei tipi, a spus Nilly. Toţi dorm în scaune. 
Cel de lângă calorifer are o mustață subțire și bretele late, cu 
clame de ordin industrial, şi arată mai alunecos decât un ţipar 
într-o găleată de mâzgă. 

— Trebuie să fie Claude Cliché, a șoptrit doctorul Proctor. 
Şi ceilalți doi? 





— Arată ca niște... ei bine, s-ar putea să vi se pare o nebu- 
nie, dar îndrăznesc să spun... atenţie... a spus Nilly, întorcându- 
se spre ceilalți, ca niște hipopotami! 

Dar, în mod ciudat, se pare că observaţia asta n-a surprins 
pe nimeni. Dezamăgit de blazarea publicului său, Nilly s-a în- 
tors la gaura cheii. 

— Unul e lângă fereastră și altul stă cu scaunul aplecat, re- 
zemat de ușa care dă în hol. Cu alte cuvinte, ne-ar fi imposibil 
să ieşim pe furiș fără să observe. Şi, dacă tot vă dau veşti proas- 
te, cei doi hipopotami au fiecare în poală câte o pușcă. 

Juliette a scos un geamăt. 

— Aşteaptă să ne întoarcem. Și atunci... atunci... 

— Mi-a ajuns! a spus doctorul Proctor. 

Nu mai șoptea; de fapt, vocea îi tremura de furie. 


— Dă-te la o parte, Nilly. A venit momentul să închei so- 
cotelile cu tipul ăla... 

— Nu, Victor! a spus Juliette, pășind în calea lui. N-o să 
pună mâna numai pe tine. Gândeşte-te la copii. Şi la Ioana. 
Hipopotamii o să le umple buzunarele cu monede și o să-i 
arunce în Sena. 

Proctor s-a oprit. Apoi s-a sprijinit cu spatele de cadă, luân- 
du-și capul în mâini și gemând de disperare. 

— Ai dreptate. Ce ne facem? 

— Hmm, a spus Juliette. 

— Hmm, a spus Lisa. 

— Hmm, a spus loana. 

S-a auzit un mic plop şi apoi vocea lui Nilly, spunând: 

— Linișştiţi-vă, oameni buni! Am un plan. 

S-au holbat la Nilly, care-și contempla fascinat degetul ară- 
tător, înainte de a-l șterge mulțumit de pantaloni. 

— Un plan pe cât de simplu, pe atât de ingenios. 

Nilly şi-a descheiat haina de la uniformă și a vârât mâna 
înăuntru. Întâi a scos trompeta lui Marcel și a așezat-o jos, apoi 
a vârât mâna a loc. 

— Începe să se lumineze afară, și e vremea ca puturoșii ăia 
să primească un semnal de deșteptare pe care să nu-l uite mult 
timp. Planul ăsta deja a fost testat pe un anumit Napoléon și 
necesită numai să turnăm un anumit praf în gurile căscate ale... 
ale... 

Expresia de pe chipul lui Nilly s-a schimbat în timp ce cău- 
ta de zor cu mâna în interiorul uniformei. 

— Ce e? a întrebat Proctor. Ai pierdut ceva? 

— Lume, a intervenit o mică schimbare de planuri, a spus 
Nilly, zâmbind ţeapăn cu toți dinții. Se pare că praful de vân- 
tonaut a rămas la Rouen, în 1111. Dar nu vă temeţi, Nilly are 
situaţia sub control. Pur și simplu vom trece la planul B. 

— Şi anume...? a întrebat Lisa cu scepticism. 

— Ca voi să aveți încredere în mine. 

Ceilalți trei s-au uitat la Nilly, dar el n-a mai spus altceva, 
doar s-a răsucit pe călcâie, zâmbind cu acel zâmbet strâmb și 


ciudat. 

În cele din urmă, Lisa a întrebat: 

— Ăsta-i tot planul? 

— Da, a spus Nilly, înșfăcând de pe poliţă tubul cu Super- 
Lipiciul cu Acţiune Rapidă al Doctorului Proctor. Bine, de 
fapt, pe lângă asta, mă gândeam chiar și să cânt un mic semnal 
de deșteprare. După aia, o să impofrizez. 

Lisa a clătinat din cap încet. 

— Ce înseamnă să inzpofjizezi, Nilly? a întrebat Ioana. 

Nilly a privit-o cu cel mai larg zâmbet al său. 

— Înseamnă, draga mea Ioana, că eu, sergent Nilly, voi nă- 
scoci idei noi imediat ce cele pe care le-am născocit deja vor da 
greș. 

— Noi îi spunem simplu Metoda Nilly, a mormăit Lisa în 
vreme ce Nilly se scălda în privirea plină de admiraţie a Ioanei. 

— Fugiţi pe ușă când auziți semnalul de trompetă, a spus 
Nilly, luând trompeta și apăsând pe clanga de la ușă. 

— Stai... a început să spună Proctor, dar Nilly deja 
dispăruse. 

— Ce tot face? s-a plâns profesorul Lisei, care ținea ușa în- 
tredeschisă și se uita după Nilly. 

— E în faţa hipopotamilor, stoarce tubul de lipici... întinde 
lipici pe pușcă și pe poala tipului. Acum face același lucru cu 
celălalt hipopotam... 

— Haide, Nilly! a şoptit Ioana. 

— Se... se duce în spatele lui Claude Cliché, a spus Lisa în 
continuare. Şi... îi desface bretelele de la spatele pantalonilor... 
și... și Claude s-a oprit din sforăit... 

— O, nu! 

— O, da. Şi acum... Claude se întoarce într-o parte... și 
acum... 

— Şi acum? Acum ce? 

— Acum sforăie din nou. 

În baie s-a auzit un oftat colectiv de ușurare, 

— Nilly leagă capetele bretelelor de calorifer, a şoptit Lisa. 
Gara. Şi acum se urcă pe pervazul ferestrei... Inspiră adânc. Şi... 


şi.. 

Semnalul de deșteptare a spintecat ca un cuțit sforăiturile 
uruitoare, care s-au oprit într-o clipă. Nilly a coborât privirea 
și a întâlnit trei perechi de ochi bulbucaţi. 

— Acenţiune! a urlat Nilly. Ochii la mine, picioarele pe 
punte! Haideţi, repejor! 

Ca și când li s-ar fi dat un ordin — ceea ce, în mod ironic, 
chiar le fusese dat — cei trei bărbaţi din încăpere s-au ridicat 
în picioare. 

— Pe el! a strigat tipul cu bretele și mustața extrem de 
subțire. 

— Da, să trăiţi, domnule Cliché! a mârâit unul dintre hi- 
popotami, încercând să ridice pușca din poala sa. 

— A, mi s-a prins pușca! 

— Ei, atunci puneţi mâna pe el! E doar un puști de două 
palme! 

Când hipopotamii au pornit greoi spre el, Nilly a zărit ușa 
de la baie deschizându-se și pe cei patru prieteni ai săi ieșind 
pe furiș. 

— Încercaţi să mă prindeți, uriași greoi ai râurilor Întune- 
catului Continent! a strigat Nilly, sărind de pe pervaz pe scau- 
nul de la birou în clipa în care hipopotamii au întins mâinile 
să-l apuce. 

Unul dintre ei s-a repezit la scaun, dar Nilly a sărit pe bi- 
rou. Mobila s-a răsturnat și veioza s-a spart în încercarea îm- 
pleticită a hipopotamilor de a-l prinde pe micro-piciul roşco- 
van și impertinent. Nilly tocmai privise în jur ca să se asigure 
că prietenii săi ieșiseră cu bine pe ușă, în hol, când ambii hipo- 
potami s-au repezit la el tropăind, făcând podeaua să se cutre- 
mure și lampa din tavan să se clatine. Nilly și-a luat avânt, a 
sărit și a întins mâinile în sus, spre ea. Numai să se prindă de ea 
și va putea să-și facă vânt până la ușa deschisă, apoi, voilă, va fi 
în siguranță! Râdea în sinea sa în plin salt. N-avea să-i fie greu, 
văzuse cum se face asta de 1 ooo de ori la televizor, unde eroul 
pur și simplu sărea prin aer ca un zburător de circ. Singura pro- 
blemă era că brațele lui Nilly... ei bine, erau un pic mai scurte 


decât braţele majorităţii eroilor... Şi, din păcate, lampa din ta- 
van atârna puțin mai sus decât candelabrele de care ei se folo- 
seau de obicei în filme pentru asemenea cascadorii. 

Nilly și-a agitat braţele, dar mâinile sale n-au întâlnit decât 
aer. Din nefericire, în cele din urmă, tot ce urcă trebuie să și 
coboare, și podeaua a început să se apropie cu viteză mare. 

— Pârtie... a apucat Nilly să bâiguie înainte ca nasul ăla mic 
și răsucit al lui să se lovească de podea cu un scârţâit. 

— E-al nostru! l-a auzit pe Cliché șuierând din scaunul de 
lângă calorifer. 

Nilly s-a întors pe spate și a privit în sus. Cei doi hipopo- 
tami se înălţau peste el. 


A auzit zornăitul unor monede. 

— Umpleţi-i buzunarele, a șuierat vocea lui Cliché. Și 
aruncaţi-l pe fereastră. 

Nilly a văzut picioarele hipopotamilor apropiindu-se. A 
închis ochii și a simțit o mână pipăindu-l la coaste. Și apoi o 
smucitură, în momentul în care mâna a găsit sabia și a scos-o 
din teacă. 

— Luaţi labele de pe Nilly, rumegători blestemaţi! 

Nilly a deschis ochii. Ioana era deasupra lui cu sabia în 
mână, gata de sfârtecat, cu ochii fixaţi la hipopotami. 

— Te-ai întors, a spus Nilly. 

— Nu puteam să te părăsesc la ananghie, Nilly, a spus ea pe 
un ton calm. Doar sunt Ioana d'Arc, cea mai măreață femeie 
războinică din istorie. 





— Ioana d'Arc? Ha! s-a auzit tare râsetul batjocoritor al lui 
Cliché dinspre scaunul din spatele hipopotamilor. Orice idiot 
ştie că a fost arsă pe rug în 1431. Nici măcar nu semeni cu ea! 
Ioana d'Arc se dădea cu ruj, avea un picior de lemn și părul fi- 
xat cu permanent. 

— Permanent? a pipat Ioana ultragiată. 

— Nu trebuie decât să vezi picturile vechi făcute în epoca 
în care a fost arsă, a spus Cliché. Puneţi mâna pe mincinoasa 
aia! 

Hipopotamii s-au repezit la ea. 

Nilly ar fi vrut mai mult decât orice să închidă ochii, dar i-a 
ținut deschişi. Şi nu a regretat. Pentru că cele întâmplate apoi 
au fost cele mai uluitoare chestii pe care le văzuse vreodată. 

Ioana a atacat ținând sabia cu ambele mâini. Aceasta a zbu- 
rat atât de iute, încât Nilly nici măcar n-a mai văzut-o, a văzut 
doar o fulgerare fluidă de oțel sclipitor. Sabia a scos sunete 
scurte de sfârtecare, spintecând catarame de curea, nasturi de 
haină, cămăși și smocuri de păr. Perciunii, bretoanele și tunso- 
rile cu cărare s-au evaporat. 

Când Ioana a terminat, cei doi hipopotami stăteau în faţa 
ei uluiţi, cu pantalonii la glezne, cu braţele descoperite ieșind 
din cămăși și haine făcute bucăți și cu cele mai urâte tunsori 
castron pe care le mai văzuse Nilly din Evul Mediu. 

— Na permanent! a ţipat Ioana. Haide, Nilly! 

L-a ridicat pe Nilly în picioare şi l-a tras după ea spre ușă. 


Coborând treptele în grabă, l-au auzit pe Cliché strigând: 

— Dă-mi pușca! Ei, atunci dă-ți jos pantalonii și dă-mi-i și 
pe ăia, idiotule! 

Ioana și Nilly au coborât în goană toate etajele, trecând pe 
lângă fotografiile familiei Trottoir, pe lângă foroliile din holul 
principal, dincolo de biroul de recepţie, de unde domnul Trot- 
toir abia a apucat să întrebe „Părăsiți camera?“, și au ieșit pe 
ușa turnantă, pășind pe pavelele din fața clădirii. 

— Aici! 

I-au zărit pe doctorul Proctor, Lisa și Juliette, care-i aștep- 
tau în celălalt capăt al pieţei, lângă niște tarabe de fructe goale. 

— Păzea! a strigat Lisa. 

Drept atunci, au auzit imediat în spatele lor o voce istovită: 

— Opriţi, altfel vă spulber! 

Ioana şi Nilly s-au oprit. Şi s-au întors. 

Cliché era la numai câțiva metri în spatele lor, cu pușca la 
bărbie, ţintindu-i. De pușcă încă atârnau o pereche de panta- 
loni de hipopotam. 

Cliché se apleca în față puţin, de parcă ar fi înfruntat un 
vânt puternic, și nu era greu să deslușești motivul. Bretelele 
lui — care se întindeau de la brâul pantalonilor săi, peste burtă 
și umeri şi apoi în spate, prin ușa turnantă, înăuntrul Hôtel 
Frainche-Fraille — erau întinse ca niște corzi de chitară. Cla- 
mele alea de pe urma cărora se îmbogăţise Cliché erau solide, 
nu glumă! 

— Vino mai aproape, să fiu sigur că te nimeresc, pitic ne- 
norocit! a zbierat Cliché la Nilly, înconjurând trăgaciul cu 
degetul. 

— Aș vrea să-ţi fac pe plac, monsieur Cliché, a spus Nilly. 
Dar, având în vedere că tu ești cu împușcatul și eu o să fiu cu 
muritul, aș zice că are mai multă noimă dacă 44 ai mai face câ- 
țiva paşi spre mine. 

— Derbedeu obraznic! a mârâit monsieur Cliché, silindu- 
se să facă încă un pas, cu curelele tremurând și cârâind indigna- 
te, numai că monsieur Cliché se înfuriase atât de tare, încât nu 
observase ce anume îl ținea pe loc. 


— Sunt o ţintă foarte mică, aşa că poate ar fi bine să faci 
încă un pas, domnule Barometru. 

Nilly a zâmbit sfidător. 

— Pregătește-te să zbori! a spus monsieur Cliché, ridicând 
piciorul ca să facă încă un pas. 

Dar atât i-a fost. Vai, și încă ce-a mai fost! Pe chipul lui 
monsieur Cliché a apărut o expresie ciudată în clipa în care a 
simţit că-și pierde echilibrul și că trupul îi e tras înapoi cu o 
asemenea forță, încât a început să accelereze. Cliché a zburat 
în spate, prin ușa turnantă, atât de repede, încât nici nu mai 
atingea pământul. A zburat pe lângă biroul de recepție, unde 
Monsieur Trottoir a apucat doar să tragă aer în piept înainte să 
întrebe „Doriţi o cameră?“, pe lângă fotolii, în sus, pe scări, pe 
lângă fotografiile familiei Trottoir, prin ușa deschisă spre ca- 
mera de hotel, unde s-a lovit cu ceafa de calorifer cu atâta pu- 
tere, încât zăngănitul a sunat de parcă cineva tocmai ar fi bătut 
cel mai mare clopot din catedrala Notre-Dame. 





Şi, pe când zgomotul încă răsuna în oraș, prietenii noștri au 
văzut doi tipi ca niște hipopotami, îmbrăcați numai în zdrenţe 
și chiloți, alergând afară din Hôtel Frainche-Fraille și dispă- 
rând după colțul cel mai apropiat. 

— Doamne, ce le-aţi făcut? a întrebat Lisa. Erau cele mai 
groaznice tunsori castron pe care le-am văzut vreodată. 

— Nu ce le-am făcut, a spus Nilly, arătând spre Ioana. Ce 
le-a făcut. 

— N-am făcut decât să impofrizez puţin, a spus loana. 

— Şi acum... a spus doctorul Proctor, ridicând pușca pe 
care o scăpase Cliché. Ce-aţi spune să facem o vizită la patul 
Barometrului Cliché? 


Cliché zăcea lângă calorifer, aplecat în față, și se pare că 
încă nu-și venise în simţiri când au intrat în cameră. Dar nu 
sforăia, doar respira egal și pleoapele îi tresăreau din când în 
când. 

— Sunt sigur că o să-și revină în curând, a spus doctorul 
Proctor. După cum am aflat, e aproape imposibil să schimbi 
istoria. Cliché este și va rămâne căsătorit cu Juliette, și nu-i va 
acorda niciodată divorţul de bunăvoie. Cum spuneţi să proce- 
dăm? Vreo propunere? 

— Să fugim, a spus Lisa. Aţi putea să locuiţi pe Bulevardul 
Tunurilor. 

Proctor a clătinat din cap. 

— Cliché și hipopotamii săi ne vor găsi oriunde am merge. 

Juliette și-a luat capul în mâini. 

— Vai, de-ar avea amnezie când se trezește, de-ar uita că e 
barometru, de-ar uita de mine și de faptul că ne-am căsătorit. 

— Hmm, a spus Nilly. 

Apoi s-a ridicat și s-a dus la baie. 

— Ei bine, s-a lovit la cap destul de tare, a spus Proctor. 
Dar mă tem că e prea mult să sperăm la o pierdere totală a 
memoriei. 

— Lăsaţi pe mine, a spus Nilly, ieșind din baie ținând în 
mână paharul pentru periuţe de dinți. Şi pe Perry. 


— Perry? a întrebat loana, holbându-se la păianjenul mic 


dinăuntrul paharului. 


— Un păianjen sugător peruvian cu șapte picioare. 





Nilly s-a apropiat de bărbatul leșinat și a dus gura paharu- 
lui la urechea lui. Şi cu asta, voilà, micul păianjen a dispărut. 

— Ce faci? a întrebat Juliette oripilată. 

— Mai bine te-ai întreba: „Ce face el?“ Pentru că, din mo- 
ment ce Perry e păianjen sugător, acum e în capul lui și-i suge 
toate amintirile. Când se trezește, o să se simtă de parcă s-ar fi 
odihnit o noapte întreagă. Va avea o formă minunată și o dis- 
poziţie excelentă. Dar singurul lucru de care va fi sigur este că 
nu-și amintește nimic. Nicio iotă. Zero. Nada. 

Nilly s-a uitat în jur, la chipurile neîncrezătoare. 

— E adevărat! a spus Nilly indignat. Găsiţi o descriere de- 
taliată în AMBNEE. 

— AMBNFE? a întrebat Juliette. 

— Prescurtare de la Animale care mai bine... 

— Nilly! s-a răstit Lisa. Animalele din cartea aia sunt doar 
chestii născocite de tine! 


— Nici vorbă! a spus Nilly, încrucișând braţele la piept, cu 
o expresie profund jignită. Dar, dacă vreți, ați putea pur și sim- 
plu să folosiți metoda Cliché. Umpleţi-i buzunarele cu mone- 
de și aruncaţi-l în râu! 

Doctorul Proctor a clătinat din cap. 

— Asta ne diferențiază de oamenii ca el, Nilly. Nu facem 
asemenea lucruri. 

— Fie, a spus morocănos Nilly. Atunci lăsați monedele și 
aruncaţi-l direct în râu. Ar fi și mult mai ieftin. 

— Nilly! 

Nilly a lovit puternic cu piciorul în podea. 

— Dar știți și voi că ne va fi imposibil să-l băgăm la puşcă- 
rie. Niciun judecător din Paris n-ar îndrăzni să-l condamne! 
Și, când o să se trezească, o să... 

— Evrica! a strigat Lisa. 

Cei doi morocănoși s-au întors și au făcut ochii mari la ea. 
Pentru că știau că Lisa nu era genul de persoană care strigă 
„evrica“ în fiecare zi. 

— Închisoare, a spus Lisa. 

— Ce vrei să spui? a întrebat Proctor. 

— Să facem ce a făcut Raspa cu Juliette! Să folosim cada ca 
să-l trimitem la o închisoare din vremuri foarte, foarte 
îndepărtate. 

— Perfect! a spus Nilly. Și, când o să-și revină, n-o să-și 
amintească cum a ajuns acolo și nu va putea să le explice că e 
nevinovat! 

Pe de altă parte, Proctor nu părea la fel de entuziasmat. 

— Nu prea ştiu dacă ar fi cinstit să facem dreptate după 
capul nostru. Doar nu suntem judecători. 

— Atunci, ai vreo idee mai bună? a întrebat Nilly. 

— Nu, a recunoscut Proctor. 

— Am putea să-l trimitem să stea undeva până când ne 
gândim la o soluţie, a spus Lisa. Apoi am putea să mergem și 
să-l aducem înapoi. 

Tuturor li s-a părut o idee bună, așa că s-au pus pe treabă. 
Au dezlegat curelele lui Cliché și, lucrând cot la cot, au reușit 


să-l poarte până la baie și să-l pună în cada călătoare în timp. 

În timpul ăsta, s-a auzit o bătaie precaută în ușa camerei de 
hotel și Juliette s-a dus s-o deschidă. 

— Unde să-l trimitem? a întrebat Lisa. 

— Lăsaţi pe mine, a spus Nilly, apucând borcanul cu săpun 
al timpului. Știu un loc foarte ingenios. 

Juliette şi-a ivit capul în baie. 

— Victor, a venit să te vadă cineva. Și pe tine, Lisa. 

— Hmm, a spus Proctor. Cine să fie? 

— O franțuzoaică care vă știe pe amândoi, a spus Juliette. 
Spune că e judecătoare asistentă. 

— Nu ştiu nicio franțuzoaică, a spus Lisa. Și în mod sigur 
nu știu niciun judecător, nici măcar asistent. 

— Nu fi atât de sigură, a spus Juliette făcându-i cu ochiul. 

Lisa și Proctor au ieșit din baie și, într-adevăr, au dat cu 
ochii de o femeie îmbrăcată elegant. Purta genul de costum de 
afaceri care te face să pari mai slab decât ești și genul de oche- 
lari care te face să pari că, de fapt, nu prea ai nevoie de ochelari. 
Avea un aer familiar, cumva. 

În spatele ei erau doi polițiști în uniformă. Fiecare avea câte 
o mustață de un anumit stil. Am spus destule. 

— Bonjour, Lisa. 

Femeia în costum a zâmbit, i-a întins mâna și a spus ceva în 
franceză. 

— Ăăă... a spus Lisa, tresărind puţin când, cu o mișcare ho- 
tărâtă, Juliette i-a pus la loc cleștele de nas francez. 

— Nu mă recunoști, așa-i? a spus femeia. Fără pelerină. 

— Ăăă... nu, a spus Lisa. 

— Poate dacă i-aș da jos pe ăștia? a întrebat femeia, luându- 
și ochelarii de pe nas. 

Atunci Lisa a văzut. 

Chiar așa, nu mai era fetiță, era o femeie matură, dar era... 
Da, era fata pe care o cunoscuse lângă podul de la ieșirea din 
Innapoiete! 

— Anna? a exclamat Lisa. 


— Eu sunt, a spus femeia râzând. Probabil că și eu ar trebui 
să fiu surprinsă că te revăd, dar toată viața mea am avut senti- 
mentul că ne vom întâlni din nou. Mai ales după ce am luat o 
decizie în ziua aceea, când ne-am cunoscut lângă pod. 

— Chiar? 

— Îşi mai aminteşti ce am vorbit? 

— Hmm... Stai, da! Despre cât de groaznic era că nimeni 
nu avea curajul să-i oprească pe cei ca Claude Cliché. 

— Exact. Dar pe mine m-ai încurajat să încerc. Și am hotă- 
rât să încerc. Am învățat din greu la școală, am studiat dreptul 
la Paris și până acum am muncit din răsputeri ca să devin jude- 
cător. De un an încoace conduc cercetările în cazul lui Claude 
Cliché. L-am supravegheat zi și noapte ca să obținem dovezi 
cu privire la activităţile lui criminale. Acum câteva zile am ho- 
tărât că am adunat destul cât să-l putem aresta, și ne-am decis 
să-l prindem când va veni azi aici. 

— Minunat! a spus Lisa, bătând din palme. Ai auzit, doc- 
tore Proctor? Nu mai e nevoie să-l trimitem pe Cliché nicăieri. 

Lisa s-a întors iar spre Anna. 

— Pentru că promiteți să-l închideți multă, multă vreme, 
nu-i așa? 

— Da, promitem, a spus Anna Showli. Va petrece mulți ani 
în spatele gratiilor, mai ales de vreme ce adineaori am fost mar- 
tori direcţi la încercările lui de a-l împușca pe băieţelul ăla in- 
credibil de drăguţ din față. Trebuie să recunosc că mintea-i 
merge repede, nu glumă. 

— E chiar foarte rapid, a chicotit profesorul. 

— Am scăpat! a strigat Juliette fericită și l-a sărutat pe 
Proctor pe buze, făcându-l să roșească până-n vârfurile 
urechilor. 

— Uraaaa! a strigat loana. 

Lisa ar fi vrut să poată striga și ea de fericire, dar un cuvânt 
rostit de Proctor declanșase alarme în capul ei. 


Unul dintre polițiști și-a dres glasul. 


— Ei, ce spuneți, să-l arestăm pe nemernicul ăsta? 


— Da, ajunge atâta vorbă, a zis celălalt, mergând la ușa de 
la baie și deschizând-o. 

— Ce face puştiul ăla? a întrebat primul polițist. Se spală 
pe cap? Acum? 

— Şi unde-i Claude Cliche? 

Pe loc, Lisa a identificat cuvântul. Rapid. Nilly era rapid. 
Vai. 

Polițistul a sărit în spate când băieţelul și-a ridicat subit ca- 
pul din apa plină de clăbuci, și-a suflat spuma din nas, a expirat 
și a declarat: 

— Am terminat! 

Zâmbea până la urechi sub bretonul său roșu-aprins, din 
care șiroia apa. 

— Doar n-ai... sau...? a încercat să spună Juliette. 

— Trebuie să recunosc, a spus Nilly râzând. Pun pariu că n- 
o să-l mai vedem pe tipul ăla o vreme. 

— Atunci trebuie să ne întoarcem în timp și să-l luăm, a 
spus Proctor. Au venit să-l aresteze. 

— A, da? a spus Nilly. Tare. Aăă... dar atunci cred că ar tre- 
bui să ne grăbim. Am uitat cu totul de ideea că o să mergem 
să-l aducem înapoi și... ăăă... mă tem că am folosit tot ce mai 
rămăsese din săpunul timpului. 

— Vai, a spus Proctor. Bine, atunci am face bine să mergem 
repede, cât încă mai sunt clăbuci în cadă. Mă voi duce chiar eu 
ŞI... 

Dar Lisa deja îl văzuse. Văzuse zâmbetul cunoscut, în zi- 
gzag, de pe faţa lui Nilly, cel care însemna că încă un plan se 
dusese pe apa sâmbetei. Motiv pentru care Lisa n-a fost deloc 
surprinsă când Nilly a deschis pumnul, arătându-le dopul, și 
chiar atunci s-a auzit gâlgâitul ultimilor stropi de apă cu săpun 
care dispăreau în scurgere. 

— Cred că am fost puţin cam... ăăă... rapid, a spus Nilly. 

În camera numărul patru de la Hôtel Frainche-Fraille s-a 
lăsat o tăcere absolută. Nimeni n-a făcut altceva decât să se 
holbeze la Nilly. Şi tăcerea a continuat. O vreme lungă. O vre- 
me foarte lungă. 


Până când, în cele din urmă, frecându-și mâinile între ele, 
Nilly a spus: 

— Ei bine, ce-i făcut e făcut. l-ar mai fi cuiva poftă de-un 
mic dejun? 


22. Tokyo 


Claude Cliché s-a trezit chinuindu-se să respire sub apă. Şi, 
din moment ce este larg acceptat faptul că nu prea se poate res- 
pira sub apă, decât dacă ești pește sau vreun alt animal acvatic, 
pe scurt, se îneca și a început imediat să dea haotic din brate și 
picioare. Apoi, deodată, a reușit totuși să respire și a descoperit 
că ridicase capul deasupra apei. Și că se afla într-o cadă. În jurul 
lui erau copaci. Trunchiuri înalte, între care atârnau liane. 
Deasupra, sus de tot, trunchiurile se pierdeau într-o boltă de 
frunze foarte verde şi densă. Se afla într-o junglă, asta era sigur. 

Dar cum, Doamne, ajunsese aici, și, pe deasupra, într-o 
cadă? Cliché s-a încruntat și s-a străduit să-și aducă aminte. A 
încercat să-și amintească cine era, de unde venea și ce se întâm- 
plase înainte de a se trezi în cada asta, cu o durere de cap 
îngrozitoare, 

Și credeți că-și mai amintea ceva? El, cu un păianjen — 
care se poate sau nu să fi fost un păianjen sugător peruvian cu 
șapte picioare — în ureche, și, posibil, chiar mai adânc? 

Ei bine, iată răspunsul: 

Îşi amintea totul. Absolut totul. 

Își amintea, de exemplu, că numele lui era Claude Cliché, 
că era barometru și că avea o groază de chestii. Printre altele, 
avea o grămadă de bani, brevetul pentru o clamă de bretele, un 
sat plin de hipopotami, un castel numit Margarine şi o baro- 
neasă pe nume Juliette. Își amintea că fusese la Hôtel Frainche- 
Fraille, în camera inventatorului ăluia stupid de care Juliette 
avea impresia că e îndrăgostită. Și își amintea destul de limpe- 
de de băieţelul acela roșcovan îmbrăcat ca Napoleon și de fata 
care susținea că e loana d'Arc. Da, îi jucaseră o festă! Răsplata 
lor avea să fie o grămadă de mărunțiș și o călătorie spre fundul 
Senei. 

Cliché s-a ridicat și s-a dat jos din cadă. Nu-i era deloc fri- 
că. Nici vorbă! Doar era Regele Parisului, nu? Indiferent cât de 
departe s-ar fi aflat înăuntrul junglei ăsteia, în mod sigur avea 


să ajungă acasă, era doar o problemă de timp. Și atunci, avea să 
pornească la vânătoare! 

S-a îndreptat spre un luminiș. 

Apropiindu-se, a auzit niște sunete, un fel de bâzâituri și 
pocnituri slabe. 

Să fe tigri ticăitori, hiene sughițătoare sau șerpi cu 
clopoței? 

Sau pocnetul dintre fălcile unui crocodil? 

Ha! Astea nu-l speriau. Cliché a pornit cu pași mari drept 
înainte, aplecând crengile în lături. 

Şi acolo, drept în faţa lui, erau creaturile care scoteau bâzâi- 
tul și păcănitul. 

Bzzz-clac! Bzzz-clac! 

Claude a izbucnit în hohote de râs. 

Era un grup uriaș de turiști japonezi aflați dincolo de niște 
gratii care, evident, formau un fel de cușcă. Turiştii japonezi 
făceau poze cu aparate de fotografiat mici. Bzzz-clac! Cât de 
comic! Când au dat cu ochii de Claude, brusc, s-au speriat și 
au început să vorbească între ei într-o limbă ciudată, sacadată. 

— Bau! a strigat Claude la ei, pentru că-i plăcea când oa- 
menilor le era frică de el. 

Şi acum deja era binedispus, pentru că, în spatele oameni- 
lor, deasupra copacilor, a văzut zgârie-nori. Și acolo unde sunt 
zgârie-nori, cel mai apropiat aeroport nu poate fi foarte 
departe. 

— Socotelile încă nu sunt încheiate, doctore Proctor..., a 
mormăit în sinea lui, frecându-și mâinile. 

Dar atunci a fost surprins să descopere că acea cușcă se în- 
tindea spre dreapta și spre stânga sa. Ceea ce însemna că el — 
și nu fotografii japonezi — se afla în cușcă. Hmm. Mă rog, tot 
aia! Acum trebuia doar să găsească ușa și să iasă din cușca asta 
blestemată. 

— Unde-i ușa? a strigat Cliché, dar oamenii de dincolo de 
gratii n-au făcut decât să se holbeze la el. 

Sau, mai bine zis, nu la el. Lui Claude i s-a părut că priveau 
peste el. Şi încetaseră să facă poze bzzz-clac! cu aparatele. În 


tăcerea care s-a lăsat, Cliché a auzit un sunet cunoscut: un sfo- 
răit. Dar nu sforăitul unor hipopotami. Ci a ceva ce trebuie să 
fi fost mai mare. Și fix în acea clipă, dintr-odată, s-a făcut 
întuneric. 

Cliché a avut timp doar să ridice privirea, doar să gândeas- 
că, doar să priceapă cum avea să se încheie povestea lui. Înainte 
să se încheie. 

Pământul s-a cutremurat și s-au înălțat nori de praf când 
creatura uriașă și sforăitoare — dar împreună cu ea și Claude 
Cliché — s-a izbit de pământ. Cușca s-a scuturat atât de tare, 
încât indicatorul de metal de afară s-a desprins, a căzut și a alu- 
necat într-o parte, pe o alee a Grădinii Zoologice din Tokyo. 

Apoi s-a lăsat iarăși liniște. Nu s-a mai auzit decât zornăitul 
semnului metalic care se oprise din alunecare și se prăbușise 
zăngănind zgomotos, drept la picioarele unei fetițe care toc- 
mai urcase ţinându-și tatăl de mână. Și, din moment ce semnul 
a aterizat cu textul în sus și fetița abia învățase să citească, ea i 
le-a citit, cu foarte puţine poticneli, tatălui ei: 

— Ele... 

— Așa, a spus tatăl ei. 

— Elefant... 

— Foarte bine, a spus tatăl ei. 

— Elefant ţețe... 

— Te descurci de minune! a încurajat-o tatăl ei. 

— Elefant peçe congolez. 

— Aţi auzit! a exclamat tatăl către ceilalți observatori, care 
încă priveau îngroziți. Fata mea are numai patru ani și știe să 
citească! Copila mea e un geniu! 

— Măi să fie, a spus unul dintre turiști. 

Cineva a ridicat un aparat foto: 

Bzzz-clac! 


23. Din nou acasă 


— BOAN SUAR! 

Era duminică după-amiaza și părinţii Lisei au ridicat privi- 
rea din cărți, zâmbind fetei lor, care apăruse subit în pragul 
ușii care dădea în camera de zi, ciripindu-le în franceză. 

— Boan suar şi ţie, a răspuns tatăl ei, Comandantul. A fost 
frumos la Sarpsborg? 

— Mă bucur atât de mult să vă revăd, a spus Lisa, mergând 
întâi la tatăl său, apoi la mama sa, și îmbrățișându-i îndelung 
pe fiecare. 

— Ei, asta da îmbrăţișare călduroasă, a spus mama ei rå- 
zând. Te-a adus cu mașina tatăl Annei? Mi s-a părut că aud 
motorul unei mașini afară. 

— Era motocicleta doctorului Proctor, a spus Lisa. M-am 
întâlnit cu el pe drumul de întoarcere și m-a luat și pe mine. 
Eu şi Nilly am fost invitaţi la cină în curtea lui. Ar fi în regulă? 

— Da, sigur, a zis mama ei. Numai să nu vii târziu, mâine ai 
școală. Ai mai exersat la clarinet? Ştii că mâine ai repetiții cu 
fanfara. 





— A, da. O să exersez acum. 

Lisa a lăsat ghiozdanul pe podea, a fugit sus, în camera sa, 
și în curând părinţii ei au auzit sunetul subțire și şters al clari- 
netului... Să fie oare Marseilleza? 

— Ştii ce-mi place cel mai mult la viața pe Bulevardul Tu- 
nurilor? a întrebat Comandantul, fredonând după cântec. Că 


e un loc atât de sigur și de anost, încât n-ai de ce să te temi că s- 
ar putea întâmpla ceva. 


Juliette, Lisa și Nilly stăteau în curtea doctorului Proctor, 
sub păr, la masa de picnic din iarba înaltă, și așteptau. Au chiu- 
it când l-au văzut pe doctorul Proctor ieșind din casă și strădu- 
indu-se să țină în echilibru o tavă cu un jeleu Jell-O lung de un 
metru și jumătate. 

După nouă minute, toți stăteau rezemaţi pe spate, cu sto- 
macul plin până la refuz şi cu zâmbete mulțumite. 

— Tocmai am vorbit la telefon cu Ioana, a spus Juliette. 
Din păcate, n-a obținut postul ăsta de coafeză în Montmartre. 
Stilistei i s-a părut că metodele ei erau cam... ăăă... teatrale. Și 
coafurile castron încă n-au revenit la modă. 

— E doar o problemă de timp. 

Ceilalți n-au răspuns, doar au privit în tăcere și cu scepti- 
cism tunsoarea castron roșu-aprins pe care loana i-o făcuse lui 
Nilly ca dar de despărțire, laolaltă cu sărutul pe care i-l dăduse 
pe vârful nasului. 

— La ce vă uitaţi? a spus Nilly. Liderii în modă trebuie să 
meargă în fața celorlalți, nu? 

— Mă rog. 

Doctorul Proctor a chicotit. 

— A primit altă slujbă. Nu-i aşa, Juliette? 

— Da, a spus Juliette. Ghid turistic la Muzeul de Istorie a 
Franţei la Palatul Versailles. Le va povesti oamenilor despre 
Evul Mediu și mai ales despre faimoasa Ioana d'Arc, care a 
condus francezii în luptă împotriva englezilor și în cele din 
urmă a fost arsă pe rug. Directorul muzeului a fost foarte im- 
presionat de cunoștințele sale detaliate. 

Profesorul și-a dres glasul: 

— Dacă tot am adus vorba de prieteni care nu mai sunt 
printre noi. Înainte să veniți, am dat o raită pe strada Rosen- 
krantz, pe la Prăvălia de Ceasornice cu Trenci. 

Toţi s-au uitat la el. 


— Prăvălia nu mai era acolo, a spus Proctor. În locul ei era 
un magazin vechi de bijuterii. 

— Vechi? a izbucnit Nilly. Imposibil! Prăvălia de Ceasor- 
nice cu Trenci era acolo vinerea trecută! 

Profesorul a încuviințat din cap. 

— Ştiu. Dar, din câte mi-a zis un taximetrist bătrân care 
parcase în apropiere, magazinul de bijuterii era acolo de când 
era copil. Și nu auzise niciodată de vreo Prăvălie de Ceasornice 
cu Trenci. 

Au tăcut o vreme, fiecare pierdut în gândurile sale. Când 
Lisa a luat o gură din Jell-O-ul ei, a descoperit cu surprindere 
că farfuria sa era goală. S-a întors spre Nilly, care a privit-o cu 
niște ochi nevinovaţi, dar cu obrajii umaţi ca niște baloane, 
chinuindu-se să înghită repede ce mai rămăsese din dovezi. 

— Nilly! a spus ea. L-ai mâncat și pe-al meu! 

Răspunsul lui a fost înăbușit de tot jeleul care i s-a scurs din 
colțurile gurii. 

— Ce? a făcut Lisa. 

Nilly a dat capul pe spate și a repetat: 

— Ei, dă-mă-n judecată! 

La asta nici profesorul, nici Juliette şi nici Lisa nu s-au pu- 
tut abţine și-au izbucnit în râs, 

Apoi au început să povestească toate experienţele fantastice 
pe care le trăiseră în ultimele două zile. Sau în ultimii 900 de 
ani. Depinde din ce punct de vedere priviţi problema. Cum 
Nilly participase la Tour de France și anulase Bătălia de la Wa- 
terloo. Cum Lisa proiectase Turnul Eiffel şi stinsese cu un sin- 
gur vânt un rug întreg pentru vrăjitoare. Cum doctorul Proc- 
tor aproape că fusese decapitat, dar salvat în ultima clipă de o 
trompetă iscusită. Și cum Juliette, care în sfârșit era liberă, nu 
mai auzise nici pâs de la Cliché. 

— Noroc! a spus doctorul Proctor din inimă și cu toții au 
înălțat paharele cu suc de pere. Nu în cinstea schimbării istori- 
ei, ci în a schimbării viitorului. 

Şi pentru asta au ciocnit. Însă pentru Jell-O-ul acela și acea 
zi de duminică, nu mai era niciun viitor. Tava dinaintea lor era 


goală, luna urcase pe cer şi păsările care se cuibăriseră în păr ca 
să asculte despre toate aventurile lor incredibile începuseră să 
caşte. 

Așa că și-au urat noapte bună, Proctor și Juliette au intrat 
în casa albastră, Lisa în cea roșie și Nilly în cea galbenă. 

În camera ei, Lisa s-a gândit la prăvălia de ceasuri, care dis- 
păruse, și la faptul că, ei bine, parcă nici n-ar fi existat vreoda- 
tă. S-a decis să caute printre cărţile ei școlare, până când a găsit 
manualul de istorie, a dat pagina la capitolul despre Ioana 
dArc și a privit pictura faimoasă întruchipând moartea ei. Şi a 
căscat gura de uimire, cu toate că se cam aștepta la asta. 

Pictura se schimbase. 

Femeia nu mai avea părul lung și castaniu, ci negru ca cer- 
neala. Avea buzele date cu ruj roșu, unghii lungi, vopsite în 
roșu și, jos — sub rochie — alea nu erau... niște role? 

Lisa a înghiţit în sec și s-a gândit la Raspa, care-și dăduse 
viața pentru iubire. Și poate și ca să-și ispășească dorinţele de a 
distruge atâtea lucruri. Lisa și-a amintit ceva ce-i spusese Nilly 
doamnei Strobe la ore, la începutul acestei povești: 

Ca să fii erou cu adevărat, trebuie să fii foarte mort. 

Lisa a hotărât ca a doua zi să copieze și să mărească pictura 
cu Raspa și s-o agațe de peretele de la capul patului său. Nu 
numai pentru că era o pictură cu adevărat magnifică și că toată 
lumea știa că femeia aceea din foc era o eroină, ci și pentru că 
avea să-i amintească Lisei ceva important: chiar dacă cineva 
face vreo faptă rea, niciodată — dar niciodată — nu e prea târ- 
ziu să îndrepţi lucrurile. Dacă gândește așa, oricine poate 
schimba oricând istoria, măcar puţin câte puțin. 

Atunci Lisa a închis cartea de istorie și a privit spre fereas- 
tra de la dormitorul lui Nilly. 

Şi, cum era de așteptat, spectacolul cu umbre începuse. În- 
truchipa limpede un băieţel și o femeie ceva mai înaltă care 
dansau cancan și, din când în când, se sărutau câte puţin. Lisa 
a chicotit. Aproape c-ai fi zis că Nilly era îndrăgostit. lar acum 
se ridicase în pat și țopăia. Umbra, care era de două ori mai 
mare decât băieţelul, s-a dat peste cap, iar Lisa a râs atât de 


tare, încât a început să sughiţe. Atâr de tare, încât i-au dat la- 
crimile. Atât de tare, încât a trebuit să-și våre capul în pernă și 
să închidă ochii. Şi, făcând asta, a adormit. 


Continuați distracţia în 


Praful de Vânturi al Doctorului Proctor 
Cine a tăiat brânza? 


— Mai ţii minte că doctorul Proctor a spus ieri întâi „tâlhar de 
șosete“ şi apoi „defect de vorbire“? a întrebat Lisa în pauză. 

Ea și Nilly stăteau în vârful unui morman de zăpadă în cur- 
tea școlii şi-i urmăreau pe ceilalți copii de jos, care vorbeau en- 
tuziasmați despre Hallvard Tenorsen și Voci Haioase. 

— ŞI ieri părinții mei au spus „profezor“ în loc de „profe- 
sor“. Și „toi“ în loc de „noi“. Nu pare a fi un defect de vorbire? 

— Ar putea să fie doar o coincidenţă, a spus Nilly. Poate că 
pur și simplu n-au reușit să pronunţe sunetele corect, din cine 
ştie ce motiv. De parcă ar fi avut o zi mai ciudată, știi? 

— Dar gândeşte-te, a spus Lisa. N-ai observat că în ultime- 


le zile aproape toată lumea a început să spună „și“ în loc de „ci“ 

Nilly s-a gândit. 

— Că tot aduci vorba, a zis el, de fapt, mama chiar m-a ru- 
gat să cumpăr de la magazin niște brânză „Şedar“, în loc de 
„Cheddar“. Şi soră-mea m-a făcut „cioricel“, în loc de „șoricel“. 

— Dar asta-i invers. 

— Sora mea nu-i normală. 

— Şi mai e ceva, a continuat Lisa. Ştii ce au spus aseară la 
ştiri? 

— Că într-un sondaj global femeile l-au ales pe Nilly drept 
bărbatul anului? a propus Nilly plin de speranță. 

— Nu. Că oamenii au început să piardă mai multe șosete 
decât de obicei. 

— Vai, a exclamat Nilly. 'Tâlhari de șosete. Crezi că...? 

— Cred că se petrece ceva, Nilly. Şi cred că doctorul Proc- 
tor știe anumite lucruri despre care nu ne vorbește. 

— Nu mai încerca să mă bagi în sperieți, Lisa. 

— Dar se simte, Nilly! Povestea cu I-ul lipsă pe panoul șco- 
lii, urmele lăsate de șosete umede. Ce ne facem? 

— Trebuie să-i spunem unui adult. 


— Dar tocmai adulții vorbesc despre brânză „ședar“ și „şe- 
curi“ de călătorie şi contribuţii „șaritabile“. Oare chiar putem 
să avem încredere în ei? 

Nilly s-a scărpinat la cerpiuni. Pardon, la perciuni. 

— Doctorul Proctor, a zis Nilly. El spune în continuare 
„cheddar“, așa cum trebuie. 

— Şi de fiecare dată când îl întrebăm ce se petrece, evită 
subiectul, a spus Lisa ofrând. Nilly, misterului ăstuia va trebui 
să-i dăm de capăt singuri. Să începem cu începutul, cu creatura 
invizibilă care a lăsat urme umede intrând în școală. 

— Hmm, a făcut Nilly. Poate că a venit momentul să cerce- 
tăm problema niţel. Și, de fiecare dată când e vorba de vreo 
creatură, cel mai potrivit punct de plecare e, desigur, AMBN- 
FE, Animale care Mai Bine N-ar Fi Existat. 

Lisa a încuviințat din cap. Animale care Mai Bine N-ar Fi 
Existat. Era titlul unei cărți de 600 de pagini care, din câte 
spunea Nilly, fusese în mare parte scrisă de bunicul lui. 


După școală, Nilly și Lisa au alergat înapoi spre Bulevardul 
Tunurilor. 

— Cartea e-n camera mea, a spus Nilly, întorcându-se când 
a simţit că Lisa nu mai era în spatele său și că încremenise pe 
treptele de la intrare. 

Lisa tocmai își dăduse seama că nu mai fusese în casa lui 
Nilly niciodată, deși locuiau vizavi unul de celălalt. 

— Haide, a şoptit Nilly. 

Lisa a intrat pe ușă cu pași șovăielnici. Bănuia că Nilly șop- 
tea pentru că, de fapt, n-avea voie să aducă musafiri şi, cu toate 
că nu-l întrebase niciodată despre problemele astea, faptul de 
mai sus se potrivea cu impresia pe care și-o făcuse încă de la 
început. Probabil că tocmai de asta nici nu se deranjase să-l 
întrebe. Nici nu simţise vreodată dorința de a veni aici. Mama 
și sora lui Nilly erau mai ciudate decât în familiile obişnuite. 
Lisa a privit în jur și a inspirat mirosurile. Toate locuințele 
aveau miros de ceva. Bine, mai puţin locuința-i proprie, firește. 
Dar probabil că pentru toată lumea era așa. Pur și simplu nu 


poți simți mirosul propriei locuinţe. Iar casa lui Nilly mirosea 
a... de fapt, a ce mirosea? Poate a ţigări și parfum? Categoric nu 
avea același miros pe care-l avea Nilly. El nu mirosea a nimic, 
doar puțin a Nilly. 

Şi-a descălțat ghetele și l-a urmat pe Nilly pășind pe vârfuri. 
A văzut camera de zi — un televizor și o canapea deasupra că- 
reia atârna o poză mare cu sora și mama lui. Apoi a fugit pe 
scări, în sus, după Nilly. S-a pitit în camera lui. Pereţii erau de 
culoare albastru-deschis și acoperiţi cu toți super-eroii de care 
auzise ea vreodată, plus câţiva de care nu auzise. De tavan atâr- 
na o machetă de planor legată cu o sfoară. Nilly deja se întinse- 
se în pat şi frunzărea o carte cu cotorul de piele brună roasă. 
Era aproape la fel de mare ca el. 

Lisa s-a așezat imediat lângă el. 

— Să vedem, a spus Nilly. Tâlhar de șosete. 

A trecut de animalele ale căror nume începeau cu „O“ și 
„P“ şi „Q“ şi Lisa l-a urmărit trecând de diverse descrieri și 
ilustrații cu animale care, într-adevăr, și-ar fi dorit să nu fi exis- 
tat. De fapt, nici nu era convinsă că ar fi existat cu adevărat. 
Dacă bunicul lui Nilly chiar scrisese cartea asta, se poate să-i fi 
semănat puțin nepotului său, în sensul că nu prea lua adevărul 
în serios dacă acesta nu era suficient de amuzant. 

Au ajuns destul de departe în coloana literei „R“. La „răpi- 
torul de berze“, un animal care arăta ca o clădire din cărămizi 
cu gura de forma unui horn, menit, evident, să ademenească 
berze. 

— Nu găsesc nimic despre tâlharii de șosete, a spus Nilly. 
Hai să căurăm „defect de vorbire“. 

Dar nu era scris nimic nici despre „defectele de vorbire“. 

— Hmm, s-a gândit Nilly. Sunt cam dezamăgit. 

Apoi s-a luminat la față. 

— Pe de altă parte, în cazul în care creatura aia nu-i un ani- 
mal care mai bine n-ar fi existat, nu se poate să fie atât de peri- 
culos, nu? 

A dat să închidă cartea. 


— Stai! a spus Lisa. Doctorul Proctor a mai zis ceva. N-a 
pronunţat cuvântul în întregime, dar începea cu „cam“. 

S-a concentrat atât de tare, încât i s-a încreţit părul. 

— Camel ceva! A spus „camel“. 

Nilly a dat paginile la numele cu „C“. 

— E un articol despre „coleoptere moa“, a spus el. Şi unul 
despre „Cărăuși formica monstruoși“. Dar nimic despre 
cameli. 

— Uite aici! a spus Lisa, arătând articolul dinaintea celui 
despre „cărăuși formica monstruoși“. 

Nilly a silabisit numele lung al creaturii: 

— C-A-M-E-L-E-O-N-U-L-L-U-N-I-L. 

Lisa l-a citit cu voce tare, simțind că i se îndreaptă părul 
încreţit: 

— Chamaeleonus lunaris. 

— Habitat: luna (şi, sperăm, atât). Alimentaţie: Orice cu 
carne, preferabil oameni. Și, preferabil, sub formă de vafe. Bea: 
Sânge și ceai proaspăt infuzat. Înfățișare: Din nefericire, nu 
sunt cunoscute descrieri, fotografii sau ilustrații cu această cre- 
atură înfiorătoare, pentru că toți cei care au văzut cameleonul 
lunii, ei bine, acela a fost, probabil, ultimul lucru pe care l-au 
văzut. Dar se spune că se poate recunoaște sunetul făcut de ca- 
meleonul lunii când se apropie. Se presupune că e un sunet 
moale, târşâit, ca de șosete târându-se pe o podea de lemn sau... 

— Şşş! a întrerupt-o Nilly. 

Au ascultat. Şi au auzit. Cineva se apropia de cealaltă parte 
a ușii. Un sunet moale și târșâit de... 

— Sub par, repede! a şoptit Nilly. 

Lisa s-a mișcat cât de repede a putut și, în clipa în care s-a 
strecurat dedesubt, a auzit ușa dându-se de perete. Și o voce a 
urlat: 

— Mi-e foame! 

Lisa și-a ținut respiraţia. Apoi a auzit vocea lui Nilly: 

— Îmi termin temele și imediat mă apuc să pregătesc cina. 

Și apoi un pufnet dispreţuitor: 


— "Temele? Ştii ce păţesc oamenii care fac prea multe 
teme? Lumea nu face decât să le dea și mai multe teme! 

— Vin în curând, mamă. Du-te înapoi în pat, bine? 

— Şi azi nu vreau să văd găuri de furculiă în cartofi, altfel 
nu primești nicio petrecere de ziua ta. 

— Niciodată nu facem petreceri de ziua mea, mamă. 

— Mă rog. 

Ușa s-a închis la loc. 

Lisa a așteptat și a tot așteptat, până când s-a convins că 
monstrul-mamă n-avea să se întoarcă. Apoi a ieșit târâș de sub 
pat. Nilly stătea întins în pat, cu nasul îngropat în continuare 
în carte. 

— Fi? a întrebat ea. 

— Nu-i de bine, a spus Nilly, fără să ridice privirea din 
carte. 

Avea o privire gravă, mai gravă decât văzuse vreodată Lisa 
la el, mai gravă decât un cimitir — nu, decât două cimitire. 

— Da, am auzit, a spus Lisa. Fără petreceri aniversare. 

— Nu vorbesc despre petreceri, a zis Nilly, arătând în carte. 
La mijloc e pericolul ca niciunul dintre noi să nu mai apuce 
vreo aniversare. Sau chiar vreun Crăciun, de fapt. 

— Nu... nu Crăciunul, a repetat Lisa, auzind tremurul firav 
din vocea sa. 

Pentru că, deși Nilly vorbea aiurea despre multe lucruri, în 
veci n-ar fi vorbit aiurea despre Crăciun. Sub nicio formă. 

— C-ce vrei să spui? 

— Vreau să spun că avem de-a face cu sfârșitul lumii, a spus 


Nilly. 


